
LIBER V. 



BREVIARIUM LIBRI 



JXodulphus imperator libertatem etruscis urbibus 
vendit . Lucenses XII- millibus aureorum redimunt . 
discordia civilis oritur, specula in oppidis captis in 
Pisanorum ludibrium posita. Ugolinus comes cru- 
deliter a Pisanis necatus. Albae Nigraeque factio- 
num origo, Glubellini albas , Guelphi nigras paries 
suscipiunt. Pisanus ager vastatur, ludi in conspe- 
ctu Pisanorum acti. Portus pisanus capitur . Virgi- 
nea domus e Syria in Picenum transgreditur. Pisani 
lucensem agrum depopulantur . pax sancitur . Caro- 
lus II. rex Lucam venit, in sacra loca bominesque 
plura committuntur . Caelcstinus V. pont. mox. eli- 
gitur. novo exemplo abdicat. Bontura Datus quis, 
forum ampliatum stratumque. Germania duorum cae- 
sarum bello ardet. Barga capta ac direpta. Saecularis 
anni origo ac religio. Albi urbe pelluntur, claustra 
ferrea ad itinerum aditus infixa . Pistorium a Lu- 
censibus Florentinisque obsidetur. Serra ac Lartianum 
capta, res in civitate motae. Lucenses a Florentinis ad 
rempublicam constituendam acciti. Bonifacius VIII. 
a Gallis et Columnensibus capitur. Ptolemaeus lu- 
censis laudatur . Nicolaus Pratensis cardinalis . ejus 
opera Clemens V. eligitur. Sedes apostolica in Gal- 
liam migrat . Florentini ac Lucenses Pistorium ob- 

linent . U'bis agrique imperium partiuntur . plebs 
patricios superat , imperiumque civitatis obtinet, no- 
vas leges condit . plures nobiles familias notat . 
Bontura Datus cum duobus aliis plebeiis triumvir 
reipublicae constituendae creatur. Pistoriensium con- 
tumacia frangitur. Henricus imperator in Italiam de- 
scendit . Florentinos magna clade afficit . Bontura , 
ne cum Pisanis pax sanciatur, obstat. Pisani Ugu- 
tionem Fagiolanum populi ducem creant . ejus mo- 
res . Lucensibus bellum infert . Seditio in Bonturam 
mota . Imperium civitatis Robcrto regi in annum 
defertur. Ghibellini Lucam Ugutioni produnt. Ur- 
bem ingressus militi diripiendam concedit. Ponti- 
ficum gaza direpta. Trecentae Guelphorum familiae 
in exilium ejectae . Ugutionis insignis ad Catinum 
victoria . Pisae ac Luca ab eo rebellant . Castruccius 
e carccre eductus populi dux creatur . Ugutio V e- 
ronam exulatum abiit . 

Continet acta annorum XXX. 

AB ORIGINE LUCENSIS URBIS 

LIBER QUINTUS 



3\^emorabilis cum Etruriae universae , tum 
lucensi urbi constituta libertate, illuxit annus 
a Servatore nato MCCLXXXVI. quippe ante 
eam diem usurpata magis quam jure possessa 
etruscis gentibus fuerat: mixtaque caesarum , 
ac magistratuum dominatione , ita quaeque ci- 
vitas egerat, ut parendi imperandique mediae, 
nec totam servitutem sentirent , nec totam 
libertatem . At ex hoc tempore, omne rerum 
arbitrium penes populos fuit: caesaribus ultro 
remittentibus quod aegre jain retinebant • So- 
lemne in Italiam iter , imperatoriis insignibus 
pontificis manu suscipiendis , Rodulphus medi- 
tabatur. Sed parum ex imperii majestate futu- 
rum ratus, si tamquam in alieno , precariis 
populorum obsequiis exciperetur , Percival- 
lem Fliscum in eam provinciam destinavit , ut 
guelpharum partium civitates , in romani im- 

perii verba , ex vetere formula sacramento 
adigeret. Is in Etruriam profectus, guelpho no- 
mini praecipue addictam, cum Florentiae con- 
sedisset, caeterarum urbium magistratus ad se 
evocatos, antiqua caesarum jura edocuit: mo- 
risque majorum admonitos , ad imperii obse- 
quium invitavit, sed natio jam pridem dulce- 
dine libertatis imbuta, palam contumax dicta 
hominis aspernari , ac imperium omne abnuere. 
Florentini praecipue ac Lucenses; eorumque 
exemplo cuncti fere tuscarum civitatum populi, 
imperium detrectavere . Quare Percivalles con- 
cepta in pervicaces ira, cum se extemplo Ar- 
retium recepisset , Lucenses Florentinosque 
cum caeteris factionis guelphae populis , ro- 
mani imperii hostes judicavit. Sed cum Guel- 
phis invisus, et Ghibellinis suspectus , quod 
diversarum partium olim fuisset, inter infen- 
sos dubiosque ageret , ac Caesaris nomen ma- 
jestatemque in dies obsolescere secum repu- 
taret, in Germaniam regressus, quid spei in 
Etruscis sit Rodulphum edocet. Is haud satis ad 
cogendum instructus , gnarusque vanam sine vi- 
ribus iram esse, solidam libertatem Tuscis re- 
mittere statuit, si certam pecuniae summam 
solvissent. Cum his mandatis Percivallem in 
Etruriam redeuntem , populi universae pro- 
vinciae, ad nomen libertatis erecti, ingenti 

laetitia excepere: cunctis in eam erogationem 
conferre festinantibus, qua salus, securitas, 
libertas emebatur. Lucenses, ut omnes itali- 
cartun rerum scriptores consentiunt, XII. au- 
reorum millia; Florentini minus dimidio con- 
tulere . non mala Honorii gratia , qui impera- 
torum potentiam , semper pontificum majestati 
gravem, per id dedecus in Italiam obsolefieri, 
haud aegre patiebatur . Tanti pretiosissima re- 
rum, nulloque auro aestimabilis constitit: haud 
facile dictu , an improvidus magis qui distra- 
xit , an feliciores, qui tam parvo redemere. 
Novae libertatis gaudium cito civilis discordia 
turbavit: exorta inter Fatinellos Martiniosque 
simultate (i). Hi antiquo claroque sanguine ge- 
niti , et quod serendis saepe ex propinquo 
odiis aptum, in eadem vicinia habitantes, ae- 
mulatione potentiae, plebem fere universam 
causae suae implicuerant . itaque cum ad ar- 
ma utrinque concurrissent , inultis caesis vul- 
neralisque, cruentam urbem fecere. Praetor 
cum in puniendis seditionis auctoribus po- 
tenliorum metu segnior fuisse putaretur , an- 
tequam magistratu abiret, rationibus suis dif- 
fisus, ex urbe clam profugit. Pacatis dome- 

(i) Ann. <287. 

sticis , externa arma civitatem exercuere . Ugo- 
linus civili potentia minime contentus, non ob- 
scuris artibus viam sibi ad Pisarum domina- 
tionem muniebat : nobiles beneficiis , plebem 
annona, alios alia re alliciendo, utque publice 
quoque gratiam iniret , Butum , quod ejus con- 
silio , priori bello sponte ad Lucenses defece- 
rat , recuperare aggressus; Baldino Ubaldino, 
Rogerii pisani antistitis fratris filio negocium 
dedit, ut cum delectis equitibus sub noctem 
ad occupandum oppidum iter intendat. De- 
cemviri lucenses, re per exploratores cognita, 
Landum Buccavaccam cum copiis ad prohiben- 
dos hostes misere, qui quo tectior iret, ducto 
per Computi vallem exercitu, duobus in locis 
milites in insidiis locavit . Pisanis equitibus pri- 
mam aciem praetergressis , repente a fronte 
ac tergo Lucenses coorti, magnum terrorem 
injecere . ibi atrox praelium commissum . Sed 
cum Pisani undique interclusi , fugae despe- 
ratione aliquandiu restitissent, magna suorum 
caede victoriam Lucensibus dedere . capti plu- 
res nobiles , inter quos Baldinus , ac Bonac- 
cursus Ripafracta . Lucenses victoriam perse- 
quuti , regionem Arno flumini adjectam late 
depopulati , spoliis praedaque onusti domum 
rediere, ob eam rem prospere gestam, solemnes 
cursus anniversaria D. Reguli die Kal. septem- 

bris instituti . Sociis quoque ac amicis juvan- 
tiis eo anno vires impensae. Nam quingenti 
equites Neapolim ad atrebatensem regulum , qui 
Carolo II. adhuc in hostium custodia , Carolo 
Marlello puero rector datus , regnum admini- 
strabat, Siciliae recuperandae submissi: Floren- 
tinique in arretina expeditione, tres Iucensium 
equitum turmas, ex centenis singulas, in exer- 
citu habuere . Eodem pontifex Honorius exces- 
sit : Nicolao IV. qui primus in ordinem Mi- 
norum summum sacerdotium intulit , in ejus 
locum sulFecto. Is qui successit annus (i) , etru- 
scae humanitatis famam, immani saevitiae exem- 
plo foedavit . Pisana res jam diu civilibus di- 
scordiis, potentiorum ambitione laborabat, tres 
praecipue in civitate factiones dominabantur: 
quarum alterius Ugolinus , alterius Galluriae 
praefectus Ninus Vicecomes , principes . erant : 
tertiam Rogerius Ubaldinus urbis antistes, or- 
dinis sui parum memor, nutu agebat. Ugo- 
linus , cujus omnia consilia eo speclare ut 
solus rerum potiretur, Nino e civitate pulso, 
quamquam filia ipsius genito , Rogerio se se 
adjunxerat: ratus unum sacerdotem a reipu- 
blicae imperio religione exclusum , minus sibi 

(l) Anno 4288. 

obstiturum. Ninus cum se duobus 'imparem 
cerneret , Lucam exulatum profugit : initoque 
cum Lucensibus ac Florentinis foedere , bellum 
et anna in Pisanos parabat . eoque duce Lu- 
censes cum ducentis equilibus, quos Floren- 
tini in auxilium submiserant, augusto mense in 
pisanum agrum profecti , ad tertium lapidem 
positis castris , Ascianum repentino impetu 
adorti , deditione oppidanorum obtinuere : pa- 
cti ut incolis sine fraude abire liceret . et ex 
illorum temporum more, quibus bella non pro 
imperio gloriaque , sed explendis odiis , rabie 
potius quam virtute gerebantur ; Lucenses , 
tamquam imputarent, in fastigio turris quae 
altior caeteris eminebat, ingentia specula con- 
stituere : quae repercussu solis longe radios 
emittendo , Pisanos quotidie cladis suae admo- 
nerent: eosque ad ignaviam suam inspicien- 
dam per ludibrium invitarent . Nini discessu 
Ugolinus liberum spatium nactus , solus rem- 
publicam tenuit : donec Kogerium, fratris ejus 
filio interfecto, avidum ultionis in se armaret. 
Igitur antistitis suasu, quem dolor ac ira e 
caede juvenis stimulabat, cum populus ad arma 
concurrisset , Ugolinus ob prodita Lucensibus 
Florentinisque oppida, jam pridem invidia one- 
ratus, per eum tumultum captus, turrique cum 
duobus liberis totidemque parvis nepotibus in- 

elusus . consultantibus quo supplicio allicien- 
dus esset , crudeli sententia , fame extingoi pla- 
cuit. Itaque foribus carceris ferrea sera obdu- 
ctis, clavibusque in profluentem Arnum proje- 
ctis , tot modo opibus fortunaque florentem , 
innocentium Gliorum ac nepotum prius squa- 
lore ac macie , dein mortibus acerbe excru- 
ciatum, miserrimo lethi genere, per summum 
pisani nominis dedecus necavere . Turris in 
atrocis facti memoriam , nomen adhuc retinet : 
ac exsecratione eorum quoque qui fecere. Fa- 
mis titulo appellatur . Ugolini uxorem, Ranerii 
Panici nobilis lucensis Gliam, post viri casum 
Lucam concessisse, annoque MCCCIX. demum 
extinctam, et ad D. Romani conditam, aliis 
alia memorantibus , apud quosdam nostrorum 
reperio. Ugolino sublato, Pisani cum se undi- 
que odiis hostibusque septos cernerent , Lu- 
censibus Florentinisque , ac caeleris foedera- 
tae Etruriae populis arma in eos parantibus , 
imperium civitatis Guidoni Fcltrio detulere ; 
viro militari virtute per ea tempora celebri : 
dum civem non patiuntur, externum dominum 
accipere coacti . Exulabat ob illatas Flami- 
niae clades Avenione Feltrius: intra eam ur- 
bem pontiGcis jussu clausus, qui ad eum nun- 
ciam erectus, cum spretis imperiis subito Pisas 
convolasset, ob eam rem ipse cum pisano po- 




pulo diris ac exsecrationibus devotus, quibus 
deinde expiandis jam senex Minorum sectae no- 
men dedit. Inter armorum apparatus, religionis 
cura non omissa: cui ostentandae insequens an- 
nus causam praebuit (i). Habendis universi ordi- 
nis, qui jam toto orbe propagatus erat, comitiis, 
Lucam Praedicatores legerant, itaque cum ma- 
gno numero, ipsa lumina, ex omnibus pro- 
vinciis in urbem convenissent, Itonorifice a po- 
pulo suscepti; quingentique aurei (summa iis 
temporibus magnifica) e publico in hospitium 
eorum impensi . cujus liberalitatis aemulatione, 
privati quoque certatim opes contulere : ma- 
gna lucensis nominis fama . Comitia ad D. Ro- 
mani celebrata: quem locum a Cisterciensibus 
monachis ejus ordinis asseclae impetraverant : 
ex quo deinde plures doctrina ac sanctimonia 
illustres viri prodiere . inter quos avorum me- 
moria Sixtus Faber, primo sacri palatii , dein 
supremo ordinis magistratu insignis: ac non ita 
pridem Angelus , nobili Ursucctorum stirpe : 
quem in ullimas orientis plagas profectum , 
Japones clarissimum religionis testem , lento 
igne cremavere. Inierim collecto exercitu cun- 
cta in promptu erant, cum Luca profecti Guel- 



(I) Auno 

pb° Vieecomes praetor urbanus, et Bellobouus 
Guarnacinus, qui ducatum populi gerebat , pi- 
sanum agrum ad Aesarem primo excursu vasta- 
vere. inde usque ad Aquas pisanas hostiliter pro- 
gressi , sub ipsa Pisarum moenia se se osten- 
tavere; inulte subjecta urbi loca rapinas prae- 
dasque agendo depopulati, praecipua clade in 
Vicenses saevitum; quorum oppidum direptum 
eversumque. cohibuit victoriae impetum prae- 
toris valetudo , quem in obsidione Vicensium , 
pisani coeli gravitas , ab hostium clade ad 
corporis curam importune convertit . Non mi- 
nore gloria pro sociis eo anno pugnatum . 
Erant in exercitu Florentinorum , quo die 
ad Certomundum contra Arretinos praelium 
commissum est , praeter magnum peditum nu- 
merum, ducenti lucensis nominis equites: quo- 
rum praecipua eo praelio virtus, vincendi ini- 
tium fecit, quippe primi a latere hostes adorti 
ballistis jaculando aciem fregere ; ut vetus 
auctor Ptolemaeus memoriae prodidit, quam- 
quam caeteri quoque foederatarum gentium 
populi strenue pugnaverint; Florentini prae- 
cipue , qui egregiam fortitudinis laudem retu- 
lere . ea victoria Ghibellinorum vires in Etru- 
ria admodum attritae; cum super caeteram 
nobilitatem, Gulielmus Arretinorum antistes, 
praecipuus earum partium dux in acie cecidis- 

set . cui , ex eorum temporum labe , quibus 
inaugurati sacris homines sanguini ac caedi- 
bus miscebantur, plus arma quam sacra pla- 
cuerant . Hoc anno primum apud scriptores 
Albae Nigraeque factionis mentio injecta (i): 
quae Pistorii exortae , totam deinde Etruriam , 
veluti contagione corripuere : quarum initia co- 
gnatione cladis, repetere altius operae pretium 
visum . Cancellarius quidam ( id viro nomen ) 
Pistorii quondam fuisse dicitur . Is modicus 
origiue , sed industrius navusque, mercaturam 
exercendo tantas opes congesserat ut popu- 
larium suorum ditissimus haberetur . Duae illi 
uxores , pluresque ex eis liberi ; nec minor 
ex liberis nepotum turba, qui mox, mira so- 
bolis fertilitate in eam multitudinem excre- 
vere , ut circa haec tempora centeni ex ea 
familia florentes opibus armorumqite studio; 
inque iis duo de viginti equestris ordinis, 
( quod iis temporibus clarum habebatur) nu- 
merarentur. quare illorum nomen, non Pisto- 
rii modo, sed Etruria universa celebratum . 
sed sive ob superbiam, insitum potentiae ma- 
lum, sive habendi cupiditate, qua etiam san- 
ctissimi affectus dissociantur, aut quaecumque 



(l) Ptolemaeus Lucentis in Aun. 

alia causa fuerit; inter eos, quos diversa matre 
genitos , natura ipsa veluti ex parte discreve- 
rat, dissidia ac simultates exortae: qui ut inter 
se noscitarent, alteri Alborum, alteri Nigro- 
rum cognomen usurpavere . Eos caeteri , ut 
quique affinitatibus aut clientelis innexi : qui- 
dam nullo praeter quam turbarum ac sedi- 
tionis studio sequuti, civitatem in duas par- 
tes laceravere . et primo quidem occulte odia, 
mox in apertum progressa ; et hoc anno 
initium caedibus factum, caeso ex Alborum 
numero Albertino Vergellesio per Nigrorum 
factionem, cujus tunc Siinon Pantanus caput 
ferebatur. Quae inimicitiarum semina in prae- 
sens suppressa , undecimo post anno , totius 
Etruriae clade violentius erupere. Manus ju- 
venum utriusque factionis inter se mixti , co- 
messando ludendoque tempus, ut fit, terebant, 
cumque mero incaluissent, exorto jurgio , Do- 
rus vix dum pueritiam egressus , e Nigrorum 
parte , Gerium albae factionis vulneravit . Albi 
injuria accensi cum se in ultionem compara- 
rent, Nigrique vicissim vim propulsaturi in ar- 
mis essent, ac ultima civitati clades timeretur; 
Gulielmus Dori pater , quietis amans , ratusque 
inter cognatos officiis potius quam armis rem 
transigi posse , filium ad Gerii parentem ire , 

et quod per vinum ac iram in lubrico aeta- 

2 

tis peccasset , excusare jubet, quod cum ille 
haud gravate fecisset , adeo trucem ferumque 
laesorum animum non mitigavit, ut immani sae- 
vitiae exemplo dexteram illi amputaverint ; re- 
missumque domum suis nunciare jusserint, facto- 
rum injurias verbis minime expiari . Id vero 
atrox ac detestabile Nigrorum factioni visum. 
Itaque in ultionem ruentes, non urbem modo , 
sed agrum quoque , multis caedibus invicem 
perpetratis cladi suae implicuere: adeo ut fe- 
minae, pueri, ipsi etiam addicti sacris homines, 
rabie quadam veluti limphati , in studia partium 
ferrentur, itaque omnia odiis, jurgiis, caede 
ac sanguine fervebant. Nec is furor intra eam 
urbem stetit; sed ubi per Etruriam vulgata res, 
statim civitates saeculi fato in partes scindi ; 
aliique Nigrorum , alii Alborum nomina profi- 
teri : Florentiae praecipue ac Lucae, quas ex 
propinquo malum et citius corripuit, et atrocius 
vexavit . ea occasione suscitatis iterum Guel- 
phorum Ghibellinorumque factionibus acrior 
tempestas publicae tranquillitati incubuit, cum 
ghibellinarum partium homines Alborum factioni, 
Guelphi Nigris haesissent. Itaque scissis studiis 
Lucae Antelminelli , Podii, Quartigiani , Fundi, 
Mordecastelli albas: Obicii vero, Porcarienses, Sa- 
lamoncelli , Bernarduccii, Malapresii nigras par- 
tes tuendas suscepere : eo rerum successu , quem 



Digitized by Google 



l 9 

suis temporibus memorabimus. Nunc in spatium 
redeuntes» ordinem prosequamur. Pisanos cum 
caeleris ghibellinarum partium populis ad Ar- 
retium fractos , alia insuper clades obruit. Nam 
Lucenses (i) perculsis instandum rati curo au- 
xiliaribus guelpharum civitatum copiis, inter 
quas duo millia peditum, CCCC. equites sub- 
misisse Florentinos, auctor est Villanius , pisa- 
num agrum augusto mense ingressi , usque ad 
urbis portas, nullo obviam egredi auso, pro- 
cessere. deque illorum temporum more Kal. Se- 
ptembris qui dies D. Reguli memoria lucensi po- 
pulo solemnis habetur, in oculis Pisanorum , 
velut in pacato contemplim ludi acti , cursuque 
certatum, totos quinque et viginti dies exer- 
citus in hostico moratus, cuncta late circa Pi- 
sas depopulando solitudinem fecit ; Caprona 
oppidum captum eversumque : vallesque ad Bu- 
tum Calciumque dade pari affectae. Dum haec 
Lucensium auspiciis circa Pisas terra geruntur, 
Genuenses, quibus cum jam diu foedus in Pisa* 
nos ictum cum XL. triremium classe mari bella- 
bant, Pisanumque Portum adorLi Lucensium au- 
xilio, qui eo cum exercitu accurrerant, ali- 
quot turres occupaverant: quarum maxima sub- 



(I) Ano. (290. 

rutis fundamentis ingenii ruina collapsa , straf- 
gem late dedit, cunctis qui intus erant debi- 
litatis aut extinclis : effractis etiam claustris 
portus, et in trophaeum avectis , quorum frag- 
mina in decus posteritatis diversis locis Genuae 
suspensa adhuc visuntur. Interea Feltrius, qui 
tunc Pisanis, ut supra memoratura, imperita- 
bat, cum octingentorum equitum mann Juliano 
monte superato , Massam usque ac aedificia 
urbi proxima, depopulando pervenit. Sed cum 
omnes aditus praesidiis firmatos , et si ultra 
tenderet, non impune futurum cerneret , oc- 
cursu etiam turmae equitum , qui cum nonnul- 
lis peditum cohortibus in urbis praesidium re- 
licti erant territus, retro signa convertit. In- 
sequenti anno (i), praetore Mauberto Gryphio 
ad recipiendum Nemoris oppidum , quod Pisani 
proditione occupaverant, animi adjecti . quod 
cum ballistis machinisque biduo oppugnatum 
esset, ne quidem nocte ad quietem data, multa 
caede utrinque expugnatum . Sed tot rerum 
prospere gestarum gloriam , civilis discordiae 
initia laesere: quae modicis causis exorta, cum 
nobilitatem plebi suspectam reddidissent , eo 
tandem processere, ut pulsis principibus, rei- 



(l) Ann. (291. 

que publicae gubernaculis amotis, res ad pessi- 
mos pervenerit. Erant in custodia, praelio ad 
Butum capti, Baldinus Ubaldinus, et Bonaccur- 
sus Ripafracta ; qui quorumdam patriciorum 
ope effractis carceribus, noctu Pisas profugere, 
id ubi per urbem vulgatum , plebs paucorum 
culpam in lotius nobilitatis crimen trahere ; 
cunctosque invidioso potentium nomine passim 
onerare.« enim vero minime ferendum victorias, 
>j quas populus vulneribus et sanguine emisset , 
» patriciorum proditione corrumpi, parum re- 
» ferre externos hostes vinci , si intra reipu- 
a blicae viscera domesticum bellum haere- 
» rei. « Nec intra querelas minasque vulgi dolor 
stetit: sed sumptis armis, expugnandas cre- 
mandasque illorum aedes, ad quos ea suspicio 
perlineret, vociferantur, ac ni populi dux cum 
militibus, ad inhibendum iratae plebis furorem 
accurrisset, is dies inter memorabiles insigni 
clade lucensi urbi futurus illuxerat . Sed posi- 
tis armis odia retenta, quae nobiles superbia 
ac contumacia in plebejos alebant; ignari, ut 
splendore ac dignitate principes, ita plebem vi- 
ribus valere: tamque diu in obsequio mansu- 
ram , quamdiu se ipsa ignorasset. Illud etiam 
incommodi hoc anno urbi accidit, quod Ro- 
dulphus , parens auctorque libertatis extinctus 
est . Vir manu belloque strenuus , quem Etruria 

discrimine (i). Quibus molus Guido Feltrius , 
qui Pisis dominabatur, dum paria referre mo- 
litur, damna accipiendo inferendoque, non mi- 
nus exercuit, quam exercitus est. Primus belli 
impetus Butum corripuit, exinde Calci nariam ad 
profluentem Arni sitam profectus, proditione 
occupavit, Cini Upesinghi, qui ei praesidebat 
insigni socordia . Non eadem fortuna in Lucensi 
usus. Erat in exercitu Feltrii Alexander qui- 
dam , quem veteres annales religionis deser- 
torem ac impietate insignem indicant (2) . 
is vasto corporis habitu ac robore virium 
pollens invadendi lucensem agrum partes sibi 
depoposcit . quare cum MCCCC. peditibus, si- 
lentio noctis in Vurni vallem per montes de- 
missus ; inde Massam usque processit; somno- 
que sepultos agricolas repente adortus ; inter 
rapinas caedesque , stupra etiam ac libidines 
ausus, omnia turbavit. Sed ubi primum colli- 
gendi sui spatium datura, non viri modo , sed 
feminae quoque arreptis armis, in palantes nullo 
ordine hostes tanta vi impetum fecere, ut ma- 
gna edita strage , pauci eorum integri ad pe- 
nates redierint, feminarum praecipue furor emi- 
nebat , quae in ultionem dedecoris accensae , 

corruptorum caede integrum aqjmum violatis 
corporibus testabantur. Certe una earum virilis 
audaciae , demissa in Alexandri caput securi , 
pestilentem hominem, omnisque mali auctorem 
insigni facinore extinxit. Eadem felicitate op- 
pressa cohors militum auxiliariorum, quos ex 
Aemilia Feltrius acciverat . Quippe Gulielmus 
Russus parmensis, praetor urbanus de adventu 
eorum certior factus , cum Rainaldum Monto- 
rium paulo ante Incensis populi ducem , qui 
tunc Senis praeturam gerebat , admonuisset , 
communi consilio locati in insidias Lucenses Se- 
nensesque, in maritima Senensium ora prae- 
tereuntes adorti, omnes ad unum trucidavere. 
Tot jam continenti serie improsperis fracti 
Pisanorum animi pacem respexere missis ea 
de re ad Florentinos legatis . Hi ut constituta 
recens respublica adolesceret, otio ac quiete 
opus esse rati, haud gravate Pisanorum postu- 
latis aures praebuere . Sed nihil sine foedera- 
tarum urbium voluntate statui poterat, obsta- 
bant praecipue ei consilio Lucenses ; quique 
apud eos exulabat Galluriae regulus Ugolinus; 
qui certam sibi de Pisanis victoriam eripi e 
manibus querebantur . « eo jam superis homi- 
» nibusque prementibus pisanam rem dedu- 
>» clam, ut nisi fortunam sponte abjiciant, brevi 
» urbem toti Etruriae gravem deleri posse pa- 

» lam sit. jam iterum Florentinos Pisanis ho- 
»» stibus potius, quam fulelibus sociis consulere: 
» palmamqfie in Lucensium manibus frangere. 
» Pisanos tot cladibus attritos, iniquae pacis 
a prompte leges subituros: donec refecti viri- 
ii bus , eadem qua petunt fide impune violent. 
a Serpentes hyeme glacieque minime aestiman- 
3 i dos. Venena iis torpere, non deesse. Verna 
ii temperie iras resumere, ac minari, iis quos 
a timuere terribiles . stultae hujus clementiae 
a poenas daturos importunae pacis auctores: 
a victosque ac triumphatos , emissam occasio- 
ni nem e manibus frustra quaesituros. » Sed otii 
amor , non Florentinorum modo , sed caetera- 
rucn quoque gentium , quas diuturni belli jam 
pigebat, aures obstruxerat. « cunctique hone- 
33 stam pacem, cuique ipsi daturi leges essent, 
33 victoriae praeferebant, quippe non minus vin- 
3 i cendo , urbes juventute, fiscos auro, corpora 
33 sanguine exhauriri . Tusciam tot annorum ja- 
33 ctatione fessam quiete opus habere; parumque 
ii interesse, utrum quis cladibus an victoriis pe- 
3 i riret.» Id consilium valuit: deque foederato- 
rum sententia insequenti anno pax in has leges 
sancita : ut Pisani Feltrium urbis dominatu 
amoverent, magistratumque in biennium crea- 
rent ex iis oppidis, quae Florentinis Lucen- 
sibusque foedere haesissent. Florentinis Lucen- 

sihusque importandi exporlandique terra mari- 
que merces sine portoriis toto Pisanorum im- 
perio jus esset . exules guelpharum partium , 
inque iis Ugolinus Galluriae regulus, restitue- 
rentur : restitutisque bona ac jura redderentur, 
jussi quoque moenia castellumque ad Erae pon- 
tem solo aequare: quod paulo ante Florentinis 
abstulissent, perque hunc modum Pisae iterum 
e Lucensium manibus, sociorum injuria eva- 
sere. Sed haec, ut dixi, insequenti anno gesta. 
Interim civitatem tot secundis laetam, novo gau- 
dio Carolus II. Siciliae rex , una cum regina 
conjuge ac liberis, e provincia Gallia in regnum 
profectus, adventu suo cumulavit, ingredienti 
urbem obviam effusi omnis ordo sexusque : 
cultu habituque ad splendorem luxumque com- 
posito . milites sub suis quisque vexillis, matro- 
nae virginesque pedibus choreas plaudentes . 
tum conviviis ludisque, ac per imitamenta belli 
regum adventus celebratus, nec quicquam omis- 
sum, quo clari regis patronique olim reipublicae 
sobolem, a splendido populo ac in fortunae flo- 
re, excipi par esset. Verum ut secundae res, 
animos plerumque efferre solent, justique et ae- 
qui oblivionem inducere; ita lucensis populus, 
alias recti jurisque tenax, et religionis praeci- 
puus venerator, tot prosperis erectus ea commisit, 
ut pietatem religionemque omnem exuisse vide- 

fetur. Attritae tot bellis, perpetuoque in mili- 
tem sumptu civitatis opes erant : angustasque 
etiam privatorum rationes Philippus rex Fran- 
corum fecerat , omnibus italis mercatoribus in 
custodiam conjectis , bonisque eorum regio 
fisco addictis . specie quidem , veluti populos 
foenore exedissent; sed vera causa, sumptus 
nempe in britannicum bellum , specioso prae- 
textu tegebatur. Itaque publico consilio tribu- 
tum indictum, ne quidem basilicae martinianae 
majorum sacerdotum collegio excepto . Ei de- 
creto causa in speciem probabilis obtendeba- 
tur, quod castella munitionesque eorum pu- 
blico impendio custodirentur : cum interea 
ipsi non milites in subsidium , non aurum in 
stipendium conferrent: sed omnibus oneribus 
immunes . alieno labore ac periculo tuti essent, 
auxerat populi spiritus romani sacerdotii in- 
terregnum; quasi praesens ultor ac vindex sa- 
crorum deesset: religioque hominum metu, non 
majestate ac reverentia Numinis contineretur . 
Missi a decemviris tributi coactores Fridericus 
Christophorus, Daniel Cinaccus, Ponsus Mali- 
zardus, et Contrucius aurifex, cum sacerdotes 
publico nomine appellassent , exclusi repulsique 
ad Paganellum civitatis antistitem se contule- 
re. ab eo cum haud mitius responsum retulis- 

sent, furore ac ira caeci, sumptis armis, col- 
lecta manu in antistitis aedes irrumpunt, mor- 
teinque illi ac martinianis sacerdotibus mini- 
tantur. Paganellus quamquam ob infirmam va- 
letudinem lecto decumbens , tamen per eum 
tumultum servorum manibus in hortum dela- 
tus , ac inde clam portico emissus , urbe exce- 
dens ad Quirici fanum, quod tunc Monachi te- 
nebant , consedit . furentes interea effractis 
conclavium portis, ubi elapsum antistitem intel- 
ligunt , versa in obvios ira, Bonaventuram pau- 
linianae aedis praesulem contra obnitentem 
ferro vulnerant . inde recta in basilicam , cel- 
lamque aeditui basilicae proximam descendunt, 
aras cultu spoliant evertuntque, vasa initiata 
sacrilegis manibus attrectant , sacra balsama ef- 
fundunt ; aliaque per eum furorem agunt , ut 
quae tot annis deinde civitatem saevis exemplis 
affecere calamitates sapientum judicio , iis acce- 
ptae referrentur . Paganellus in tanta religio- 
nis injuria, sacerdotalis constantiae memor, au- 
ctores consciosque ejus facinoris diris execra- 
tus, fieri sacra io urbe vetuit . quibus moti pa- 
tres , satisfaciendum antistiti rati, ad eum adhuc 
apud Quirici fanum diversantem, duos ex de- 
cemviris Franciscum Corsum, et Bartholomaeum 
Sabulinum, una cum praefectis militum Manno 

Pecoro, et Datone aroma tario misere, qui pu- 
blico nomine transigerent (i). Itaque de ejus 
sententia rescissis senatus consultis, quae sa- 
cerdotum immunitati officerent , sacra urbi red- 
dita : reique ejus noxae omni religione soluti . 
Viduae tamque diu merenti Christianae reipu- 
blicae hoc anno tandem Caelestini V. renun- 
ciatio V. nonas julii lacrymas detersit, quem 
sola sanctimoniae fama cognitum , Latini Ur- 
sini unius e purpuratis sententia , e silvis late- 
brisque extractum, in Deo proximum fastigium 
patres extulere . cum , toto orbe in tantae rei 
expectationem suspenso , eum honorem acce- 
pisset , Aquilam Vestinorum urbem, inter lae- 
tas populi acclamationes , quem ad CC. homi- 
num millia confluxisse constat, jumento vectus 
intravit: duobus, Siciliae ac Pannoniae, regi- 
bus , insigni spectaculo frenum dextra laeva- 
que ducentibus : ibique ceremoniis in pontifi- 
cem maximum inauguratus , aureum capitis in- 
signe suscepit . Verum aulae artium rudem 
inexpertumque rerum cum pleraque turbarent : 
tum vitae prioris desiderio, tum quod se tan- 
tae moli imparem sentiret , vir sanctus novo 
exemplo Idibus decembris summum sacerdotium 

abjecit, major abdicato honore quam gesto . 
Dignus qui postea consecratus caelestium ho- 
noribus coleretur . Ei suffectus est Benedi- 
ctus Cajetanus , quem Caelestino arbitrum re- 
ctoreinque principatus fuisse constabat : quoque 
potissimum auctore abdicasse fama erat, vir 
animi elati ac excelsi ; et qui se magis terrore 
quam religione tueretur: Bonifacii VIII. nomine 
per adversa et prospera christiano orbi memo- 
rabilis . Ad Bunc , sive gratulatum per initia 
pontificatus novam dignitatem, sive alia deinde 
causa , Bonturarn Datum a senatu missum re- 
perio . is solers ingenio, lingua promptus, au- 
dax ac popularis atiimosque vulgi tractandi ar- 
tifex , clarae deinde familiae famam facturus , 
maxima gralia apud populum pollebat i alterius 
factionis in quas tunc civitas divisa erat caput 
et princeps . nec ipse hujus potentiae dissimu- 
lator. quippe cum eum familiari sermone> ut 
fit, pontifex Bonifacius, veluli calliditatem ma- 
litiamque exprobraturus, apprehensa manu con- 
cuteret , fertur per jocum dixisse, illum dimi- 
diam Lucam concutere . ob quae Dantis viru- 
lentae dicacitatis , et tunc carminum gloria flo- 
rentis malignitatem non effugit (i). Per idem 



(i) Tu diguazi meta Luca Latui i a. in Canticum XXI. 
Inferni Dantis. 

tempus, quietis ab externo hoste rebus, domi 
turbatum . sed armorum praefectis ( quem D. Pe- 
tri majoris senatum , quod in ejus Divi aede 
haberetur appellabant) cum populi duce accur- 
rentibus» tumultus sedatus; ac in auctores ejus 
consternationis animadversum. Apuae quoque, 
dum Barlholomaeus Fatinellus, qui reipublicae 
nomine ei oppido praeerat , in noxios legum 
severitatem exercere parat, seditio exarsit: pa- 
rumque abfuit, quin furentium inanibus publica 
majestas violaretur . quo tempore , Ottoboni 
fratrumque, qui per eum tractum Catanorum 
nomine imperitabant, fides in lucensera popu- 
lum enituit, quippe eorum auxilio praefectus 
servatus, captique ejus noxae auctores, ac pro 
meritis supplicio aifecti . Proceres Nicolai Te- 
grimi sententia in civitatem allecti , honores- 
que ac immunitates concessae , jusque defe- 
rendi arma tota lucensi dominatione datum , 
cum reipublicae causa plura sibi odia conllas- 
sent. Eodem anno pace jam cum Pisanis com- 
posita, tres sagittariorum cohortes, Galluriae 
regulo cum Pisanorum ac ex reliqua Etruria 
copiis , in Sardiniam proficiscenti submissae . 
iis praefecti dati Bolandus Pinellus ( cujus po- 
steri Genuae , eo Luca profecti , opibus hono- 
ribusque florent ) Jacobus Marsus ac Guido 
Bujamonlius . Vexilliferos c flore nobilitatis 

fuisse reperio Cionera ab Arcu , Neriam Ca- 
storium et Colucium Malugium Obiciorum 
stirpe, quibus una cum regulo , Sardi caeli 
gravitate extinctis, ea expeditio infelici exitu 
soluta , bellumque omissum . Bellicis sumptibus 
laxata republica , ad ornandam urbem curae 
adjectae. Forum (i) cum pro majestate populi 
angustum videretur , ei laxando hospitalis do- 
mus basilicae D. Michaelis contigua eversa , 
aliaque in Galdoriae vico in eumdem usum at- 
tributa . area vero laterculo coctili opere spi- 
cato constrata : ad operis decus ac firmitudi- 
nem , continendo testaceo pavimento, zonis e 
caeruleo marmore interjectis : crepidine gradi- 
busque ad ejusdem fori ascensum eodem lapide 
extrudis: in eam amplitudinem quae nunc cer- 
nitur. Augustiorem profecto speciem habitu- 
rum , nisi basilica ingens magnum illius spa- 
tium complexa, officeret, quo minus totum ad 
oculos intuenlium accedat. Longe utilius in 
novae libertatis tutelam pecunia collocata . 
Adolphus qui Rodulpho successerat, jus impe- 
rii in Etruria imminutum haud aequo animo 
patiebatur , itaque veterum caesarum exemplo, 
Joannem quendam Gabcliionem in Tusciam de- 

stinavit ; qui prisco more eos populos ia ro- 
mani imperii nomen adigeret. Tusci clam cum 
pontifice agunt, quo conscio ea tentari suspicio 
erat, si ad excutiendum caesarum jugum auxi- 
lio sibi esse velit, quam Adolpho daturi sint, 
eidem pecuniae summam ad LXXX. aureorum 
millia repraesentaturos pollicentur. Bonifacius 
simul italicae libertatis amore; simul pontificum 
majestati supra caesarum fastigium attollenda^, 
probato consilio, Joannem officiis, colla to in 
germanum ipsius leodiensi sacerdotio , defini- 
tum , tusco auro vacuum in Germaniam remi- 
sit. Summa pontifici numerata, in qua Lucen- 
ses duo de viginti millia contulere . Eidem pon- 
tifici , non pecuniae modo, sed etiam militum 
subsidium impensum . exarserat inter ipsum , 
duosque purpuratos e Columnensium stirpe , 
Petrum ac Jacobum , adeoque cum tota co- 
lumnensi familia, quae tunc quoque inter prin- 
cipes plurimum poterat, grave dissidium. Offen- 
sus erat purpuratis columnensibus Bonifacius , 
quod Caeleslino abdicandi sacerdotii consilia 
agitanti, diu obstitissent (i), et quamquam deinde 
suffragium illi tulerant, plus dilati injuria, quam 
accepti pontificatus beneficium in hominis me- 
moria valebat . hinc eorum votis difficilem se 

ac morosum praebere: simulandi ac dissimu- 
landi ignarus, palam saepius negare: unde in 
privatis sermonibus crebrae Columnensium de 
pontifice querelae, ac in senatu dissensiones, 
cumque hinc Bonifacius ingenio ferox , inde 
vetusta nobilitate ac opibus superbi proceres, 
nihil de summo jure remittunt, res in arma ac 
in apertum bellum eruperat, nec quicquam pro- 
pius factum , quam ut purpura senatoribus 
adempta , cuncta Columnensium ditionis oppida 
per vim capta diriperentur, alia everterentur : 
editis etiam legibus, quibus ad posteros ei fami- 
liae nota inurebatur. In eo rerum tumultu , 
cum pontifex, tamquam in barbaros, sacrum 
bellum indixisset, misso in Etruriam Matthaeo 
e purpuratis, qui auxilia colligeret, Lucenses 
literis pontificis nominatim appellati, insita ro- 
mani sacerdotii veneratione DC. militum ma- 
num submisere, et victoria quidem penes pon- 
tificem fuit : sed qua deinde sibi turbas mor- 
temque, ad extremum aegritudinis ac invidiae 
plenam conflaverit. Dum Italia pontificio bello 
ardet , Germania duorum caesarum factionibus 
ad arma ierat. Nam cum Albertum austri acum 
Rodulphi imperatoris filium, nonnulli e septem- 
viris, abrogato imperio ei qui regnabat Adol- 
pho > Caesarem consalutassent : alter retinen- 
dae, alter quaerendae potentiae cupidus vim 

paraverant. Sed cum commisso praelio Adol- 
phus inter primos dimicans occubuisset, Alber- 
tus et sua et patris memoria carus , solus re- 
rum potitus est(i). Inter pontificum regnmque 
arma , idem qui principes furor, modicas gen- 
tes, et de parvo imperio certantes exciverat. 
In provincia feroniensi controversia de finibus 
exorta, Bargaei , Silicenses , ac Trepinianenses 
in armis erant, ei componendae missus a senatu 
e prima nobilitate quidam ex Obiciorum gente: 
qui cum , causa cognita, pro potestate terminos 
statuisset , eo Lucam profecto Bargaeorum non- 
nulli, insita superbia, luce palam insigni au- 
dacia refixere, quare iterum crudescentibus 
odiis , multa caede hinc inde saevitum . Patres 
intellecta re , Gozelinum Auximatem praetorem 
urbanum cum duobus praefectis militaribus , 
manuque duum millium ac septingentorum mi- 
litum, ad contumaces puniendos ire jubent, qui 
cum oppidum obsedissent, pluries oppugnare 
adorti , oppidanis strenue se tuentibus , irrito 
incepto absistere coacti . Praetor ab oppugna- 
tione ad vastandos agros versus, cum flamma 
segetibus injecta , caesisque passim arboribus 
magnam stragem late intulisset, quod eo facto 
spectaverat , discordiam inter oppidanos con- 

civit; dum alii damno moti deditionem facere, 
alii conscientia perseverare contendunt, quod 
ubi cognitum, praetor resumpta oppugnatione 
oppidum parvo negocio obtinuit diripuitque, 
missis Lucam vinctis temeritatis auctoribus, et 
ad minuendos feroces populi spiritus, moenibus 
oppidum nudatum. Eodem anno civitas ab ea 
parte quae inter meridiem occidentemque sita 
est , novis aedificiis vicisque aucta . ad ea 
extruenda hortorum pars a monachis Praedicato- 
ribus pretio redempta: novique horti e Templa- 
riis equitibus coempti monachis assignati . prae- 
fuere operi duo ex decemviris Monus Saracenus 
et Opizus Carincionus: eoque urbem nobilita- 
tam, qui id spectavit Ptolemaeus est auctor (i) . 
Insequens annus (a) , praetore Gulielmo Ma- 
gio brixiensi , recuperandae dominationis in 
lunensi provincia, quieta ab externis armis ci- 
vitate, facultatem praebuit. Ula (Gulam vete- 
res annales scribunt ) oppidum est lunensis 
tractus ad Macram flumen, non longe ab Apua 
situm . id a regulis Malespinis olim occupa- 
tum, Antonius lunensis antistes hoc anno cuin 
illis ademisset , Lucenses veteres domini , armis 
ab antistite vindicavere, Ugolino populi duce 

in eam rem misso, auctum quoque eo anno rei- 
publicae imperium, allectis in civitatem dyna- 
stis, qui Dallo in provincia feroniensi, quique 
Alborum nomine Graniano imperitabant: ea 
conditione , ut eorum ditionis oppida , Lunen- 
sium legibus uterentur. Nigrae quoque factionis 
homines Alborum vi Pistorio pulsi, Lucam ve- 
lut in tutam stationem confugere. Utque paulo 
ante urbs , constrato foro vicisque , ac aedifi- 
ciis adjectis ornata fuerat; ita hoc anno, eo- 
dem Ugolino populi duce, operis curatore, viae 
publicae extra urbem munitae ampliataequc. 

Celebris saeculari religione excepit annus 
MCCC. quam hactenus opinioni famaeque ni- 
xam, placuit in posterum lege sancire . Ma- 
naverat sponte in vulgus jam antea rumor, 
novo saeculo ineunte, vaticanam ac ostiensem 
basilicam rite adeuntibus, omnia criminum pia- 
cula ex vetere instituto solvi : quo ad Bonifa- 
cium pontificem perlato , non temere visum 
quod tam publice consensu affirmaretur, sed 
vestigatis veterum monumentis , sive scribendi 
desidia, seu vetustatis injuria, per bella ac ro- 
mani sacerdotii secessiones , tabulariis direptis 
incensisque nihil repertum , quod eam famam 
juvaret . Sed vix Kalendae januariae adfuere , 
cum ex urbe tota , velut instinctu, passim in 
basilicam vaticanam populus confluere , sacris 

Apostolorum cineribus advolvi noxarum veniam 
ad aras implorare. Eadem religione ex finiti- 
mis oppidis , mox ex longinquis transalpinisque 
regionibus in dies peregrinantium turba adven- 
tare . nec deerant, magno natu, qui affirma- 
rent , se eam famam a majoribus accepisse ; 
uno etiam ac altero se prioris saeculi cilebri- 
tali interfuisse testantibus . magno sacerdotum 
miraculo, qui discenda ex ipsis, aliorum ma- 
gisterio docerentur. Ubi satis patuit, eum ani- 
morum motum, non nisi divinitus fieri , fides- 
que ac religio testium aderat; Uonifacius lite- 
ris VIII Kal. martii datis, centesimum quemque 
annum , solemnem noxis solvendis haberi jus- 
sit . quod spatium sequuti pontifices, quo plu- 
res fruerenlur, contractis annorum numeris 
subinde mutavere , donec intra quintum , et 
vigesimum constitit. Caeterum hoc anno, tanti 
hominum concursus ex universo terrarum orbe 
Romam extitisse dicuntur; ut interdum ducenta 
hospitum millia censa fuerint : omnis sexus , 
omnis aetatis certatim eo confluentibus . tan- 
tumque stipis ante aras ab advenis jactum fe- 
runt , ut ex aereis assibus supra quinquaginta 
aureorum millia redactum sit. quibus praedia 
in pauperum , templorumque usus coempta . 
Haec religio, sive Judaeorum exemplo indu- 
cta ; quibus quinquagesimus quisque annus pia- 

cularis erat: nec Jubilaei vox, qua haec ce- 
lebritas appellatur, judaicam originem abnuit: 
sive pontifices maximi ethnicorum superstitio- 
nem, qua saecularis annus celebris habebatur, 
ut pleraque antiqui moris sanctiore ritu sacra- 
vere . Nec tamen publicae religiones , effera- 
tos jam Tuscorum animos factionum rabie , a 
caedibus ac incendiis averterant. Ipsis Kal. ja- 
nuarii , qui dies etiam si saecularis abfuisset , 
sua veneratione augustus et sanctus mortalibus 
est , Bacciomaeus Ciapparonus et Bonucius An- 
telminellus, Obicii, Obiciorum stirpe, praeter 
generis nobilitatem, peritia divini humanique 
juris clari, caede foedavere, ea caede, quam 
et viri claritudo, et temporis sanctitas indi- 
gniorem reddebant. Obicii cum cognatis clien- 
tibusque , statim ad arma iere . nec ex altera 
parte cessatum: Albaeque factionis homines An- 
telminellis , nigrae Obiciis opem tulere. Sed 
cum Obicii valuissent, Albi urbe pulsi: Antelmi- 
nellorumque aedes ad D. Martini eversae, flam- 
misque absumptae . area sive in facti memo- 
riam , sive alia causa , lapidibus sectis constra- 
ta, ferreisque repagulis clausa, qua die Ray- 
nutius Mordecastellus , quippe ob ejus familiae 
lites cum Obiciis ea caedes facta dicebatur , 
totius rei ignarus, cum ex agro reverteretur, 

animis in ultionem accensis, securi percussus, 
alienae noxae poenas luit. Per eam seditionem 
Gerius Antelminellus cum uxore Pucia, ac ado- 
lescente Castruccio, amplam deinceps scribendi 
materiam nobis daturo, Anconam exulatum abiit. 
Ubi paulo post animi aegritudine cum conjtige 
extinctus , (ilium fortunae reliquit , cujus tunc 
alumnus, deinde pene dominus extitit. Eadem 
clade Ciapparonum Fundorumque domus ad 
D. Gervasii portam in vico qui Fundus dice- 
batur, dirutae ac incensae; quas ad centum 
fuisse Villanius scribit. Per id tempus suspi- 
ciones olim adversus nobilitatem exortae in ma- 
jus auctae : civiles turbas , qui nigrae factionis 
Pistorio Lucam concesserant, juvantibus. Ea oc- 
casione prohibendis armatorum excursionibus , 
claustra ferrea ad itinerum aditus per urbem 
in angulis domorum infixa , seraeque adjectae: 
quarum passim vestigia in perfossis lapidibus 
visuntur, et quia Obicius Pisanorum instinctu 
interfectus putabatur, vetitum ne cui Pisano, 
intra Vurni , Computi, Massae, Arliani , Nu- 
ptianique fines habitare jus esset, quodque exi- 
tiale civitati , cladiumque mox insequutarum 
initium fuit, popularis factio, cujus Obicii prin- 
cipes erant, quorumque arbitrio, pulsis aemu- 
lis, res gerebantur, obtinuit ut patricii a ma- 

gistratibus, atque rcipublicae administratione 
amoverentur (i), quae in annum insequentem 
a quibusdam rejecta , nos Ptolemaei auctori- 
tatem sequuti in hoc tempus contulimus. Haud 
minore civilis discordiae flamma Florentini ar- 
debant, Nigrorum, Albommque factionibus (2): 
quas caelestium irae, tota Etruria contagione 
vulgaverant, cui extinguendae , Bonifacius cum 
frustra se Matthaeum e purpuratis misisse re- 
putaret; eorum quae semel coepisset pertinax, 
majorem opem implorandam ratus, Carolum 
Valesium Philippi regis fratrem in Tusciam e 
Gallia excivit, quem hoc anno ex Alpibus in 
Italiam descendentem, Lucenses magno honore 
excepere : pecunia , multaque purpura ipsi con- 
jugique liberaliter dono data . quippe regio 
sanguine editum , Tusciaeque pacandae cum 
imperio praefuturuin , sapientiae erat officiis 
occupasse. Is vitata Florentia, cum ad Bonifa- 
cium in Hernicos Anagniam recta se contulis- 
set, inde in Etruriam reversus , pennissoque 
ei florentinne rcipublicae arbitrio , quam pa- 
care debuerat, uovis turbis involvit . Carolo in 
Siciliam profecto, Albi exules qui Florentia 

Lucaque pulsi, Pistorium, ubi ea factio prae- 
valida, se contulerant , eam urbem a Lucen- 
sium Florentinorumque societate divellerant . 
Itaque belli arcera, adversaeque factionis rece- 
ptum expugnandum rati , Lucenses Florentint- 
que antiquum foedus renovant, cujus summa 
ea fuit: ut ex sua quisque parte Pistoriensem 
agrum aggrederentur, ex quo tempore frequen- 
tes ulrinque in eum excursus ac populationes , 
praedisque ac incendiis saevitum . adjuvabant 
nigrae fuctionis exules , qui montanam regio- 
nem occupaverant : quorum instinctu Lucenses 
magnis peditum equitumque copiis eo profecti, 
primo adventu Luciano potiti , ad obsidendum 
Pupillium perrexere (i) : sed castris ex adverso 
positis, iniquitas loci maxime obstabat, quippe 
inter oppidum stationesque fluvius interfluens, 
transitum prohibebat, nam nec transmitti vado 
poterat , pontemque illi impositum , oppidani 
valido praesidio tuebantur . Itaque tota belli 
ratio, oppugnando tuendoque ponte constabat: 
multique utrinque quotidie caedebantur ; dum 
hi audacter tentant, illi obstinate aditu arcent. 
Pistorienses, audita Pupillii obsidione, armatis 
raptim urbanis militibus, in auxilium advolant: 

posi Lisque trans fluvium castris, ex adverso 
Lucensium consedere . Lucenses cognito eorum 
adventu, cum major, quam pro opinione belli 
moles appareret, novis copiis ex urbe accitis, 
tum vetera castra augent, tum nova supra ho- 
stium stationes locant; iterque occupant, unde 
subsidia et commeatus castris Pistorio submitte- 
bantur . Hostes ubi se interclusos vident, de- 
speratis rebus , occultae fugae consilium ca- 
piunt: ac nocte intempesta silentes per devios 
notosque calles, sentiente nullo abeunt: castris 
impedimentisque in speciem relictis. Lucenses 
orta die cum de more ad oppugnandum pon- 
tem subissent, desertum fuga hostium vident, 
eoque superato , ad castra hostium progressi, 
solitudinem ubique ac silentium animadvertunt. 
Itaque munitiones ingressi cuncta diripiunt in- 
cenduntque: captis aut caesis, quos ejus con- 
silii ignaros somnus oppresserat. Oppidani ubi 
dilapsa auxilia, hostesque castris potitos intel- 
ligunt, nulla jam obsistendi spe, et ipsi deserto 
oppido, fugam per montes arripiunt, itaque 
Lucenses ingressi portas, domos diripiunt, im- 
positoque arci praesidio, suae factionis homi- 
nibus incolendum tradunt, tum ad caetera mon- 
tanae regionis oppida occupanda progressi , 
nullo negocio obtinent, nemine obsistere auso: 
pulsisque albatarum partium hominibus, Wigros 

substituunt: arcibusque ac munitionibus prae- 
sidio imposito , Lucam praeda gloriaque au- 
cti , triumphantium specie revertuntur : ibi 
paucis diebus reficiendo militi ad quietem da- 
tis, felicem armorum cursum prosequendum 
rati , ipsum albatae factionis caput Pistorium 
aggredi statuunt: missique ea de re Floren- 
tiam legati, ut communi consilio bellum gere- 
retur. itaque junctis copiis ad obsidendum 
Pistorium ea aestate perrectura . Lucensium 
exercitus X. millia peditum DG. equites: Flo- 
rentinorum VI. peditura , mille equites exple- 
bat . Cum his copiis junio mense Lucenses 
urbe profecti, primo die ad Victorinum montem 
progressi , ea nocte stativa ibi communiunt . 
inde in pistoriensem agrum transgressi, loca- 
tis ad mille passus ab urbe castris , ad Bonel- 
lae pontem consedere . Florentini ex altera 
parte, primis castris ad Umbronem fluvium 
positis , mox se se Lucensibus junxere . totos 
XX. dies in obsidione perseveratum ; late in- 
teriin vastatis agris , quo facilius obsessorum 
animi , ad deditionis consilia inclinarentur. Sed 
urbs praesidio valida, ac Tolosati Uberti, flo- 
rentini exulis , cui armorum imperium Pisto- 
rienses detulerant , virtute freta , oppugnatio- 
nis vim egregie substinebat. quare cum multi 
temporis laborisque opus appareret, Lucenses 

ad Serram obsidendam, certiore potiundi spe, 
aciem convertere. Serra oppidum est non longe 
a Naevula amne , ad quartum a Pistoriensi urbe 
lapidem, jugo montis qui septemtrionem spe- 
ctat impositum . a meridie alter mons prope 
attollitur , quibus utrinque iter in angustas fau- 
ces compellentibus ; inde arce , hinc abrupto 
montis latere saltus urgetur, isque locus tum 
naturae ingenio , tum operibus manu adjectis , 
ejus regionis claustra habentur . Id Lucenses 
expugnare aggressi , in bina castra copias di- 
visere ; quorum altera in superiori colle , al- 
tera in via qua Castellinam oppidum iter est, 
locata . Tertia Florentinorum pistoriensi viae 
apposita , vetus Pistoriensium rerum scriptor 
memorat: contra Villanii fidem, qui a solis 
Lucensibus Serram obsessam captamque, nulla 
externa ope memoriae prodit, hac veluti la- 
xiore indagine clauso oppido , Morovellus Ma- 
lespina , penes quem Lucensium armorum impe- 
rium erat , tormenta machinasque muris admo- 
veri jussit, ac diu noctuque, nulla ad requiem 
data mora quati . praecipuam oppidanis pe- 
stem , ingentis ponderis saxa tormentis excussa 
inferebant: quae ubi vis destituerat, ut in 
quodque incidissent, tecta ac tabulata domo- 
rura perfringendo , late stragem ruinamque da- 
bant . oppidani aedificiorum ruinis damnoque 

moti , haud dubie ad deditionem spectare : 
sed nobiles pistorienses , qui ad primam obsi- 
dionis famam eo se pontulerant , obstabant, 
eosque novi subsidii spe alebant . itaque non 
contenti pro moenibus turribusque pugnare , 
crebris etiam emptionibus obsidentes turba- 
bant. quibus prohibendis, Lucenses pluteis (i) 
valloque oppidum ita undique clausere, ut ne- 
mo sine mortis aut servitutis periculo exire 
posset . tum ligneae turres extructae , ut e 
loco superiore tela in propugnantes majore vi 
ingererentur, nec minus intns ex inopia bellum , 
multitudine annonam in dies deterente, inter 
haec mala, nonnulla spes melioris fortunae af- 
fulsit. Nam Pistorienses per occultum nuncium, 
quo loco res essent admoniti, copiis in duas 
acies distributis , ultima ausuri se se ante ca- 
stra Lucensium obstentavere. eo conspectu mire 
animi obsessis elati . itaque duce Vanne Bare- 
lia , ingenii alacritate ad CCCC. porta erum- 
punt, vallos pluteosque perfringunt, Lucenses- 
que a tergo copiis auxiliorum clausos, a fronte 
adoriuntur, atrox ibi praelium commissum, 
multique utrinque caesi vulneratique . Sed cum 
oppidani equitum impetum minime substinuis- 

sent , non sine clade in oppidum celeri fuga 
se recipiunt . quod ubi ab iis , qui in subsi- 
dium advenerant animadversum , caedesque ac 
fuga Serranorum in oculis erat , et ipsi con- 
versis signis fugae praesidium capiunt . in quo- 
rum tergis nostri haerentes , partim caedunt, 
partim capiunt : caeteris per agros , qua quem- 
que suus timor agebat dilapsis. Tum vero omnis 
oppidanorum spes collapsa : et premente anno- 
na , omnia in dies arctiora erant, quare missi 
in castra qui deditionis leges cum Malespina 
paciscerentur. Is advocato ducum consilio , cum 
postulata oppidanorum exposuisset; variantibus 
sententiis, aliis alia consulentibus, rem inte- 
gram ad senatum rejecit : responsumqne lega- 
tis , iis conditionibus usuros, quas senatus po- 
pulusque lucensis dedisset. Acta in senatu res; 
tandemque in eam sententiam factum senatus 
consultum : exieris abeundi incolumes potesta- 
tem dari, oppidanos, ac Pistorienses non alia 
lege recipi , quam si lucensis populi misericor- 
diae se permitterent . id ubi per oppidum vul- 
gatum , cunctos moeror ac desperatio incessit: 
haud alio quam eorum qui certae morti addicti 
sunt, animorum habitu. « alii ex ipsa despera- 
» tione animum capiendum dicere : factoque 
agmine, eruptionem in castra hostium tenlan- 
» dani, ita nec omnes victuros, nec omnes mori- 

» turos. si iis legibus se dedant, pecudum more 
» sine ulla misericordia mactandos : aut , quod 
« aeque malum, in servitute vivendum, alii ad 
» preces et lacrymas versi , iterum experien- 
» dain ducis clementiam ajebanl » . quod cuna 
valuisset , alii atque alii subinde legati in ca- 
stra missi . Sed ubi obstinatum in sententia 
perstare vident; nec aliter facturum quam quae 
senatus populusque imperasset; cum praeterea 
advenas qui in oppido erant, privata consilia 
de salute sua capere sensissent, ultima neces- 
siLate victi , se ac sua misericordiae Lucensium 
permisere . Malespina e primoribus popularium 
obsidibus acceptis , omnem exercitum armari 
jubet, delectisque equitum secum assumptis 
oppidum intrat; praesidium arci imponit; in- 
signia lucensis populi in portis ac turribus sta- 
tuit , tum ne quis indigena aut Pistoriensis ad- 
venarum nomine falleret, notoribus adhibitis, 
peregrinos oppido excedere , ac extra castro- 
rum ambitum deduci; oppidanos Pislorienses- 
que vinciri , ac Lucam duci imperat . deinde 
ad caetera ordinanda conversus , veteri arci 
novi operis murum objicit: novamque muni- 
tionem ad continendos recens perdomitos , ab 
occidente extruit : lectorum equitum peditum- 
que manu in praesidium relicta . hoc modo 
Serra , quarto fere mense post quam obsideri 

coepta, in lucensis populi potestatem venit . 
Serra ainissa , nullum oppidum in Lucensium 
linibus Pistorienses tenebant, quod momentum 
facere posset , praeter Lartianum ; quod ad Nae- 
vulam amnem situm , pari ferme spatio Summa- 
num Stabiamque interjacet. Id quoque occupari 
e republica visum. Itaque cum exulibus nigrae 
factionis communicata re, ubi paratos esse Lu- 
censes intelligunt, spe ac promissis ad nego- 
cium strenue obeundum hortantur . illi quos 
ex oppidanis fidos sibi fore credebant , arcanis 
literis feminarum ministerio delatis admonitos, 
in conscientiam conjurationis pertrahunt. Dum 
res utrinque comparantur, ultra duos menses 
dilatum, quo tempore tam callide a conjura- 
tis, quae in rem erant provisa, ut nulla suspi- 
cio ad alterius factionis homines permanaret . 
Ubi matura res visa , duo juvenes e numero exu- 
lum feminea veste induti , gramineis fascibus de 
more capiti impositis, sub vesperam oppidum in- 
trant: consciisque conventis, Lucenses paulo 
post afFore nunciant . Lucenses ex condicto ad- 
sunt, editoque signo, quod inter ipsos convene- 
rat, muros scandunt , portas occupant, custodias 
e muris deturbant, obsistentes obtruncant, inie- 
rim qui foris adstabant , alii securibus portas 
perfringunt, alii scalas admovent, ac in moenia 
evadentes vexillum lucensis populi statuunt . 

y. //. 4 

ejusque nomini fausla acclamando , oppidum cla- 
moribus complent, oppidani ea vociferatione 
territi , oppidum captum ante quam sentire • 
possent aspiciunt, tamen raptim sumptis armis, 
alii ad moenia, alii ad portas impetu ruunt. 
Sed a consciis qui in muris erant, sagittis mis- 
silibusque arcentur: donec, effracta porta, omnis 
exercitus in oppidum immissus . tum vero deser- 
tis domibus, alii capiuntur, alii in arcem con- 
fugiunt: ac munitione loci tuti Pistorienses ad- 
monent « oppidum fraude captum ab hosti- 
>» bus teneri ; arcem in sua potestate esse . 

» proinde si maturent subsidium ferre, brevi 
» amissa recuperare posse . Sed salutem omnem 
>j in festinatione sitam esse. >■> Pistorienses ad 
eum nuncium pedites equitesque armari jubent, 
citatoque agmine in subsidium accurrunt. Lu- 
censium copiae ut adventantes exciperent in 
occursum progressae , ubi in conspectu hostium 
fuere, consistunt, idem ex altera parte factum, 
mox parvis velitationibus utrinque pugnae ini- 
tium datum: donec ad gladios cominus ventum : 
et vir viro, enses ensibus, scuta scutis propel- 
lebantur. ibi atrox praelium , pluresque caesi 
vulneratique , cum certi ictus destinarentur . 
donec Pistorienses nostrorum impetu propulsi 
obturbalique terga vertunt. Capti ex eis aut 
in acie caesi ad CCC. Lucenses victores in op- 

pidum reversi , arcem deditione recipiunt . in- 
colis Pistorium salvis abire permissis . inde prae- 
fectum oppido, praesidium arci imponunt, co- 
lonosque ad locum frequentandum suarum par- 
tium transcribunt, mox cum pluribus captivis 
praedaque Lucam reversi , civitatem ingenti 
gaudio affecere; magno ea jactura Pistorien- 
sibus stetit, cum jam a duabus partibus, sub- 
vehendis in urbem commeatibus , intercepto iti- 
nere , unus tantum aditus, qua ab Apennino 
per Sambucam iter est, pateret. Multoque ma- 
gis paulo post eorum res in angustum coa- 
ctae, Montali oppido amisso , quod e prae- 
cipuis unum restabat: cujus per fraudem Flo- 
rentini politi , occupandae una cum Lucensi- 
bus civitati viam munivere. Interim tamen au- 
xilium in re trepida Florentinis latum, ingens 
ad victoriam momentum fuit. Cum eorum civi- 
tas domesticis discordiis laboraret, exules al- 
batae factionis, Bononiensium ope, quos eadem 
partium contagio pervaserat , collecta VI. mil- 
lium peditum, DCCC. equitum manu, Mucial- 
lam (i) hostiliter intraverant. Ea regio sita est 
ad XIV. a florentina urbe lapidem ad Apen- 
nini montis radices , fertili et amoeno solo , 

quam Sevis fluvius ex eodem Apennino ortus 
mediam secat . Ibi Puliciano occupato, arcem 
quoque arcta obsidione cinxerant . quippe sa- 
tis constabat, ea expugnata caetera ejus tra- 
ctus oppida victoriam sequulura . qua ratione 
ad ipsa Florentiae moenia tutum iter patere. 
Id ubi Florentiam nunciatum, statim, quam ma- 
ximas in eo tumultu colligere potuere , copiis 
profecti . adfuere quoque submissa a Lucensi- 
bus auxilia: quorum adventu Bononienses ter- 
riti , solutis ordinibus fugam arripiunt. Eorum 
discessu fractis exulum animis , pugna minime 
tentata , per tenebras dilapsi oppidum dese- 
ruere: impedimentis armisque etiam relictis, 
quo expeditior fuga esset, caesi tamen capti- 
que nonnulli e primoribus, cum in equites in- 
cidissent, qui ad exploranda loca missi fue- 
rant, ex eisque Donatus Albertus securi per- 
cussus: ea lege, quam ipse in magistratu paulo 
ante tulerat. 

Dum Lucenses a domo bellando absunt, res 
in civitate motae (i). Joannes Trinciavellus , 
captata opportunitate , exules albatae factionis 
intra urbem accipiendos susceperat: ita cum 
ejus proditionis sociis constituta re, ut incen- 

dio diversis locis noctu excitato, dum populus ad 
opem ferendam frequens accurrit, ipsi D. Frig- 
diani porta occupata , perduelles intromitterent. 
Jamque subjecto igne , aliquot ab ea parte 
aversa loca ardebant: cum ad occupandam por- 
tam profectus , dum claustra molitur , custo- 
dibus hostes adesse clamantibus, concursu po- 
puli facto , irrito incepto destitit . tectusque 
tenebris per eum tumultum elapsus una cum so- 
ciis facinoris Calamecam , montanae Pistorien- 
sium regionis oppidutn profugit . Unus Punsus 
Malizardus, cum luxato pede sequi non po- 
tuisset, cum facibus malleolisque comprehen- 
sus, ac in custodiam traditus, ex eo, quaestio- 
nibus habitis , totius sceleris ordo cognitus. 
Nec multo post missus Tomucius Sandonus cum 
trecentis peditibus, cum nocte intempesta per 
devios calles improvisus supervenisset , oppi- 
dum repentino impetu cepit. Proditores semi- 
somnes, ac inexpeclato malo attoniti, cum mul- 
tis oppidanorum capti: ipsum oppidum, tan- 
quam proditionis asylum, direptum incensum- 
que . de Trinciavello stalim supplicium sum- 
ptum. reliqui Lucam deducti, paulo post una 
cum Malizardo securi percussi . Nec eo anno 
haec tantum Pistoriensibus clades illata . Sed 
cum Florentini , ut paulo ante memoravimus, 
Montali potili essent, Lucenses junctis copiis, 

ad moenia Pistorii se se ostentavere , lateque 
circa vastatis agris, nullo prohibere auso, im- 
pune domum reversi sunt, numerus socialis 
agminis VI. millia peditum , equites mille sex- 
centos explebat . Majorem Florentinis socialem 
fidem ostentandi occasionem , fortuna eorum 
per id tempus lucensi populo praebuit . res inter 
clarissima quae reipublicae nostrae acciderunt 
praecipue memoranda, in hunc modum se ha- 
buit. Recruduerant acrius in ea urbe discor- 
diae Cursi Donati ambitione: qui nigrae factio- 
nis princeps, auctoritatem suam communicata 
cum aliis potentia obsolefieri indignum ratus , 
albarum partium hominibus , qui in civitate 
restiterant , se adjunxerat: dominandi cupidi- 
tati , publicum bonum obtentui : quasi inter- 
versis reipublicae rationibus, quas inspici pu- 
tarique flagitabat, utque major ex religione 
conatibus suis species esset , ad Lotharium ci- 
vitatis antistitem, albatae factionis studiosum, 
totius rei principatum detulerat: qui seditio- 
nis caput effectus , quorum pacis concordiae- 
que auctor esse debuisset, turbas irasque ale- 
bat. in tantum ut sumptis utrinque armis, ex 
ipsa majoris basilicae turri, unde homines ad 
sacra religionesque vocari mos est , ballistis 
tormenlisque tela in adversarios excuterentur. 
Itaque caedes ac latrocinia in dies fiebant: in- 

validisque jam legum ac magistratuum auxiliis, 
velut in capta urbe, omnium scelerum impunitas 
erat. Nec ea labes intra urbem constiterat: sed 
capitis exemplo reliquum corpus insanibat : cae- 
dibusque ac rapinis passim ager ac municipia 
infesta erant: nec dubium quin respublica ad 
interitum spectaret, nisi Lucenses afflictis , ac 
pene perditis rebus in tempore succurrissent, 
acciti ne publico consilio, an sponte advene- 
rint, haud exploratum sibi Leonardus Arreti- 
nus scribit: dissimulata Villanii fide, qui rei 
praesens interfuit , disertisque verbis , publice 
advocatos memoriae prodidit . quasi genti suae 
inglorium ratus, si ad alienas opes confugisset: 
deterendaeque Lucensium gloriae, quorum dum 
viveret parum amicus fuit, eam famam maligne 
suppressit. Lucenses magno peditum equiium- 
que numero Florentiam profecti , custodiam im- 
periumque civitatis, siquidem fructuosus eo- 
rum adventus futurus sit, sibi deposcunt, quod 
quamquam grave, tamen necessitate adacti, Flo- 
rentini Lucensibus rempublicam permisere (i). 
Itaque dies XVI. floreutinae urbis imperium 
libere Lucenses tenuere : edictaque in publicum 
lucensis populi nomine proponebantur . Id ae- 
gre nonnulli ferebant, quasi servitus ac reipu- 

blicae amissio ea ralione exprobraretur. Itaque 
Ponciartlus quidam plebeii ordinis, cum prae- 
conem lucensis populi nomine edicentem, popu- 
lari licenda vulnerasset, e salute sociorum vi- 
sum, ut omissa specie vis et poteslas retine- 
retur . Prima firmandae concordiae ratio , ut 
pulsis urbe praecipuis seditionis auctoribus , 
omnis praeteritorum memoria, celebri Graeco- 
rum exemplo , aboleretur: neque cuiquam fa- 
cti dicdve cujuspiam crimen fraudi esset, tum 
cactcra eadem sapientia constituta; novi ma- 
gistratus creati, caeteraque ita composita, ut 
pax ordinum positis armis discordiisque con- 
sisteret . Itaque intra id temporis spatium, bo- 
norum sociorum olficio functi Lucenses , serva- 
tae tam nobilis reipublicae laude insignes Lu- 
cam rediere. Qua in re indignari subit nostro- 
rum hominum incuriam; qui et quorutn con- 
silium constituta Florentinorum respublica , et 
quibus familiis geniti , ne gloria ad posteros 
perveniret, silentio transmisere . Quin ea fuit 
in lucensium rerum scriptoribus socordia , ut 
nisi apud socios beneficii memoria valuisset, 
egregii facti recordatio interitura penitus fue- 
rit . nisi si forte benefacti conscientia contenti , 
praedicationem, ut probos decet, accipientibus 
reliquere . Haec , quamquam insequenlis anni 
initio gesta, cognatione rerum in hunc locum 

contulimus : nunc hujus anni reliqua prosequa- 
mur . Praeter graves inimicitias, quas cum Co- 
lumnensibus Bonifacius pontifex susceperat , si- 
multas quoque cum Thilippo Francorum rege 
accedebat: acrioribus utrinque odiis, quanto 
major ante amor exliterat. quae in tantum sce- 
lus erupere ut a Gallis ac Columnensibus, dum 
Bonifacius Anagniae , vitandis urbis caloribus 
moratur, captus , et in custodia habitus sit: 
violata majestate, qua nihil in terris augu- 
stius el sanctius, magna Philippi regis accusa- 
tione ; quem deinde divina ultio consequuta , 
impiis regibus infelicitatis exemplum statuit. 
Pontifex contumeliae impatiens, paulo post e 
custodia emissus ac Romam reversus, dum vin- 
diciam molitur, quinto ac trigesimo die exces- 
sit: si dominandi cupiditatem, elatique animi 
fastum demas , optimis summisque pontificum 
par: quique unus maxime, romani sacerdotii 
majestatem, supra regum fastigium extulerit, 
primus dicitur duplici corona usus , cui ter- 
tiam deinde Urbanus V. adjecit: quod insigne 
capitis caeteri deinde pontifices gestavere . Ei 
suirectus est Benedictus XI. Ordinem praedi- 
catorum professus, sapientiae ac sanctimoniae 
fama clarus: quem intra annum vertentem fata 
terris abstulere . Ad hunc usque annum Pto- 
lemaeus lucensis annales suos deduxit ; incor- 

ruptae fidei scriptor: quem ultra ducentos an- 
nos ducem sequuli, sua laude fraudandum mi- 
nime duximus, ea quoque commendatio acces- 
sit , quo Praedicatorum institutum amplexus, 
celebris Thomae aquinatis auditor fuit , ac 
deinde bibliothecae vaticanae praefectus , mox- 
que a Joanne XXII. Torcelli in Venetis pon- 
tifex creatus , honoris insignibus sapientiam au- 
xit. praeter annales, spissum sacrae historiae 
opus molitus est; quod in membranis scriptum, 
inter arcanos vaticanae bibliotecae thesauros 
latet , magno eruditorum desiderio : quibus id 
demum ratum, sanctumque habetur, quod Pto- 
lomaei lucensis testimonio nixum sit. Hoc anno 
per hyemem asperrimae frigorum tempesta- 
tes extitisse dicuntur, in lucensi agro lacus 
uterque, et qui ad mare, et qui ad Arnum 
in mediterraneis est , tam firma glacie duratus 
fertur , ut jumenta sarcinis onusta per eos 
commearent, is qui insequutus est annus (i) 
aliam de Florentinis benemerendi causam lu- 
censi populo dedit . Post discessum Lucensium, 
qui reipublicae constituendae Florentiam ac- 
citi fuerant ; quamquam ea sapientia ita omnia 
temperata essent, ut diuturna pax sperari pos- 

set; tamen seu temporum , sive ejus gentis fato, 
nunquam diu pacatae , iterum discordiae exar- 
serant. iis componendis, magno aliquo nomine 
opus ratus Benedicius pontifex, Nicolaum Al- 
bertinum pratensem , quem ejusdem Ordinis 
collegam ad purpuram evexerat , Florentiam de- 
stinavit, virum callido ingenio, ac aulicis ar- 
tibus probe instructum . Is magno honore a 
Florentinis exceptus, ingentem pacis spem primo 
adventu excitarat : verum ubi Ghibellinis ex 
quibus ortus , Albisque studere plus aequo , 
non falsis suspicionibus patuit, infectis rebus, 
irarum plenus ad pontificem reversus, floren- 
tinum populum apud credulas illius patrumque 
aures criminari : « nihil sani ac integri jam du- 
» dum in ea republica apparere : parem divina- 
» rum humanarutnque rerum contemptum esse : 
mutis legibus omnia per vim et arma geri: 
» non eam mali vim, ut vulgaribus remediis 
» sisti posset : jam putre ulcus ad vivum alte 
» desedisse, ac ni ferro ignique secetur, omnem 
» aliam curationem inanem esse. » Haud mitiora 
de Lucensibus questus: quos cum magna mul- 
titudine Florentiam venisse, caedes, rapinas, 
incendia in ea urbe fecisse , ac insuper vitae 
ipsius insidiatos criminatus est (i). Quae cum 

partim vera , partim similia veri essent , eo 
pontificem perpulere, ut praeter XII. nigrae 
factionis principes, quorum arbitrio res tunc 
gerebatur, Florentia Romam excitos; Ilenricuin 
quoque Bernarduciura , Orlandos Salamoncellum 
et Malapresam , Parentem Porcariensem eque- 
stris ordinis , ac Nicolaum Maeonis , Luca ad 
se se vocaret: jussis etiam venire, qui utrius- 
que reipublicae nomine transigerent. Iis impe- 
rata obedienler facientibus, Pratensis ubi prae- 
sidio nudatam rempublicam videt, clam literis 
albatae factionis exules, nec non Bononienses, 
Pisanos, Arretinos, et maxime Pistorienses, apud 
quos praecipua earum partium sedes , admonet ; 
>j venisse tempus , quo adversae factionis inju- 
>j rias ulciscerentur . Florentiam , si vires jun- 
» gantur , nullo negotio occupari posse . non 
u arma, non milites suppetere, plebem sine du- 
» cibus invalidam : laxatas custodias, cunctaque 
33 per inertiam socordiamque agi. sed dissimu- 
>j latione ac taciturnitate opus esse , ut ex im- 
« proviso hostibus superveniant. >3 tum certam 
diem gerendae rei edicit; conciliandaeque au- 
ctoritati , omnia conscio ac volente pontifice 
fieri audacter mentitur. Itaque ad condictum, 
JX peditum millia, mille ac sexcenti equites ita 
repente sub noctem urbi superfuere; ut ante 
sigua ordinesque ad moenia conspecta sint , 

quam de eorum adventu suspicari quisquam 
posset. Ubi adesse hostes, et ad arma per ur- 
bem conclamatum, tanta repente trepidatio in- 
cessit, ut jam se captos perditosque complo- 
rarent. In eo tumultu sibi quisque dux ac mi- 
les sine lege ac ordine passim discurrunt , et 
ex metu ac desperatione animos capiunt, jam 
prope insertis securibus, portam hostes effre- 
gerant; cum qui intus erant, quod viribus non 
poterant, arte experiuntur. Album purpureum- 
que Lucensium vexillum sustollunt, Lucenses- 
que adesse vociferantur . eo clamore territi ho- 
stes , suaque spe dejecti , quod vacuos impara- 
tosque Florentinos putassent , Lucenses adesse 
rati, cum vexillum mendacio fidem adstrueret, 
repente terga vertunt. Florentini fugientes in- 
sequuti, alios capiunt, alios caedunt: caeteros 
quo ad cursum expeditiores essent arma abji- 
cientes , per agros fuga spargunt. Lucenses pe- 
riculi Florentinorum admoniti , postero die 
cum XX. peditum millibus , DCC. equitibus 
adsunt : officio potius quam auxilio , cum jam 
socii terrore nominis vicissent, quod urbis no- 
strae a ilorentinarum rerum scriptoribus dissi- 
mulatum , vetus proximusque eorum temporum 
auctor, patriae monumentis inseruit (i) . Paria 

in lucensem agrum exules ausi . Nam Pistorio 
inopinato egressi , cum in regionem ad Naevu- 
lam amnem excurrissent , cladem intulere prae- 
das agendo , ac stupra etiam libidinesque cae- 
dibus miscendo, quod ubi Lucam nunciatum , 
missus Lucius Obicius cum militibus urbanis , 
quibus populares ejus regionis juncti; quos ira 
dolorque in ultionem accenderant, ingressi pi- 
storiensem agrum cuncta passim diripiendo in- 
cendendoque, tum concaedibus arborum sae- 
viunt: turrim ad Pontem longum capiunt ever- 
tuntque . captam quoque Verruculam arcem 
inter Catinum et Massam jugo montis impositam, 
moenibus nudant, praeda omnis Naevuiensihus, 
quibus illata clades fuerat , concessa . Et quia 
saepius iis temporibus procul a domo bellan- 
dum erat; ne per absentiam civium respublica 
aliquid detrimenti caperet , decretum ut D. 
equites externi ad urbis custodiam mercede 
conducerentur : eique oneri substinendo tri- 
butum virilim imperatum . ii in quinque turmas 
divisi : creatique totidem praefecti qui centenis 
singuli praeessent . fuere Matthaeus Saccus > 
Guido Pollanus , Totus Forteguerra, Vannes 
Buzolinus , Bartholomaeus Bambacarus. Recens 
ab exulibus discrimen , Lucenses Florentinos- 
que admonuerat , ut saluti rcipublicae acrius 
incumberent, itaque jam pridem animadverso, 

omnem mali fontem, Pistorium albatae factio- 
nis receptum arcemque, esse, caque incolumi 
nunquam Tusciae res quieturas ; excindendam 
evertendamque communi consilio decernunt, 
praecipui Pistoriensium adjutores, Pisani inter 
Lucenses Florentinosquc positi minus timeban- 
tur. Bononienses finitimi , libero in pistoriensem 
agrum aditu , auxiliis commeatibusque submit- 
tendis, majorem curam intenderant. Itaque iis 
a societate Pistoriensium divellendis, omnis co- 
gitatio versa, missi ante qui clam quorundam 
principum animos tentarent . quos ubi non alie- 
nos ab incepto cognitum, legati ex primori- 
bus Florentia Lucaque cum donis Bononiam 
missi, qui quos verbis non possent, spe pre- 
tioque in suam sententiam pertraherent, one- 
rati praemiis , ii quibus major audacia , cae- 
leris faces subdendi partes suscepere . Ubi satis 
provisae res , tumultus repente in urbe excita- 
tur : Turdinus Panagus in forum, ut impera- 
tum erat, cum militibus descendit: passim se- 
ditiosae minacesque voces in Albatos jactantur: 
eorum alii vulnerati , alii occisi , aedes dire- 
ptae ac incensae : Florentini exules fuga dila- 
psi , totaque civitas momento in guelphas ni- 
grasque partes traducta. Tum vero omnes Pi- 
storiensium spes accisae : nec aliud quam ex 
Pisanis subsidium, qui, quod unum poterant, 

pecuniam in militem conferebant. His peractis, 
de obsidendo Pistorio agi coeptum: scriptae- 
que inter florentinum lucensemque populum 
foederis leges : primumque omnium cautum , ne 
prius bello obsisteretur, quam civitas in eo- 
rum potestatem veniret. Ei expeditioni viribus 
famaeque conciliandae, legali ad Carolum re- 
gem destinati, oratum ut aliquem ex liberis 
mitteret, cui belli summa committeretur. Mis- 
sus cut» CCC. equitibus ex militiae flore ac 
robore , magnoque praeterea peditum numero 
Ilobertus, qui postea regnavit: qui cum regiis 
honoribus Florentiae exceptus , aliquandiu com- 
parandis rebus substitisset, demum prodicta die, 
qua foederatorum copiae educendae essent 
ad XI. Raleudas junii , inde Florentini , hinc 
Lucenses cum auxiliariis Guelpharum gentium 
copiis Pistorium processere (i) . Castris positis, 
regio circa urbem extra teli jactum omnis va- 
stata. tum intra passus quingentos, diversis 
locis ad itinerum aditus munitiones extractae: 
fossa valloque, ac pluteis, ex illorum tempo- 
rum militiae more munitae . earum una ad Bo- 
nellas montanae viae imposita , eique nigri Pi- 
storiensium exules praesidere jussi, altera a<l 

florentinae viae custodiam: tertia ad D. Augu- 
stini aedem, aliaeque aliis locis, ut opportu- 
num visum aedificatae, castra majora in quibus 
Florentini Lucensesquc tendebant, ex altera 
urbis parte , qua Sambucam montanosque iter 
est, locata, quibus munitionibus peractis, edi- 
ctum : quicumque intra tridui spatium urbe 
exire vellent, iis liberum commentum, vita 
rebusque salvis fore : qui ultra id tempus re- 
stitissent , perduelles hostesque habendos: eos- 
que cuique capiendi occidendique jus potesta- 
temque futuram, ea misericordia usi plures viri 
ac feminae, turba obsessis futura oneri, Pi- 
storio excessere . ubi induciarum dies exiit , 
urbs fossa valloque circumdata, pluteisque tam 
arcte clausa, ut nemo inde egredi posset, nisi 
in certam aut mortem aut servitutem .. tanta- 
que rabie utrinque exinde bellatum , ut quetn- 
cuinque nostrorum Pistorienses cepissent , sla- 
tim in muris e furca suspenderent: qui ver» 
urbe egressi in nostros incidissent, maribus 
oculo elfosso manuum pedumque alter, femi- 
nis nares truncarentur : inque eum modum 
foede deformati intra urbem repellerentur, ut 
eo aspectu animi civium fracti ad deditionis 
consilia inclinarentur; tum ut alendi necessi- 
tas, deficientibus in dies commeatibus esset. 
Dum Florentini ac Lucenses circa Pistorium 
r. n. 5 

Roberto duce haerent, post menses XI. inter- 
regni, novus pontifex renunciatus, contra quam 
solet, tristem annum effecit : nec multo reli- 
gioni feliciorem , quam biennio ante fuerat . 
Quippe eo pontifex captus, hoc funesto exem- 
plo in Galliam translata sede ponliGcatus , sum- 
mum sacerdotium per LXX. annos exulavit . 
ut per id tempus , non alia fuerit Romae Ita- 
liaeque facies, quam telrae et caliginosae no- 
ctis : divinis humanisque rebus juxta perversis, 
quippe ex eo tempore sacerdotum disciplina 
una cum coelo mutata, corrupti gentium mo- 
res, neglectus sacrorum cultus, templa ruinis 
collapsa , Italiae urbes a tyrannis occupatae , 
jus fasque in armis positum. Auctor machi- 
natorque harum cladium, omnium scriptorum 
testimonio , Nicolaus pratensis ; qui cum se Phi- 
lippo regi totum vendidisset, ut erat callido 
ingenio, collegas in eam fraudem induxit, ut 
Bertrandum Burdigalensem antistitem , velut 
regiae domus inimicum , pontificem renuncia- 
rent: clam cum rege per occultos nuncios 
communicato consilio, ut hominem alias ven- 
tosum, objecta summi sacerdotii spe, sibi con- 
ciliaret : cum eoque quod in rem suam puta- 
ret ante pacisceretur . 

Bcrtrandus Clementis V. nomine assumpto, 
purpuratorum collegium Lugdunum praesto sibi 

capiendis pontificatus insignibus adesse jussit, 
qno nuncio patres sero tandem Pratensis fraude 
cognita, tristes et tamquam ad exilium in Gal- 
liam migravere, mullum incusata collegae per- 
fidia , quo non eos modo, sed Italiam, atque 
adeo ipsam summi sacerdotii majestatem pro- 
didisset, irati regis servituti addictam. Caete- 
rum Clementis consilium cordi superis non 
fuisse , manifestis indiciis patuit . quippe duui 
infulatus, velat usque pontificalibus insignibus, 
inter regem Philippum Britanniaeque regulum 
equo veheretur; ruina muri regulus oppres- 
sus, ipse in terram afflictus , corona e capite 
excussa, ingentisque pretii gemma amissa, vi- 
tae discrimen adiit, ut ipse quoque irato Deo 
se pontificem creatum fassus sit. Peracta so- 
lemni inauguratione , Clemens ad ordinandam 
rempublicam conversus, Pratensis fortunae suae 
auctoris instinctu, legatos in Etruriam misit , 
qui Robcrto duobusque populis denunciarent, 
ut copias Pistorio deducerent , armaque pone- 
rent: ni dicto audientes essent, diras justi- 
tiumque sacrorum minarentur . Legati cum in 
castra venissent , pontificis imperia minasque 
exponunt. Quibus cum Robertus parendum sibi 
decrevisset, parte copiarum relicta in Galliam 
ad salutandum pontificem se contulit: Lucen- 
ses Florcntinique , tot sumptus laboresque pe- 

rire aegre passi, in obsidione perseveravere, 
quin ex eo tempore omnia intentiore cura agi 
coepta: si cpia eruptio fieret, acrius in ur- 
bem repulsi hostes; quidamque in ipsis portis 
pontibusque capti , immitiusque in captos sae- 
vitum . praecipuo crudelitatis auctore Lando 
quodam eugubino , quem ob saevitiam milita- 
ribus facetiis Longinum appellabant. Nec hye- 
me quoque cessatum; nullis vel pluviis, vel 
nivibus, aut alia hiberni caeli inclementia, 
militaria opera laboresque prohibentibus. Inte- 
rea obsessis omnia in dies asperiora fieri , jam- 
que ex inopia famem adesse , cujus ea vis fuisse 
dicitur, ul omni sanguinis caritate abjecta, pa- 
rentes liberos, filii parentes conjugesque invi- 
cem ab alimentis repellerent, quibusdam etiam, 
potius quam in manus hostium venirent inedia 
mori obstinatis. In tanta rerum desperatione , 
unica Pisani auxilii spes animos Pistoriensium 
sustentabat . Verum ubi eam quoque inanem 
esse compertum , deditionis mentionem injece- 
re. nec nostri eadem consilia aspernati, quippe 
jam undecim fere menses , obsidionis laboribus 
fessi, finem belli potius quam victoriam spe- 
ctabant . Legati Pistoriensium cum praefectis 
utriusque gentis colloquuti , has leges retulere. 
Pistorium ejusque ager victoribus dederetur . 
militibus qui in praesidio urbis fuissent, tria 

millia aureorum persolverentur . Albatis urbe 
ejectis Sambuca ac Pitecium in quibus habi- 
tarent concessa . quibus acceptis III. Id. apri- 
lis (i) demum Pistorium in florentini ac lucen- 
sis populi potestatem venit: undecimo fere 
mense postquam obsideri coepta : cum egregia 
virtute, majoribus etiam animis quam viribus, 
nullis externis auxiliis, tamdiu duorum popu- 
lorum Etruriae principum arma regiis opibus 
aucta sustinuisset. Eadem die Binus Gabrielius 
eugubinus Florentinorum praetor, et Morovel- 
lus Malespina Lucensium dux cum lectis equi- 
tum peditumque urbem intravere: quibus illius 
imperium arcesque traditae, quas ilii llorentini 
ac lucensis populi nomine accepere : Albis urbe 
egressis , 'nigrae factionis exules reducti: prae- 
sidia arcibus imposita: novi magistratus creati , 
qui in. florentini lucensisque populi verba 
juravere. Urbis imperium ita partiri placuit, 
ut Florentini praetorem, Lucenses populi du- 
cem ei regendae darent, primique Pazzinus 
Pazzius Florentia , Lippus Carratellus Luca missi 
eum honorem cepere . ager aequis portionibus 
divisus , ut eam quisque partem oblineret , 
quae finibus suis propinquior esset, ita Lucen- 
ses quaecumque occidentem Serramque spe- 

clant, una cum montana regione; Florentini 
quicquid in orientem vergit occupavere. Tum 
minuendis incolarum animis, rebellandique ma- 
teriae adimendae plures arces turresque ever- 
sae : fossae circa urbem aggeratae : et quod 
tristissimum captis fuit, urbs moenibus nudata, 
quae omnia quo acerbiora civibus essent sum- 
ptu eorum fiebant . Id quoque tum publicae 
tum privatae irae datum, ut principum Ghi- 
bellinorum Alborumque urbanae aedes solo ae- 
quarentur . qua strage plura egregii ac anti- 
qui operis aedificia periere. Constituta in hunc 
modum Pistorio, victores exercitus domum re- 
ducti: Binusque praetor Florentiam, Morovel- 
lius Lucam , rndgno plausu excepti , trium- 
phantium ritu intravere : aureum velum super 
eos equestris ordinis viris praeferentibus. Haec 
contra hostes, pro sociis illud gestum , quod 
cum Bononienses , quibuscum foedus paulo 
ante ictum, egregios duces a Lucensibus po- 
stulassent , missi Dinus Obicius , ac Orlandus 
Salamoncellus , qui amici populi armis praees- 
sent . Dum respublica ad orientem imperio au- 
getur, in lunensi provincia, Azonis Malespinae 
fraude , nobile oppidum Fosdinovum rebella- 
vit. Eo Lucenses (i) cum copiis profecti, va- 

statis circa late agris , oppidum diu frustra 
oppugnatum , IX mensium obsidione obtinuere, 
iulra id spatium expugnatis captisque nonnul- 
lis ignobilibus locis , qui reguli imperio pare- 
bant. Interim Albatorum reliquiae, quibus Sam- 
buca ac Pitecium concessa fuerant, hostilem 
animum retinentes , ex iis oppidis saepius la- 
trocinantium more egressi, pistoriensem agrum 
infestum reddebant . interdum usque sub urbis 
portas adequitantes, caesis aut captis custodi- 
bus: quibusdam etiam in Florentinorum Lucen- 
siumque contumeliam , sub ipsis moenibus .e 
furca suspensis . Id porro indignum utrique 
populo visum, ratique nihil victoria profectum, 
si victi victoribus tam superbe insultarent , 
Luca Florenliaque in Pitecium , unde cre- 
briores majoresque injuriae, peditum equitum- 
que magnus numerus missus . castris ad oppi- 
dum locatis, machinae ac tormenta per cir- 
cuitum murorum disposita : ac undique magno 
impetu quati coepti , praecipuo oppidanorum 
damno, ob loci angustias, cum immissa tela 
ballistisque excussa ingentis ponderis saxa , 
numquam sine ictu inciderent. Praeerat oppido 
Lippus Vergellesius, quem exules ducem sibi 
constituerant , consilio ac militari virtute va- 
lidus . lectaque virorum ex flore nobilitatis 

robora, qui cum illo erant, plusquam 
nia turiesque, si vi ageretur, victoriam re- 
moraturi videbantur. Nam et crebris eruptio- 
nibus obsidentes turbabant; et si quando quem- 
piam nostrorum cepissent , slatim in oculis 
duorum exercituum laqueo e muris suspen- 
debant . Itaque domitandos fame duces rati , 
oppidum undique vallo clausere , ligneis tur- 
ribus, aliisque operibus circum extructis ne 
impune exire quispiam aut intrare posset . 
Quare consumptis alimentis ad extremam ino- 
piam redacti , noctu clam oppido egrediuntur, 
ac per devios nolosque calles Sambucam se 
recipiunt . Id ubi a nostris animadversum , 
missi qui abeuntium tergis instarent. Sed longe 
jam praegressos cum consequi minime potuis- 
sent, in oppidum reversi, vacuoque potiti, 
munitiones reficiunt , ac praesidium imponunt, 
exules montano Sambucae situ etiam tutiores, 
duplicatis viribus eadem quae antea in Pisto- 
rienses audebant . Sed latronum ritu viven- 
tes, terrendo timendoque, haudquaquam pares 
sumptibus faciendis in militem erant, quare 
cum IV. annos Sambucam tenuissent; Lippo, ac 
aliis Vergellesiis auctoribus, quamquam cae- 
teri repugnarent , oppidum accepta pecunia 
nostris cessere. 

Laetam externis victoriis urbem, intestina 
discordia afflixit (i). Nulli prosperas Lucen- 
sium res iniquioribus animis, quam Pisani ad- 
spexerant . itaque jam dudum se se in omnes 
partes versare, ut in civitate aliquid moliren- 
tur. Jam aliquot ante annos Punzus Malizzar- 
dus pisano auro corruptus, incendium in urbe 
noctu excitaverat: qui, ut dictum est, com- 
prehensus longoque carcere maceratus, novis- 
sime quaestionibus de eo habitis, omnia se Pisa- 
norum instinctu fecisse fassus erat. Quare capta 
Pistorio nihil antiquius fuit , quam ut in eos 
bellum decerneretur . Ei avertendo, ubi pri- 
mas artes processisse parum vident, quod ae- 
mulatione potentiae facillimum fuit , patricios 
ad plebem criminando, dissidium ingens inter 
ordines excitavere . Cum ad arma itum esset, 
victoria penes populares fuit, ii republica po- 
tili , ex ingenio vulgi , plura vi quam ratione 
egere: id unum sanctum justumque rati, quod 
furentis iratique populi arbitrio sedisset, et ut 
quae injuria erat lex videretur; primum omnium 
_ antiquis legibus abrogatis , novum juris civilis 
corpus constitutum: in quo inter caetera illud 
iniquum, quod omnibus equestris ordinis, omni- 

bus proceribus regulisque, quos Catanos ap- 
pellabant, nec non familiis patriciis, invidio- 
so potentum nomine notatis , reipublicae admi- 
nistratio adempta: iis exceptis, qui comitiis 
plebis, a patribus ad plebein transissent, earum 
nomina , ne popularium obtentu laterent , le- 
gibus inseri visum , popularis iracundiae in 
praesens , nobilitatis testimonium ad posteros, 
quarum cum pleraeque a stirpe interierint: 
Aemiliani, Bujamontes , Burlamacchi, Cenamii, 
Diversii , Fatinelli , Forteguerrae , Gilii, Gui- 
diccionii , Guinisii, Mansi, Michelii , Podii, 
Sbarrae fato superstites , ad nostram memoriam 
pervenere. Tura cautum, ne patricii testimo- 
nium in plebejum reciperetur, contra popula- 
ris in patricium valeret: plebejusque qui patri- 
cium accusasset , causa non probata , a calu- 
mniae noxa liberatus . multa etiam adversus 
sacrorum immunitates constituta . Mirum vero 
est, quanta acerbitate in Franciscum quemdam 
Monacum augustinensem , ut in proditorem ac 
majestatis reum, ab irata plebe saevitum sit. 
Nam cum is fuga elapsus , supplicio se exemis- 
set, XII. legum capitibus, aliis super alia, ejus 
memoria damnata . in primis ei qui vivum mor- 
tuumve attulisset quingenti aurei decreti . cor- 
pus capti raptari per urbem, ac dein furca 
suspendi jussum, juvare illum, non commeatu, 

non consilio , non tecto cuipiam fas . qui secus 
fecisset, multa ingens irrogata, aedes quibus 
hospitio receptus esset, solo aequari impera- 
tum. aliaque ingentis odii argumenta in homi- 
nem decreta. Triumviri condendis legibus creati, 
Giarinus Moriconus, Guido Tegrimus , et Ni- 
colaus Boccella : quae familiae sive tunc adhuc 
intra plebem, sive quamquam e patriciorum nu- 
mero , minime populo suspectae . quae omnia 
demum D. virorum suffragiis ( id erat consilium 
maximum ) in basilica D. Michaelis in foro lu- 
censi, Xll. Kal. Septembris sancita. Quibus 
haud dubiae civitati evertendae initium factum, 
quippe nobilitas popularis imperii impatiens , 
migrationibus in alias terras urbem exhausit : 
inde imminutae opes splendorque civitatis, ar- 
tiumque industria . quae mala consequuti paulo 
post Ugutio et Gastruccius , erepta libertate 
cumulavere. Praecipuus popularium turbarum 
auctor Bontura Datus, qui plurimum ea tem- 
pestate apud populum poterat: duoque alii in- 
fimae plebis homines Picehius et Ciccus : qui- 
bus plerumque frangendae nobilium super- 
biae, caelestis providentia uti solet, quorum 
instinctu, biennio post plebs iterum in sedi- 
tionem versa , patricios omnes rursus a re- 
publica amovit : occupatoque palatio decem- 
virali , designationes magistratuum rescidit : pa- 

Iriciisque omnibus exclusis, loco eorum ple- 
bejos substituit, nobilibus qui in praefecturis 
erant imperio abrogato , alii popularis ordinis 
suffecti: decretumque ut intra certam diem , 
omnes proceres dynastaeque, qui oppidis impe- 
ritabant, in urbem domicilii causa migrarent, ut 
tamquam vincti constrietique sub custodia ple- 
bis agerent : iis qui non paruissent multa irro- 
gata . praeterea triumviri reipublicae consti- 
tuendae creati iidem, quorum consilio nutuque 
plebs agebatur, a quibus multae patriciorum 
familiae , publici boni obtentu proscriptae . 
Per hunc modum respublica, cum ad pessimos 
pervenisset, jam sui impotens, haud mirum si 
minus aequo imperio subjectos regeret. Pisto- 
rienses praecipue (i) avare ac superbe impe- 
ritari sibi querebantur, quasi de industria te- 
nues egenique ad eos cum imperio mitterentur, 
ut in bona fortunasque civium saeviendo, pau- 
latim attererent. Nec avaritiae libido comes 
aberat , qua ingenua feminarum corpora , nulla 
pudoris pudicitiaeque reverentia foedabantur, 
quae cum a Florentinis quoque fierent, in pari 
injuria par odium non erat. Itaque ea despe- 
ratio cunctorum animos incesserat , ut mori 

salias putarent , quam acerlnim et crudele ser- 
vilium diutius tolerare . Hoc habitu animorum 
rebellandi occasionem ex Lucensibus capiunt. 
Destinaverant Lucenses , qui pistoriensi populo 
ex foedere ducis nomine praeesset, Tomucium 
Sandonium . Is alias bello clarus, obscuris na- 
talibus , inopi fortuna , eam suspicionem inje- 
cerat, ut ad expilandos potius quam tuendos 
socios venturus putaretur, itaque ubi eum po- 
puli ducem renunciatum fama vulgavit; sta- 
tim iniqui de eo sermones ubique misceri : 
» Venire hominem , qui quod sanguinis ultra 
n supersit exauriendo . urbi solitudinem faciat. 
m jam non praefectos , sed hirudines aureas ad 
» se mitti; nec patrum, sed impotentum ty- 
>1 rannorum more, dominatum exerceri , nul- 
» lius vitam, et quod tristius sit, jam non 
» conjugum, non liberorum pudicitiam in luto 
» esse, si quid antiqui spiritus supersit, qui 
>i tam superbe eorum patientia abutantur , in- 
ii tellecturos, servientibus corporibus animos 
11 liberos esse, quasi ex condicto ab omnibus 
11 conclamatur , ducem minime accipiendum, 
ii urbemque muniendam, et si quidem opus sit, 
ii pro inuris valloque corpora hostibus obje- 
ii clanda . si aurum sanguisque profundendus 
ii sit, honestius libertati quam servituti im- 
ii pendendi . >i Secundum haec, mirabili consen- 

su , omnes ad opus se se expedire ; non fe- 
minae, non pueri , ne quidem sacris destinati 
homines cessare . cerlatim purgare fossas , rui- 
nas muroruin aggerare, vallo urbem munire: 
Florentinorum non modo dissimulatione , sed 
etiam hortatu: qui , infida semper imperii so- 
cietate , exclusis Lucensibus , soli potiri rerum 
sperabant . Sandonius ducatu exclusus Lucam 
rediit, quaeque Pistorii gerantur, qui sit ani- 
morum, qui rerum status, docet. Ad eum nun- 
ciuin , raptim collectis undique copiis , Lucen- 
ses citato agmine Pistorium iter intendunt, quod 
ubi a civibus cognitum , feminis puerisque , 
caeteraque imbelli turba exonerata civitate : 
relentisque tantum ad usum necessariis , cae- 
teris in loca luta avectis ne praeda hostibus 
lorent, ad obsistendum se comparant. Lucen- 
ses Umbronera usque progressi , ad pontem 
cui Longo nomen quingentis ab urbe passibus 
castra locavere . cum vero Pistorienses trepidi 
ad arma discurrunt, raptim ad portam Lucen- 
sem advolant , complexique supremum , tan- 
quam morituri , osculo inhaerent . et certe si 
collata signa forent , tanto superior Lucensium 
acies erat, ut pauci, aut nulli superfuturi ex 
eis fuerint. Sed Florentini qui in urbe erant, 
in castra Lucensium egressi, orando suaden- 
oque, ne quid per iram moliri velleut; esse 

» poenitentiae locum, si armis abstinuissent : ubi 
>.> res gladiis committeretur, cuncta in arbi- 
ti trio fortunae fore: » perpulere Lucenses , 
ut Serram conversis signis regressi , ibi Pislo- 
riensiuna consilia opperirentur, quod ut in re 
praesenti magnae Florentinis laudi, ita dies 
aperuit , Lucensium furorem , multo eorum mo- 
derationi , vel testimonio ipsorum, praestitis- 
se . Dum Lucenses ad Serram consistunt, Pi- 
storienses rebus suis diffisis, Senas legatos ora- 
tum misere; ut placandis Lucensibus, compo- 
nendaeque controversiae sequestres esse vel- 
lent. eorum arbitrio se fortunasque suas com- 
mittd^e: id demum ratum habituros quod ipsi 
transegissent (i) . Senenses benigne audita lega- 
tione , e principibus Benuccium Salimbenum 
oratorem Lucam destinavere , qui sociorum 
causae adesset, is magno nobilium comitatu ur- 
bem ingressus, senatu illi dato, in hunc modum 
loquutus fertur. « Nisi quantum in armis ve- 
» stris - roboris sit P. C, tantumdem clementiae 
u animis inesse arbitrarer, supervacaneum foret 
1 1 tueri verbis , quos gladiis cogere possetis . 
it nunc cura eos vos noverim, qui et alios 
it vincere , et vobis imperare sciatis ; magna 

» spe eam causam suscipio , cujus iidem el ju- 
>, dices et patroni futuri eslis . Pistorienses 
» majoribus animis (piam viribus ea in vos 
» peccavere» ut nisi misericordiam in consilio 
» habeatis, suprema se novissima meritos fatean- 
» tur. Quod praefectum vestrum in urbem non 
» accepere, rpiod vallo fossaque diruta moenia 
w munivere, quod in vos arma tamquam in ho- 
>j stes sumpsere, infelicis populi conatus sunt , 
» nimium antiquae libertatis memoris, homines 
» jam diu miseri, prius suis armis quam ve- 
» siris victi; tot civium exilio dimidia sui 
» parte truncati; pro libertate duos dominos 
m accipere coacti, venia digni sunt si Inviti 
a serviunt, libertati assuetis etiam brevissimum 
m jugum oneri est: nec inter dominos tyrannos- 
m «pie discernit insolentia servitutis, quantum 
a boni sit nullius arbitrio nutuque pendere, 
a de vobis aestimate, nemo de aliena liber- 
» late incorruptius statuit , quam qui inlelligit 
n suam, et hoc etiam majore spe culpam de- 
a precantur, quod Florentini qui iis ex ae- 
a (pio vobiscum imperant, de jure suo remit- 
n lunt. victoriae socios parcendi auctores se- 
>j qui non pigeat . turpe est , si quibus cuna 
a commune imperium habuistis, iis totam tni- 
» sericordiae laudem relinquatis, ct ad populi 
a vestri glorium pertinet, ne nobilissimae ur- 

» bis eversores potius quam servatores dici ve- 
>j litis . duarum Etruriae civitatum , intra pau- 
» cos annos, alterius constitutae retinete, al- 
>.» terius conservatae decus optate: unoque be- 
n neficio tres populos vobis obligate . quae 
jj bello queruntur, fluxa et instabilia, cum vi 
3 i stant, aut cadunt: virtutis fructus aeternus 
u est . et armis quidem corpora , benefactis 
>1 animi subjugantur. » Haec apud patres lega- 
tus. cui collectis sententiis responsum, sena- 
tum > nulli Pistoriensium merito , sed clemen- 
tiae suae tantisque deprecatoribus dare , ut 
quae facta hactenus ab eis sint, pro infectis 
habeantur , si quae imperentur . obedienter 
facere in animum inducant . Vallum circa ur- 
bem erui placere ; nec nisi cum totos ocio dies 
revulsum jacuerit restitui. Praetoris, ducisque 
legendi optionem Pistoriensibus permitti, dum 
alter Florentinus, alter Lucensis eligatur. Cum 
hoc responso senensis legatus Pistorium profe- 
ctus , expositis Lucensium mandatis, quae facto 
opus sit consulere in medium jubet . sanior 
majorque pars accipienda censebat, quippe eas 
li\pensis populi vires esse, ut si conniti vellet, 
haud dubie exitium sibi impendere, alii quibus 
pro tutis utilibusque speciosa et ancipitia po- 
tiora erant , contra suadebant . eoque conten- 
tiones animorum progressae, ut nisi legatus Se- 
r. 11. 6 

nensium adfuisset, res ad manus gladiosque ven- 
tura fuerit, perrogatum tamen senatus consul- 
tum in eorum sententiam, qui leges a Lucen- 
sibus latas accipiendas censuerant. Itaque val- 
lum erutum , tanto adversae partis moerore , 
ut tunc primum capta Pistorium videretur . le- 
ctusque praetor lucensis equestris ordinis, qui 
sex menses de more urbi praeesset . Ita Senen- 
sium opera , sine bello et armis de Pistorio 
transactum, et ne qua Lucensium animis que- 
rela resideret, publice compositis rebus, Pisto- 
rienses privatam gratiam minime neglexere: mis- 
sis qui Tomucio Sandonio satisfacerent: verbo- 
rumque officiis donisque reipublicae suae ira- 
tum conciliarent . Prosperas jam diu in Etru- 
ria Guelphorum res , novi imperatoris renun- 
cialio in discrimen adduxerat. Nam interfecto 
per scelus Alberto austriaco, cardinalis Pra- 
tensis arte Henricus Lucemburgensis ghibelli- 
nae factionis praecipuus fautor, septem viro- 
rum suffragio imperium adeptus , ejus partis 
homines in maximam spem erexerat. Pisanorum 
praecipue gaudium eminebat; qui novi prin- 
cipis gratiam occupaturi, honorifica legatione 
eam dignitatem stalim illi gratulati erant, 
adjecto LX. millium aureorum dono : lantuin- 
dem polliciti daturos, cum in Italiam descen- 
dens Pisas pervenisset, quibus promissis elatus 

Henricus, profectionem in Italiam maturavit, 
capiendis de more imperatoriis insignibus: su- 
peratisque Alpibus, per Taurinos Mediolanum 
IX. Kal. Januarii pervenit: ubi vetere insti- 
tuto ferrea corona insignitus est. Ad eum Me- 
diolani agentem Lucenses Henricum urbis an- 
tistitem cum duobus aliis misere : qui impe- 
ratorium fastigium ei gratulati, subsidia pro 
viribus salva libertate pollicerentur. Caesar 
legatis benigne auditis , tempus ad deliberan- 
dum sumpsit. Sed Pisanorum opera diu dilato 
responso, cum duns et viginti dies substitis- 
sent, oratores haud ultra expectandum rati , 
Lucam rediere, quorum relatu, intellecto quid 
a caesare expectandum esset, cum Florentinis, 
in quos par Henrici ira , communicato consi- 
lio, placuit undique vires colligi (i), seque 
ad obsistendum comparare, ne ex improviso 
opprimerentur. Itaque novum foedus inter Flo- 
rentinos , Lucenses, Bononienses, Senenses, 
Pistorienses, aliosque per Tusciam guelpbarum 
partium populos ictum: omnique studio curae 
in bellum intentae. Saluti praecipue fuit Cae- 
saris inora: qui dum circa Crernonain Bri- 
xiaiiique haeret, comparandi se spatium Elru- 

scis praebuit: longaque obsidione vulgatis per 
exercitum morbis , minore belli mole in Etru- 
riam descendit . longe aliter futura rerum for- 
tuna, si integer imparatis trepidisque superve- 
nisset. Quippe constat uno adventu Etruriam 
occupari potuisse: qua potitus, liber ei in La- 
tium , Campaniam Apuliamque patebat excur- 
sus. nam et magnis succinctus copiis adve- 
nerat; et comitatis justitiaeque fama favorem 
illi conciliabat, ut etiam adversae factionis ho- 
mines imperium illius minime aspernarentur. 
Brixia expugnata Henricus oclobri mense iter 
suscepit: cumque Genuam venisset, uxorem ibi 
pestilentia amisit. Cognito ejus in Liguriam ad- 
ventu, Lucenses omnia lunensis provinciae op- 
pida variis praesidiis firmavere , munita etiam 
omni regione ad Arnum atque Aesarem , quae 
ad occidentem spectat, ubi primus belli im- 
petus excipiendus erat. Nec a Florentinis ces- 
satum. Nam et arcem Miniatensium , peditum 
equitumque firmo praesidio munivere: missis 
etiam qui Volaterras, adversus Ghibellinorum 
conatus continerent. Henrico Genuae agenti, 
Pisanorum legati cum X. triremium classe illutn 
in urbem suam invitantes praesto fuere (i). 

iis deducentibus magna pompa Pisis exceptus, 
inter laetas acclamantium voces , tota civitate 
obviam eQusa: utque hospitum gratiam iniret, 
quibus nihil magis cordi , quam Lucensium 
injuriae, praefectum suum cum militibus in 
lucensem agrum immisit, ut depopulando prae- 
dasque agendo cladem inferrent . adjunxere se 
Caesarianis ghibellini exules Joannes Savarigius , 
Bonagiunla Carincionus, quos alii sibi legerant 
duces: nec non Neptus Mordecastellus , Dinus 
Boscus, et Bartholoinaeus Antelminellus e prin- 
cipe nobilitate: qui in subjectam Calcio vallem 
Butum usque progressi, cuncta vastando incen- 
dendoque diripuere. Quo tempore cum le- 
gatus Roberti regis , qui patri in regnum 
successerat, quem ad salutandum caesarem mi- 
serat, nimia apud Henricum mora secretis- 
que colloquiis de regis animo erga Guelphos 
quos tuendos susceperat, suspicionem injecis- 
set , missi una cum legatis Florentinorum ora- 
tores ad regem, ut ejus consilia explorarent, 
quem ubi constantem , invictaeque ad ultimum 
fidei reperissent , domum reversi , bona spe 
suorum animos implevere. Caesar Pisis digres- 
sus, per maritimam Pisanorum Senensiumque 
oram, Voltumnae fanum, atque inde Romam 
pervenit . Romani qui cum Roberto rege sen- 
tiebant , quorum Ursini duces erant , audito 

ejus itinere, collectis undique Guelphorum 
copiis ad arcendum ingressu urbis Henricum 
se comparabant, miseratque ad eam rem Ro- 
bertus Neapoli Joannem fratrem cum valida 
equitum manu , Lucensiumque ac Florentino- 
rum copiae vires suas contulerant, quare Ca- 
pitolio, Janiculi, ac Hadriani mole occupata, 
cum caesar Vaticani aditu prohiberetur ; Co- 
lutnnensium ope qui Aventinum, Caelium, Qui- 
rinalem Viminalemque colles cum tota Suburra 
tenebant, per pontem Milvium porlamque 
ilaminiam ingressus, media urbe equitans, in 
Aventino castra posuit: contraque morem ac 
instituta majorum , in Laterano per Ostiensem 
antistitem ( is erat Pratensis, cui Henricus 
fortunam suam debebat) inauguratus: cum ali- 
quot dies in urbe substitisset , populo romano 
iratus , Tibur in Sabinos , ac inde in Etru- 
riam adversus Florentinos castra movit . Jam 
Florentini sustinendo bello omnia parave- 
rant, habebanlque sub signis praeter popula- 
rium suorum copias, quatuor equitum millia, 
pedites X mille septingentos : e quibus Lu- 
censes tria peditum millia, sexcentos equites 
submiserant. Caesar cum in itinere plura illo- 
rum oppida occupasset , magno urbi illato ter- 
rore , in conspectu murorum ad Salvis fanum 
haud amplius trecentos ab ea passus castra 

posuit. Sed explorata urbis munitione, cogni- 
toque quam validis praesidiis teneretur ; op- 
pugnationem frustra futuram ratus , minime 
rem tentare ausus, ad tertium lapidem retro 
ad Emam fluvium concessit. Inde motis ad 
Cassiani fanum castris octo a Florentia pas- 
suum millibus , eo loco hyemavit. ultra duos 
menses in oppido moratus, inde per initia in- 
sequentis anni digressus (i), Bonitium petiit; 
oppidauisque arcem in montis jugo rursus ex- 
truere permisit, quo loco cum a Roberti regis 
militibus premeretur: amissa etiam exercitus 
parte, tura saevitia hyemis, tum morbis qui con- 
fectum labore ac frigore militem vexaverant : 
commeatuum etiam penuria urgente , in summis 
pecuniariae rei angustiis Pisas reversus est. In 
qua urbe dum opperiendis maritimis Genuen- 
sium auxiliis , novoque milite quem e Ger- 
mania acciverat , moratus; ne per otium tem- 
pus tereret, plura per praefectos Lucensibus 
damna intulit. Nam praeter frequentes militum 
incursiones , quibus agrum depopulando vasti- 
tatem fecit ; nonnulla etiam oppida vi cepit , 
inter quae in Versilia Feroniae fanum: Ilenrico 
Belga ex ejus ducibus ad illud occupandum 

profeclo. in cujus oppidi expugnatione , Nan- 
tinus Salainoncellus, ac Landuccius Testa, dum 
inter promptissimos dimicant, periere. Quo 
tempore Malespinae reguli , Fordinovum , Agi- 
nulphutn , Massam , Canariam , ipsumque pro- 
vinciae caput Lunam, lucensi populo abstulere: 
quae deinde post Henrici mortem recuperata. 
Pisani quoque Juliano monte superato, fanum 
Mariae ad ejus radices situm everterunt: Ause- 
riin usque depopulando progressi :* haud mi- 
nore suorum jactura , e quibus caesi Fraedus 
Gualandus, et Bugatlus Orlandus Pisani, Ber- 
tinus Vergellesius pistoriensis, et Strupha ger- 
manus , imperatorii praefecti comes . Per has 
injurias reliqua hyeme , vere cum parte aesta- 
tis exacta, Henricus pisani caeli gravitate non 
parum affecta valetudine, Nonis augusti in Ro- 
berlum regem, terra marique bellum gesturus 
Pisis profectus est: jam civibus, ob immodicos 
in eos sumptus, germanosque milites gravis. In 
itinere Castrum Florentinum ad Elsae pro- 
fluentem silum oppugnare aggressus, irrito in- 
cepto abire coactus est : Senarum moenia , ob 
Guelphorum multitudinem vitata urbe , prae- 
tergressus , Maceretum medicatis aquis cele- 
bre maritimae orae oppidum adiit. Inde morbo 
ingravescente, quem et vapor aestivi solis , et 
viae jactactio in dies augebant , Bonconventum 



Digitized by Google 




89 

profectus , in eo oppido IX. Kal. Septembris 
extinctus est . non sine veneni infamia , quod 
Roberti regis Guelphorumque opera praebitum 
in consecrati panis ofia , per summam impie- 
tatem , quidam memoriae prodidere . multo cer- 
tiore illorum fide, qui ejus rei testes , morbo 
absumptum, nulla veneficii mentione scripsere. 
Corpus Pisas delatum summoque honore, in 
basilica principe sepultum: tumuloque ad hanc 
aetatem a loci sacerdotibus , stato funeris die 
parentatur . 

llenrici mors, ut Pisanis Ghibellinisque tri- 
stis, ita Guelphis, ac praecipue Lucensibus 
maximo gaudio excepta, ad eum nuncium aperti 
carceres, aes alienum nexorum persolutum : 
actaeque superis, ac praecipue I). Bartholo- 
maeo gratiae , cujus festo die tam infensus 
accrbusque hostis extinctus erat, quare in ejus 
Divi honorem octo dies debitorum commodo, 
feriis in D. Reguli cultum a Kal. Septembris 
celebrari solitis adjecti . quod institutum ad 
nostram memoriam durat : festoque Bartholo- 
maei die feriae debitorum initium ducunt . 
Pisani vicinorum odiis , qui eos tamquam 
omnium Etruriae malorum auctores aspiciebant, 
undique septi ; rerum suarum trepidi , pacis 
cum Lucensibus mentionem injecere . locus ad 
colloquendum Aquae pisanae lectus; quo legati 

Pisanorum Pelagius Lugnastus , Gerardus Fa- 
solus , Dominicus Boncontes, et Jacobus Cal- 
censis scriba : Lucensium vero Bontura Datus, 
Dinus Margotus cum tribus collegis convene- 
re. neque tamen quicquam perfectum, Bontura 
praecipue repugnante . quem ferunt conten- 
tione elalurn cum de oppidis , quae Lucenses 
occupaverant , ac nominatim de Asciano red- 
dendo ageretur, contemptim dixisse, matronas 
pisanas sine speculis acturas . quo joco reddi 
Ascianum minime passurum significabat : in 
cujus turribus, ut dictum est, specula ingentis 
magnitudinis Lucenses collocaverant, ut solis 
repercussu fulgorem longe jaciendo, a Pisanis 
Lucensium victoriae , inertiaeque suae monu- 
mentum conspicerentur. Pisani pacis spe deje- 
cti cuin Lucenses, aliosque guelpharum par- 
tium populos hostes habendos cernerent , ut 
magno aliquo praesidio ruentem fortunam ful- 
cirent; sicut Florentini urbis suae imperium 
Roberto regi detulerant , ita ipsi Fridericum 
Siciliae regem Roberti aemulum, qui prope cum 
classe aderat, pisanae reipublicae principem 
elegere . Is reditum in regnum causatus , cum 
oblatum imperium recusasset , versi ad Allobro- 
gum , inde ad Belgarum regulos: a quibus re- 
pulsam passi , Ugutionem Fagiolanum respexe- 
re , clari nominis ghibellinarum partium ducem, 

et ut natalium splendore imparem, ita militari 
virtute anteferendum . Natus erat Ugutio Mas- 
sae Trebariae, Galliae Togatae oppido: nactus- 
que saeculum bellorum ferax, a prima aetate 
arma tractaverat, corpus illi ingens, viresque 
corpori pares, manu aeque ac consilio stre- 
nuus; et fortiter facere, et sapienter prospi- 
cere , ubi res posceret * gnarus . pluribus prae- 
liis nobilitatus , sed praecipue insigni ad Cae- 
ronium pugna, ubi a suis desertus , solus, dux, 
miles, exercitus fuit: quatuor pilis, tredecim 
verutis tormento excussis clypeo exceptis, al- 
tero crure vulnerato , galea ictibus collisa ad 
suos reversus, parem periculo famam tulit, 
huic viro Pisani armorum suorum imperium 
detulere: qui dominationis avidus, ad quam ca 
praefectura viam sterni sibi cerneret, Genua , 
in qua urbe ab Henrico ghibellinae factioni 
rector datus agebat , Septembri mense profe- 
ctus, magno populi gaudio Pisas intravit. Per 
initia comis et humanus, omnia populariter 
agere: donec firmata potentia, ex praefecto re- 
pente dominus, moribus suis uti coepit, asper, 
immitis, ac in sententia pertinax, cuique nemo 
impune adversatus esset, anirnos praecipue fero 
homini faciebant germani milites, quos ad octin- 
gentos, ex reliquiis Caesariani exercitus mer- 
cede conduxerat . eos satellites custodesque cor- 

poris adhibebat: qui et corporis mole, et truci, 
qualis barbaris esse solet, aspectu terribiles , 
liemini audendo contra spem aut animum reli- 
querant. Alienatos Pisanorum animos nulla re 
tyrannus reconciliandos sibi magis gnarus , 
quam .si Lucensibus bellum intulisset, de eo 
agere coepit. Sponte irato, Ghibellini exules 
quotidie stimulos addebant, Podii, Honesti, 
Quartigiani, Antelminelli ; interque eos praeci- 
pue Castruccius , quem juventae flore ac ro- 
bore validum, excelsa indole, et ad magna 
genitum Ugutio conspicatus, in paucis carum 
habebat: nescius quam pestem sibi suisque ia 
sinu aleret. Itaque sumptis armis Ugutio in 
lucensem agrum transgressus, cuncta igne fer- 
roque vastando, praedasque agendo magnum 
terrorem intulit: prima belli tempestas valli , 
in qua Eutenses sunt, incubuit, quo cum Lu- 
censes peditum equitumque copias submisis- 
sent, multo validiore Pisanorum acie, fusi fu- 
gatique ingentem cladem accepere, multi caesi 
captique : inter quos Paganus Quarligianus il- 
lustris eques, copiarum dux, ex vulnere pe- 
riit . Caesis fugatisque Lucensium copiis , Ugu- 
tio totam regionem depopulatus, incendiis rui- 
nisque omnia deformavit, inde in proxima loca 
digressus, paria Coraputensibus Vurnensibus- 
que intulit, cum interea Lucenses trepidi e 

muris funium flammamque conspicerent, ac 
prope captorum morientiumque gemitus exau- 
dirent . Multum incusata Bonturae superbia , 
qui pacem cum Pisanis disjecisset, quare in 
ejus aedes concursu populi facto , parum ab- 
fuit quin vivus discerperelur; nisi amicorum 
beneficio servatus , occulte in D. Romani ae- 
dem traductus , furentium manus evasisset . 
Externis hostibus damnosior intestina discor- 
dia erat. Scissa in duas factiones civitate: qua- 
rum alterius Lucius Obicius, alterius Hernicus 
Bernarducius duces erant, quae inter se dis- 
sidendo , cum alii bellum , alii pacem cum Pi- 
sanis cuperent , neutri adversus comunem ho- 
stem auxilio erant . Ugutio cum optima prae- 
da , magnoque captivorum numero Pisas re- 
versus, paucis diebus ad quietem militi datis, 
iterum in Lucenses castra movit: perque Ju- 
lianum montem , in subjectam vallem Massam 
usque progressus, urere ac vastare agros, vil- 
lasque coepit . Cives admoto discrimine sanio- 
res effecti , privatis discordiis in tempus omis- 
sis, pedites equitesque obviam ad Tectum Pon- 
tem ivere : ne illo occupato , hosti liber ad 
urbem transitus esset. Ugutio pontis aditu ex- 
clusus, copiis in duas partes divisis, alteram 
e superiori, alteram ex inferiori Auseris parte, 
tumultuario ponte injecto transire jubet, quod 

ubi a Lucensibus conspectum, deserto ponte, 
citato agmine in urbem redeunt; ne hostis 
defensoribus nudatam , subito impetu invade- 
ret : Pisanorum agmine , recedentium tergis 
usque sub ipsas portas, caedendo vulneran- 
doque instante, ibi Lucensibus pudore in pu- 
gnam conversis, atrox praelium commissum , 
inultique utrinque caesi vulneratique . Sed cum 
nostri numero obruerentur, inagna trepida- 
tione intra portam se se recipere coacti, pu- 
gnam deseruere. Nec hostibus eo loco diu 
consistere licuit, cum tormentis- ballistisque ex- 
cussa e muris tela in illos ingererentur. Quare 
conversis signis retro agmen abduxit , subur- 
bano D. Petri vico direpto ac incenso: sta- 
lulisque in conspectu murorum geminis ar- 
borum truncis , quibus ingentia specula impo- 
sita, cum inscriptione, qua Bontura ut in iis 
inspiceret, quam male suis consuluisset, per 
ludibrium admonebatur. Magna eo die clades 
accepta, cum multi equitum eifusa fuga, alter 
alterum impediendo, aut in fossas demersi, 
aut obtriti equorum pedibus fuerint, multo 
majore in ingressu portae strage. Quippe dum 
quisque aditum occupare festinat, invicem op- 
pressi ac obtriti , ad CCC. eo praelio interfe- 
cti. inter quos praefecti militares Guido Chri- 
slophorus, Cluido Boccunsochius , Vannes Bur- 

gtindio , Dinus Albicius , et Cecius Gangus , 
cmn vivi in hostium potestatem venissent, pri- 
mum effossis oculis crudeliter vexati, dein mori 
adacti. Numerus captivorum CC. explevit: in 
quibus capti illustres viri , Landus Armatus , 
Philaeus Colucius , Obicius Porta , et Tingus 
Scottus. Secundum eam pugnam, cum Pisis 
turbatum esset , Ugutio domum concessit : 
frementibus germanis, qui jam ditia Lucensium 
spolia spe et opinione hauserant. Quare per 
iram ab iis castra ad Pontem Tectum incen- 
sa , vicus combustus: signis marmoreis, quae 
in memoriam liberatae a tyrannide Longobar- 
dorum Italiae ad suburbanum D. Petri vicum 
steterant, avectis: ablata eliam clava ferrea, 
quae Grandonii lucensis , cujus supra memora- 
vimus, fuisse ferebatur, pependeratque ad eam 
diem, tanti viri bellicae virtutis monumentum. 
Ilis cladibus attriti Lucenses, gliscente in dies 
domi discordia , in tnagnam desperationem 
retinendae reipublicae venerant. Nam etsi a 
praefecto regio , qui Florentinis Senensibus- 
que imperitabat, auxilia interdum submitteren- 
tur, ad eorum adventum tyrannus Pisas se re- 
cipiebat, ob loci propinquitatem urbe pro ca- 
stris usus, cumque socii, aut morando fessi, 
' aut opinione pacis decepti digrederentur, sta- 
tini in lucensetn agrum transgressus, omnia in 

hostilem modum ut antea populabatur. Quare 
solis Lucensibus universa belli moles susti- 
nenda erat: cui vix concordibus animis pares 
futuri, scissis in diversa studiis omnino mino- 
res erant, hostique cui fortasse una civitas re- 
stitisset, duae sine dubio succumbere coge- 
bantur. Quare multum agitata re, Bonlura etiam 
qui ab eo consilio maxime abhorrebat , in eam- 
sententiam traducto, Obiciorum factione ad- 
nitente, imperium civitatis in annum Roberto- 
regi , Florentinorum exemplo delatum . spe 
regii nominis obtentu , donec ea armorum pro- 
cella discuteretur , tutiorem futuram . Nam et 
regi , ut suam cordi magis fore : hostibusque 
casuram audaciam , ubi pro lucensi populo 
Robertum contra stare vidissent . Erat regi a 
consiliis Gerardus Obicius iucensis , qui con- 
silium, cujus gentiles sui auctores fuerant apud 
eum urgendo , ut in clientelam regiam Luca 
reciperetur impetravit. Missus itaque (r) a rege 
qui Lucae ipsius nomine praesideret, cum Can- 
tabrorum militum manu Gerardus Lupidius: 
adventu suo urbem tam foede e discordiis la- 
ceratam invenit; ut non minus negocii cum 

civibus futurum, quam cum hostibus cerneret. 
Praecipua in invidia non apud Ghibellinos mo- 
do , sed etiam apud Guelphos , ob nimiam po- 
tentiam , Obicii erant: iisque premendis amici 
juxta, ac inimici laborabant. Incendebat odia 
Henricus Bernarducius , alterius factionis prin- 
ceps, qui publicas calamitates attollendo, earum 
culpam in illos referebat : quod retinendae 
potentiae cupiditate, pacem cum Pisanis im- 
pedirent: omniaque ferro flammisque hostium 
aboleri quam invisos sibi cives in urbe videre 
inalleut . « scilicet, ut illi principatum non 
m amitterent , vastari agros , disturbari oppi- 
u da, abduci captivos, urbem caedibus vi- 
m duari , cuncta humana ac divina pessum 
m abire patiendum esse . » Haec taliaque jactan- 
do, decemviros perpulit, ut coacto populi 
consilio, de pace cum Pisanis exulibusque re- 
ferrent. ubi ad rogandas sententias ventum 
est, nemine pacem dissuadere auso, caeleris 
vultu aut silentio assentientibus, plebiscitum 
perrogatum est ; lectique feciales , qui cum 
Pisanis de pace transigerent . Legati utriusque 
partis Librafactam convenere: paxque in eas 
leges sancita, ut occupata jam pridem Pisano- 
rum oppida remitterentur; Ghibellini exules , 
ac nominatim Antelminelli restituerentur: iis- 
que bona ac honores redderentur: Guelphis 
r. n. 7 

privati odii explendi cupidine caecatis, ne in- 
sidiosae pacis artes intelli gerent. Exulibus in 
urbem reversis , major dissidii odiorumque se- 
ges exorta . praecipue ubi de bonis reddendis 
agi coeptum: quae jam emptione, mancipio, 
haereditate, aliove jure in alios aliosque tran- 
sierant. nec ob inopiam aerarii, attrita tot 
cladibus civitate , erat unde e privatis publice 
redimerentur. Itaque clam coeptum consilium 
a Ghibeliinis, urbem Ugutioni Pisanisque pro- 
dendae. ea ratione non sua modo recupera- 
turos, sed aliena quoque occupaturos. Duae 
et viginli patriciarum familiarum in eam pro- 
ditionem consensere : inter quas, nominibus alia- 
rum suppressis , fuisse reperio Podios , Hone- 
stos , Futinelios , Ouartimanos : sed maxime 
omnium Antelminellos Castrucciumque: qui pri- 
vatas injurias patriae interitu ulcisci, jus fas- 
que credebant. Aliquot dies proditioni appa- 
randae dati : condictumque , ut ubi satis pro- 
visae instructaeque res forent, album vexillum 
e turri Velii ( quae nunc Bernardorum appel- 
latur) a conjuratis proponeretur: idque signum 
Ugutioni esset cum copiis Lucam adventandi. 
Conspecto vexillo tyrannus cum XI. millium , 
et quadringentorum militum manu Pisis profe- 
ctus, XVIII Kalendas julias urbi improvisus 
superfuit. Guelphi sero intellecta fraude , sum- 



Digitized by Google 



99 

ptis armis, Lucio Obicio duce, ad oppugnandas 
Honestorum, ac Fatinellorum aedes pergunt: 
in quibus Castruccius Ghibellinique, ut ex ea 
parte tyrannum in urbem introducerent, ar- 
mati opperiebantur: munierantque firmis prae- 
sidiis omnes suburbanorum vicorum arces ; ac 
praecipue ingentem basilicae Longobardorum 
turrim portae proximam , ut hostibus tutus in 
urbe aditus esset. Sed cum praestantia eorum 
qui privatas domos propugnabant, parum pro- 
ficeretur , relictis iis ad oppugnandam basi- 
licae turrim perrectum. Atrox ibi pugna extitit: 
sed injecto igne , turris tandem expugnata , 
praesidiumque partim flammis , parliui ferro ab- 
sumptum . inde ad porticum basilicae profecti, 
qua- : Ghibellini occupaverant , ibi quoque 
multa utrimque caede acriter pugnatum. Dura 
cives inter se praelianlur, Ugutio cum suis jam 
ad muros pervenerat : copiisque in tres partes 
divisis, alii per portam e regione pratorum, 
alii per eam quae ad Arcem imperatoriam ad 
D. Georgii erat, a Ghibellinis recepti, ipse ab 
ea regione , quae in septeintriones versa est , 
ad D. Frigdiani stetit: portulaque igni dola- 
brisque effracta, milites partim per eam, par- 
tim admotis scalis, magno tumultu in urbem 
irrupere: maxima Ghibellinorura , paulo mtnore 
Guelphorum infamia : qui , si quas vires in se 

exeruerant , in hostem vertissent , aut prohi- 
bere omnino cladem, aut honestius saltem ca- 
dere potuissent, nunc dum civilem sanguinem 
invicem hauriunt, patriam defensoribus nuda- 
tam tyranno praedam reliquere, infelici docu-r 
mento , capi Lucam non ante ab externis po- 
tuisse, qua se ipsa cepisset. Regius praefectus 
ubi hostes ingressos, captamque urbem sensit, 
una cum Guelphis altera porta evasit: aliique 
in caetera oppida ad Arnum Naevulamque , ipse 
in Phocenses concessit: quo jam Florentino- 
rum copiae de Lucensium periculo admonitae, 
sera misericordia pervenerant. 

Tyrannus victor urbem ingressus, diripien- 
dam militibus dedit, a quibus tanta libidinis, 
avaritiae , crudelitatisque exempla edita memo- 
riae proditum est , quanta in alia urbe capta 
non temere leguntur. Erant in exercitu Pi- 
sani , Pistorienses, Germani, adjunctis exulibus: 
quorum alii inveterato , alii recenti in Lucen- 
ses odio, alii ingenii ferocia praedaeque cupi- 
ditate miserae civitati infensi veniebant: san- 
guinario duce, et cui nil nisi incendia ac ra- 
pinae cordi essent. Itaque velut lymphati per 
vias discurrunt, alios capiunt, alios ferro inter- 
ficiunt: non aetati, non sexui parcunt. Virgines 
matronaeque passim ad stuprum raptae, quarum 
unam tanto dedecoris dolore aifectam tradunt, 

ut moerore ac lacrymis contabuerit, ac inedia 
vitam finierit : ingressi aedes , tot annorum 
labore congestas opes, quae obviae sunt, avide 
diripiunt: alii ferrum pectori dominorum ad- 
movent , ut si quae occultassent , metu mortis 
proderent . quidam etiam ob eam suspicionem 
cruciati tortique. Nec avaritia intra privatum 
profauumque stetit, nullo discrimine templa 
sacrasque aedes irrumpunt , aurea ac argentea 
vasa confringunt, sacras vestes rapiunt, aras 
cultu spoliant. Quo tempore direpta romano- 
rum pontificum gaza , quam Clemens Roma in 
Galliam asportandam Gentili ex purpuratis man- 
daverat, isque eam, Lucam usque delatam, 
metu armorum , quibus pisana , genuensisque 
ora ardebat , apud basilicam D. Frigdiani de- 
posuerat. qua una praeda supra decies centena 
millia aureorum periisse constat. Nec vetustis 
tabularum monumentis militaris rabies absti- 
nuit : direptique sacrosanctae antiquitatis the- 
sauri, praecipue ad D. Frigdiani, maximo po- 
steritatis incommodo . quamquam nonnulla pon- 
tificis maximi exeerationibus coactos, reddidisse 
Pisanos , quidam auctores sint. Octo continui 
dies diripiendae urbi, et antiqua opulentia, et 
recentibus praedis refertae, insumpti: cum de- 
nique novissimo barbarae crudelitatis exemplo, 
flammae Guelphorum aedibus injectae , caete- 

ris cladibus misericordiam abstulere, ardebat , 
veluti continenti incendio civitas: quippe major 
civium numerus ab iis partibus steterat: cun- 
ctaque parietum turriumque ruinis strepebant. 
Cum interea feminarum ejulatus > ac dissonus 
clamor , aliorum flammas fugientium , aliorum 
inter incendia pereuntium , tectorum fragori 
mixtus, miserabilem hostibus ipsis sonum ede- 
bant . Ad mille quadringentas domos absumptas 
ea clade satis constat: multis mortalibus incen- 
dio ruinisque passim obrutis . praecipue in 
Obiciorum, Porcariensium, Raffanellorum , qui 
factionis adversae principes fuerant, saevitum, 
ut qui spectavere /caelestium irae longa patien- 
tia jam fessae , potius quam humanis consiliis, 
tantam calamitatem tribuendam putaverint. Nec 
Ghibeliinis impune omnino fuit . Sed in ea gla- 
diorum licentia , in hostes aeque ac in amicos 
consultum . et sicubi formosa mulier , aut or- 
nata domus occurrisset, hostium erat. In tanta 
clade, Pistoriensium acerbitas maxime eminuit; 
qui caedibus rapinisque super caeteros saevien- 
do , patriae servitutem, bonorum jacturam, exi- 
lium fugamque a Lucensibus exigebant . Post- 
quam lassae avaritiae ac crudelitati desinere 
visum, tyrannus a praeda injuriisque ad or- 
dinandam rempublicam conversus j magistratus 
ghibellinarum partium creavit: ejusdemque fa- 

ctionis hominibus , praefecturas arciumque cu- 
stodiam dedit. Nec minus in evertenda quam 
constituenda civilate saevus : magnum familia- 
rum numerum (trecentas fuisse memoriae prodi- 
tum est) in exilium expulit. Obicios praecipue, 
qui prae caeleris, ob nimiam potentiam, in in- 
vidia erant, quarum aliae in Galliam Germa- 
niamque, aliae in Belgium, ultimamque Britan- 
niam : pleraeque Venetias , aliasque Italiae ur- 
bes , migravere : eo consilio , ut si quando ea 
tempestas consedisset , in patriam ex propinquo 
reditus esset. Eas multi clientum arlificumque 
sequuti , urbem frequentia ac divitiis vacuam 
fecere. Per eam occasionem, sericorum pan- 
norum, vestisque attalicae opificium, quo Luca 
Lola Europa celebris habebatur, in alias regio- 
nes propagatum. Sed unum maxime Ugutioni 
cordi fuit, ut na victoria paLeatiam firmaret . 
Quapropter, ut quod armis jam erat, lege etiam 
diceretur , dominum se in X. annos Pisarum 
Lucaeque, utriusque populi suffragiis creandum 
curavit . Tabulae de ea re Lucensium Pisano- 
rumque auctoritate confectae: quibus Lucen- 
sium nomine Dato Moriconus, Coluccius Mingo- 
gius e numero decemvirorum ; Nicolaus Porcus 
Podius , et Benedictus Quartigianus equestris 
ordinis ; Antonius Antelminellus iudex; Joan- 
nes Carincionus, et Rustichellus Boccansochius 

juris consulli: pro parte vero Pisanorum in- 
terfuere Nerius Compagnus , Noccus Bertinus 
decemviri: ac praeterea Lippus Caprona , Ja- 
cobus Facellus , Joannes Benignus Vicensis , 
Bonaccursus Collensis , et Paulus Perfectus. 
Ex quo tempore , Luca ante guelphis partibus 
tam fida, ad Ghibeliinos traducta. Per hunc 
modum utrique reipublicae erepta libertate , 
Ugutio Fisis Lucaeque rerum potitus est. haud 
mullo laetioribus ejus tyrannide Pisanis, qui 
illum evocando fovendoque , tot malorum Lu- 
censibus , totique Etruriae auctores fuerant. 
His peractis Ugutio ad Lucae custodiam cum 
praesidio militum Nerio filio relicto , cum re- 
liquo exercitu Pisas rediit, novum bellum in 
caeteros guelpharum partium populos medi tans: 
jam unius urbis tam validae opulenlaeque ex- 
pugnatione, Etruriam omnem animo complexus. 
Lucae casus Etruriae universae gentibus , sed 
FloVentinis praecipue terroris fuit: qui quae 
ipsis quoque patienda forent, alieno exemplo 
edocti , omni ope se ad sustinendam tanti belli 
molem comparabant. Et illi quidem ad primam 
periclitantium sociorum famam , cum copiis in 
auxilium profecti erant: sed tardius clade sub- 
sidium fuerat. Itaque in itinere tristi nuncio 
de Lucensium calamitate accepto, ut vires ho- 
stibus adimerent, oppida lucensis agri ad Ar- 

num occupavere: nempe Phocenses , fanum Ma- 
riae ad Montem, Calbulum, Crucis fanum, Fran- 
cum, Toporium; captis quoque circa Naevu- 
lam fluvium, Catino, ac Summatio. Nam Ser- 
ram , sub ipsum Lucae casum , Albati exules 
Pistoriensium Luca illuc profecti , militum qui 
ei praesidebant proditione occupaverant: cum 
Guelphi Pistorienses per avaritiam CCCC aureo- 
rum summam praesidio pendere recusassent. 
Igitur tanta belli tempestate Etruriae immi- 
nente, Florentini legatos in Apuliam ad Ro- 
bertum regem misere , qui tuscarum rerum 
statum docerent, orarentque ut aliquem ex re- 
giis fratribus cum subsidio submitteret : aliter 
guelphas nigrasque partes omnino in Etruria 
deletum iri. Inter haec Clemens pontifex fato 
concesserat: si abductae trans Alpes romanae 
sedis maculam excipias, caelera laudandus , 
concilio pontiGcum Viennae ad Rhodanum ha- 
bito , expeditione in Palestinos comparata , 
Rhodo a barbaris recepta. Obfuit etiam illi ni- 
mium in Philippum regem studium ; quo credi- 
tur multa contra jus fasque commisisse: in 
iisque Templariorum equitum excidium , quos 
falsis criminibus in gratiam regis oppressos , 
fama eorum temporum, seu jure seu temere 
vulgavit: condonataeque illi eorum opes , in- 
famiam auxere . Cadaver ante quam tumulo in- 

ferretur, fortuito incendio semiustulatum: haud 
felicioribus auspiciis coepio quam posito prin- 
cipatu . Illius mortem brevi funus regis con- 
sequutum , rutnori fidem adjecit , quo appel- 
latos a summo Equitum magistro , insontem 
se mori usque ad ultimum spiritum vociferan- 
te , intra annum verlenlem ad aeterni judicis 
tribunal sislendos , ferebatur . Quae seu vere , 
seu recenti tunc invidia composita, ad poste- 
ritatis famam perinde valuere . Caeterum infor- 
tunatum mortis genus , quippe ab apro inter 
venandum interfectus est, tres liberi sine prole 
exlincti , totidem incestae nurus, manifesta 
caelestium irarum ibdicia extitere, capti irri- 
sique olim Bonifacii poenas expetentium . Cle- 
mente mortuo , per patrum discordias in bien- 
nium ac tres menses novi pontificis renunciatio 
extracta . Nec minoribus dissidiis romanum 
imperium scissum erat; cum alii septem viro- 
rum Fridericum austriacum Alberti filium; alii 
Ludovicum e Noricorum , quos Bavaros postera 
aetas appellavit, regulis, imperatorem legissent. 
Quare inter eos diuturnum certamen, caedes- 
que ac strages hominum utrinque factae; Lu- 
dovico praecipue , tanto majore conatu regnum 
asserente , quanto romanum pontificem causae 
suae iniquiorem cernebat, inde mox acerba 
utriusque odia , religionis secessiones , totoque 



Digitized by 



ioy 

christiano orbe turbae, quarum rerum non mo- 
dica pars Lucenses Castrucciusque extitere , ut 
suo tempore memorabimus. Kobertus audita 
Lucensium clade, quoque in discrimine etru- 
sca res esset; statim Petrum e fratribus natu 
minimum , cui tempestati cognomen , cum CCC 
equitum lectissimorum manu, maturare iter jus- 
sit. Erat is eximio aetatis flore, nec minus ro- 
bore corporis, quam consilio, quantum ea aetas 
patiebatur , validus : tamen regni proceres , re- 
ctores tuloresque juveni dati , quorum senten- 
tia res gererentur. Excepere eum summis ho- 
noribus, tamquam caelo delapsum Florentini: 
sed paulo post, cum parum praesidii in eo pu- 
taretur, Philippum, alterum regis fratrem Ta- 
rentinorum regulum accersendum decrevere : 
quem Ugutioni Germanisque opponerent, qui 
mature cum quingentis equitibus , inter Floren- 
tinorum auxilia in Etruriam transgressus est* 
eam clade sua nobilitaturus : adversa regis 
voluntate, qui Philippum majoris pertinaciae, 
quam sapientiae , eumdemque parum felicem 
bello noverat, et nisi adversa fortuna , Florenti- 
norumque praecipitantia , semper prudentiae 
inimica , omnia temere festinasset , rex lilium 
cum majore virium robore, rebusque melius 
instructis mittere statuerat. Quod post acce- 
ptam calamitatem, vera aestimatione demum 

patuit , postquam sanorum consiliorum tem- 
pus effugerat . Dum bellum in Florentinos 
comparatur, inierim Pisani oppidis receptis , 
quae jam diu ab Ugolini comitis tempore Lu- 
censium fuerant : ex iis Ascianum , Quosam , 
Castellionem Vicumque ad Aesaris pontem solo 
aequavere : tamquam nimium jacturae exposita, 
primamque hostium invitationem. Eadem clade 
in Nuptianum saevitum, vetus lucensis agri op- 
pidum , fraenumque adversus Pisanorum excur- 
siones, jam inde a principe femina Mathildi 
in eorum finibus extructum. Librafacta una cum 
maritimis oppidis Viaregio ac Mutrone , pro- 
pter loci opportunitatem, retenta, nec non 
Botarium in Versilia servatum. Primus belli 
turbo in Pistorienses effusus. Nam Ugutio ca- 
lente adhuc victoria, in eorum agrum profectus, 
Carminianum usque populabundus excurrit . 
paria in Volaterranos marilimamque oram , ac 
Miniatenses ausus: quibus Cigulum oppidum , 
aliaque loca per vim ademit: multisque damnis 
affecit, inde Calbulum, quem Florentini occu- 
paverant aggressus, deditione recepit . Hac ar- 
morum felicitate tyrannus audacior , oppida ail 
Naevulam amnem , quibus Guelphi lucenses se 
tuebantur, aggredi statuit. Erant in exercitu 
illius, praeter Pisanos, Lucenses, Germanos- 
que, auxilia gentium ghibellinarum ex universa 

Etruria: Matthaeusque vicecomes, qui Medio- 
lano imperabat, regulique Florenses (i) , qui- 
que Arretio dominabatur Tarlatus antistes , 
equitum peditumque subsidia submiserant . Sta- 
bant itaque sub signis, tria equitum , triginta 
peditum millia in quatuor acies divisa; quarum 
uni Ugutio ipse, alteri Castruccius, caeteris 
Franciscus ac Nerius tyranni liberi praeerant, 
cum his copiis in eam regionem castris motis, 
in itinere Gallenam, in aditu phocensis silvae 
captam a solo evertit: incolis iratus, quod ali- 
quandiu strenue obsistendo, victoriae ipsius 
impetum retardassent . inde Cappiannm , Arni- 
que paludes progressus , prohibendo Florenti- 
norum transitu pontem solvit, mox traducto 
ad laevam exercitu, adjectos Naevulae amni 
campos intravit (2) : castrisque in ripa fluminis 
positis, Catinum obsidere statuit: regionis ejus 
oppidum, situ ac munitionibus maxime validum, 
quippe elati montis jugo insidet, quod in duas 
paries veluti capita divisum , uno meridiem , 
altero septemtrionem spectat . media fronte in 
orientem occidentemque obversum, ipsum vero 
oppidum , per acclive laterum ulriusque ver- 
ticis ex adverso porrectum , in carinae mo- 



(t) Conti di S. Fiore. 
(2) Ann. 134 5. 

dum in medio curvatum subsidit. ingenio loci 
tutum moenia , turresque quadrato saxo extru- 
ctae , cum ingentis operis arce firmius redde- 
bant : quorum operum disjectae moles, gran- 
dibus ruinis, magnitudinem stantium visentibus 
monstrant. Hunc locum Ugutio obsidere ag- 
gressus, plures munitiones, ad itinerum aditus 
excitavit; stationibus ubique dispositis, ne aut 
deferri commeatus , aut subsidia ad obsessos 
penetrare possent: unam potiendi rationem ra- 
tus, si fame urgeret. Florentini audita Cati- 
nensium obsidione , et ipsi collectis undique 
copiis ex universa Etruria, Flainminiaque una 
cum regiis auxiliis tria millia et ducentos equi- 
tes, ingentem peditum numerum, ducibus Phi- 
lippo, Petroque regis germanis, Caroloque Phi- 
lippi filio, secum trahentes ; et ipsi ad Naevu- 
lam flumen , ex adverso castrorum tyranni 
consedere . plures dies quiete transacti , neu- 
tris se in discrimen pugnae committere auden- 
tibus. Ugutio praecipue cautior, quam animo- 
sior praelium refugiebat, copiarum numero in- 
ferior : satis ducens locorum munitionibus se 
tueri: quantumque socordiae, desidiaeque Flo- 
rentinis securitas contemptusque; tantum vigi- 
lantiae curaeque metus tyranno dabant, modi- 
cae tantum concertationes utrinque , in expe- 
rimentum summae totius exortae: nec ultra 

praelium prohibente . Philippus , caeterique 
Florentinorum duces , unam solvendi obsidio- 
nem, aut ad pugnam eliciendi hostis viam rati, 
si eum commeatu interciperent ; Lucenses guel- 
phos ire jubent, gnarosque locorum occupare 
iter , unde Luca in castra commeatus subvehe- 
rentur. itaque insessis collibus ad D. Martini 
fanum , unde per angustas fauces vallis intra- 
tur ; dejectoque hostium praesidio, captis, aut 
interfectis qui obsistere ausi fuerant; inter quos 
octo e Quartigiana familia periisse constat; ita 
omnes aditus clausere, ut tyrannum jam bi- 
duum commeatu interclusum, ad famem coge- 
rent . Itaque desperatis rebus , noctu incensis 
munitionibus, castra inde movit : eo consilio 
ut si hostes fefellisset , Pisas se reciperet ; siri 
vero pugnandum foret, e loco superiore prae- 
lium iniret . Princeps Tarentinus sub lucem 
comperta hostium fuga , ad eos insequendos 
profectus; duin trepide ac festinato omnia agun- 
tur, non servati ordines, non caetera e mili- 
tiae disciplina peracta , ut quibusdam etiam 
festinandi studio justa arrna deessent . Ugutio 
ubi adveatare hostes sensit, silva e regione 
Bujani occupata substitit, aciemque in pugnam 
direxit. Senenses , Collensesque aliique e foe- 
deratis Etruriae populis . in prima Florentino- 




rum acie stabant, in eos Ugutio Jacotlum Ma- 
lespinam, praetoriae cohortis praefectum, et 
Franciscum lilium cum CL equitum ala immisit: 
cujus impetu obturbati hostes , parti m caesi , 
parlim in fugam, tersi, omen summae totius fe- 
cere . Equitatus victor prima acie fusa , ad se- 
cundam pervenit, cui Petrus regis frater praee- 
rat , equitatu Florentinorum validam, ea fessos 
primo praelio Ugutionis equites adeo feroci- 
ter excepit; ut quamquam strenue pugnantes, 
caeso magno ex eis numero, tandem fuderit , 
fugavitque: ducibus quoque Francisco tyranni 
filio ac Malespina interfectis. Ugutio cognita 
filii morte, dolore simul ac ira, praeter insi- 
tam ferociam , versus in rabiem , Germano- 
rum cohortem a latere, in equitatum hostium 
immisit, quae reductis bastis, tanto impetu 
in equites invecta est , ut subito tumultu tur- 
batos terga dare coegerit, sustentatum ali- 
quandiu praelium in ea parte , qua Petrus, Flo- 
rentinique exules erant : donec ipsi quoque 
impetum hostium minime sustinentes solutis or- 
dinibus fugam arriperent . Tum vero caedes 
magis quam praelium fuit: tyranno in ultionem 
filii vociferante, ut nemini parceretur, cecidit 
in ea pugna Petrus regis frater; cujus cada- 
ver , in caesorum strage nusquam repertum , 
flumine haustum , demersumque credi tum. periit 

una cum illo Carolus Philippi filius: regia domo 
duobus funeribus tristi . Philippum valetudo 
periculo exemit: quippe eo die febri corre- 
ptus praelio minime interfuit. Alii quoque in- 
signes duces , cum multis nobilium caesi . tan- 
taque hominum strages fuisse dicitur, ut pauci 
Florentiae , Senis , Perusii , Bononiae , Neapoli 
fuerint , ad quos ejus cladis luctus non per- 
tineret. Qui ferro superfuere, alios Pistorium, 
alios in Phocenses silvasque fuga sparsit, plures 
effuso cursu improvide ruentes , Arni paludes 
gurgitibus hausere. Numerum caesorum aliqui 
ad multa millia augent; tantamque editam stra- 
gem asserunt, ut Naevula ac Bura cruento 
amne fluxerint. Villanius eorum temporum scri- 
ptor , ad duo millia interfectos, ad mille quin- 
gentos captos memoriae prodidit: plerosque ta- 
men nobiles et honestos, duo vexilla regis, 
aliaque signa militaria novem capta . E parte 
victorum Franciscus tyranni filius, Jacottus Ma- 
lespina, Caporachius, et Stephanus cardinalis 
pratensis fratris filius, sexque Germani e pri- 
moribus desiderati: vulneratique graviter Lu- 
chinus vicecomes et Castruccius Autelminellus; 
qui eo praelio egregiam pro tyranno edidit 
operam, omnia militis, ducisque partes strenue 
exequutus, e turba militum CCL. equites, CXX. 
pedites tantum numero abfuere . in ea victoria 

praeter caeteras clades illud crudele, et animi 
rerum humanarum fortunae parum memoris ex- 
titisse dicitur: quod Ranerius pisanus Duno- 
ratici comes vindicta Gerardi avi , quem in 
Gonradini castris inventum Carolus rex olim 
suppliciis affecerat , Carolo juveni insultans , 
equum per jacentis cadaver egit, avi manibus 
invocatis , cui gratissimum donum mactatam 
bello victimam ad inferos nepos mitteret. Haec 
est Guelphorum circa Buram amnem prope Ca- 
tinum clades in paucis memorabilis : quae IV. 
Kal. Septembrium diem universae Etruriae ne- 
fastum effecit. Abfuisse eo ' praelio Ugutionem 
valetudine detentum , ejusque loco Castruccium 
cum imperio praefuisse Machiavellus est auctor, 
summam quoque caesorum, augendi immodicus 
attollit : alias in scribendis Castruccii rebus fal- 
lax , nec minus dubiae fidei quam religionis. 
Secundum eam victoriam Ugutio Catinum pro- 
fectus, deditione oppidum obtinuit : Guelphis- 
que abire permissis, Ghibellinos restituit, eo- 
dem modo Summano potitus , Bujanum se 
recepit ; edicto ut quicumque captum bello 
hostem haberet , nulla mora repraesentaret . 
Plures e lucensi nobilitate guelpharum partium 
exhibiti , inter quos praecipui , Ubaldus Costo- 
rius Obiciorurn stirpe , et Orlandus Malapresa : 
quem postremum Lucam in custodiam misit ; 

Ubaldum praecipua iu obiciam gentem ira sta- 
tim securi percussit; ut morti dedecus adderet, 
fimi acervo impositum, tum caeteris ejus tra- 
ctus receptis oppidis, arce ad Vi vinariam capta, 
munitionem quoque in collibus ad I). Marlini 
aggressus, in quam Bonifacius porcariensis cum 
LXXX. circiter Guelphorum se se receperat, 
utramque incendit, soloque aequavit: vix utrius- 
que extante vestigio. Inde Pisas converso iti- 
nere, tanta victoria elatus, urbem triumphantis 
more intravit; missoque Lucam cum imperio, 
quem Pisanis invisum noverat, Nerio filio , ipse 
eis regendis substitit: quos una cum Lucensi- 
bus ex eo tempore , secundo rerum cursu ab- 
reptus acerbo immitique dominatu habuit. Sed, 
tyrannorum fortuna semper in lubrico, quibus 
artibus continere dominationem credidit, iisdem 
amisit : odio metuque pessimis imperiorum cu- 
stodibus. Apud Pisanos quamquam alias de iis 
optime meritum, tum caetera facinora, tum 
Banduccii Boncontis ejusque filii supplicium 
invidia premebat, quos principes civitatis et 
amore vulgi insignes, tamquam Roberto regi 
urbem prodere molirentur , in falsum crimen 
vocatos securi percuti jusserat. Nulla apud Lu- 
censes gratia , odium saevitia captae direptae- 
que urbis partum , in dies ipse impotenti do- 
minatu, Nerius filius saevo ministerio augebat . 

Cum demum fortuna , excutiendi" jugum hoc 
initium fecit. Nimia apud vulgus Castruccii gra- 
tia popularisque favor, suspiciosi et senis, et 
tyranni animum torquebant, robur aetatis, san- 
guinis claritudo, excelsa indoles, indolique par 
manus : quaeque aliae in justo principatu vir- 
tutes habentur, tyranno pro vitiis erant. Ita- 
que suspectum invisumque perdendi omnem oc- 
casionem circumspicienti , se tandem praebuit . 
Imbutum a puero Guelphorum odio juvenem 
recens victoria magis incenderat. Quare a ty- 
ranno digressus cum Lucam se recepisset, vix 
perctlrato vulnere , pacis quietisque impatiens, 
cum manu sodalium, qui se se illi adjunxe- 
rant, in Versiliam lunensemqtte oram excur- 
rens , praedas rapinasque ac hominum caedes 
fecerat . Ga ad tyrannum delata , quae in alio 
praemiis affecisset, Castruccio crimen fuere. 
Scriptis codicillis Nerio mandat, ut comprehen- 
sum , quaestionibus habitis > tamquam caedis 
reum capitali supplicio tollendum curet. Ne- 
rius , si palam ageretur, tumultum veritus, in- 
vitatum ad caenam de more, per comitatis 
simulationem , injectis catenis vinclum custodia 
includit . Vulgata per urbem juvenis captura, 
iniquos de ea re in omnibus circulis rumores 
seri : alii aperle fremere , vimque adhibendam 
jactare , si quid gravius in eum Lyranui consu- 

lerent. jam apparere quid caeleris sperandum 
sit, si fortunae illorum auctori, ea pro meritis 
gratia referretur. Ugutio de Castruccii capti- 
vitate certior factus, nunciis aliis super alios 
missis, ejus supplicium urgere . sed fdius populi 
seditionem veritus , patri rescripsit , nisi ipse 
cum valido praesidio Lucam venisse t> nunquam 
se tanti viri necem ausurum. Destinatus sup- 
plicio dies III. Id. aprilis pervigilio dominicae 
Resurrectionis , quod in eum incidit sacer. Ita- 
que Ugutio cum lecta CCCC. equitum manu Pisis 
profectus, superato monte, ad fanum Mariae, 
ut erat non profundae modo , sed intempesti- 
vae voracitatis, pransurus substitit. Ubi cum 
jam jugum transgressus Pisis constitit , statim 
Coscetto collensi duce , plebejo ingentis aniini 
juvene ad arma conclamatum, irata plebs ad 
tyranni aedes confluunt, praesidium obtrun- 
cant, captas diripiunt, direptis flammam inji- 
ciunt evertuntque : nominique ejus per urbem 
discurrentes male precantur. Ugutio citatis nun- 
ciis, Pisarum consternatione audita, tantae 
dementiae extitisse fertur, ( sive ea fidentis 
animi securitas fuit) ut mensam tolli nisi jam 
satur , post bellaria ac poma vetuerit . tunc 
demum conscenso equo , conversisque signis 
Pisas cursu profectus clausas portas validoque 
praesidio firmatas, munita omnia reperit. de- 

sperato aditu, effusis habenis Lucam advolat, 
ut eam saltem retineret. Sed Lucae, audita Pi- 
sarum defectione, jam tumultu omnia fervebant. 
Non minore studio Lucenses ad arma concur- 
runt, Quartigianis , Honestis, Podiis praecipue 
adnitentibus, qui se non pro merito prodi- 
tionis habitos indignabantur . alii ad portas mu- 
rosque, alii ad obsidendum praetorium, alii ad 
effringendum carcerem, educendumque Castruc- 
cium properant, perfracta sera evulsisque fori- 
bus, juvenem , ut erat catenis oneratum , in 
publicum efferunt : laetisque acclamationibus 
virtuti ejus plaudunt, euinque populi ducem 
consalutant: tam intemperanti plebis gaudio, 
ut tunc primum natam urbem diceres . ferreae 
manicae, in memoriam facti, e turri paternae 
domus suspensae, ad hanc aetatem spectantur: 
impotentis fortunae ludibrio e carcere ad solium 
efferre gaudentis . Ita insperato Castruccius Lu- 
cae rerum potitus , non elapsus modo suppli- 
cium , sed adeptus imperium ; ea sapientia 
armorumque gloria tenuit, ut inter, non ejus 
modo , sed omnis aetatis clarissimos principes 
ducesque locum meruerit. Interim Ugutio ad 
portas pervenerat , quas ubi clausas iinper- 
viasque videt , audito quid in urbe gestum 
sit , tina cum Nerio fdio , quem Castruccius 
per summam clementiam inviolatum urbe sub 

custodia emiserat , excussus tristisque paucis 
suorum comitatus recessit, primumque in lu- 
nensem provinciam ad regulum Spinectam Ma- 
lespinam ghibellinae factionis: inde Veronam 
ad Canem Scaligerum , qui illi urbi domina- 
batur, exulatum abiit. Apud quem, cum super 
mensam quantum comedere juvenis consuesset, 
incredibilia quaedam narraret (i), aliis de ejus 
fide ambigentibus, fertur Petrus Navus (a) sa- 
pientiae laude insignis , per jocum acerbe di- 
xisse; nil se de juvene dubitare, cum senex 
duas urbes uno prandio comedisset: quippe con- 
stabat, potuisse eum tumultum comprimi, si 
convivium relinquere voluisset. In eo exilio post 
tot praelia , victoriasque inter primos ejus ae- 
tatis duces memorandus, inglorius privatusque 
Ugutio exlinctus est: haud magna Pisanorum 
laude , qui cui magis quam ulli regum cae- 
sarumque obstricti erant, non retenta per eum 
modo, quae in praecipi ti stabat, sed etiam au- 
cta republica , ingrate hominem prodere susti- 
nuissent . Tamen obliterata beneficiorum memo- 
ria , oris imaginem servavere : specta turque 
adhuc Pisis equestris Ugulionis effigies in ce- 



(1) Petrarclia 1. 2, tract. 3, c. 47 rer. memorabilium. 

(2) Petri Navi iu eum jocus . 

lebr» Sepulchrcto (i) prope basilicam princi- 
pem; Castruccio juvenili aetale adstante, ac- 
cipitremque ail aucupium- praeferente: prasina 
veste induto, quod Ghibellinorum insigne fuit. 



(0 Campo Sanlo . 

LIBER VI. 



BREVIARIUM LIBRI. 



enatus decemvirique post Ugutionem constituti. 
Castruccio imperium urbis defertur, ejus elogium, 
in Guelphos saevit . Lucensium > qui V enetias mi - 
grarunt, opes. Vincium Corelliamque expugnat. Ugu- 
tio recuperare principatum frustra tentat. Lucenses 
Apuanique se Castruccio dedunt . ejus in familiam 
Advocatorum saevitia. Viae , arces , pontes ab eo 
extrudi. Florentinis bellum infert. Praefectus ma- 
ritimae orae ad orientem a Genuensibus creatur . 
plura Florentinorum op/nda capit, in Podios ani- 
madvertit . Arcem Augustam aedificat . Praten- 
sem agrum depopulatur. Pisas frustra tentat. egre- 
giam in Phocensibus pugnam edit. Arcem ad Bran- 
delliutn extruit . Tedicis proditione Pistorio potitur 
Florentini Cardona duce cum magno exercitu in 
Castruccium procedunt . Topalsium capiunt . de ob- 
sidenda Luca agitant, insigne clade ad Topalsium 
funduntur: duce capto , amissis impedimentis. Ca- 
struccius Topalsium Carminianumquc recipit. Si- 
gnam capit . late suburbana Florentinorum depopu- 
latur . equestres ludos sub moenibus agitat . regionem 
ad Arnum , Grovimque vastat . item ad marinam 
amnem, pecuniam Signac cudit. Triumphum romano 

more agit . ejus pompa ac ordo . Murium obsidet 
capitque. Florentini de republica desperant. Carolo 
Roberti regis filio in X. annos se dedunt. Castruc- 
cius regionem ad Pesam fiumen depopulatur . Arno 
Florentiam obruere meditatur. Petrum Narsium Flo- 
rentinorum ducem securi percutit . Carolus Cala- 
briae regulus Florentiam venit . bellum summa ope 
in Castruccium parat . Ludovicus Bavarus G/ubel- 
linorum accitu in Italiam venit . Quartigiani in 
Castruccium conjurant . Castruccius Apuam Bavaro 
obviam procedit, cum eo Pisas obsidet capitque . 
cum illo Romam pergit . eum in urbem admitti 
curat, ab eo comes Lateranensis , eques ac senator 
urbis creatur. Bavarus Nicolaum V. Pseudopontifi- 
cem renunciari curat . Florentini Pistorium prodi- 
tione capiunt . Castruccius Roma propere accurrit. 
Pisis potitur. Pistorium magnis operibus romano 
more, obsidet ; deditione capit . ex eo labore mor- 
bum contraxit, eoque extinguitur. ejus funus , ac 
sepulcrum . 

Continet acta annorum XII. 

AB ORIGINE LUCENSIS URBIS 

LIBER SEXTUS 



I\.aro alia civitas, tam mirabili fortunae lusu, 
ex summa calamitate repente in summam po- 
tentiam gloriamque pervenit; in quantam ty- 
ranno expulso , Lucenses inopinato evasere : non 
recepta modo praeter spem republica; sed ma- 
gna Etruriae parte victoriis politi , tanta rerum 
conversione, ut qui paulo ante direptam in- 
censamque urbem viderant, quae tolerari bello 
possunt novissima experti , iidem spoliis trium- 
phisque aucti; prolata* dominatione ultra Ma- 
cram Arnumque, iis etiam imperarent, quo- 
rum invidia libertatem iraperiumque amiserant. 
Ugutione Lucae dominatu exuto, ad libertatem 
magistratusque reditum: lectftpie”tr^gtftis por- 
tis octo' vi' r 1 , ex iisquc senatus constitutus: qui- 
bus adjecti decemviri , quinquaginta explebant. 
Primi post receptam libertatem decemviratum 
coepere Paganellus Sartorius , Puccinellus Lom- 
morus , Puccinus Podius, Puccinellus a Porti- 

cu , Landuccius Honestus , Spalla Rapondus , 
Ciuchinus Boecansochius , Vannettus Talgar- 
dus , Cecius Guinisius , Petrus Magistri . Ve- 
rum ob bellicos Florentinorum apparatus» qui 
haud dubie lucensem agrum invasuri ferebantur » 
quod adhuc favore et impetu populari actum 
erat, placuit auctoritate senatus comprobari. 
Itaque patribus in curiam vocatis , Castruccius 
lucensis populi dux , factionisque ghibellinae » 
ac imperatoriae defensor, in annum creatus: 
Podiis praecipue , Honestis , Quartigianisque 
auctoribus : eadem potestate per agrum Pagano 
Quartigiano in idem tempus attributa : quod 
imperium ter Castruccio prorogatum , donec 
Anno MCCCXX. universi populi lucensis comi- 
tiis in principem dominumque electos est . Et 
quidem is erat Castruccius » ut quoniam ita fere- 
bant tempora, nullius manu liberta9 honestius 
periret. Quippe inerant Hli omnes egregiae artes 
virtutesque , quas in magnis regibus ducibusque 
sapientes cupiunt magis quam inveniunt . ex- 
celsa animi indoles, acre ingenium, vigorque 
spiritus, ne dum supra privatos, sed supra prin- 
cipes. ad haec consilium excellens, solertia io 
cavendo , sagacitas in providendo ; nec minus 
in subeundis periculis audax, quam inter ipsa 
pericula interritus, nihil temere moliri, nihil 
aggredi . aciem primus ingredi, novissimus ex- 



Digitized by Google 



ia5 

cedere, militis, ducis muuia strenue obire: nullo 
sequi recusante, cum exemplo imperaret, nemo 
hostibus magis ex insperato adesse : celerita- 
tem in bello maximam pariem victoriae ratus . 
veteris militiae disciplinam gentium barbara- 
rum stolida ferocia bellantium vitio collapsam 
revocare , nemo illo plus aut scivit aut po- 
tuit : rei militaris , gloriaeque restitutor merito 
appellatus, nullus eo callidior instruere aciem, 
castris locum capere, urbes oppugnare aut 
tueri: omnia non minus romano more quam 
virtute agere, inde caeteris earum artium igna- 
ris mirandus pariter ac metuendus : saepe solo 
nomine victor, non armis , quam fama plura 
conficere : vini cibique modicus , somnique 
ac caeterarum remissionum intra naturale de- 
siderium modus finitus, eadem illi frigoris ca- 
lorisque tolerantia: corpusque adversus labo- 
res invictum. Simulandi ac dissimulandi artifex: 
idem severus , idem comis blandusque : cum 
omnes illum metuerent, omnes amabant, prom- 
pta illi facundia, magnum imperatorum teluin, 
quo ipsa arma in bellis armantur . conciliandis 
vulgi studiis maxime efficax: alios comiter ap- 
pellando , alios spem pretiumque ostendendo , 
plerosque beneficiis emere: nullius rei nisi glo- 
riae laudisque avarus . quaeque raro inter mi- 
litares virtutes locum habent, fides atque religio 



Digitized by Google 




ia6 

illi dilectae , seu verae , seu fictae semper ge- 
rendis rebus ingens momentum . Haec tanta 
ingenii animique bona , commendabat prospera 
valetudo , procerus corporis habitus , oris tem- 
peratus majestate decor, igneus oculorum vigor, 
sufflava caesaries, vocis sonus, et caetera quae 
apud militare vulgus pro virtutibus habentur. 
Ad haec perpetua felicitas, tot gentes victae, 
tot urbes arcesque perdomitae id valuere , ut 
non alumnus modo , sed pene fortunae dominus 
putaretur. Obstabat tot laudibus, erga victos 
crudelitas; non tam ipsius, quam saeculi vi- 
tium . quippe divisis inter se non gentibus modo 
urbibusque, sed etiam privatis domibus , fatali 
Guelphorum Ghibellinorumque rabie, in bellis 
odia magis quam causae valebant . Praeterea 
pontifex contemptus, defensus Bavarus, secessio 
religionis armis asserta , id effecere , ut famam 
magnam potius quam bonam posteris relinqueret. 
Sed juvenilis aetas, victoriae impotentia, acer- 
bitas temporum praecipue in culpa: peccandique 
licentiam, dolendi in extremo spiritu objecta 
poenitudo, apud justos rerum aestimatores aut 
excusavit, aut absolvit. Tali tantoque viro com- 
missa republica, ut omnis guelpharum partium 
Etruria, novo quodam terrore pertimuit: ita 
Lucenses quique cum Ghibellinis sentiebant , in 
magnam -spem erecti , jam nihil nisi secunda 

praelia , expugnationes urbium, triumphosque 
animo agitabant . Prima tamen clades domi de- 
saeviit . Quippe Castruccius rerum politus odio 
adversarum partium, in Guelphos acerbe adeo 
potentiam exercuit, ut omnes fere cum familiis 
ex urbe agroque in alias terras migraverint: 
quas alii nongentas, alii septingentas fnisse me- 
moriae produnt, quem numerum, ut auctum 
fortasse ad invidiam temporum suspicer, tamen 
ingentem fuisse , ipsa mendacii magnitudine 
satis constat . Venedis supra triginta e prin- 
cipibus consedere: inter quas Fatinelli, Guidic- 
cionii , Sandaei , Michelii , Parutae , Bartholo- 
maei , Podii: ex quibus aliquae inter patricias 
adlectae , ad summos honores ipsumque reipu- 
blicae principatum pervenere. Tantas vero opes 
secum tulisse tradunt , qui ejus civitatis ra- 
tiones inspexere , ut collectis in summam , quae 
in aediGciis, templis, asceteriis, nosocomiis, 
nominibus ac pecunia numerata Lucenses Ve- 
nedis possedere, decies quinquies ac sexaginta 
aureorum millia excederent, unde in urbe ma- 
gna nobilitatis solitudo . nec ulla usquam , nisi 
Ghibellinorum facies . Quibus principum migra- 
tionibus, plebis quoque fuga accessit, ipsa quo- 
que fortunam illorum sequula, a quibus artium 
laborisque industria alebatur . Externorum ho- 
stium primi Florentini illius arma sensere . 

Postquam improspere apud Catrmnn bellatam'; 
plura Florentinorum oppida ab iis desciverant, 
inter quae Vincium non longe a Pbocensi lac» 
inter paludes situm , Lippus ex Ancbianis pro- 
ceribus , qui tunc illi imperitabat, victoriam 
scquutus , ad Ugutionem primo , deinde ad 
Castruccium transtulerat : eonimque potentia 
fretus, propinqua loca Emporium atque Pon- 
turmum Florentinorum ditionis, damna clades- 
que inferendo infesta habebat. Sed in eo rerum 
mota qui inter exactum tyrannum novique 
principis nondum coalitam potestatem interces- 
sit, impetu id oppidum aggressi, statim obti- 
nuere. caeleris partibus captis in arce, victoria 
haesit, ad quem nuncium cum magna celeritate 
Castruceius advolasset acriter utrinque pugna- 
tum; donec Florentini fusi fugatique futuris 
cladibus omen fecere, ex hostibus mille pedites, 
trecenti equites; e Lucensium exercitu non 
amplius XXX. desiderati. Itaque receptum op- 
pidum , arcique firmum praesidium impositum. 
Quidam ei praelio Castruccium minime inter- 
fuisse adversa valetudine prohibitum, auctores 
sunt; sed auspiciis Nicolaum Stregum e Corva- 
riae proceribus , ipsius avunculum rem gessisse. 
Sed ut ipse abfuerit, pro eo ipsius perpelua 
comes fortuna interluit: quae non ita mullo 
post, novae victoriae materiam praebuit. Co- 

relita lucensis agri oppidum esi, ia Apenuini, 
adhuc se se submisso fastigio attolleulis dorso, 
el silu et operibus validum : non longe ab 
Ania, qui in Apennini jugo prope Tilium or- 
tus , Corelliarn Bargatnque , pari fertne spatio 
interfluens , prope Cardusium in Aesarem ef- 
funditur. Gens aspera ac bellicosa incolit, di- 
scordiisque cum Gnitimis Bargaeis exercendis 
assidua. Id ex eorum Temporum more, An- 
telminellae familiae parebat , alque etiam post 
Castruccium diu paruit : duranlque sepul- 
chra gentis , antiqui juris dominatusque ar- 
gumentum . sed Guelphi feroniensis provin- 
ciae Ranerii cujusdatn proditione a veteribus 
dominis averterant , Nerio Frinianae regionis 
dynasta ejus facti auctore. Castruccius eo cum 
exercitu profectus, oppidum obsedit, quod cum 
et loci munitione, et propugnatorum virtute, 
decimum jain diem obsidionem toleraret , Ca- 
struccius misso caduceatore edixit, si oppidum 
vi captum esset neminem esse victurum . Simul 
ad augendum terrorem fingit se CCCC. equitum 
mille peditum subsidium Luca excivisse , ut 
oppidum corona caperet : cumque rumorem in 
vulgus edi curat, tum e proximis silvis ingen- 
tem materiae vim , ad machinas aliaque belli 
instrumenta caedi jubet . Oppidani ea denun- 

ciatione, apparatuque territi, pacto ut Nerio 
r. ii. 9 

comiti cum suis exire incolumem liceret , Guel- 
phisque pacatus ad sua reditus, oppidum de- 
didere . Massensis quoque reguli fracta super- 
bia; qui cum Spinectae consilio praetorem lu- 
censem recipere noluisset , vi ad obsequium 
revocatus, imperata fecit. Per idem tempus pax 
cum Senensibus ac Volaterranis firmata: cui 
sanciendae pro Luc(^ium parte Vannes Mo- 
rellus ; Senensium nomine Memmius Vivus in- 
terfuit . quodque magis mirum, res cum Flo- 
rentinis praeter spem compositae . Potentiae 
adversus Ludovicum imperii aemulum quaeren- 
dae, Fridericus austrius affinitatem cum Roberto 
rege jungere parabat: sorore Carolo regis filio 
in matrimonium tradita, utque regis gratiam 
iniret, qui calinensi praecipue clade doctus, 
quanti sibi tuscarum civitatum bella consta- 
rent, eas inter se jungere optabat; Castruc- 
cium, cui vices suas antea in Etruria manda- 
verat, admonuit per li teras, voluntatis suae esse, 
ut pax inter Lucenses Florentinosque coalesce- 
ret (i). Itaque insequenti anno, duobus regibus 
curantibus, pax inter Lucenses Florentinos Pi- 
sanosque sancita, leges a trium gentium legatis 
Neapoli coram Roberto rege firmatae; quibus 
sanciendis , Lucensium nomine Benedictus Bal- 



(1) Ann. 1 3 < 7 . 

dinoltus interfuit . Ea pax quamquam Floren - 
tinis indecora ; quippe post lot clades inultis, 
tamen necessaria erat, nam mutato paulo ante 
civitatis statu , nec dum nova dominatione 
adulta, si lucensi pisanoque bello premerentur, 
haud dubie dimicaturi de republica videbantur, 
itaque utilia magis quam speciosa sequuti , 
pacem et ipsi sanxere, nulla praesertim regio- 
rum auxiliorum spe : Roberto tolis viribus in 
Fridericum Arragonium regni aemulum verso; 
ob eamque praecipue causam etruscae pacis 
auctore . Dum pax cum Florentinis componi- 
tur, ex alia parte periculosum civitati bel- 
lum imminebat. Imperii recuperandi cupido, 
cujus amfssi nemo satis obliviscitur , Ugulionem 
sollicitum anxiumque habebat, itaque ambitio- 
sus senex in omnes se artes versare, ut in pri- 
stinum fortunae gradum reponeretur . Lanfran- 
chi e principe nobilitate tyranno Pisis fave- 
bant. Itaque consilio cum iis clam inito, re- 
busque opportune dispositis, Canis Scaligeri 
hospitis sui opibus adjutus , quam maxima ce- 
leritate ita occultus in lunensem provinciam 
pervenit, a Spinecta amico receptus, ut an- 
te eum cum exercitu adesse nuncialum sit , 
quam id moliri eum quisquam suspicaretur, 
ad eum nuncium Pisis Lucaeque subito tu- 
multu ad arma itum, conjuratione patefacta 

aedes Lanfrancorum furentis populi concursa 
obsessae; qtiatuor ex iis caesi, caeteri ejus no- 
xae expertes in exilium pulsi : quorum non- 
nulli Lucae substitere , multo post in civita- 
tem allecti . Castruccius cum copiis in lunen- 
sem agrum transgressus, omnia Spinectae reguli 
oppida ferro flammisque depopulatus, ipsum 
profugere coegit; qui Veronam se in Scaligeri 
hospitium conferens , ibi cum Ugutione suae, 
alienaeque fortunae decoctore, exui aliquan- 
diu vixit. Ejus expeditionis pretium Fosdino- 
vum nobile oppidum extitit; ( quod falso quidam 
veteres fossas Papirianas pulavere) ac caetera 
loca circa Macram, quae Malespinarum ditionis 
fuerant, contra vero massensi regulo In eadem 
provincia civitas data , renovatumque cum eo 
foedus; spondente pro Lucensibus Cossone Ber- 
nardo, reguli vero nomine Populonii antistite. 

Multo major populi lucensis imperio ac- 
cessio facta, lunensis urbis deditione: quam 
ex veteris Lunae ruinis extructam , Sergianam 
posteri vocavere . quippe cives , seu metu , 
cum jam omnia circa obtineret , seu nominis 
famam sequuti , publico consilio se suaque Ca- 
struccio permisere. Iis continendis arcem (i) 
magni operis in proximo, qui urbi imminet 



(4) Sartanello. 

colle extruxit , murisque laterculo coctili , 
ac turri quadrato saxo munivit ; ducta cir- 
cum fossa, centum pedes in profundum de- 
missa : actoque sub terram cuniculo, per 
quem ad belli discrimina, occultus in eam ex 
urbe aditus esset, quae adhuc veteris poten- 
tiae indicium inanent. Lunensium exemplo, 
Apuani sub Apennini radicibus ad Macram 
amnem siti Castruccium dominum accepere , 
cuin plerisque Apennini montis cirea acco- 
lis. quo in oppido non inulto post arcem ae- 
dificavit , quae conditoris sui notnen in vetu- 
sto lapide adhuc servat. His auctus victoriis, 
jam privato major, non hostibus modo , sed 
civibus etiam metuendus, viam sibi ad domi- 
nationem sternere , idque moliri , ut jam non 
praefectus militum , precario populi ducatu, 
sed regulorum more solus imperaret . cui cu- 
piditati cum Guelphos, beneficio sancitae nu- 
per pacis restitutos, maxime obstituros sciret, 
alios alia causa amovendos tollendosque cura- 
vit. Graves illius iras , Advocatorum gens vetu- 
stae nobilitatis, conjurationis obtentu praeci- 
pue sensit . eam potentia ac sobole florentem 
per Ugutionis tyrannidem , temporum procella 
ex urbe in agrum transtulerat: habitabantque 
jure antiquo possessum oppidum in Matrariae 
montibus ad V. ferme lapidem, situ ac muni- 

tione validum, ac prope inaccessum . quippe 
edito montis jugo impositum, qui a caeleris 
continenti dorso in longum porrectis abruptus, 
veluti de industria , arduus, praecepsque, a 
fundo satis lato fasligiatus in metae modum 
assurgit. Ab oriente Praga amnis praeterfluit: 
qui e proximis jugis ortus , violentus ac tor- 
rens , maximo fragore, unde illi nomen, saxa 
ingeniis magnitudinis trahens, in subjectos agros 
se evolvit: strage silvarum camporumque per 
hybernos imbres praecipue notus, in imo ju- 
ges aquae manant, quae loco Putei (i) nomen 
fecere . Durant adhuc disjectae per montis dor- 
sum moles : lurrisque quadrato saxo extructae 
vestigia solo extant. Aedem D. Andreae sacram 
religio texit , eaque ad haec tempora inviolata 
spectatur. Hanc arcem Castruccius per prae- 
fectos expugnare aggressus , cum vi tandem 
obtinuisset , ea diruta iucensaque ,- duos ac 
viginti ex ea familia captos , aversosque jumen- 
tis impositos, in urbem duci imperavit, hincque 
in hunc modum deformatos in carcerem conje- 
cit : quatitor ex eis equestri ordine insignibus 
laqueo necatis, tum eorum aedes incensae, 
turresque solo aequatae: quas ad Servorum ae- 
dem stetisse constat: vetere templo (a) ex ejus 

(0 Coi Hi Pmso . 

(2) S. Michcle Hegli Avvocati . 

familiae nomine appellato . Nec minus tollen- 
dis hostibus , quam parandis amicis intentus , 
cum Matthaeo vicecomite , qui Mediolano , 
magnaeque parti Galliae Cisalpinae imperabat, 
ghibellinae factionis per eam regionem prin- 
cipe, foedus iuiit. quod tamquam retinendae 
reipublicae arcanum sancte posteri servavere: 
semper eorum fortunam sequuti , qui Insubriae 
dominationem tenuerunt, quippe nulla poten- 
lior in propinquo gens, aut odiis Florentino- 
rum magis imbuta: quos manente eorum re- 

publica perpetuos libertas Lucensium aemulos 
sensit : ut admirandae felicitatis virtutisque 
fuerit, tam vicinos assiduosque hostes, saepe vi, 
saepius arte, ac insidiis connisos, evadi po- 
tuisse. Nec Vicecomes socium abnuit, tanta jam 
belli gloria celebrem: quemque unum Roberti 
regis, Florentinorumque potentiae opponeret 
aptissimum, temporis quoque opportunitas va- 
luit: quod Genuensium rebus turbatis Guel- 
phorum potentia, qui regis auxilio freti, Spi- 
nulas Auriosque ghibellinarum partium duces, 
aliosque ejus sectae expulerant; Vicecomes exu- 
lum patrocinio suscepto , magnum ejus belli mo- 
mentum Castruccium reputabat : dominatione 
jam ultra Macram progressum, ac Genuensium 
cervicibus lunensi arce imminentem. His rebus 
Castruccium elatum fortuna in dies novis in- 

crementis augebat, plerisque oppidis finitima- 
rum regionum se illi ultro dedentibus: inter 
cpiae Serra, pistoriensis agri claustrum, sponte 
illius imperium accepit (i), quam situs opportu- 
nitate , florentino bello quod animo volutabat, 
armorum sedem futuram, novis operibus muni- 
vit: muris turribusque, in arcis modum ex- 
tructis . Eodem consilio moenia civitatis fossa 
circumdedit : praesensque cunctas Incensis agri 
munitiones invisit: alias restituit, alias a fun- 
damentis aedificavit: quarum claves tesserasque 
rediens in urbem apud se retinuit: decemvi- 
ris repetere minime ausis, ne suspicionibus in 
apertam tyrannidem impellerent : jam eo po- 
pulari favore ac nominis fama provectum, ut 
appellari tuto non posset. Itidem ipsius stu- 
dio Nuptianum restitutum, quod Pisani Ugu- 
tionis tempore everterant : arce cum lapideis 
turribus aedificata, quae adhuc manent. Ghiviz- 
zanuin moenibus clausit ; arce ac magnificis aedi- 
bus in oppido extructis. Praeterea turrim ad Pe- 
donam oppidum a solo excitavit: arcemque ad 
Bargilium, unde per totam fere Etruriam longe 
lateque prospectus est, novis molibus firmavit: 
ut ex ea fumo interdiu , noctu igne ad arma 
concurrendi signum montanis ederetur. Monte- 

suium (i) praeteritis bellis pene deletum repo- 
suit : novamque arcem in Collibus ad D. Mur- 
tini fanum, per quos regio ad Naevulam flumen 
intratur, Ghibellinorum hortatu construxit, 
Ghibellinamque appellavit. Inde ad vias mu- 
niendas conversus, iter ad mare per paludes 
Montravantumque aperuit : aliud a Montesulo, 
Mutronem usque per maritimam oram molitus. 
Viam quoque , ante angustis tramitibus flexuo- 
sam , ea qua spectatur amplitudine ab urbe ad 
pontem vicumque D. Petri direxit. Veterumque 
liomanoruin exemplo , alteram per phocensem 
silvam subjectosque campos palustri limo in- 
stabiles, saxo silice constravit , glarea prius, 
coementoque ad operis soliditatem substratam: 
cujus vestigia inultis locis adhuc extant. Plu- 
res quoque pontes regia magniflcentia constru- 
xit . unum ad amnem Pissiam, qua regio ad 
Naevulam fluvium aditur, cujus ruinae im- 
petu aquarum disjecti , apparent . tres Li- 
mae flumini imposuit ; alterum ad Furnulum 
oppidum prope confluentes Limae atque 
Aesaris : alterum ad Palmariam (a) pagum : 
tertiumque, quem muro portisque septum, clau- 
strum appellavit: unde in praefecturam lima- 

nam pistori ensesque montanos iter est . Aesari 
vero plures inaedificavit: in quibus illum ad- 
mirandi operis a Muthildi olim extructum , 
sed' vetustate pene solutum e secto lapide ad 
Magdalenae fanum; uno fornice, plerisque amni- 
bus jam receptis auctum flumen complexum: in- 
ter omnis aevi moles , quas aut regum opes , 
aut potentia caesarum extruxit merito adnume- 
randum . quae opera quamquam alia aliis tem- 
poribus, pleraque tamen ante florentinum bel- 
lum perfecta constat. Dum Castruccius etrusci 
belli cogitationibus intentus ea molitur, Ghi- 
bellini exules , collectis undique viribus , ex 
foederatis Galliae Cisalpinae regulis urbibus- 
que magno apparatu Genuam oppugnare ador- 
ti, in spem potiundi venerant; iis noudum 
rupta cum Florentinis, ac Roberto rege nuper 
inita pace , cum aperte favere Lucenses Pisa- 
nique prohiberentur; clam tamen auxiliis juva- 
bant: submiseratque Castruccius e suis copiis 
Germanorum cohortes: paulo post, et ipse 
praesens bello interfuturus , ubi se occasio 
praebuisset. Imploraverant Guelphi Genuenses, 
inimicorum opibus territi, Roberti regis fidem; 
qui gnarus quanti re/erret tam validam urbem , 
totiusque Italiae adversus transalpinas natio- 
nes veluti claustrum, suis partibus fidam ha- 
bere ; eam expeditionem praefectis minime 

credendam ratus , ipse Neapoli cuin magna 
classe profectus , Genuam appulerat . cujus 
adventu , ut aliquanto suppressa belli flamma , 
ita non plane extincta, et post ipsius disces- 
sum majore incendio arsura. Praesentia regis, 
guelpharum gentium animi creverant ; oppri- 
mendoque penitus ghibellino nomini, Florentini 
omni studio incumbebant. Nam et veteribus 
duplicatis , nova vectigalia imposuerant , eo 
consilio, ut annuus populi census D. millium 
aureorum summam expleret, sumptibus in bel- 
lum sustinendis: factumquc senatusconsultum 
erat, de evocando Philippo Valesio Francorum 
regis fratris filio, ut cum imperio rei publicae 
armis praeesset. qui paulo inde Roberti regis 
Joannisque XXII. (ita novus Pontifex post 
diuturnum interregnum, tandem superiore anno 
renunciatus appellabatur) studio, cum exercitu 
in Italiam, descendit. Sed ii conatus, dum 
ghibellinarum partium interitum moliuntur, 
potentiores effecere. Siquidem initum foedus 
inter omnes ejus factionis populos; cui praeter 
Vicecomites, Scaligeros, Montis Ferrati regu- 
lum, Castruccius earum partium columen, 
Fridericus Siciliae rex, Roberti aemulus; et 
ab usque orientis partibus, ultimnque Graecia 
Andronicus imperator adscripti . Sed interim 
dum tantarum rerum maturum tempus expe- 

ctatur, Castruccium proferendi imperii avidum, 
novis subinde incrementis fors augebat. Nam 
insequenti anno (i) plura pistoriensis agri op- 
pida, nec minus multa in lunensi provincia, il- 
lius imperium sponte accepere : cunctis circa 
gentibus, tamquam ad fatalem sibi dominum 
festinantibus . Nec sponte oblatis contentus , 
alia bello armisque quaesiturus, io provinciam 
feroniensem profectus, Verruculam munitissi- 
mam *arcem obsedit obtinuitque : aliis circa 
oppidis partim vi, parlim voluntate se se de- 
dentibus: Minucciano etiam cum universis 
ejus praefecturae arcibus oppidisque recepto. 
Mox cum Pontanum, quod ab Attone Male- 
spina tenebatur , venisset , professus ni intra 
octo dies dederetur, vi expugnaturum; oppi- 
dani non expectato reguli jussu, statim im- 
perata facere. His peractis, hyeme jam appeten- 
te, in urbem se recepit, ut novae magistratuum 
designationi interesset: sollicitus, ut in eorum 
numerum studiosi nominis sui conjicerentur, 
quo facilius perficeret, quae jam animo con- 
cepta, in proximum annum destinaverat. Hyeme 
quiete domi exacta, initio veris ad Philippi Va- 
lesii famam erectis Guelphorum animis, undique 
ad eum excipiendum, jungendasque cum eo 

vires concurrebatur . Florentinorum praecipue 
studium eminebat; quorum instinctu regius 
juvenis in Italiam expeditionem susceperat: 
qui mille equitum manu obviam missa Rhe- 
gium Lepidi, ejus adventum sollicite opperie- 
bantur. Quare Castruccius, haud ultra diffe- 
rendum ratus , opinione pacis ab ea parte 
securis bellum intulit . quo facto pontificis 
regisque conturbatae rationes , accisaeque Guel- 
phorum spes: qui jam solos in Italia rerum se 
potituros crediderant. Praeter insitum gentis, 
per Etruriam partium adversarum principis , 
odium; stimuli quoque a Vicecomite Ghibel- 
linisque foederatis, accedebant: nam Valesius 
a pontifice Robertoque rege in eum potissi- 
mum mittebatur, ut ab oppugnanda Genua di- 
velleret: apparebatque Florentinos , ubi bellum 
domi ardere vidissent, ab aliorum oppugnatione 
destituros. His causis incensus, praetextu re- 
cuperandi quae non ita pridem Florentini in 
lucensi agro occupassent, in loca Arno pro- 
xima transgressus, una cum copiis Gaddi co- 
mitis, qui Pisis imperitabat, Cappianum pon- 
temque Guissianae flumini impositum primo 
impetu cepit, inde (i) Falconio occupato, 
superataquc Guissiana, cuncta circa Phocen- 

sium oppidum depopulatus; paria in Cerretum 
Emporiumque, nullo obsistente ausus est. mox 
signis retro conversis ad Mariae fanum , monti , 
qui Sextinum Phocensemque lacus interjacet 
impositum, castra posuit. Occultis quorumdam 
oppidanorum literis evocatus, qui ubi se in 
conspectum dedisset, tradituros oppidum pro- 
miserant. ut Caslruccium cum exercitu adesse 
per oppidum vulgatum, incolae totius rei ignari, 
cum Florentinorum praesidio statim ad arma 
discurrunt, spissa corona muros complent, 
tormenta in turribus disponunt vim propulsa- 
turi. Sed a consciis repente patefacta porta, 
Castruccius intra oppidum receptus , spem 
omnem propugnatoribus adeinit. itaque capto 
oppido, cum passim fuga ac trepidatio inermis 
vulgi fieret, plures, inter quos Lucensium exu- 
les , in arcem confugere. Verum ubi se arcte 
obsideri vident, nec ullam subsidii spem esse, 
victori se dedidere : pacto ut cum rebus suis sal- 
vis abire liceret, caeteris dimissis Lucenses re- 
tenti, ac in custodiam dati: quorum praecipui 
Landuccius Salatnoncellus , Bonifacius Porca- 
riensis , et Spina Obicius fuere . Arci praesi- 
dium impositum, imperatique obsides e primo- 
ribus, cumque iis abducti quibus in obtinendo 
oppido usus erat: quam grata opera , tatn 
suspecta proditorum fide. 

Dum haec ad Arnum geruntur, perpetua 
ducis felicitate cives elati , in eam spem ve- 
nerant lucense nomen non per Etruriam modo, 
sed Italia tota, et apud exteras gentes clarum 
futurum, si homini ad amplitudinem patriae 
genito universam rempublicam permisissent . 
Itaque decemviri senatu in curiam vocato, ina- 
gnificeque expositis, quae per qualuor annos, 
quibus ducatum populi gesserat, reipublicae 
augendae praeclare Castruccius fecisset, quas 
urbes , quot, quaeque oppida arcesque , vi 
aut deditione cepisset; quanto consilio per 
agrum universum, vias, pontes, castella mu- 
nisset; semper tantae virtuti, ne dum comite, 
sed obsequente fortuna, eo tandem devenere 
't in praeteritorum pretium , futurique tem- 
poris spem, dictatorem perpetuum creandum 
dicerent, tanta, quanta penes universum lu- 
censem populum est, potestate attributa, cum- 
que in eamdem sententiam gravis auctor Joan- 
nes Guinisius, plura subjecisset, adstipulantibus 
Dalone Moriconio, Mingo Spada, Nicolao Porco 
Podio, Lando Schiatta, Ciucco Rapondo, Puc- 
cino Galganetto, Jacobo Sbarra, Moncello 
Morde -Castello , ad suffragia ventum est. Mi- 
rum dictu! Tanto consensu ad servitutem itum, 
ut cum CCX. senatores essent, cacteris uti 
rogas suffragium ferentibus, unus tantum legem 

antiquaverit. Inde advocata populi concione, 
eodem favore legem populus scivit. Missi statiot 
in castra, qui eum beneficii senatus populique, 
fortunaeque suae admonerent, ad Mariae fa- 
num tendentem convenere : expositisque senatus 
populique mandatis, lucensis rei publicae do- 
minum, magna totius exercitus alacritate salu- 
tavere. Castruccius, quod tantopere concupie- 
rat, assequutuin, laetus; « se vero eum honorem 
» accipere respondit , itaque gesturum ut ne- 
» minem ejus collali sibi poeniteret. irent, 
» suoque nomine senatui populoque nuncia- 
» rent , se statim integra victoria potitum 
yj affuturum, coramque gratias acturum, inte- 
» rim faustum omen secuin in patria ferrent, 
quod vincendo occupatum reperissent . si 
yy virtutem sors juverit, brevi effecturum, ut 
y> Lucenses, aut soli in Etruria aut principes 
» essent. » Revertenti in urbem, summis ho- 
noribus, maximaque populi gratulatione exce- 
pto , nuncius a Friderico caesare praesto fuit, 
literasque ejus reddidit, quibus illi praefectu- 
ram lucensis urbis agrique imperatorio nomine 
deferebat: caesaribus, quod jamdiu alienave- 
rant, jus tamen in speciem usurpantibus. Per 
idem tempus Ghibellinis circa Genuam haeren- 
tibus, una expugnandae urbis ratio videbatur, 
si Castruccius guelpharum partium palam odiutu 

professus, acciretur, eam esse viri virtutem, 
eam militaris rei scientiam, cum perpetua fe- 
licitate conjunctam, ut unus inclinare fortunam 
posset. Itaque exercitus duces communi suf- 
fragio, ligusticae ad orientem orae praefectum 
creant, qui stalim cum copiis eo contendens, 
primo adventu plura ejus regionis castella 
expugnavit: Cornilia etiam , Levanto, aliisque 
oppidis quamquam per rupium praerupta in- 
genio loci tutis , in potestatem redactis, quae- 
dam vero, non expectato ipsius adventu, solo 
nominis terrore deditionem fecere, tantusque 
Guelphis Genuam obtinentibus metus, fama 
tanti viri injectus; ut si tolis viribus ad moe- 
nia accessisset, de retinenda urbe desperarent. 
Quare, omni alia cura omissa, novis munitio- 
nibus ab oriente firmare civitatem aggressi, 
Carinianum, vicumque D. Stephani, terreno ag- 
gere valloque clausere, quo in opere dies no- 
ctesque tanto studio certatum, ut non sexus, 
non aetas, non dignitas, ne quidem sacri ordinis 
reverentia quemquam laboris immunem sineret. 
Sed eo- timore Castruccii discessus brevi illos 
solvit, plusque spei in illius absentia , quam 
in aggeribus murisque repositum. Nam Floren- 
tini, ubi illum cum exercitu in Ligures pro- 
fectum constitit, statiin lucensem agrum ad 
Naevulam amnem ingressi, cuncta depopulando 
r. u. *o 

incendendoque pervagati , Topalsium usque 
processere. Quod ubi Castruccio in Liguribus 
nunciatum, omissa Genuae cura, maxima ce- 
leritate domum rediit, veritus ne quid eo 
absente Lucae turbaretur. Florentini de Ca- 
struccii reditu certiores facti , in Phocenses 
concessere , castris ultra Guissianam fluvium 
in tuto positis, quo Castruccius quoque cum 
exercitu progressus citra flumen ex adverso 
hostium castra communiit. Ibi per plures men- 
ses, parvis concertationibus tempus terendo, 
utrinque commoratum, aggeribus extruendis , 
machinisque apparandis, quibus invicem infe- 
stos haberent; nullo horum, illorumve profe- 
ctu , viribus ferme aequatis : cum hinc et 
illinc supra mille ducentos equites, ac ingens 
peditum numerus staret, uno tantum flumine 
pugnae discrimen prohibente, donec per hie- 
mem crebrasque imbrium tempestates, in pa- 
lustri limosoque solo male fida statione, utrique 
viribus, odiisque integris, in hiberna concessere, 
magna Florentinorum jactatione, quibus pro 
victoria fuerat Castruccium sine victoria re- 
vertisse. Neque exinde Castruccius in Ligures 
reversus est : quae solvendae obsidionis praeci- 
pue causa extitit, constito si illuc iterum af- 
fuisset, civitatem diutius defendi non potuisse, 
cum terra totius Galliae Cisalpinae vires, 

mari regia Friderici Siciliae regis classis ur- 
geret; tantum in unius ducis virtute, famacjue 
opis fuisse creditum. Hoc anno Ugutio qui 
Lucae Pisarumque imperium tenuerat, Veronae 
senio extinctus est, cum quadriennio fortunae 
suae superfuisset. Pisis quoque Gaddus comes 
ex Ugolini posteris, fato concessit, non sine 
veneni suspicione: quod a patruo Nerio pro- 
pinatum dominandi cupiditate fama tulit. Ejus 
morte Nerius pisanae rei potitus est: qui adver- 
sus Florentinos caeterosque guelpharum par- 
tium populos , foedus cum Castruccio iniit . 
Interea ex utraque parte Lucenses, Florenli- 
nique bellum comparabant(i). cumque hi tanto 
hosti se impares cernerent, rati faciliorem sibi 
viam fore ad vincendum, si eum in diversa 
distraherent, Spincctam exulem ad ineundum 
secum foedus invitavere. Is quamquam ghibel- 
linae factionis, tamen ob injuriam ademptae 
dominationis , privatim Castruccium oderat . 
quare ostentata spe recuperandi pristinae for- 
tunae gradum, occasionem avide arripuit. Ita- 
que Florentini D. pedites , trecentos equites 
illi submisere; qui cum copiis, quas ipse col- 
legerat, lunensem provinciam ingressus, ple- 
raque ditionis suae oppida recepit, inierim 

(l) .Ann 1321. 

ipsi ex altera parte lucensem agrum adorti , 
Victorinum ad Naevulam amnem cum DCCC. 
equitibus , magno praeterea peditum numero 
obsedere. Castruccius ancipiti malo circumven- 
tus , ne vires carperet , Spinectam differen- 
dum ratus, majori hosti incubuit. Itaque tum 
ex suis , tum ex foederatorum gentium auxi- 
liis , quae ex Gallia Cisalpina Pisis Arretioque 
acciverat, collecto exercitu, cum MDCC. equi- 
tum , ingenti peditum numero in hostes pro- 
cessit. Florentini et numero , et provisis male 
rebus haud quaquam pares , et si praelium 
tentatum foret , victoriam haud dubie hostis 
futuram conspicati , ad artes versi , copias iu 
proximum collem subduxere : levibus certami- 
nibus interim hostes usque ad vesperam deti- 
nentes , quasi proximo die , ubi subsidium ad- 
venisset, de summa periculum facturi. Primis 
tenebris , in speciem castrorum multis ignibus 
relictis , Guido Petrella Florentinorum dux , 
metu suorum cognito , silenter in Phocenses 
concessit, adjuvitque fugam procella , quae 
magnis imbribus per noctem effusis, usum au- 
rium ademit . Castruccius orta luce , ubi se 
ignium specie , et imbre deceptum , nec ho- 
stem usquam apparere cernit, vestigia fugien- 
tium sequutus , late phocensern agrum , cae- 
teraque ad profluentem Arnum Florentinorum 

oppida depopulatus, totos viginti dies, obsi- 
stente nullo , in hostico mansit : magno Flo- 
rentinorum pudore , in quorum oculis inulte 
agri, villaeque ardebant. Victor cum captivis, 
praedaque Lucam reversus , magno cum honore 
plausuque exceptus est. Inde cum Florentini e 
lunensi provincia equites revocassent, Spine- 
ctam externa ope nudatum aggressus , iterum 
dominatu exuit , Veronamque profugere coe- 
git: victricibus armis Apuam usque, ultra Ma- 
cram circumlatis, eadem felicitate Caslellionem 
Antelminellae familiae oppidum, in provincia 
feroniensi recepit: pulso Othone Malespina , 
qui cum Guelphis illud occupaverat. Dum in 
ea expeditione abest , res in urbe motae . 
Praefecerat Castruccius , bonis eorum , qui ho- 
stes judicati essent, in fiscum redigendis La- 
zarum Cechianum exterum hominem . Hunc 
nimia acerbitate munus obeuntem , sive alia 
causa extitit , Stephanus Podius , jurgio orto 
interfecit : parumque abfuit , quin ob Podiae 
familiae potentiam , ad arma iretur. Sed dum 
impune sibi futurum sperant in Castrucciura 
meritis , quod illi praecipui ad dominationem 
adjutores extitissent , quiescere melius visum . 
ea res audita Castruccii animum valde sollici- 
tum habuit: citatisque itineribus in urbem re- 
versus, dissimulata ira, principes Podiae fami- 

liae ad se se vocat . interque eos Bemarducium 
et Nicolaum Porcum fortunae suae auctorem: 
qui per Ugutionis tumultum e carcere educto 
ferreas manicas detraxerat, quos et memoria 
beneficiorum et potentia sua fretos ad se ve- 
nientes, dum comiter exceptos familiari collo- 
quio detinet, vinciri repente, et in custodiam 
dari jubet: quaestionibus habilis, Stephanum 
ac Bernarduciuin caedis seditionisque reos , 
crimine majestatis damnatos , securi percus- 
sit, caeteros in insulam Britanniam relegavit: 
acriore injuriae , quam benefacti apud domi- 
nantes memoria . Pacatis domi rebus, rursus 
in externos arma convertit. Florentinos subi- 
gere volenti per Pistorienses , tamquam per 
limen eundum erat . itaque Serra quam mu- 
nitionibus ante eo consilio firmaverat, ad ter- 
tium a Pistorio lapidem saepe excursiones in 
subjectos agros faciendo , totam regionem in- 
festam habebat, unde nec seri coiive ager po- 
terat : cui lique , magno agricolarum dolore , 
equorum pabulum erant. Agrestes cum frustra 
vim tenlassent, pecunia eam injuriam dominis 
haud invitis, redimebant. Nec spes ulla opis e 
publico . Nam cum Pinus Tosa , qui Florenti- 
norum Robertique regis nomine Pistorio praee- 
rat , obviam cum armatis aliquando Castruccio 
processisset , tanto impetu repulsus obturba- 

tusque est, ut effusa fuga in urbem se reci- 
peret: satis gnarus, si praelium commissum 
esset, superante hostium multitudine , neminem 
evasurum. Cives eo malo territi, advocato con- 
silio cum pacem aut inducias cum Lucensibus 
suaderent, qui a Florentinis stabant, omni 
ope contra nitebantur: scissisque studiis, ani- 
morum contentione prope ad tumultum ac sedi- 
tionem ventum . Inter eos qui inducias vole- 
bant, Hermannus Tedices (i) Paciani antistes 
erat: jam pridem patriae dominatum haud du- 
bie spirans, ad quem Castruccio adjutore faci- 
lius se perventurum existimabat . Nec a pacis 
consiliis ipse Florentinorum praefectus aberat: 
alterius partis pertinaciam sine viribus inanem 
ratus; nec alium iinem quam patriae interitum 
servitutemque habituram : cum, quem amicum 
aspernarentur, accipere dominum cogi possent. 
Itaque multum reclamantibus Guelphis, orato- 
res Serram ad Castruccium missi , cum quibus 
ipse Pinus profectus est . Ea legatio Florenti- 
nos maxime pupugit: quare Pistorium misere, 
qui inducias disturbarent; ostenderentque eam 
pacis mentionem insidiose injectam : Caslruc- 
ciumque eum esse, ut nihil medium ab eo 
impetrari posset; sed vel hostem vel domi- 
num habendum . Re itaque magnis conten- 

(4) Abbate di Pacciana . 

tionibus jactata, pulsis qui contra sentiebant, 
inter quos civitatis antistes, .tandem induciae 
cum Castruccio, Tedice adnitente, firmatae: 
imperatumque trium millium aureorum tribu- 
tum , quod illi in singulos annos penderent . 
perque hunc modum Pistorienses stipendiarii 
lucensis populi facti . lias inducias bellum sibi 
futuras Florentini sensere. Itaque comparandis 
undique viribus intenti, duum millium et quin- 
gentorum equitum manum , XV. peditum millia 
brevi in armis habuere. Eos apparatus, quam- 
quam tanta dissimulatione arcanum ita occul- 
tatum esset , ut vix pauci Florentiae , quod 
rarum, e principibus nossent, Castruccius ad- 
versum se fieri haud falso interpretatus , in- 
tenta cura , ne quid hostis moliri posset , 
omnia obibat . Eadem suspicio Pisanos, Arre- 
tinosque incesserat. Quare cum Florentini clausa 
omnia custodiis ac inaccessa cernerent, vanum 
terrorem injecisse hostibus contenti , externis 
auxiliis domum remissis , exercitum solvere . 
nec eo anno nisi in sociorum subsidium ultra 
arma suscepta. Praeerat Urbinatibus Guido 
Feltrius. Is Auximo Aeliaque Ricina (i) pontifi- 
cum imperio occupatis, cum bello premeretur, 
ab Arretinis , quibus Guido Tarlatus praesul 

ghibellinae factionis, a sacris ad arma trans- 
gressus imperitabat, regnloque Lucensium Ca- 
struccio , auxilia acciverat. Sed domesticis odiis 
septum nihil externa arma juvere . nam dum 
tributum civibus imperatum acerbe exigendo 
multitudinis animos irritat, orta sediLione, cum 
uno e liberis interfectus est: tractumque per 
urbem cadaver, mox satiata plebis ira, pro- 
fano demum loco , sine ullo funeris honore 
abjectum. Felicior aliquanto Nerius Pisarum do- 
minus ; cui cum idem fatum a Coscetto Collensi 
immineret, unius consciorum indicio depulsum, 
itaque proditionis auctor comprehensus truci- 
datusque , ac in profluentem Arnum projectus. 
Amicorum casus, alterius interfecti, alterius 
vix elapsi , Castruccium periculi sui admonue- 
re. Itaque alieno exemplo doctus, quid a fu- 
rente populo timere aliquando posset, arcem, 
qua dominationi salutique consuleret aedificare 
Lucae statuit : utque erat in omni re magni- 
ficus , veterisque potentiae aemulator , opus 
molitus est iis qui videre mirandum . Ab ea 
regione quae meridiem occidentemque spectat, 
quintam fere urbis partem complexus, omne 
illud spatium occupavit, quod a Giliorum ae- 
dibus usque ad moenia civitatis in occiden- 
tem protenditur : qua orientem accipit solem 
ducto muro , quo pariter urbis munitionibus 

moles jungebatur . unde ab exteriori parle , 
eodem quo civitas , interius novi operis muro 
claudebatur: unde triginta ingentis molis tur- 
ribus, in speciem urbis, eam ambientibus. Qua- 
luor portis in eam aditus patebat: quarum duae 
in agrum, reliquae in civitate obversae : ut si 
externa vis ingrueret , ex urbe ; si vero do- 
mesticum malum urgeret , foris auxilia pete- 
rentur . Eam arcem ab operis magnificentia 
Augustam appellavit: extructisque amplis ae- 
dibus, eam deinceps cuin valido militum prae- 
sidio sedem legit, omnis generis artificibus , 
praesertim earum rerum quae ad bellum per- 
tinent, in eam introductis. Opus summa celeri- 
tate perfectum, cui festinando , magnum tur- 
rium numerum, ( trecentas quidam scripsere) 
quibus civitas ita abundabat , ut procul vi- 
sentibus nemoris turriti speciem referret, ever- 
tit : quadratis lapidibus, quibus eae consta- 
bant, in novi operis aedificationem traductis, 
cujus admirandae molis unicum pene vestigium 
exlat : rotunda scilicet D. Mariae aedes : quae 
caetefa altitudine disjecta, una ex Augustae 
turribus fuisse dicitur . Nec inter belli curas 
honestae voluptatis oblitus; si quando ab armis 
vacaret laxaudo animo , villam quoque ad Mas- 
sam Pisanam extruxit, quae villa ducis appel- 
lata est , muroque in castrorum morem cinxit : 

ut nunc quoque appareat militaris viri opus, 
inter ipsas remissiones bellum et arma medi- 
tantis. Dum Castruccius inter pacis bellique 
opera versatur, fortuna in alia pBrte terra- 
rum ei amplificando novas causas struebat . 
Romanum imperium , ut supra memoravimus , 
hinc Fridericus austrius , hinc Ludovicus ba- 
varus armis vindicabant. Joannes pontifex neu- 
tri favebat: credebaturque id moliri, ut per 
utriusque discordias imperium in franciscam 
domum inferret: ut translato jam in Galliam 
Gallosque pontificatu , utrumque decus gentis 
unius esset . pronior tamen in Fridericum ap- 
parebat , Roberto regi amicum , et novo exem- 
plo Guelphis faventem. Pluries inter eos prin- 
cipes , varia fortuna signis collatis , hoc demum 
anno belli mars litem diremit. Nam commisso 
praelio, Fridericus victus caplusque in Ludo- 
vici potestatem venit : ex quo tempore Bavari 
res , conciliatis sibi ghibellinarum partium per 
Italiam regulis populisque , in dies convaluere, 
Fridcrico non jam de imperio , sed de liber- 
tate sollicito: quam triennio post adeptus, ta- 
men aegritudine animi ac inclementi captivitate 
paulatim tabescens extinctus est. Inter caeteros 
principes , Ludovicus victoriae suae Castruc- 
cium per legatum admonuit : haud nescius , 
quantum sibi praesidium in uno homine para- 

ret . Nec eum spes fefellit, quippe Castruccius 
maximus Ludovico ad imperium adjutor ; ipse 
vicissim ab eo dignitate , dominatuque insigni- 
ter auctus: sed haec aliquanto post contigere. 

Interim novus inierat annus (i) tanta hiberni 
coeli sevitia , crebroque nivium casu , ut fri- 
goris vi necatis seminibus, magna frugum ino- 
pia Italiam ferme totam ad famem redegerit. Eia 
clade in Etruria, Pisis praecipue Lucaeque la- 
boratum; adeo ut agrestes passim deficientibus 
alimentis in florentinum agrum migrarent: quam- 
quam nec ipsum eo malo intactum : cum Flo- 
rentiae duo modii ac semissis frumenti aureo 
vaenirent. Neque ideo ea inclementia Caslruc- 
cium domi continuit: sed martio mense, quam- 
quam praealta adhuc nive , cunctisque circa 
gelu rigentibus, Pistoriensium montanis arma 
intulit , quod auxilia hostibus suis praebere 
cognovisset. Itaque circa Luchiura Licianum- 
que castris positis, cum locorum iniquitate, 
annique tempestatibus pugnandum erat . Lu- 
cilium praecipue in praealti montis dorso su- 
spensum, negocium facturum videbatur. Una 
spes erat, quod a Pistoriensibus incolae de- 
stituti , ne pactas cum Custruccio inducias vio- 
larent, suis viribus tantum usuri essent . Sed 

Florentini cognito eorum periculo auxilia sub- 
miserant, ut dum inter Alpes rupesque Castruc- 
cius haeret , ipsis iuterim gerendae rei oc- 
casio esset. Verum qui missi erant Castruccii 
▼im minime sustinentes , in oppida confugiunt : 
quae arcta obsidione undique clausa, tandem 
dedilione facta jugum accepere. Inde victor 
in feroniensem provinciam transgressus, oppida 
quae Florentinorum arte rebellaverant , ad 
obsequium revocavit . Dum in ea expeditione 
Florentini illum detinent, per proditionem oc- 
cupandi Cappianum ad Guissianam fluvium spem 
ceperant, eoque consilio cum copiis equitum 
peditumque Emporium usque progressi, pate- 
facta conjuratione, infectis rebus via qua ve- 
nerant irrisi revertere . Verum pudore irriti 
incepti , simul in Castruccium odio , quem ma- 
ximum omnis aetatis reipublicae suae hostem 
nossent, collectis undique sociorum auxiliis , 
foedus cum Genuensibus iniere . Irati Castruc- 
cio ob navatam proximo bello contra ipsos 
operam , Genuenses erant : itaque res in hunc 
modum constitutae , ut illi a sua parte lucen- 
sem agrum terra marique adorirentur ; terre- 
stribus copiis per Iunensem tractum immissis; 
classe vero ad Mutronem ac Viaregium ap- 
pulsa ; Florentinis eodem tempore Naevulu 
amne superato, oppida ejus regionis, Bujanum 

praecipue incolarum proditione occupaturis. 
Sed perpetua lucensis reguli felicitas id quo- 
que consilium discussit . nam detecta Buja- 
nensium conspiratione , captisque proditori- 
bus , XII. qui tradendi Florentinis oppidi 
praecipui auctores fuerant, supplicio aifecti : 
nec Genuenses patefactis consiliis ultra teten- 
dere. Castruccius non minus, ubi opus esset, 
manu , quam astu et consilio strenuus , cal- 
lida Florentinorum consilia in ipsos convertit. 
Ut illi externis militibus ac praesertim Germa- 
norum auxiliis valido pares essent, et ipsi paulo 
ante e Germania militem conduxerant , una cum 
Forojuliensium equitum turma: ita ut ex cata- 
phractis ballistariisque CCCXX. numerum ex- 
plerent. Fos Jacobus Fontanius ferojuliensis 
ducebat: praeteritis praeliis, fide ac virtute 
erga eos pro quibus militaverat egregius. Hunc 
Florentinis otfensum, ob accitum Beltramum 
Roberti regis affinem ; ac non honoris modo 
gradu, sed etiam stipendiis diminutum, Ca- 
struccius spe ac promissis aggressus , facile 
irato homini persuasit, itaque quasi in lucensem 
agrum excursionem facturus , cum CC. equiti- 
bus Lucam ad Castruccium profectus , ab eo 
cum honore exceptus est. Ea transitio Flo- 
rentinorum animos maxime movit: quod in eo 
duce turmaque omnem fere bene gerendae rei 



Digitized by Google 



i5g 

spem posuissent . contra vero Castruccius novo 
subsidio auctus cum manu DCCC. equitum , ac 
octo millium peditum , Guissianam ponte ad 
Cappianum transgressus, omnia Phocensium loca 
ferro flammisque vastavit . mox totam Arni 
ripam populabundus excurrens , fanum Cru- 
cis, Francumque simili clade affecit, inde traje- 
cto flumine Toporium depopulatus, ad Elsam 
fluvium signa convertit: eademque vastitate Mi- 
niatensium agris illata, Lucam rediit. Florentini 
hostis prudentia suis artibus capti, accitis so- 
ciorum auxiliis nulla tenlata re, fines suos tueri 
satis habuere . At vero Castruccius prospero ad 
Arnum Elsamque successu audacior , paucis 
diebus ad quietem militi datis , Kal. jul. ca- 
stra in Pratenses movit : quod de tributo , 
Pistoriensium exemplo appellati, pendere recu- 
sassent . Erant in exercitu non amplius IV. pe- 
ditum millibus, ac PC. equitibus: cum quibus 
mille ferme ab oppido passibus castra metatus, 
ad terrorem oppidanorum late ferrum flammam- 
que circumtulit. Ad eum nuucium, tanti hostis 
propinquitate Florentiae trepidatum ; cumque 
tam parvo copiarum numero tantam rem au- 
sum nemo crederet, clausis tabernis, ut in tu- 
multu solet, sumptis armis undique in hostem 
procursum. Guelphis etiam exulibus proposita 
venia, si militiae nomen dedissent: quod pene 

deinde in exitium vertit, itaque brevi tempore 
MD. equites, XX. millia peditum , quorum su- 
pra IV. millia exulibus constabant, sub signis 
stetere . Castruccius temeritate in sapientiam 
versa, cura tanto apparatu se inferiorem cer- 
neret, triduo circa Pratum moratus, abducta 
praeda, captivisque, Umbronem transgressus, 
simul Pistoriensium proditionem metuens, ne 
reditu intercluderetur , citato cursu Serram se 
recepit. Constat, si quantum Florentini viribus 
superabant, consilio etiam valuissent, occupatis a 
tergo inter castra Serramque itineribus potuisse 
hostem medium intercipi . Sed perpetua Ca- 
struccii felicitas , immissa in exercitum Floren- 
tinorum discordia , nullo parendi ac imperandi 
discrimine, bonam illis mentem abstulit, ne 
eo die debellaretur . Discessu Castruccii major 
in castris tumultus ortus : dum quidam instan- 
dum fugienti , alii submoto hoste satis actuin 
contendunt, nobilitas maxime obstabat, quae 
imperio plebis infensa, alienae reipublicae vin- 
cere nolebant . « Animosa consilia semper infe- 
» lices exitus habuisse. Sic ad Arbiaui duin 
» fortia magis quam cauta placent , florenti- 
» nam rem pene deletam ; sic nuper ad Ca- 
» tinum , florem militiae , duos regios duces , 
» rempublicam prope amissum. Caslruccium ha- 
» ctenus a Florentinorum conflictu superiorem 

» discessisse, satis esse «]uaesilos provocalosque 
» superari , extremae dementiae victoriam illi 
» ultro usque in domum inferre, neminem hac 
» aetate illo callidius , neminem fortius arma 
» tractare . illum italae militiae splendorem 
» spatio X. fere saeculorum sepultum , primum 
» revocasse : impetumque ac ferociam artem 
» fecisse, omnes aditus praesidiis firmatos, 
>» omnia clausa ac impervia, ferro viam fa- 
» ciendam, nee exiguo militum ejus numero 
» magnopere confiderent, victoria non numero, 
» sed virtute constare : illum ducem , militem, 
» pede , equo , eminus cominusque pugnare . 
>» ab illo caeteros virtutem animosque haurire. 
» unius exemplo cunctos 'armari . hostem vc- 
» teranos et militaris disciplinae gnaros sub 
» signis habere : quorum quemque non minus 
» ducem esse quam militem. Sed ut.caetera 
» paria sint , cui fortuna hominis terrori 
» non esset? nihil eum cogitare , nil moliri , 
» nil aggredi , nisi illam 'prius in 'consilio 
» habuerit, quibus initiis in tantam amplitu- 
» dinem pervenerit reputanti , necesse esse , 
» illum non alumnum modo sed fortunae do- 
w minum fateri, puerum adhuc ghibellinarum 
» partium favore patria extorrem Anco nae 
» inopem vitam egisse . inde in Galliam pro- 
« fectum destinatu ferro ac victoriis manu ca- 

y . it. 1 1 

» lamos tractasse, mox in Britannia Eduardo 
» regi carum , ob interfectum in ejus oculis 
» unum e principibus jam jam moriturum , 
u amicorum beneficio , scaphae impositum , ac 
» in Belgium transmissum evasisse, inde bellum 
» sequulum in Philippi Francorum regis ca- 
» stris militiae tyrocinium posuisse: virtutisque 
» merito regi notum ab eo praemia retulisse . 

qualis vero fortunae fuisse, inter compedes 
» manicasque carnificem opperientem, elata jam 
» pene in ejus cervicem securi, ad principatum 
» evectum esse? intra sex annos jam lunensem 
» provinciam tenere , ultra Macram in Ligures 
» victricibus armis transgressus Pistorienses sti- 
» pendium pendere coactos, totius montanae re- 
» gionis potitum: praeliorum numero triumphos 
» aequatos, m Cum haec apud surdos obstinatos- 
que frustra agerentur , res prope in seditio- 
nem versa: nec in duce roboris, aut auctori- 
tatis tantum ut eos pacare posset. Itaque pla- 
cuit rem integram ad urbanos magistratus rejici. 
Ubi patribus de eo negocio relatum , non mi- 
nor in curia, quam in castris discordia: dum 
alii insequendum hostem , alii bello abstinen- 
dum suadent . Nobilitas , cui major reipubli- 
cae cura , eadem inculcare . populares , quibus 
omnis in verbis ferocia, impetuque magis quam 
ratione ferri assueti , idem quod militare vul- 

gus sentiebant. Ubi ea res per urbem vulgata , 
plebs certatim in forum palatiumque concur- 
rere : seditiosis clamoribus, insequendum ho- 
stem , inferenda arma vociferari . qui secus 
velint , patriae hostes , reipublicae proditores 
esse . Utque in pessima republica , vilissimus 
quisque , ac incertissimus plurimum potesl , 
pueri quoque , sive eos sua vecordia sive alie- 
nus furor armaverat, magno numero ad curiae 
fores , bellum ac arma clamitare: lapides qui- 
bus sinus oneraverant , in palatii fenestras 
jacere, contempta imperii majestate . Quibus 
tandem victa senatus, victa magistratuum au- 
ctoritate , exercitum in lucensem agrum du- 
cendum decretum . Senatus consulto in castra 
delato, statim signa in Phocenses mota, po- 
pulo gaudente; tamquam idem esset vocibus in 
concione , ac manu in acie vincere: experto 
in praeliis clamosissimum quemque etiam fu- 
gacissimum esse . Ubi ad Guissianam perven- 
tum, non minor quam in castris atque urbe 
dissentio exorta . « prudenlissimus quisque pe- 
jj dem ultra elFerendum negare. Castruccium 
v> in alieno vincere assuetum , quid nuuc fa- 
u cturum in suo ? Omnia ejus stationibus , ac 
» praesidiis teneri, ipsa loca in quibus ten- 
» derent, ut nihil aliud ex praeteritis futura- 
» rum cladium admonere . an non eos agros 

» esse, quos ille nuper impune ferro flammis- 
» que vastasset? ubi Florentinorum copias, 
» pecorum ritu trepidas ante se egisset ? num 
jj parem ducem ipsos habere quem illi oppo- 
» nerent: scilicet novum hominem , ignotum 
» pariter ignorantemque exercitus sui , non lo- 
m eorum, non gentis callidum, cum fortissimo 
» omnis aetatis imperatore: domi et in suo, cum 
*» exercitu secum toties victore bellum exce- 
» pturo, conferendum ? » Sed haec quam vere, 
tam irrite jactabantur; animis vulgi ad bellum 
obfirmatis. Addebant animos affluentes in dies 
sociales turmae . quippe Bononia ducenti equi- 
tes: totidemque publico nomine Senis advene- 
rant. praeter CCL. equitum manum, quos pri- 
vatorum studia ex eadem urbe submiserant . 
Reguli etiam dynastaeque foederati cum co- 
piis , tamquam ad commune totius Etruriae 
bellum aderant: suspecta jam Castruccii po- 
tentia , et ni obviam iretur, in ^Tusciae ser- 
vitutem eruptura. Auxit militarem discordiam 
ducis absentia: ( Guido Novellus hic erat ma- 
gistratuum imperio Florentiam evocatus) jam 
velut in corpore , dempto capite , membris seor- 
sum tendentibus . et ( quod ei expeditioni sol- 
vendae novissimum fuit) eorum arte qui bel- 
lum aversabantur, fama in vulgus jactata , exules 
contra (idem datam minime restitui. Quod ubi 

in castra perlatum , nil propius factum , quam 
ut sublatis vexillis , exulum acies infestis armis 
Florentiam iter intenderet : vi aut sponte ur- 
bem intratura. Exulum adventu , turbatae adeo 
Florentinorum res, ut malo intra viscera hae- 
rente , externi belli cogitationem omiserint. Ca- 
struccius ea cura solutus, discordias hostium 
opportunas sibi ratus, CCG equitibus in Pi- 
sanorum auxilium missis, quorum ditionis op- 
pidum Martim Toporienses invaserant ; ea quae 
superiori bello intacta fuerant , circa Tppo- 
rium , fanum Crucis Francumque, ac caetera 
ad Arnum loca vastavit; Florentinorum copiis, 
quae circa Arnum tendebant , magno nominis 
sui dedecore minime obsistere ausis. Dum Ca- 
struccius Pisanis sociali foedere succurrit , jam 
Etruriam universam animo complexus , eo cu- 
ras intenderat , quemadmodum e socio domi- 
nus Geret, quippe tam clara potentique civi- 
tate auctum , praeterea in ipsis prope Arni 
faucibus sita , Florentinis commeatu fluminis 
tnarisque interclusis, graviorem futurum. Huic 
consilio illud opportune acciderat , quod pisana 
classe in Sardiniam profecta , civitas milite po- 
puloque exhausta , impar ad obsistendum fu- 
tura erat. Ea res per Lanfrancos lentata , qui 
Nerio comiti infensi, eum dominatu depellere 
animo agitabant, ex iis Bettus Maleppa , qua- 

luor Germanorum militum praefectis, qui in 
consiliis societatem assumptis, Castruccio Pisas 
tradendas suscepit. Proditionis ordo ita con- 
stabat, ut Nerio una cum fdio, quod facile 
erat, per amicitiae simulationem interfectis, 
stalim per urbem Castruccii nomini acclama- 
rentur: praefectique interim cum suis copiis 
occupata porta, in ejus adventum custodirent. 
Verum, dum maturandae rei opportunum tem- 
pus expectatur , novique conscii quaeruntur , 
per. Bonifacium Cerchium exulem tlorentinuin 
Lucae commorantem, Nerio proditionis admoni- 
to, ea consilia discussa. Bettus Germanique sta- 
tim comprehensi, ac supplicio affecti : Castruccius 
vero proscriptus; praemiumque demum millium 
aureorum ejus interfectori propositum . quod 
ubi Castruccio cognitum, captum Bonifacium 
conjurationis indicem suspendit : addito per jo- 
cum , se primam pensionem de summa decem 
millium solvisse. Solitus idem objicere quoties 
Pisanum aliquem, ullius criminis convictus sup- 
plicio affecisset. Iland meliore successu Vicus 
oppidum tentatus. quippe cum Benedictus Gua- 
landus Pisis exui, habito cum quibusdam op- 
pidanorum consilio, illud sub lucem ex impro- 
viso cum CL. equitum manu Castruccii nomine 
occupasset; Pisanorum , qui in oppido erant , 
incolarumque ejus consilii expertium occursu, 

ante pulsus fugatusque est, amissa suorum par- 
te, quam Castruccius qui ad Topalsium rei exi- 
tum opperiebatur , subvenire posset . Eamdem 
quasi reflantis fortunae poenitentiam , in Pho- 
censium oppido per idem tempus expertus est . 
Adjecerat ad illud jam pridem animum, loci op- 
portunitate motus : tum quod in agro fertili 
situm, et omni genere commeatuum abundan- 
te: simul Florentinis belli sedem adempturus, 
quippe inde crebri in loca Naevulae adjecta 
excursus. Neque ad id tempus ullum fere prae- 
lium , nisi in illius vicinia contra ipsum tenta- 
tum. Rebus cum quibusdam incolarum compo- 
sitis, sub ipsam brumam, silentio noctis ad 
oppidi moenia ex condicto affuit . CL. equiti- 
bus , D. peditibus, neque enim major numerus 
necessarius visus, secum assumptis . edito signo, 
a deserta oppidi parte, diruta a consciis vetere 
portula, cum peditatu in oppidum receptus est. 
deditque conjuratis fallendi audaciam foeda 
imbrium procella, quae hiberna nocte effuse 
ruend6 , vento praeterea adjuta sensum aurium 
abstulerat. Immisso ergo in oppidum Castruc- 
cio , militibusque acclamantibus, oppidani ad 
eum tumultum discusso sopore , simul cum prae- 
sidio Florentinorum ad arma discurrunt, et 
quamquam attoniti per tenebras imbresque ho- 
stibus intra oppidum haerentibus, terrore in- 

super formidati nominis perculsi ; tamen , ut in 
tanta consternatione , animis viribusque obsi- 
stebant. Tum sublato igne, cum socios circa 
periculi admonuissent repente e vicinis oppi- 
dis armati in auxilium confluxere. Ibi vero 
atrox praelium commissum : raroque ferocius 
pro unius oppidi possessione pugnatum, quippe 
incolas patriae amor, hostes praedae e mani- 
bus emittendae pudor incendebat, aderatque 
Castruccius, qui in omnes partes discurrens , 
manu ac voce, nunc universos, nunc singulos 
adhortando, ducis, militis paries obibat. Nec 
cuique adire cominus animus : procul jaculis 
missilibusqite incessebant. Jamque affluente ho- 
stium multitudine , multis suorum amissis, ipse 
quoque teli ictu in facie cruentatus, veritus 
ne si obstinate persisteret aut captus , aut 
occisus in potestatem hostium veniret; haud 
pretium opere ratus in parvo oppido animam 
impendere, promptissimorum quibusque circa se 
in globum coactis , ferro sibi viam per confer- 
tos hostes aperuit : oppidoque emissus ad equi- 
tes se recepit, maxima laetitia ab iis exceptus: 
quippe ob atrocitatem pugnae, jam de ejus sa- 
lute desperantibus. Constat eo quoque die si 
florenlinis ducibus insequendi animus fuisset, 
finiri id bellum potuisse , in quo tam prope 
eorum respublica > de libertate ac imperio di- 

micavit. Sed Castruccium sua felicitas texit : 
vincique ab eo assuetis , illum sine victoria di- 
misisse satis visum. Ea res Florentiam nun- 
ciata incredibili laetitia eunctos affecit, utque 
solet fama omnia in majus attollendo , fusos 
hostes, formidaiumque illum ducem, et alterum, 
quorumdam opinione, Deum, cruentum semi- 
necemque vix e manibus ipsorum elapsum , 
per vulgi ora ferebat . traducti per mediam ur- 
bem pauci captivi equique nobiles, et aliquot 
signa militaria , gratissimo spectaculo multitu- 
dinis oculos implevere , gaudia moeroresque 
nunquam modice tolerantis. Eodem anno Ca- 
struccius Dialtam filiam Philippo Tedici , Her- 
manni , qui Pistoriensibus imperitabat , fratris 
filio despondit . Dos dena millia aureorum pro- 
missa. sed allior spes suberat, nam inter ge- 
nerum socerumque pacta Pistorium eas nu- 
ptias conciliaverat . traditumque mox a Phi- 
lippo ejus urbis imperium, nuptiaeque in illud 
tempus dilatae fidem fecere. Eo qui insequutus 
est anno ( 1 ) neque pax, neque bellum cum Flo- 
rentinis fuit: metuque magis quam armis cum 
illis pugnatum. Expulerant Pistorienses Philippi 
Tedicis opera , qui jam dominationi immine- 

bat, Roberti regis praefectum: cumque is re- 
ditum in eam urbem tentasset auxilio Novelli 
Comitis, ad Titianum fusus fugatusque , cum 
ignominia discesserat. Novellus simul regis, 
simul dedecus suum ulturus , inconsultis Flo- 
rentinis quorum armis praeerat , subito im- 
petu Carminianum Pistoriensium oppidum oc- 
cupaverat. indignum id Hermanno Tedici vi- 
sum, quare Florentinis scrupulum injecturus, 
consilia de tradenda Castruccio urbe simula- 
vit . Lucensisque cum D. equitibus Serram pro- 
fectus, metum auxerat. Quare missi qui comi- 
tem increpitum , quod privato consilio armis 
sumptis rempublicam in id discrimen conje- 
cisset, domum revocarent. Dilata Pistorii ob- 
tinendi spe , Castruccius paulo post Florenti- 
nis exercendis GL. equitum manum in regio- 
nem ad Arnum praedatum misit. Sed cum ex 
Franco CXX. militum , qui oppido praeside- 
bant , turma obviam exisset; commisso prae- 
lio, tribus ferme horis pari virtute ac fortuna 
pugnatum, donec ex Phocensibus auxilio ad- 
ventante, Lucenses in fugam versi: quorum 
decem in potestatem hostiam venere , duobus 
tantum e Florentinorum acie, dura incaute no- 
stris insequendis nimium procedunt , captis : 
quorum alter nobilis arelatensis Porcellelto- 
rum stirpe exlitit. Sed parvam belli oflensio- 

nem ingenti pretio fortuna paulo post repen- 
dit. Patruo depulso Philippus Tedices Pisto- 
rii dominatum ceperat, unde major Floren- 
tinis cura , quod exclusis eorum equitibus , 
cum Castruccio foedus inissent : duum mil- 
lium aureorum stipendium pollicitus. Verum 
Castruccio , ut ad eam diem pensum fuerat tri- 
bulum flagi tante , cum pertinacius negaretur, 
in pistoriensem agrum cum exercitu profectus 
est, ut quod jure impetrare nequibat, vi co- 
geret . sive ea simulatio fuit , ut proditioni 
metus ac vis obtentui esset. Primum omnium ar- 
cem ad Brandellium in Pistoriensium finibus 
extruxit , quam a prospectus pulchritudine ap- 
pellavit (i), quippe ex ea tamquam e specula 
in pistoriensem florentinumque agrum longe la- 
teque despectus est : ex eaque , tamquam ardens 
amator, utramque urbem cupidis oculis inhia- 
bat. Nova munitio sollicitudinem Pistoriensibus 
injecerat, juguin sibi ea impositum cernenti- 
bus. Quare implorato Florentinorum auxilio , 
haud aegre illud obtinuere . Verum Tedices 
prono in Castruccium animo, pactique cum illo 
initi memor, parumque interesse ratus Floren- 
tinos ne, an Lucenses dominos acciperet, ne- 



(0 Bcllosguardo , 



Digitized by Google 




tya 

gato in urbem introitu, satis fore sibi profes- 
sus est , si foris cum Castruccio manus con- 
sererent, eumque ex agro pellerent. Quare 
Florentini indignati , versis signis abiere . unde 
Philippo justa renovandi cum Castruccio foe- 
deris causa: stipendiumque trium millium, ut 
antea paciscendi . Sita est Pistorium in Apen- 
nini radicibus, aequali inter Lucam Florentiam- 
que spatio ( quippe ab utraque CLX. stadiis 
distat) situs opportunitate, per utriusque po- 
puli bella , in quamcumque partem inclinas- 
set, ingens momentum factura . itaque tam 
Castruccius, quam Florentini suam facere ge- 
stiebant. Cumque hi nuper a se alienatam re- 
putarent, omni ope connitendura rati, ut ite- 
rum in suas partes traducerent, hanc viam 
iniere. Offensus erat fratris filio Hermannus 
Tedices , ab eo dominatione exutus : et quam- 
quam omni cultu ac honore habitus > tamen 
privatae fortunae impatiens , oderat pretia 
servitutis . eum Florentini aggressi , spe ac 
promissis onerant, si ejus beneficio in ur- 
bem immittantur. Hermannus cum praefecto 
militum externorum , qui in praesidio urbis 
erant, communicata re, in partes suas pertra- 
xit: constitutumque ut ad certam diem copiae 
Florentinorum ante lucem ad moenia subirent, 
reserataque porta, cujus custodiae praefectus 

impositus erat, clam admitterentur. Itaque X. 
Kal. octobris , milites Florentia ex condicto 
affuere . Verum , indicio per praefectum ante 
ad Philippum delato, res in irritum cecidit: 
Florentinique ea spe depulsi domum rediere . 
Intelligebat Tedices fortunam suam in lubrico 
esse: eoque redactas res, ut alterutra gens 
accipienda esset , imperiumque illi tradendum. 
Nam, nec Florentinos , nec Lucenses unquam 
quieturos , donec voti compotes fierent : nec 
eas sibi vires , ut obstinatis potentium popu- 
lorum armis diu obsisteret. Quare occupan- 
dam gratiam , propitiumque dominum quae- 
rendum . et quoniam stare jam non posset, 
curandum ut ex alto quam minime caderet. Am- 
biguum animum, et data fides et majoris pre- 
tii spes ad Castruccium inclinabat : sed ne id 
Guelphis , «qui* in civitate erant suspiciosum 
esset, ita tractandam rem , ut Florentinorum 
spes alendo , securius eos falleret . Erat Phi- 
lippo a consiliis Cremonius , simulandi ac dis- 
simulandi artes callide edoctus : cujus suasu 
Gregorio quodam augustinensi clam ad Castruc- 
cium misso, ut cum eo de Pistorio transige- 
ret; ipse Tedicis nomine Florentiam profectus 
est, ut de tradendae urbis conditionibus cum 
magistratibus ageret. Cremonius a Florentinis 
benigne exceptus, qua pollebat fallendi arte, 

ita eos ductavit, ut etiam equites qui Pisto- 
rium mitterentur impetraret, ne quis tumultus 
oriretur, pacto ut Carolus Philippi filius eque- 
stri ordine insigniretur , censu trium millium 
attributo : duaeque adultae virgines , principi- 
bus ilorentinae nobilitatis, data e publico dote, 
in matrimonium locarentur . quibus conditio- 
nibus ferendis accipiendisque ita trium men- 
sium spatium insumpsit, ut nihil ilorentinae 
calliditati suboleret . Interim occulte per Gre- 
gorium augustinensem compositis rebus (i) Ca- 
struccius ex improviso , uti condictum erat , 
in montana Pistoriensium, cum magna peditum 
equitumque ac ballistariorum manu venit : ma- 
chinisque circa dispositis , Sambucam munitis- 
simum ejus regionis oppidum obsedit. Ad eum 
nuncium Tedices simulato metu > sororis ma- 
ritum ad loci tutelam misit , qui* cum ali- 
quot dies, proditioni tegendae , oppidum in spe- 
ciem defendisset , Castruccio tradidit . Ibi ali- 
quandiu Castruccius commoratus, dum Floren- 
tini adventu ipsius trepidi, traditionem Pi- 
storii festinant , III. nonas maji, per tenebras 
ex composito ad urbem castra movet. Miserat 
antea Tedices Carolum filium ad occupandam 

suburbiorum portam cum aliquibus consciis , 
qui custodibus interfectis , reseratisque porta- 
rum claustris, novum praesidium imposuere. 
Quo facto, caeteris ad portae custodiam reli- 
ctis, juvenis paternae fidei obses ad Castruc- 
cium profectus , amplexu osculoque exceptus 
est ; substititque donec signo , ut inter eos 
convenerat , accensis facibus dato , Castruccius 
copias urbi admovit : Carolo ipsius lateri ade- 
quitante. Ubi ad portam ventum, ea statim 
patefacta , exercitus ingredi coepit . Sed Ca- 
struccius, ne qua fraus subesset, tanto tem- 
pore substitit, donec postes a cardine velleren- 
tur . ubi eas evulsas resupinatasque conspexit , 
nihil cunctatus, cum reliquis copiis ingressus in 
forum contendit ; jamque diluxerat , cum cives 
captam urbem, Castrucciumque cum exercitu 
immissum aspexere . Guelphorum Florentino- 
rumque praecipua trepidatio erat , invisam fa- 
ciem aspicientium : ac plerique jam laqueos 
securesque ominabantur. Itaque alii praecipites 
per muros se dejiciunt ; alii cum florentinam 
portam vi occupare tentassent , a Castruccio 
oppressi captique sunt . nonnulli e primoribus 
per eum tumultum caesi . Milites Florentinorum 
qui in praesidio urbis erant , cuncti fere armis 
equisque spoliati ; vitae consultum . quin co- 
miter a Castruccio ex urbe dimissi: praesidio 

etiam «lato, ne quid injuriae ab exercitu iis 
inferretur. Fama est , non amplius VI. aureo- 
rum millibus Castruccio pistoriensem civitatem 
stetisse : quorum quinque Cremonius technae 
totius artifex , reliquos aequis portionibus Mi- 
nius Cinus , et Bartholomaeus Ricciardus , <jui 
advenienti portam patefecerant, abstulere. Augu- 
stinensi proditionis internuncio , praefectura (i) 
templi Longobardorum Lucae praemium fuit. 
Nuptiae deinde Dialtae Tedicisque magno appa- 
ratu celebratae ; cum Philippus priore conjuge 
paulo ante veneno sublata , novae sponsae va- 
cuam domum fecisset, genero X. millia dotis 
nomine, ac praefectura urbis concessa. Tum 
civitati in obsequio continendae novi operis 
arx extrui coepta. Dum Castruccius cum Te- 
dice de Pistorio consilia agitat, tribus aliis locis 
occulte flammam subjecerat, ut eodem tempore 
erumpens incendium , quatuor simul urbes una 
ruina involveret . Nam et percussores Nerto 
comiti, principibusque civitatis Pisas immiserat: 
Pratum Puliesiorum proditione tentaverat: ac 
Florentiae nobili Frescobaldorum stirpe Tho- 
mam repererat, qui rempublicam libertatem- 
que civi lucensi addiceret . Is quibusdam gal- 

licae militiae praefectis , quos paulo ante Flo- 
rentiui mercede conduxerant, corruptis per 
monachum , qui militi a sacris confessionibus 
erat, urbem Castruccio tradendam susceperat: 
sed patefactis ubique conjurationibus , con- 
seiorumque aliis supplicio alfeclis, aliis pro- 
scriptis, ea consilia exitum non habuere; eum 
cui ferro ac virtute fidenti in acie numquarn 
defuerat, fraude dolisque agentem, veluti pro- 
ditionis pudore, saepius destituente fortuna, quo 
die Castruccius Pistorio potitus est, Florentini 
Urlimbaca teutonum militum praefecto , Pe- 
troque Landulpho creatis equitibus, per ludum 
laetiliamquc agebant: soleinnique convivio ap- 
parato t cum novis equitibus, vexillifer caete- 
rique magistratus , vino epulisque laetum diem 
celebrabant; cum inter dapes et pocula tri- 
stis de Pistorio nuucius supervenit: perculsi ea 
significatione, epulas abjiciunt , mensas ever- 
tunt , raptiinque sumptis armis , quasi succurri 
posset , maxima celeritate cum peditum equi- 
tumque copiis Pistorium proficiscuntur: sed 
Pratum usque progressi , ubi Castruccium jam 
urbem ingressum , cunctaque ab ejus militibus 
teneri, nec jam spem ullam superesse intelli- 
gunt, conversis signis, magno cum dolore, 
jamque de se actum conclmnatumque reputan- 
tes in urbem redeunt. Florentinos ingeuli moe- 

rore oppressos, non parum recreavit Raymundi 
Cardonae in urbem adventus: qui ruptis vin- 
culis, quibus bello in Vicecomiles captus de- 
tinebatur, Mediolano fugiens postridie Floren- 
tiam intravit . erat hic dux clarissimus in Hi- 
spania ortus, qui Roberti regis auspicia se- 
quutus , Fridericum Siciliae regem classe fu- 
derat : genuensique bello strenue regi , Guel- 
phisque operam navarat. mox pontificiis copiis 
adversus Insubrum regulos praefectus, praelio 
victus, in potestatem hostium venerat: ela- 
psusque custodia, cum hiemem Avenione apud 
pontificem egisset, classe ad oras Senensium 
advectus, Florentiam inde pervenerat. Huic in 
eo rerum articulo , tamquam e caelo misso 
armorum imperium detulere . celebratisque ma- 
gna laetitia imperii ejus auspiciis , ut aliquo 
illustri facinore primordia sua civibus appro- 
baret, postridie, quo lectus dux est, copiis 
ad Artiminum Pistoriensium oppidum eductis , 
intra paucos dies obtinuit: incolisque Floren- 
tiam traductis, muros turresque solo aequavit. 
Tanti ducis praeter spem adventus , festinata 
ad Artiminum victoria, opportunitas anni me- 
dio jam vere ad bellum invitantis, insitum in 
Castruccium odium premendique illius cupido, 
bellum adversus eum suadebant. Verum quos 
moderata magis, quam speciosa movebant , ex- 

pectandum potius quam inferendum bellum ar- 
bitrabantur. Praeter felicitatem invicti ducis, 
nec unquam impune tentati, caelestia etiam 
prodigia terrebant. Nam quo die Arliminum 
captum , globus igneus longam facem secum 
trahens super urbem discurrerat: et superiore 
nocte terrae ingenti motu concussae contre- 
muerant. Aprili vero mense per totam Etru- 
riam tanta nivium copia caelo deciderat , ut 
insueto monstro cunctorum animos, magni ali- 
cujus mali terror invaderet. Ominosum quo- 
que erat ex ergastulo quaesitus dux: carceres- 
que et vincula servitutem potius cladesqne , 
quam victoriam spondebant. Bellum tamen de- 
cretum : liberarum genliutn fato , apud quas 
sententiae non ratione, sed numero censentur. 
Igitur vexillum propositum, edictumque ut ad 
certam diem, cuncti instructi paratique ad 
exeundum in hostem in armis essent, in quam 
diem iter edictum est, XV. millia peditum , 
bis mille et quingenti equites sub signis ste- 
tere. pedites cx urbe agroque, equites, quinta 
parte detracta, e diversis transalpinarum gen- 
tium auxiliis armaverant . Nam quingenti e 
Gallia, totidem fere e Germania, reliqui ex 
Aquitania, Belgio, Cantabria advenerant: in 
iisque mulli nobiles nomina dederant . Senen- 
ses quoque ac Bononienses, aliique foederati 



Digitized by Google 




I 



i8o 

per Etruriam guelpharum partium populi au- 
xilia submiserant : in eo salutem suam positam 
arbitrati , si tam validum acerbumque hostem 
debellassent. Ea occasione, ad expeditionis ejus 
famam currus militaris eductus ; quem ea ae- 
tas maximum bellorum momentum reputabat . 
tantus vero tabernaculorum impedimenlorura- 
que apparatus dicitur, ut IV. fere jumento- 
rum millia sarcinis ferendis exercitum seque- 
rentur: ac ubi substitissent regiorum castro- 
rum speciem DCCC. tabernacula ordine dispo- 
sita, intuentibus praeberent. Sumptus in eam 
expeditionem ( ingens ea aetate summa) tria 
millia aureorum quotidie in aerarii rationes 
veniebant. His copiis , quod bene feliciterque 
reipublicae florentinae eveniret , Pistoriensium 
fines aggredi visum: ut ea civitate expugnata, 
liberior in lucensem agrum transitus esset . 
Vani rerum in omen trahebant, quod proce- 
dente exercitu , cum e .turribus aera undique 
personarent , tintinnabulum duobus ac viginti 
annis Montali capto Florentiam translatum , 
ad primos ictus fatiscens vitium duxisset. Sed 
is metus , quam brevi prosperis rerum initiis 
inanis visus ; tam postea infelici eventu fidem 
meruit. Primis castris ad Pratum positis, se- 
quenti die Cardona pistoriensem agrum ingres- 
sus , cuncta late igni ferroque populabundus 

excurrit: ut ea ratione Castruccium in prae- 
lium exciret. Sed nullo obviam exeunte, ea- 
dem vi cunctas circa arces munitionesque ex- 
pugnavit: castrisque ad urbem admotis , sub 
ipsis moenibus VIII. Kal. jul. qui D. Joanni, in 
cujus tutela Florentini sunt, sacer est , ludos 
cursorum egit: ut ea saltem injuria hostem ad 
pugnam pertraheret, misso etiam caduceatore, 
cjui ei certamen indiceret, cui cum nondum 
advenisse tempus respondisset, contentus tueri 
moenia , sapienti dissimulatione hostium contu- 
melias parvipendens , animo alte recondebat , 
in tempore repositurus. Quippe non satis ad 
praeliandum acie instructus, missis qui undique 
ab amicis foederatisque auxilia exposcerent , in 
eorum adventum certamen differebat. Cardona , 
ubi omnia frustra fieri , Castrucciumque ad de- 
trectandum certamen obstinatum videt, ad Ti- 
tianum retro conversis signis, tamquam in ejus 
oppidi obsidione haesurus , machinas expediri , 
duci fossas, agi cuniculos, aliisque militaribus 
operibus cingi muros jubet . Interim parte co- 
piarum in Phocenses missa , caedi materiam , 
pontesque fieri imperat, quibus ultra Guissia- 
nam amnem exercitus in lucensem agrum traji- 
ceretur . qui postquam aedificati sunt ■, per 
silentium noctis Uumini injecti, tanta dissimu- 

latione , ut etiam proximos Falconenses (i) fal- 
lerent. Tum a Titiano, cujus obsidionem belli 
fraude tenlaverat cum reliquo exercitu profe- 
ctus tertia ferme diei hora ad ilumen perve- 
nit; trnjectoque exercitu ea nocte in ripa flu- 
minis ad Cnppianum (a) oppidum castra posuit. 
Sequenti die lapideum pontem , turresque illi a 
Castruccio inaedificatas oppugnare aggressus ; 
cum qui in praesidio erant , hostium impetum 
diu substinuissent , pacto ut incolumes abire 
liceret, se se dedidere, id vero mire laetum 
Florentinis accidit, quod nulla vi ante id tem- 
pus , quamquam saepius tentata re , ea clau- 
stra perrumpere valuissent. Cardoua valido suo- 
rum praesidio imposito ( quippe is aditus sub- 
vehendis ad exercitum commeatibus unicus erat) 
ad expugnandum quoque pppidum curas inten- 
dit : perque triduum machinis tormentisque op- 
pugnatum, tandem deditione obtinuit. Falco 
in vicino monte restabat, illud etiam a tribus 
partibus simul adortus, recepit: eaque loca 
novis praesidiis impositis munivit. Castruccius 
transitu hostium ultra Guissianam audito, vehe- 
menter commotus; cum Pinam conjugem viri- 

lis animi feminam tuendae Lucae satis putas- 
set . Pistoriensibus secum abductis , ne quid 
eo absente turbarent, praesidiisque suorum mu- 
nita urbe, Naevula amne superato, inter Cer- 
rulium Clarumque ac Vivinariam in tuto ca- 
stra posuit, tum fossa ingentis operis a colle 
usque ad paludes ducta , vallo insuper labra 
ejus munivit: arcemque porcariensem olim ever- 
sam restituit: transitum in planitiem prohibi- 
turus . siquidem lucensis ager a pistoriensi , 
hinc praealtis montibus, qui Apennino jun- 
guntur,' hinc paludibus late stagnantibus di- 
viditur: nec nisi brevis terrarum tractus in- 
ter montes paludesque interjacet. Interim illi 
ab arretino antistite CCG. equites advenerant, 
ducentis aliis ex Piceno Flaminiaque, nec non 
alia turma CL. a dynastis maritimae Tuscorum 
orae submissa, ex Insubria quoque Actio vice- 
coroite cum valida DCCC. equitum manu prope 
diem affuturo, quare jam peditatu equestribus- 
que copiis auctus , fortunam belli acie experiri 
poterat. <Sed militarium rprum callidus, parvis 
victoriis hostem allicere volebat ; donec capto- 
rum oppidorum praesidiis, morbisque etiam, quos 
per aestatem palustria loca per militem vulgave- 
rant, . exercitu imminuto, faciliorem ipsi victo- 
riam daret, tum si quid ab eo per errorem pecca- 
tum esset, occasionem suam faceret; quod evenit. 

Cardona, capto Falcone , exercitum ad To- 
palsium obsidendum statim duxit: tum oppor- 
tunitate loci , tum arcis munitione permotus . 
Quippe viae qua in Phocenses itur imminens, 
totius ad Arnum regionis veluti claustrum est. 
praeterea non amplius octo passuum millibus 
ab urbe Luca distat : quare obsidionem ejus 
civitatis tentaturis, haud tutum erat tam mu- 
nitam arcera a tergo in hostium potestate re- 
linquere. Nam id oppidum per ea tempora mu- 
nitissimum habebatur: praeter murum praealta 
fossa valloque, pluribusque turribus novo opere 
haud multo ante a Castruccio firmatum . prae- 
terea copia commeatuum suppetebat, quingen- 
tique lectissimorum militum in ejus praesidio 
erant. Igitur III. Nonas augusti Raymundus ad 
Topalsium castra posuit, haud quaquam ope- 
ris difficultate territus, nam et copias auxe- 
rat; cum praeter CC. equites jam ante prae- 
missos , a Senensibus alii CC. cum DC. bal- 
listariorum manu advenissent : quos centum 
equites voluntarii , privatorum studio sequuti 
erant . Perusini quoque ac Bononienses , pro- 
speris Florentinorum acceptis initiis , novas 
equitum turmas submiserant . tum lucenses 
pisioriensesque exules , CXXV. equitum nu- 
merum explebant : pluresque a regulis po- 
pulisque foederatae Etruriae certalim eque- 

strcs copiae affluxerant; ut quamquam pluribus 
caeli gravitate absumptis aut morbo implicitis, 
cum ad Topalsium castra posita sunt , in exer- 
citu Florentinorum amplius tribus equitum mil- 
libus , censerentur . Coeptum igitur ab omni 
parte acriter oppugnari oppidum tormentis 
machinisque: nullo neque diu neque noctu spa- 
tio ad requiem dato. Sed et murorum firmi- 
tate, et propugnatorum numero ac virtute, 
omnes hostium conatus eludebantur . exercitus- 
que tot millium, jam alterum mensem circa 
moenia unius oppidi haerebat. Interim Castruc- 
cius dare se in pugnam minime opportunum 
ratus , si cura rerum suarum ab oppugnatione 
hostes averterentur, Pistorio CC. equitum ma- 
num in pratensem, deinde in florentinum agrum 
immisit, qui impune cuncta incendendo po- 
pulandoque excursione facta , cum captivis 
praedaque domum revertere . Nec multo inde 
CL. equites , M. pedites ad Carminianum obsi- 
dendum ire jussit. Sed occursu equitum Bo- 
noniensium , qui Florentiae erant , agrestium- 
que , qui subinde alfluebant fusi fugatique 
CCCCL. eorum caesis, aut captis. Ad artes quo- 
que conversus , duos e Florentinorum exercitu 
Gallorum equitum praefectos, praemiis propo- 
sitis ad proditionem sollicitavit, sed alterius, in 
extremo vitae spiritu , indicio patefactis con- 

siliis, proditio discussa. Alter Gulielinus No- 
rius , qui de Frescobaldi conjuratione jam ante 
suspectus , simulata valetudine evaserat; ne si 
de eo sumptum supplicium esset, Gallorum 
animi irritarentur, missionis specie ab exercitu 
amotus, qui simulato Neapolim itinere per ma- 
ritimam oram ad Castruccimn reversus , plura 
damna in posterum inferendo, Florentinos probe 
ullus est. Nec vicrssim Florentini magis ferro 
quam artibus in Castruecium pugnabant. Nam 
cum Joannes pontifex tamquam guelpharum 
partium acerbissimum hostem, Bavarique stu- 
diosum , illum diris ac execrationibus devo- 
visset : Florentiae pontificis sententiam pro con- 
cione recitaverant, animis suorum incendendis, 
ut deinceps in eum, non tam adversus patriae 
quam religionis sacrorumque hostem pugnarent. 
Topalsium interea, quamquam summa ope , 
tamen parva spe oppugnabatur . Nam et oppi- 
dani munitione ac praesidio militum confisi , 
omnia deditionis consilia respuebant: exerci- 
tusque taedio longe morae affectus, tum crebris 
missionibus , quae praeter quam quod in pre- 
caria multitudine, atque ex tot gentibus ne- 
cessariae erant , ducis etiam avaritia vende- 
bantur : tum mortibus ex pestilenti caeli hau- 
stu, rarior in dies fiebat. Quare dux pudore 
irriti incepti , minuendis oppidanorum animis , 



Digitized by Google 



187 

pluribus locis cuniculo muros suffodere aggres- 
sus , non parum constantiae infregerat, sed 
nihil aeque retinendi oppidi desperationem 
injecerat, quam quod tormentis machinisque 
obscaena tetrique odoris intra muros ingereban- 
tur : quae cum et gravis palustris caeli spiri- 
tus , et vapor aestivi solis intenderet , intole- 
rabilem incolis sedem reddebant. Multique, 
et vigiliarum labore , et corrupti aeris habita 
morbis aillictabantur . Quare ducibus hostium 
tandem ad colloquium vocatis, nisi intra tri- 
duum subveniretur , deditionem certis legibus 
paciscuntur, tum Castruccium per nuncium for- 
tunae suae admonent, subsidiumque efflagitant. 
Is quamquam socios in eo articulo deserere 
indignum videretur ; tamen , cupiditate unius 
oppidi relinendi , de summa rerum periclitari 
minime censuit. itaque oppidum in Florenti- 
norum manus pervenit. Ea jactura alte Castruc- 
cii animum perculit, jamque de eo iniqui in 
castris rumores erant, tamquam pristinum ani- 
mi robur virtutemque perdidisset. « Scilicet ho- 
» stibus quotidiano successu auctis , ipsum 
» inerti dissimulatione detrimentis suis inulte 
» assidere . ubi nunc eum mentis vigorem , 
» eos spiritus, quibus Martem accendere, aliis- 
» que etiam virtutem indere solitus esset? » 
Sed nota ducis virtus , mililarisque rei scientia. 

qua omnes ejus aevi imperatores anteibat, id 
valere , ut quae segnitia videbatur ars putare- 
tur . adjuvabat ipse eam famam interrito vultu; 
et quasi certus victoriae , bonam spem milites 
habere, secundisque servare animum jubebat. 
Florentini, oppidanis emissis, novam coloniam 
praesidiumque in oppidum inducunt . tum moe- 
nia arietum machinarumque impulsu quassata 
reflcere aggressi , brevi in pristinae munitio- 
nis speciem redegere . Hinc consilio advocato , 
de reliquo bello agi coeptum, alii exercitu ex 
dimidia fere parte , aut morbis aut missio- 
nibus exhausto , adituque Castruccii munitio- 
nibus undique vallato , lentandam Lucam mi- 
nime censebant . consultius fore copias ad Ma- 
riae fanum traducere , quod morbis mortibus- 
que infrequens , parvo negocio obtineri pos- 
set. ubi vero sociis, civibusque ad signa re- 
vocatis, suus exercitui numerus constitisset, 
de Luca agitari consilia posse. « Nec de Ca- 
» struccii inertia ullam spem capiendam, eum 
m non timorem , sed consilium esse . Magnos 
» duces ad veram gloriam contemptu fatuae 
» niti, ita Fabii adversus rumores invicti , cun- 
» ctatione Annibalem superatum; restilutamque 
» rempublicam, quam praeceps aliorum ducum 
« temeritas afllixerat ». Haec sententia sine du- 
bio salubrior veriorque erat. Sed ii, quibus. 

et sua audacia et tot secundarum reruin 
eventus ferociam dabant , ducem pro arbitrio 
regere assueti , sana consilia pro inertibus 
spernebant. « Castruccio ad unum oppidum 
» tuendum animos defuisse . nihil eum jam 
» pristini vigoris, nihil virtutis praeferre : stu- 
« pcntemque malis veluti obtorpuisse, jam tres 
» menses hostium exercitum in lucensi agro 
» esse, ipsum non vallo exire, non signa pro- 
>1 ferre, non acie congredi ausum, itaque 
» perculso instandum, suaque confessione jam 
» victo, plenam victoriam extorquendam. Lu- 
>j cam ex multo tempore, tot in florenti- 
» num populum injuriarum sedem, totius belli 
» caput arcemque ferro flammisque abolen- 
» dam; nec difficile esse, unius feminae tu- 
» telae commissam , plenam iratorum civium , 
» amissamque libertatem respicentium , expu- 
» gnare. Luca in potestatem redacta , Pisto- 
» rium nihil cunctaturum, ita unam victoriam al- 
» teri gradum fore«. Haec sententia valuit . Nec 
multi operis fuit ducem in eam pertrahere . 
ventosum hominem , et qui vana spe elatus, 
magnas sibi opes ea victoria , ipsamque Flo- 
rentiae dictaturam (i) promiserat. Igitur VI. 



(l) Balu. 



Digitized by Google 



igo 

Id. septembris , castris Topalsio motis , relicto 
collis itinere ( quod primo peccatum) in plana 
descendens , palustri liinosoque solo ad sexti- 
nas paludes ea nocte consedit: cum inter Por- 
carium ac Vivinariam, ex adverso hostis ten- 
dere potuisset . biduum eo loco stativis habi- 
tis, sero sapiens factus , inter Porcarium Cla- 
rumque iter lentandum ratus ; non tam obti- 
nendi spe, quam ut hosti persuaderet , ani- 
mum sibi progrediendi potius quam regrediendi 
esse ; praemisit qui exercitui viam munirent : 
Urlirabaca cum centum Germanorum ala in 
praesidium dato . Castruccius eorum adventu 
cognito , quod tamdiu expeclaverat advenisse 
tempus ratus , nonnullis suorum obviam ire 
jussis, ipse cum reliquo exercitu, in vallem 
descendit, pugnae copiam hosti facturus : qui 
callibus praesiderent in colle relictis . Interim 
inter Germanos, eosque qui immissi in occur- 
sum fuei*ant, levis velitatio exorta: quae intra 
breve tempus vicinitate castrorum utriusque 
partis, fere in justum praelium exci’evit. Nam e 
Florentinorum acie , CC. equites e Gallis Ger- 
manisque supervenerant, Caslrucciusque CGCC. 
equitum manum in suorum subsidium submi- 
sei-at . Ibi atrox praelium exortum ; cominus- 
que gladiis pilisque res gerebatur, pugna in 
plures horas extracta, et nunc invicem repulsi, 

ac repellentes, fugando pariter fugiendoque al- 
ternavere ; in neutram partem inclinante vi- 
ctoria. quater praelium diremptum, quater in- 
stauratum : utrinque animis , aut ad vincen- 
dum, aut ad moriendum accensis. Cardona 
equitibus iratus , quod injussu suo in praelium 
processissent, primo copias intra vallum conti- 
nuit. mox ubi inclinatam suorum aciem nume- 
roque imparem conspexit , portas egressus in 
auxilium accurrit: donec ad fossam, quae iter 
dirimebat perventum . ibi cum aliquandiu in- 
certus substitisset , postremo metuens , ne dum 
transitum molitur, hostis divisas copias aggre- 
deretur, in castra rediit, id ubi a Castruccio 
e superiore loco conspectum , et ipse in aciem 
procurrit. Tura vero veluti de integro prae- 
lium inchoatum, praesentia ducis , quamquam 
diversis causis, suorum, hostiumque animos 
auxerat, et hi quidem exemplo verbisque ere- 
cti; illi tanti viri clade gloriam quaesituri re- 
sumpserant vires . Florentini equites , quam- 
quam viribus longe impares , tamen egregiam 
pugnam edidere; multis nostrorum caesis vul- 
neratisque. Urlimbachae praecipue Germano- 
rum praefecti virtus eo praelio insignis exti- 
tit : qui Castruccium ipsum pugnando adortus , 
vastis viribus, in terram afflixit; ut paruin 
abfuerit, quin is vivus caperetur. Sed cum 

occursu suorum protectus, periculo exemptus 
se in tutum recepisset , Urlimbaca oppressus 
captusque , et ad Castruccium deductus est . 
Sub vesperam tandem pugnandi Gnis factus: 
multis utrinque interfectis vulneratisque, vi- 
ctoria tamen penes Lucenses fuit. Capti prae- 
ter Urliinbacam , nobiles viri Franciscus Bru- 
nellescus , et Joannes Tosa: pluresque e Ger- 
manis Gallisque . nullus vero Lucensium in ho- 
stium potestatem venit . tantum sub noctem, 
ultra centum Castruccianorum equi , in Flo- 
rentina castra vacui errando pervenere . Re- 
ductis in castra militibus , cum quisque ad se 
ejus pugnae gloriam traheret, ad inultam no- 
ctem tubarum clangore , plausuque inilitan 
utrinque personatum . Caeterum ex ea die 
Florentinis animi cecidere, nec nisi abjecti 
diflidentesque in aciem postea prodiere, co- 
gnito tamdiu fortunam ipsis adfuisse, quamdiu 
Castruccius pugnam detrectasset . Castruccius 
eo successu laetus, primaque illa velitatione 
summae totius fortunam ominatus , universis 
viribus concurrere cupiebat . Sed duin nova 
Mediolano , aliisque ex locis auxilia advenirent 
sustentandum rebatur , hostem inter stagna pa- 
ludesque tendentem , ut ipse quietum haberet, 
locis ipsis oppugnari : detinendum tantummodo, 
no consilia fugae caperet, cui rei hunc dolum 

intendit, quorumdam oppidorum ad Naevulain 
tlumen incolas , jubet datis per simulationem 
ad Florentinorum ducem literis, paratos se ad 
deditionem ostendere. Verum rei exitu matu- 



rando , spatio opus esse . ubi opportunum tem- 
pus adfuisset , certis nuuciis significaturos. 
Dum Raymundus ea spe ducitur, interiin Actius 
vicecomes cum M. equitum, manu , aliaeque a 
Passerino Mantuae, Scaligero Veronae regulis 
auxiliares turmae , Apennino monte superato 
in lucensem agrum descenderant. Quod ubi 
Cardonae cognitum , haud ultra differendum ra- 
tus, Castruceio pugnandi copiam facturus, e 
planitie in colles exercitum ad Topalsiurn sub- 
ducit : ut antequam nova auxilia se se hosti 
conjungerent , acie decerneretur. Sed non 
majore quam antea consilio sedem castris le- 
git. Nam periti rerum aestimavere, si Guissia- 
nain superasset , aut saltem ad Gallenatn in 
aditu phocensis silvae constitisset, pugnam in 
ejus arbitrio futuram: utpote eo loci tendens, 
ubi cogi non posset. Sed jam fortuna floren- 
tinae potentiae fatum urgebat. Interea insubres, 
inantuanae veronensesque turmae Lucam per- 
venerant : sed Actius antequam pacta stipen- 
dia solverentur, in aciem exiturum negabat. 
Tum vero Castruccius fremere , victoriamque 

propere e castris in urbem advolat , omni arte 
Actii animum versat: matronarum preces, quas 
eximia specie omnes in conspectum dedit, adhi- 
bet: quae antequam Castruccius ferro, Flo- 
rentinos forma vicere . Tum sex millia aureo- 
rum partim praesenti pecunia persolvit, par- 
tiin per mensarios perscribit . « certam victo- 
ri riam esse, omniq futura eorum qui vicissent. 
» cum eo duce rein fore, quem patruus ipsius 
>.> in Liguria , pater ad Naurium superasset. Ve- 
jj niret proinde, fugilivumque suum, sua manu 
» in vincula reduceret. » Ubi motum sensit, 
propere in castra revertitur, condicio, ut pro- 
xima luce ad exercitum praesto foret . Mille 
equites Actius adduxerat, mantuani CC., Vero- 
nenses quingentorum numerum explebant: ita- 
que praeter ingenlem peditum multitudinem, 
supra tria equitum millia in exercitu Castruc- 
cii erant. Jam IX. Kal. oclobris dies aderat, 
reipublicae florentinae prope interitu nobili- 
tandus , cum vix orta luce Raymundus in Pho- 
censes motis castris iter instituit . Sed con- 
specto, Castruccium e clivo in campum descen- 
dere pugnae copiam facturum , ne fugere 
hostem videretur , motum jam agmen inhibuit; 
instructaque acie signa canere jubet , hoslem- 
que in praelium paratos milites opperiri, «adesse 
» tempus tamdiu expectatum, quo Etruriae ju- 

„ guin detraherem . Tyrannum sua vecordia 
>j co tandem adductum, ubi tot scelerum poe- 
» nas una hora lueret, irent, eam victimam 
w patriae , partibus , religioni mactarent, sci- 
« rentque eodem die et finem Castruccii vi- 
u tam, et florentinara libertatem initium habi- 
» tinam . *> Caslruccius quoque paucis suos 
adhortatus « quod bene, felicilerque. eveniret , 
» expedire arma , ac in hostes lamdiu vinci 
» assuetos procedere jubet, hos esse, quos 
» toties fuderint, in quorum fugientium ter- 
» gis toties haeserint , quibus tot oppida ade- 
> i merint , quorum agros villasque igni ferro- 
« que vastaverint, irent, dunemque adhuc so- 
» lis cladibus notum vinculis suis redderent. » 
Florentini antiquo militiae more exercitum in 
tres acies diviserant . in prima locaverant CL. 
equitum manum, ex Florentinis Gallisque per- 
mixtam , initium pugnae facturam , virtute ma- 
gis quam nutnero validam . qui tanto impetu 
in Actii equitatum in prima acie stantem in- 
vecti sunt , ut ea perrupta , ad alteram pe- 
netrarent. in secunda DCC. equites Bormio 
duce erant , sed animo , ac fide a primis longe 
diversi, quippe ubi Actium frementem ira ob 
Germanorum suorum turmas a tam paucis pul- 
sas Bormius conspexit, seu metu, seu , quod 
deinde fama tulit, Castruccii auro corruptus, 

cuin suis in fugam versus, timore suo reli- 
quam aciem perterruit. Raymundus , qui in 
tertia acie constiterat, ubi fugientem Bormium 
vidit, attonito similis, neque quid ageret, 
nec quid consilii caperet expediebat. Itaque 
Custruccius , qui postremos ordines ducebat, 
in trepidantem invectus, eum quoque cum 
caetero equitatu in fugam vertit. Pedites soli 
eo die egregiam pugnam edidere, sed et ipsi 
deserti ab equitibus, cum numero hostium ob- 
ruerentur, terga vertunt. Caslruccius ad pri- 
mam hostium fugam , equitum turmam ad oc- 
cupandum Guissianae transitum missa, dejecto 
Florentinorum praesidio pontem obtinuit. Ita- 
que cum effuso cursu illuc omnes fere ad 
nota effugia confluerent , passim caesi capti- 
que. ut longe major occisorum captorumque 
in fuga numerus, quam in praelio fuerit, quot 
in ea clade hostium ceciderint, incertum: plu- 
res tamen peditum equitumque caesos constat, 
multo magis captorum numerus extitit : (?uos 
quidam ad XV. millia pervenisse auctores sunt. 
Inter eos ipse Florentini exercitus imperator 
Cardona cum filio in potestatem nostrorum ve- 
nit. Praeterea ex llorenlina nobilitate ad XL. 
ex reliqua Etruria aut nobiles, quive ordi- 
nes duxissent XXX. , Gallorum Germanorum- 
que L. pleri que equestris ordinis capti: cun- 

cta quoque signa militaria in fuga abjecta , 
castraque cum omnibus impedimentis , cufru- 
que militari capla , cumulatam omni ex parte 
victoriam fecere. Ilaec est celebris ad To- 
palsium clades , tam florent inae reipublicae, 
quam Cannensis romanae quondam memorabi- 
lis. quippe eo desperationis adacta , ut ne ser- 
vire cogeretur , abjiceret libertatem. 

Castruccius victoriae impetum sequendum 
ratus, captivis Lucam in custodiam missis , ad 
obsidendum Cappianum processit: eoque sta- 
ti m recepto , eadem celeritate Falconem quo- 
que obtinuit . Mox ad Topalsium obsidendum 
profectus , quo plures infelicis pugnae die ex 
hostibus se receperant , eo per deditionem 
politus est: quamquam si fuisset animus , sub- 
stineri diu obsidio potuisset, et copia dom- 
meatuum , et propugnatorum numero . Sed for- 
tuna , quasi praeteritorum poenitentia , trans- 
ferre cuncta ad Castruccium festinabat. Capti 
in eo oppido supra quingentos , Lucamque in 
custodiam missi: cum se ejus misericordiae per- 
misissent. quae oppida muris turribusque nu- 
davit, ne praesidiis extenuare copias cogeretur. 
Inde cum jam nihil hostile in lucensi agro timen- 
dum esset , requiem militibus concedendam ra- 
tus, Lucam rediit, sumina gratulaiione omnium 
exceptus . Ibi paucis diebus moratus , Pislo- 

rium cum exercilu petiit, ut inierim alieuo 
suttiplu militem aleret, inde Philippo Tedice 
ad obsidendum Carminianum misso ( quod op- 
pidum Florentinorum fuga desertum , una cum 
Stroziorura munitione , intra paucos dies re- 
ceptum ) ipse ad Lecorium in florentino agro 
consedit. Sequenti die in collibus a«.l Signam, 
sexto a Florentia lapide castra posuit: tormen- 
tis machinisque ad oppugnandum oppidum ex- 
pediri jussis, praesidium Florentinorum victore 
conspecto , qui jam solo nomine ubique terro- 
rem fugamque faciebat, oppidum deseruit (1): 
tam praecipiti trepidatione, ut ne quidem im- 
positum Arno pontem, ne transitus ad inse- 
quendum hosti daretur, solveret. Signa capta 
direptaque , ad Mauri fanum progressus , vicos 
villasque igne ferroque vaslavit . Mox Pe- 
retulam ad secundum lapidem processit . di- 
reptoque vico ac incenso , usque ad urbis 
moenia populabundus excurrens , terrorem 
clademque late intulit. Ibi triduum stativis 
habitis, totam regionem quae Arnum montes- 
que interjacet , arborum vinearumque strage 
deformavit, ardebat continenti fere incendio 
amoenissima Etruriae regio ; villaeque quibus 
instructa magnifico sumptu cultuque frequens, 



(I ) Pareva clie lullo II mutulo |i fuggisse davanli. Ilisl. Pislorien. 

direptae incensa eque , flammis ruinisque sol- 
vebantur . Tuin signa pietaeque tabulae , no- 
biles magnorum artificum manus , Florentinis 
talium studiosis, iisque artibus ea precipuc 
aetate reflorescere incipientibus , partira subla- 
tae, partim incendio absumptae, nec quisquam 
tantae cladi prohibendae obviam procedere 
ausus : sed intra moenia moesti et attonitis 
similes, fumum flammamque oppidorum villa- 
rumque hauriebant-. Ad externi hostis metum , 
ea quoque suspicio adjecta, ne captivorum pro- 
pinqui , suorum calamitate moti , aliquid pro 
hostibus in urbe molirentur . Tot malis , repo- 
nendae injuriae apud Pistorium acceptae, con- 
tumeliam quoque addere visum : quartoque Non. 
octobris sub ipsis moenibus urbis, cursus equo- 
rum hominumque acti : in quibus majore lu- 
dibrio etiam feminae vulgato corpore infames 
certavere . Postridie turbinis more , belli tem- 
pestatem in propinqua loca traducens, cun- 
ctis qui in oppidorum praesidio erant , non 
expectato adventu ad ejus famam dilapsis, Ca- 
pallim Calentiunumque capta ac direpta incen- 
dit. noctu stativis ad Signam habitis, postero 
die flumen transgressus, Gangalandurn , Mar- 
tini fanum, Palmam, Pulcioruin oppidum, to- 
tumque septimanum agrum simili clade affecit. 
Ad VIII. Idus castris ad flumen Gravim posi- 

tis , usque Pe Iri fanum, cui Monliculo nomen» 
Marignollas, Columbariamque excurrens, ea loca 
diripienda militibus concessit, quae avehi non 
poterant, igne corruptis: magno civium terrore, 
ne ab ea parte urbem aggrederetur . Quippe 
vicis muro minime clausis , sed vallo tantum 
pluteisque (i); quae per eum tumultum sumina 
ope festinabantur . Sed ut Annibali castris ad 
Anienem positis, Romam aggrediendi, ita Ca- 
struccio , cunctis circa vastatis, tentnndi Flo- 
rentiam aut fortuna aut consilium defuit. Nam 
et civitas plerisque ex agro oppidisque in eam 
terrore compulsis , multitudine abundabat: co- 
piaeque auxiliares , Insubrum praecipue, ma- 
turum reditum festinabant. Quare Florentia re- 
licta , ad Pcsam flumen progressus, Cassiani 
fanum , Lupum, cunctaque ejus regionis oppida 
diripuit, flammisque absumpsit, idem Quarantu- 
la et Pdnturmum passa . ita ut quae aliquot 
ante annis, ab llenrico imperatore Florentini 
passi fuerant, minimam partem castruccianae 
cladis aequarent. Nec aptior imago, victoris 
iram, pulchritudinemque ac magnificentiam eo- 
rum quae periere comparautibus visa ; quam 
cladis a Philippo Macedonum rege olitn Athe- 
niensibus illatae. In hoc reqis animum Castruc- 

Z) 

cio superante , quod non per tenebras furto- 
que, sed palam, ac in oculis hostium impune 
desaeviit: Lucam reversus , persolutisque Actio 
XXV. aureorum millibus, partim stipendii , par- 
tirn praedae nomine ; VII. Kal. novembris ite- 
rum cuin Insubrum copiis ( duo millia equitum 
adduxerat ) ilorentimim agrum ingressus , Ri- 
fredum usque Arnique insulam processit, ac 
in vicecomitis gratiam, quod Cardona eodem 
ludibrio quondam Mediolani moenibus insultas- 
set, rursus circa muros urbis equestres ludos 
egit. Is adventus, multo quam antea majorem 
Florentinis metum incussit . auctaeque suspi- 
ciones , non de nihilo eum reditum esse , nec 
sine proditionis spe susceptum. Quare missis 
qui undique auxilia implorarent, tum ad re- 
gem Robertum, tum ad foederatas circa gen- 
tes , a nullo impetravere . Miniatenses tantum 
Collensesque, bonorum sociorum officio fun- 
cti : quorum primi LXXX. equites; alteri C. 
pedites , XXV. equites submisere. Magna etiam 
cura incesserat animos, ne Castruccius , ut 
saepe minatus fuerat, in adversam pariem trans- 
gressus , Faesulas occuparet, novisque operi- 
bus munito loco, ad obsidendam urbem ute- 
reiur . fecissetque , nisi Ubaldini , qui ghibelli- 
nae factionis erant, datam fidem fregissent. 
Eo metu Florentini fesulanam arcem muniere: 

nova etiam munitione in monte ad Miniatis ae- 
dem extructa : uni urbis tutelae , cneteris ve- 
hit in ultima desperatione rerum omnium omis- 
sis , intenti (i).Tot malis quibus misera urbs 
premebatur, pestilentia accesserat, quae per 
affecta laboribus belli corpora primum saevien- 
do, in alia quoque morbos vulgaverat : agre- 
slesque qui cum pecoribus armentisque fuga 
se intra urbem receperant, novi insuetique odo- 
ris colluvione, eam quoque intendebant. Se- 
cundum haec, Actio Mediolanum digresso, Ca- 
struccius in regionem ad occidentem ductis co- 
piis , ut in aliis partibus fecerat , igni ferro- 
que populabundus excurrit. Mox ad Pratum 
positis castris , novem dies ibi commoratus , 
totum agrum vastavit: abactu pecorum, cae- 
dibus arborum , villarum incendiis ruinisque 
cuncta deformando . Inde imbrium tempesta- 
tibus recedere coactus , Pistorium primo, dein 
Signam concessit, ex quo oppido iniliLibus prae- 
datum ultra citraque Arnum missis , loca circa 
Gravim amnem , Jugulum (a) usque , si qua 
priore clade intacta erant, ferro flammisque 
delevit. Haec octobri mense, uno belli impetu 
gesta. Paucis deinde diebus ad quietem militi 



(1) Come gente itupcrala c smarrila . Vili. lib. 9, cap. il7. 

(2) Giogoli. 

datis , ne hostibus ullum colligendi sui spatium 
relinqueret, Nonis novembris cum MD. peditum 
DCC. equitum manu, ad Marinam fluvium profe- 
ctus, eo consilio ut Muciallam(i) ingrederetur, 
una tantum nocte stativis eo loco habitis, non 
parvam pro temporis spatio cladem intulit. Flo- 
rentini audito ejus loci incolas ad inhibendum 
transitum, fauces, quibus ea regio aditur occu- 
passe; tandem pavore aliquantum discusso*, cum 
duobus millibus peditum ac ducentis equili- 
bus, ad occupandum alterum saltum per quem 
Castruccio regrediendum erat, processere, diffi- 
cilemque hosti reditum fecissent, nisi eorum 
consiliis per indicem cognitis , ant^ se in tu- 
tum recepisset . Quare cum magna praeda ca- 
ptivisque Signam reversus, in Florentinorum de- 
decus, nummos argenteos Othonis imperatoris 
nota eo loco percussit , deque suo nomine 
appellavit (a) . 

Hoc igitur modo , Florentinorum agro , longe 
lateque ad solitudinem redacto : tot oppidis 
captis, tot eversis incensisque, praeda ingenti, 
multoque majore captivorum quam quos in acie 
ceperat , numero auctus, ad Signae custodiam 
Florentinis exulibus cum CCC. equitum manu 



(1) Mugcllo. 

(2) Caslrucciiii . 

relictis, remissisque Arretium CCC. equitibus , 
quos antistes submiserat , spoliis praedaque 
opulentis, Lucam IV. Id. novembris rediit: 
utque erat non solum agendo magnus , sed 
etiam eorum quae faceret magnificus ostenta- 
tor, quos militari virtute victoriisque aemulatus 
erat, etiam majestate referre cupiens , trium- 
phum romano more agere decrevit: orbique 
rem tot saeculis desuetam , iterum ostendere , 
nec ulli ducum regumque, nisi ab Alphonso 
tarraconensi , devicto Renato, post ipsum len- 
tatam. Lectus dies IIT. Idus, novembris D. Mur- 
tino sacer, cujus annua celebritas , majore ba- 
silica ei Divo dicata , eoque in urbis tutelam 
adoptato, lucensi populo solemnis habetur. 
Datum id religioni ; cujus , extra dominandi 
cupiditatem , non incuriosus . Orto sole , a loco 
ubi pugnatum fuerat circa ' Topalsium pompa 
moveri coepta : ad cujus spectaculum , fama 
illius jam per Etruriam vicinasque regiones 
vulgata , summo studio ingens multitudo con- 
fluxerat , quae quacumque agmen transiturum 
erat, vias complebat: rei novitate erecta, quam 
longinqua vetustatis memoria vix cognitam , 
subjectura oculis erat. Praecedebat longus ca- 
ptivorum ordo, ad XXX. ferme millia: ut quis- 
que plebejus aut natalibus splendidis , pedi- 
bus aut equo vecti : tristes demissoque in 

terram vultu , fortunamque suam agnoscente . 
in iis visenda praecipue vasta Germanorum 
corpora , hirtae comae , barbisque horrentibus 
intonsa ora : inter quos eorum praefectus Ur- 
limbaca equestris pugnae gloria clarus, ingenti 
corporis habitu , et qui victus quoque captus- 
qne ferociam praeferret. Tum Florentinorum 
praefecti , aut quibus sanguinis claritudo , ac 
caetera tuscarum urbium nobilitas , quo quis- 
que habitu cultuque armorum capti; legatique 
variarum gentium in equis conspiciebantur . 
caesorum spolia, armorum strues, tabernacula, 
totusque impedimentorum apparatus , ferculis 
imposita, longum agmen ducebant: signaque 
militaria Roberto regi Florentinisque adempta, 
in ludibrium victae geniis per terram trahe- 
bantur. Tum caeteri captivi, Galli, Hispani, 
aliarumque gentium sequebantur : ad nobili- 
tandum victoris triumphum , veluti fato quo- 
dam, e tot diversis regionibus exciti. His me- 
dius currus militaris florentinae reipublicae 
visebatur; tintinnabulo elingui , versisque in 
caput vexillis : quem phalerata jumenta plu- 
ribus jugis trahebant. Sed nihil aeque, huma- 
nae sortis contemplatione movit oculos , quam 
florentinae militiae dux Raymundus ; qui una 
cum filio ante victorem proxime incedebat : 
illum fortunae lusu ex imperatore captivum , 

c captivo iterum imperatorem , mox a<l sua 
vincula revolutum: hunc tyrocinium militiae 
captivitate posuisse, nec de fortuna patris, 
quicquatn praeter calamitatem hausisse mise- 
rantibus. Mox victor Castruccius , purpura au- 
roque insignis sequebatur, dextra laevaque ado- 
lescentibus [iliis patrem comitantibus , inter 
plausus laetasque acclamantium voces: circa- 
que legati principum, gentiumque foederatarum 
adequitabant. Demum militaris turba agmen 
claudebat: splendidissimo cultu, quisque pro 
fortunae modo conspicuus . Intranti urbem 
omnia sacerdotum collegia praesto fuere : in- 
ierim aere sacro e templorum turribus perso- 
nante : donec ad basilicam martinianain per- 
ventum, persolutaeque Deo victoriarum trium- 
phorumque auctori , Divoque tutelari grates. 
JNihil aeque devictorum animos alfecit, quam 
quod accensas faces praeferre manibus coacti 
basilicam intravere : tamquam , quod debellati 
ductique in triumphum , ac ludibrio habiti 
essent, Divis gratias acturi, quos iratos sen- 
sissent . A triumpho captivi in carcerem re- 
ducti , ex quorum redemptionibus deinde ad 
renovandum bellum , ingens pecuniae summa 
a victore collecta. Raymundus non nisi post 
Castruccii mortem e custodia dimissus : quae 
diu ex ipsius nomine Raymundi carcer appel- 

lata. Postriilie florent inae nobilitati epulum 
praebuit : faciliorem sibi viam ad occupandam 
eorum civitatem fore ratus, si humanitate ac 
officiis animos ante cepisset . eaque res sem- 
per sollicitas Florentinorum curas habuit: non 
minus Castruccii arma quam humanitatem me- 
tuentium. Quippe clementer liberaliterque ha- 
biti , verendum erat ne suam magis quam pa- 
triae libertatem respicerent . Actus de Floren- 
tinis triumphus, non tam finiti belli, quam ite- 
rum inchoati indicium fuit. Paucis diebus lae- 
titiae , ac remissioni datis , XIV. Kal. decem- 
bris, Castruccius in florentinum agrum, Jugu- 
lum usque vastando , incendendoque , nullo 
prohibente, excurrit. Inde Signam reversus, 
V. Kal. Murium, situs fiducia obsistere ausum , 
oppugnare adortus , aggere valloque omnem 
aditum obstruxit, tum tormentis machinisque 
dispositis , moenia quati coepta : simulquc saxa 
iogentis ponderis in oppidum immitti , quae 
late tectorum stragem ruinamque , magno* in- 
colarum terrore edebant. Murum praeterea 
cuniculo suffodere aggressus , cum magna ex 
parte oppidum ruiuis nudasset , pavorem du- 
plicaverant. Erant in praesidio oppidi Joannes 
Adimarius et Nerius Paccius cum centum mi- 
litum externorum cohorte , oppidumque et situ 
operibusque validum , et commeatibus abun- 

dabat . Sed propugnatorum numerus pro loci 
spatio exiguus, nec cpii simul tuendis moeni- 
bus, tantisque tormentorum cuniculorumque 
periculis sufficeret. Subsidium , sive fracti malis 
sive per injuriam atque avaritiam Florentini 
differebant, et quamquam a Roberto rege CCC. 
equites in urbem advenerant, tamen, seu ma- 
lignitate sua , seu regis imperio jam de Floren- 
tinorum fortuna desperantis , opem ferre obses- 
sis negabant: eum esse rerum statum causali , 
ut caeteris omissis, abunde foret si in civita- 
tis custodia perstitissent, credilumque, si eo- 
rum pertinacia vinci se passa esset, solvi ob- 
sidionem potuisse: castrucciano exercitu tot 
laboribus fesso; hiemisque asperitate cunctis 
circa gelu ac nive rigentibus. Quare oppidani, 
arctioribus in dies rebus , nullaque jam sub- 
sidii spe ; muris jam , aut tormentorum icti- 
bus laxata compage, aut cuniculo subrutis, 
pacto ut incolumes abire liceret , se tandem vi- 
ctofi dedidere, magno Florentinorum pudore 
damnoque : quippe inde tamquam ex tuto in 
llorentinum pratensemque agrum excursiones 
crebrius fieri coeptae . Castruccius oppido po- 
litus , refectis muris turribusque , arce etiam 
novis operibus munita , validurn praesidium im- 
posuit. Dum Murium obsidet, Castruccius in- 
terim minime cessandum ratus , Clavellum Stro- 

ziorum arcem. Turrimque ad Puligianum , quae 
Pacciorum juris erat , vi expugnavit evertit- 
que , qui in earum praesidio erant caesis . tum 
Florentinorum terrori augendo , (X. equites 
sub ipsas civitatis portas subjre jussit, quo- 
rum audaciam , indignitate rei mota , cum Bel- 
garum equitum ala ferre non potuisset, eru- 
ptione facta, majore animo quam consilio pu- 
gnam adoria , cum nemo suorum sequeretur, 
nostrorum impetu repulsa , ac male multata 
propere in urbein rediit. Cujus pugnae infe- 
lici exitu , cum in urbe tumultuatum foret , 
signoque dato cives ad arma concurrissent, 
apertis portis supra DCCC. equites, cum in- 
numera populi multitudine Septimum ( locus 
prope urbem est ) usque processere : inordinati 
et inconditi , ut ira magis pudorque , quam 
militaris disciplina suadebat, quorum numero 
Castrucciani impares, Signam sine ulla belli 
offensione se recepere : hostibus sub noctem 
cursu, ac labore fessis in urbem reversis. Con- 
stat etiam hostium confessione (i), si eo die 
Castruccius cum quingentis equitibus in insi- 
diis stetisset , omnes eas copias deleri, civita- 
temque capi potuisse. Ilis malis, quae maxima 



(I) Vili. lib. 9, c. 328. 

omni retro , quaeque post illa sequuta est ae- 
tas sensere , Florentini oppressi ; cum Signa 
capta, Murlo obsesso ac dein occupato flo- 
rentini agri claustris, direpto incensoque agro, 
quotidie tam validum hostem moenibus suis in- 
sultare impune cernerent , omniaque in metu 
ac pavore esse , nec sibi animos minus , quam 
sumptum in bellum suppetere : cuncta hosti pro- 
spera ac felicia, sibi adversa ac infortunata 
evenire ; retinendae reipublicae desperatione 
ad ultima consilia versi , in decem annos im- 
perium Carolo’, Roberti regis Clio , regique mox 
futuro permisere, iis legibus, ut bello quod cum 
Castruccio ac Lucensibus gerebatur conficien- 
do , cum exercitu praesens adesset, quanto 
tempore Florentiae fuisset, CC. aureorum millia 
annua , aequis pensionibus in singulos menses 
ex aerario caperet . confecto bello praefectum 
in urbe cum CD. equitum transalpinorum prae- 
sidio relinqueret, centum millium stipendio: 
sumptusque advenienti recedentique e publico 
praestarentur. Cum hoc decreto quinque legati 
Neapolim missi, qui regium juvenem Floren- 
tiam adducerent. Haec eo anno gesta (i). 
Initia insequentis, Murlo demum Vi. Id. ia- 

nuarii per deditionem receplo, felicia Castruc- 
cio fuere . Florentini dum legati ad Carolum 
proficiscuntur, dum expeditio in Etruriam bel- 
luinque adornatur , armorum imperium Petro 
Narsio detulere. Erat is gente Gallus, Barii ad 
Rhenum nobili loco natus, qui fatis ducenti- 
bus, e sacra Hierosolymorum peregrinatione 
Florentiam advectus , septimo post quam ad- 
venerat die praelio ad Topalsium interfuerat: 
filioque cum multis suorum amisso , ipse vi- 
vus in Castruccii potestatem pervenerat. Ab 
eo dimissus , dum suae sortis ignarus victae 
gentis imperium capit , auctor sibi supremi 
exitii extitit. Hic praefecturae suae nobilitan- 
dae , id unicum ratus, si ab eo cujus capti- 
vus fuerat victoriam expetisset; non capta modo 
oppida, sed vitam quoque illi eripere statuit: 
sed cum parum armis fideret, ad artes con- 
versus, clam cum quibusdam externorum mi- 
litum praefectis agere coepit, quos transalpi- 
nae originis cognatione fidos sibi futuros cre- 
debat: nec spes eum fefellit, inventique duo 
Galli , unusque Britannus, qui Castruccii in- 
terficiendi partes sibi sumpsere . Verum per- 
petua illius felicitate id quoque periculum di- 
scussum : consciique ejus sceleris comprehensi, 
ac supplicio allecti .- Dicitur Castruccius diu 
cunctatus , an noxios morti addiceret, gnarus 

quam grave transalpinis gentibus esset , suo- 
rum ducum licet reorum, supplicium . Verum 
magno aliquo exemplo continenda militum in- 
genia ratus , animi fortunaeque suae fiducia , 
in conspectu totius exercitus nudatos , vinctis- 
que post tergum inanibus, securi percuti jussit, 
cunctis vultus ferocia, trucique oculorum aspe- 
ctu attonitis : et tamquam injecturum singulis 
manus respicientibus , si quis mutire , aut hi- 
scere ausus esset. Verum suppressus metu do- 
lor, secreti libertatem nactus erumpebat: pas- 
simque per circulos, ac militum contumelia , 
iniqui de Castruccio rumores erant . « hanc 
» meritis ipsorum gratiam referri post tot la~ 
>j bores ac vulnera : vilesque jam haberi per 
» quos toties vicisset. Sanguinem qui gladiis ho- 
» slium superfuerit, carnificis manu fundendum. 
» nec mortem satis esse, nisi infamia proditio- 
» nis, violataeque fidei dedecus universae genti 
» haereret . » quod ubi Castruccio cognitum, ad- 
versus licentiam militarem invictus, magnam 
transalpinorum partem dimisit , novis suppliciis 
consternationem militum augendam minime ar- 
bitratus . Narsius prima spe dejectus , non 
tamen animum despondit . corruplisque aliis , 
qui ad Signam erant, praefectis; cum CD. equi- 
tibus, III. Kal. februarias eo iter intendit. Sed 
opinione frustratus , eadem die Florentiam in- 

florius reversus est. Movit ea res Castruccium, 
iiloque statim profectus, septem e numero prae- 
fectorum , quorum suspecta fides , Pistorium se- 
cutu abduxit: ingenti in Narsium ira, quem 
latrocinio. potius quam justo bello , in animam 
vitamque suam grassantem , meritis poenis, si 
unquam vivus in potestatem venisset, desti- 
nabbt. Interini injuriae ulciscendae cum DCC. 
equitum , duurn millium peditum manu ( tan- 
tus illi hostium contemptus ) in loca ad Pe- 
sarn flumen transgressus, turres oppidum ante 
direptum flammis absumpsit . Inde Cassiani 
fanuin adortus , continentes oppido vicos in- 
cendit; lateque agris vastitate illata Signam 
impune se recepit: cum Narsius obviam egres- 
sus , relicto campestri itinere per tumidos co- 
pias duxisset . quare nec dum hoste conspe- 
cto , sub noctem Florentiam inani labore con- 
fectum militem reduxit. Qua ducis inscitia Ca- 
struccius audacior factus, triduo post eodem 
contemptu, cum DCCC. equitibus, tribus mil- 
libus peditum, sub urbis moenia, Peretulam 
usque , se se ostentavit . Mox Signam redu- 
ctis copiis , ingentis operis conatum adortus , 
Florentiam aquis obruendi impetum coepit , 
objectis molibus , qua ad Gulphulinam rupem 
in arctas fauces Arnus compellitur. Sed cum 
per libratores talium rerum peritos , cursum 




aquarum ab egressu urbis, centum quinqua- 
ginta cubitis depressiorem cognovisset, despe- 
ratione .operis ab incepto destitit. Signam quo- 
que, ubi Neapoli Caroltis cutn exercitu adve- 
nisset , retineri posse diffisus , salubri consilio 
eversam flammis delevit: pontemque Arno im- 
positum solvit, seque Carrninianum recepit, 
quod oppidum novis operibus munivit, fossa 
valloque cinxit; signinis florentinisque exu- 
libus ei praesidere jussis : quippe futuri belli 
sedem loci opportunitate destinaverat. Nulla 
Florentinis respirandi facultate data , cum 
Castellinam ad Gretiin , Frescobaldorum pro- 
ditione obtinuisset , omnem circa regionem 
vastavit; Vincio, Cerreto , Victoiino eadem 
clade affectis, inde Arno trajecto, paria in Ein- 
porienses ausus, Petrorium arcem illis immi- 
nentem obtinuit: praesidioque imposito, ex ea 
in subjectos agros excurrendo , multum tem- 
poris totum eum tractum infestum habuit, do- 
nec retinendi difficultate incensam solo aequa- 
vit. His cladibus Florentini attriti , aliis atque 
aliis nunciis regium juvenem urgebant . « omnia 
» pene in hostium potestate esse , agros villas- 
» que flammis ardere . oppida alia capta, alia 
» ruinis deformia. Urbem in ultimo metu esse : 
« ni mature subveutum sit , quos tueretur mi- 
» nime inventurum . u Sed cum iuter siculi belli 

apparatus aliae curae Carolum distinerent, ne 
interim periclitantibus sociis deesset , Gual- 
teriura Brennam , quem Athenarum ducem 
appellabant , cum CD. equitibus misit , qui 
nomine suo florentinae rei praeesset. cui et 
regius sanguis unde illi origo, et nuptiae, qui- 
bus regali domui innexus , favorem concilia- 
bat. Narsius, ne frustra in imperio fuisse vi- 
deretur, claro aliquo facinore adventum illius 
praevertendum ratus , ad solitas artes confu- 
git: cumque praefectis Burgundis , qui in Ca- 
struccii exercitu erant, consilia inire coepit, 
Carminianum proditione occupandi . Illi per 
simulationem fidei vano homine illecto, Ca- 
struccio cuncta ordine aperiunt : tum recenti 
sociorum exemplo territi, tuin pudore, ne gal- 
licum nomen proditionibus infame per Italiam 
traduceretur. Is laetus, oblatam sibi occasio- 
nem, odia in infensum invisumque explendi, 
eadem simulatione, qua instituerant, praefe- 
ctos agere jubet; certamque diem , qua adve- 
nienti tradituri oppidum sint , condicere . ad 
praedictam diem quadringentos equites , ma- 
gnumque peditum numerum, qua Narsius tran- 
siturus erat, pluribus locis in insidiis locat: 
tacitosque signum expectare jubet. Narsius ar- 
canum prodi veritus , nulli communicato con- 

silio , cum CC. equitum ac D. peditibus Prato 
profectus , Umbronem trajicit , et Carminianum 
pergere instituit. Ubi satis eum processisse 
visum , extemplo edito signo , qui in insidiis 
erant omni ex parte coorti , medium cir- 
cumsistunt. Fraude sero intellecta, cum jam 
nullam evadendi spem, nec alium nisi hone- 
stae morti locum videt, suos adhortatus, ut in 
castruccianos magno impetu invectus , primani 
aciem fudit : sed cum fessis alii atque alii in- 
tegri succederent, egregia edita pugna vivus 
capitur, unaque cum illo nobiles duces An- 
naeus Gubertus , et Utassus Gallus in potesta- 
tem nostrorum venere, capti praeterea unde- 
cim equestris ordinis , XL. e Gallorum scuta- 
torum cohorte, ac major fere peditum pars, 
ut quisque caedi aut fugae superfuit. Id ubi 
Florentiam nunciatum, quamquam tot adver- 
sis duratis animis, magnus universam civita- 
tem moeror incessit : praecipue cum postridie 
de Narsii supplicio nuncii advenere ; quippe 
Castruccius in conspectum adductum, expro- 
brata perlidia, qua contra sacramenti religio- 
nem, quo se cum dimissus est obstrinxerat , 
non arma modo contra ipsum tulerat, sed etiam 
ejus vitae insidiatus erat, Pistorii in medio 
loro securi percuti jusserat . plerisque in omen 

trahentibus, quasi non victi modo, sed capti 
alter super alterum duces , summae reipubli- 
cae , capitique exitium portenderent . 

Perditis Florentinorum rebus, spem aliquam 
afferre visus est Athenarum reguli adventus; 
qui triduo post Narsii casum, una cum conju- 
ge , ac quadringentorum equitum manu urbem 
intravit, magna laetitia exceptus, ignaris re- 
rum una cum illo salutem fortunamque sibi 
advenisse ratis . Auxit eam spem Joannis Ur- 
sini praesentia, quem e purpuratorum collegio 
a Joanne pontifice pacandae Etruriae missum , 
Pisas cum quinque triremium classe advectum 
per idem tempus constabat. Nec minor inde 
fiducia , quod quadringenti equites ex Gallia 
provincia cum X. triremium classe auxilium 
laturi Telamonis portum intraverant . quare 
Castruccius de integro bellum sibi oriri cer- 
nens, sive fortunae longo felicitatis tenore jam 
fessae modum imponendum ; seu vana pacis 
spe ludificandos hostes ratus; literas ad pon- 
tificis legatum Pisas in hanc sententiam dedit. 
m Se, quamquam prospero fortunae cursu tam- 
w diu usum, ex praeieritis futura conjiceret; 
»» tainen summi sacerdotii reverentia , a pacis 
x> consiliis minime abhorrere , si Florentini suis 
u contenti , cupiditatem manusque ab alienis 
» abstinere potuissent, et vero calamitate do- 

» cto» discere potuisse , malum sibi ultro ab 
a ipsis accersitum ; dum elati animis, superos 
» hominesque juxta infensos sibi reddidissent. 
a se non nisi injuriis lacessitum arma in eos ce* 
» pisse ; quorum, quam justa causa, tam fe- 
a lix exitus fuisset, nec tam potentis populi 
a fortunam, externa vi tanta clade affligi po- 
» tuisse , nisi ipsum prius sua cupiditas, sua 
a superbia vicisset . nunc quando ita summo 
» generis humani parenti visum sit , se cladibus 
m modum positurum, si illi ambitioni, ac do- 
» minandi libidini posuissent, u Haec , seu vere, 
seu falso jactata, spem legato injecerant, posse 
pacem conciliari, cum et victori honorifica , 
et victis necessaria esset. Sed sive ea Castruc- 
cii simulatio fuit , ut tunc vulgo creditum ; 
sive Florentinis ulciscendi tam acerbum hostem 
tempus advenisse existimantibus; cum praecipue 
Caroluin cum novis auxiliis adventare fama es- 
set, omne pacis consilium discussum: curaeque 
utrinque ad novi belli comparationem adjectae. 
Inter haec , regius juvenis , cum magno proce- 
rum comitatu, Senis qua in urbe componen- 
dis inter Salimbenos , Ptolemaeosque discordiis 
aliquandiu substiterat, Florentiam 111. Kal. au- 
gusti pervenit: tanto honore gaudioque ejus 
populi exceptus , quanto neminem antea reguin 
caesarumque constabat : Florentinorum fiscis , 

quamquam tam longo bello exhaustis, in immen- 
sum , qui faciendus erat , sumptum sufficienti- 
bus. Nam praeter regiam cohortem , ingens 
nobilium , equestrisque ordinis numerus , qui 
ex Gallia , Cantabria , paternoque regno Ca- 
rolum prosequebantur; externorumque equitum 
ad duo millia in urbe erant : quibus una cum 
legato pontificis, ejusque comitibus, sumptus 
e publico praebebantur . Carolus , quem ab 
ejus provinciae dominatu Calabriae regulum 
appellabant, paucis diebus ad quietem datis , 
adito civitatis imperio, omnes cogitationes in 
bellum castruccianum intendit: itaque conscri- 
ptis legionibus ex civitate agroque , quantum 
ex populo praeteritis cladibus attrito redigi 
potuit , uiissi qui sociarum gentium auxilia ex 
foedere reposcerent . ex iis Senenses CCCL. 
equites misere, a. Perusinis CCC. , a Bononien- 
sibus ducentorum manus submissa , ab Ilerba- 
no (i), Faventiaque, cui Manfredi imperita- 
bant, alii ducenti advenere, uiissique a Roge- 
rio comite pedites trecentorum numerum ex- 
plebant . Mox in belli sumptus , LX. aureorum 
millia civibus imperata. Tantis belli apparati- 
bus opportunitas accedebat , videbalurque for- 

tuna ipsa victoriae iter sua manu sternere . 
Nam Castruccius praeieritis laboribus valetu- 
dine allecta, in tanto rerum articulo gravi 
morbo implicitus decumbebat : quasi constri- 
ctum victumque superi eum hostibus dederent. 
Sed consueta felicitate , quae pro illo pugna- 
bat, tanta belli moles in irritum rediit, cum 
constans eorum, qui interfuere opinio fuerit; 
si primo reguli adventu in lucensem agrum im- 
petus factus esset , non debellari modo ; sed 
et vivum capi acerbissimum Florentini nominis 
hostem potuisse. Causas, ut in magnis inopi- 
natisque eventibus solet, alii alias ferebant . 
Quidam Roberti regis jussu id factum dicere, 
quod omnes Etruriae, Galliaeque Cisalpinae ghi- 
bellinarum partium populos regulosque , in Ca- 
struccii auxilium Venturos fama erat . Alii Flo- 
rentinos in mora fuisse affirpiare , qui tot col- 
lationibus , impendiisque fessi nova tributa 
aspernarentur . quodque vulgo magis creditum, 
in artes Castruccii culpam a plerisque con- 
ferri, qui falsae pacis mentione, donec accitis 
undique auxiliis, rem suam confirmaret, lega- 
tum regulumque detinuisset. Neque id obscure 
legati ira ostendit . Nam cum fraude securn 
actum cerneret, iterum diris Castruccii caput 
devovit; bonaque ejus diripienda cuique con~ 
cessit: qui ei studio, aut ope favissent reli- 

gionis hostibus judicatis, eadem severitate Ar- 
retinorum antistite , ghibellinorum in ea Etru- 
riae parte duce, ac tum Castruccio maxime 
fido, proscripto, ac sacris honoribus exuto. 
Interiin dum bellum conquiescit, Florentini 
Signae reparandae animum adjecere : experti 
quanti reipublicae eorum stetisset, id oppidum 
in Castruccii potestate fuisse, quippe eo amisso, 
nec arari aut seri subjectus ager potuerat: 
isque hosti receptus ad excursiones facien- 
das, totiesque ipsis urbis portis insultandum 
extiterat. Itaque novis moenibus oppidum cir- 
cumdatum , licet incendio ruinisque deforme : 
concessaeque immunitates , qui eo domicilii 
causa migrare , aedesque construere voluisset . 
Sed ea cura praecipue angebat, quod tanta 
impensa, libertatisque jactura accitus dux per 
socordiam inertiamque inultum Castruccium 
esse sineret : ipsi interiin , sumptu in militem 
faciendo , in dies attererentur. Quare iniquis ru- 
moribus reguli fama in omnibus conventibus 
conciliisque differri . « frustra eum cum exer- 
» citu advectum , si tantum fruendae dornina- 
m lioni, spectandoque reipublicae funeri adve- 
» nisset . tertium jam mensem in Etruria esse, 
y> nec adhuc publice privatimque, nisi in ipso- 
» rum fiscos bellatum, emissum per summam 
yy stultitiam hostein e manibus , quem valetu- 

m dine , tamquam vinculis illigatum superi ob- 
» tulissent. » Gnarum id regulo, (quippe po- 
pulari licentia ea palam jactata ) quare ei opi- 
nioni abolendae, tandem in Casiruccium ire 
statuit . Erat eo tempore apud Canem Scali- 
gerum Veronae, Spinecla , quem a Castruccio 
omni fortuna spoliatum supra memoravimus, 
illum Castruccii odio imbutum dominationis- 
que recuperandae avidum , regulus ad inferenda 
illi arma incitaverat: ut dum alter e lunensi 
provincia, alter a sua parte hostem aggreditur, 
ancipiti bello distraherent. Spinecta ea spe ere- 
ctus, cum DC. equitibus, dimidium quorum 
reguli pecunia comparaverat, ducentos legatus 
pontificis submiserat , centenos Sculiger hospes 
coinmodarat , per Apennini juga lunensem pro- 
vinciam ingressus, ad Verrucam, quod oppidum 
ei Castruccius ademerat, castra posuit. Eam 
ad rebellandum occasionem amplexa duo in Pi- 
storiensium montanis, ad Limam ilumen prope 
Lucensium fineSi oppida, instinctu exuluin guel- 
phorutn , Cavinianum nempe, Mamianumque a 
Castruccio defecere . Is , quamquam valetudine 
nondum plane ex praeterito morbo confirmata, 
omisso Spinecta, ut paucos ante annos fece- 
rat , ad ea oppida recipienda copias submi- 
sit, arctaque obsidione, munitionibus circa ex- 
trudis , valloque circumdedit . Ipse cum ma- 

xitna equitatus parte Pistorium contendit , ut 
regulo Florenlinisque , ne succurrere obsessis 
possent, iter intercluderet. Illi quamquam rem 
inconsultis ipsis gestam ab initio non satis 
probassent , tamen quia a rebellibus appellati 
auxilium spoponderant, ne fidem deserere vi- 
derentur , e Germanorum turmis CC. equites, 
quingentos praeterea pedites, duce Blasio Tor- 
naquincio submisere. Sed cum per altos prae- 
ruptosque montes eunti alibi a castruccianis 
praesidiis occupati, alibi praealta nive obsessi 
calles transitum prohiberent ; milite frustra ve- 
xato, reverti cogitur: praecipue, ut locorum na- 
turam expugnasset, obsidentium numero longe 
impar futurus. Regulus ea spe dejectus, omnes 
fere copias, ad duo equitum millia, ingen- 
teraque peditum vim Pratum procedere jubet, 
e quibus Thomas comes Scyllacensis , CCC. 
equitum , mille peditum manu secum assumpta, 
Americo Donato et Janocto Cavalcantio prae- 
fectis Florentinorum prosequentibus , ad opem 
obsessis ferendam , juga montium ascendit : re- 
liquo exercitu sub ipsa Pistorii moenia inie- 
rim se se ostentante : qui deinde castris ad 
Montale positis , triduum eo loco stativa ha- 
buit . Quo tempore tanta ventorum procella su- 
per immensam aquarum niviumque vim coelo 
repente delapsam , desaeviit , ut nec tentoria 

slatuta consistere, nec convulsa statui iterum 
possent : omnia rapiente ac perscindente vento. 
Quare tres dies nimbis ac hieme saevissima 
conflictati , retro concessere : Castruccii feli- 
citatem exeerantes, pro quo venti tempesta- 
tesque pugnarent . constat si tunc Pistorii Ca- 
struccius fuisset, haud dubie magnum discri- 
men adituros; adeo nullo militiae ordine, pa- 
lantes solutis ordinibus recessere . Castruccius 
nullo hiemis niviumque respectu in montanos 
profectus , arctioribus custodiis saltus munivit, 
ut omni commeatu «obsessos intercluderet . qui- 
que Florentinorum militum eo penetraverant, 
tum saevitia tempestatis, tum delicientibus ali- 
mentis, nec ultra consistere, nec abire tuto 
poterant : Castruccianorumque praesidio cun- 
ctis montium itineribus occupatis , parum ab- 
fuit, quin ad unum omnes caperentur. Et ne 
sic quidem se se, nisi aegre expediere : per 
abrupta rupium, deviosque calles in agrum bo- 
noniensem delapsi: multis equorum jumento- 
rumque ac sarcinarum in fuga relictis, quae 
praeda nostrorum fuere . oppidani omni au- 
xilii spe accisa, una cum militibus, qui in prae- 
sidio erant, per tenebras tenta ta fuga, pleri- 
que capti caesique , vacua oppida victori re- 
liquere . Castruccius victoriae cursum prose- 
quendum ratus , Pistorium Lucamve minimo 

rediit ; sed ut animi , ita corporis robore in- 
victus, ducto per feroniensem provinciam Apen- 
ninique dorsum exercitu, lunensein oram in- 
gressus, prohibendis e Gallia Cisalpina Spine- 
ctae commeatibus, juga montium insedit. Verum 
Spinecla , ad primam Castruccii famam , non 
expectato illius adventu, trepida fuga Apenni- 
num transgressus Parmam se recepit : quid sibi 
capto patiendum foret , haud ignarus . Quippe 
Castruccius vivo pellem detracturum , si in po- 
testatem ejus venisset , juraverat. Castruccius 
fugato hoste , ne munitionum praesidiis exer- 
citum carpere cogeretur, plerasqtie in lu- 
nensi tractu diruit: Montali quoque in Pisto- 
riensi , ac Falconio ad Guissianam flumen ea- 
dein causa solo aequatis, dictitans veras muni- 
tiones esse, quae moveri loco, unaque die multa 
passuum millia conficere , et qua opus esset 
transferri possent, praecipuas ducum vires, non 
in locorum situ , atque operibus , sed in mili- 
tum numero ac virtute positas arbitratus. Qui- 
bus peractis, Lucam cuin ingenti gloria re- 
gressus, in morem triumphantis, totius urbis 
laetitia exceptus est. hostium vero exercitus 
infectis rebus cum ignominia domum rediit . 
Hunc exitum habuit prima calabri reguli expe- 
ditio, ut temere suscepta, ita improspere ge- 
sta : magno Florentinorum moerore quibus , 
V. //, 1 5 

toties mutatis ducibus, eadem fata incumbe- 
bant: ut prope jam retinendae reipublicae, ad- 
versus tantam virtutis fortunaeque conspiratio- 
nem novissima desperatio incesseret, nec Flo- 
rentinos modo, sed etiam universos Italiae po- 
pulos regulosque , ac praecipue Robertum re- 
gem perpetua Castruccii fortuna terrebat. Quippe 
ab eo, qui Lucam paulo ante tenuisset, infe- 
lici ad Catinum praelio frater fratrisque filius 
interfecti in oculis erant: quantumque Ca- 
struccius et consilio et belli artibus Ugutioni 
praestaret animo reputans , cui periculo filium 
objecisset magis magisque in dies cernebat . 
quem longa regum serie ortum , regemque mox 
futurum, in eo discrimine versari , ut vel inter- 
fectus clade sua iterum Tusciam nobilitaret , 
vel acie victus captusque , privati hominis ar- 
bitrium pati cogeretur. Quare ut is tutior es- 
set, octingentos equites, novum subsidium ex 
Gallia Narbonensi, alioque ad Rhodanum tra- 
ctu se auxilio missurum , Florentiam scripsit : 
in quos si Florentini sumptum facere recusas- 
sent, tum filius Etruria excedens in paternum 
regnum se reciperet. Id vero acerbum Floren- 
tinis visum : qui super belli clades tot impen- 
sis attriti, novis insuper collationibus, prae- 
ter foederis leges exhaurirentur. Verum saevi- 
tia temporis coacti XXX. aureorum millia da- 

turos inviti spopondere, constititque ex publi- 
cis rationibus, intra annum vertentem a reguli 
adventu , nulla re^ gesta , in eum militesque 
ipsius supra CD. aureorum millia erogatu . 
Quodque tot mala onerabat, obsolescente in dies 
magistratuum auctoritate, regulus omnia reipu- 
blicae munera paulutim in se vertebat . prono- 
que cursu ad solidam servitutem ibatur, cum 
nec senatum cogi, nec magistratus pro colle- 
gio coire liceret , quin publicis consiliis e re- 
guli latere datus arbiter paedagogusque interes- 
set. Hi Roberti regis conatus, qui praeter Gal- 
liae provinciae dominatum maximaeque, ac pul- 
cherrimae Italiae partis, cui imperitabat , jam 
per Etruriam validus: plurimum etiam Romae 
ac in Liguribus guelpharum partium studio po- 
terat; ghibellinae factionis regulos, genlesquc 
moverant. Quare ut ipsi quoque magnum ali- 
quod nomen ejus potentiae opponerent, Lu- 
dovicum Ravarum, qui imperium sibi assere- 
bat, in Italiam evocandum decrevere: prae- 
ter insitum iis , qui romamun imperium ad eam 
diem tenuissent ghibellinarum partium favorem 
etiam privatim pontifici Robertoque iratum, a 
quibus imperio arcebatur . Itaque per initia 
insequentis anni (i), legatos ad eum misere, 

qui Tridentum invitarent: ibi omnium Ghibel- 
linorum legationes ex Etruria Galiiaque Cisal- 
pina praesto futuras, cum quibus de communi 
re ageret: ut primo vere ad bellum inferen- 
dum propulsandumve , cuncta in expedito es- 
sent . Interim Castruccius , ne otio torpesceret , 
Pisanis jam pridem iratus , arma iis inferre sta- 
tuit : missoque Benedicto Lanfranco pisano 
exule cuiii CL. equitum manu, ad Vicum Pi- 
sanum occupandum, ipse cum caeleris copiis 
Topalsium contendit , ex rei exitu consilium 
capturus . Lanfrancus primo diluculo in oppi- 
dum proditione receptus , ex eorum temporum 
more per vias tamquam victor discurrit , Ca- 
slruccii Lucensiumque nomini fausta acclaman- 
do. Quibus vocibus oppidanis excitis, cum ad 
arma undique procursum esset, castrucciani 
cum Lanfranco . quinquaginta suorum amissis 
oppido pulsi . Neque Castruccius infelici conatu 
cognito ultra tetendit. Nam et calaber regulus 
per idem tempus Novellum comitem in agrum 
pistoriensem cum 1)CCC. equitum manu immi- 
serat: qui usque ad civitatis muros obequi- 
tando, munitionibus ante portam eversis, late 
regionem circa Buram amnein vastaverant . 
Quare, ne simul cum gemino hoste res esset, 
Pisanos dimisit : totis belli curis in Florenti- 
nos versis, a quibus dum paulisper cessatur, 

exules Genuensium CaStruccii auxilio Segestam 
primo , deinde Herculis Monoeci portum ar- 
cemque obtinuere. Inter haec februario mense 
Bavarus Tridentum, in Germaniae Italiaeque 
limine situm pervenerat . descendenti ex Al- 
pibus Canis Veronensium regulus cum DCCC. 
equitibus occurrit: certatumque obsequio a cae- 
teris regulis : e quibus Passerinus Mantuano- 
rum, Actius et Marcus vicecomites Mediola- 
nensium , Guido Tarlatus Arretinorum anti- 
stes, ac e regulis Atestinis quidam: nec non 
Pisanorum Genuensiumque exulum, ac Friderici 
Siciliae regis legati affuere . Castruccius quo- 
minus praesens adesset, bello prohibitus, ct 
ipse ad occupandam gratiam, qua deinde cac- 
teros anteivit, legatos misit, qui ftjus nomine 
cacsari adventum gratulati, Lucam illum invi- 
tarent. Ibi sacerdotum conventu habito , in 
quo per nefas mulla in Jonnnem pontificem 
decreta , foedus inter Ghibellinos Bavarumque 
ictum; quo is in Italiam Romamque venturum; 
hi contra milites pecuniasque in eam expedi- 
tionem spopondere: e quibus centena quin- 
quagena aureorum millia , ubi Mediolanum in- 
trasset, praesentia numeraturos. Foederi utrin- 
que sacramenti vis addita. Pisani religione in 
speciem moti, tamquam pontifici gratificaren- 
tur, nominatim foederi adseribi negavere; clam 

pc'cuniam et auxilia polliciti, modo Pisis absti- 
neret. ea simulatione apud neutrum quaesita 
gratia. Bavarus festinatis itineribus per mon- 
tium juga Novum Comum, inde Mediolanum III. 
Id. martii pervenit, ubi antiquo caesarum inore 
arretini antistitis manu, ( cum mediolanensis , 
cujus eae partes essent , id officium absentia 
vi lasset ) ferrea corona in ambrosiana basi- 
lica insignitus est. qua in urbe usque ad 
pridie Kal. augusti , colligendis pecuuiis, auxi- 
liisque ad romanum iter substitit. Florentini 
liavari adventu trepidi , antequam Castruccio 
conjungeretur, in quo omnem salutis, exi- 
tiique sui cardinem verti existimabant , prae- 
vertendum rati , proditione Castruccium Lucae 
dominatu dejicere aggrediuntur. Quartigiano- 
rum gens, quos deinde Diversos appellatos fe- 
runt, per ea tempora, divitiis potentiaque , ac 
numero maxime floreus in urbe erat: stirpe 
in plures familias propagata. Ea Guelphorum 
partes oliin sequuta , mox desertis iis ad Ghi- 
bellinos transierat : inaximumque Castruccio 
adjumentum ad dominationem extilerat . Ili , 
sive castruccianae potentiae invidia , sive pul- 
cherrimum facinus liberatae patriae familiae 
suae decorum rati; sive, quod magis tunc 
creditum, calabri reguli , ac Florentinorum 
auro corrupti , clam cum iis prodendae civi- 

tatis consilia iniere: Guerruccio principe tolius 
gentis, quem caeteri sequebantur auctore. Ita 
comparatae erant insidiae , ut regulus cum 
exercitu ad Pistorium castra poneret; quo ubi 
Castruccius cum copiis solvendae obsidioni 
profectus esset, conscii sublatis pontificis ma- 
ximi, regnlique vexillis, quae multa clam Flo- 
rentini submiserant , per urbem discurrendo , 
male Cnslruccio Ghibcllinisque , fausta ponti- 
fici Guelphisque ominarentur : unaque porta- 
rum occupata , ea Florentinorum copias, quae 
ex Phocensibus, omnique ad Arnum regione 
ad eam famam superventurae erant , in urbem 
immitterent. Sed dum segnius quam par est 
regulus expeditionem molitur, quidam ejusdem 
gentis, seu levitate ingenii, seu tamdiu sileri 
posse rem diflisus ; quod alii facturi videban- 
tur, ipse exequi statuit, itaque occupare in- 
dicio gratiam festinans, cuncta ordine ad Ca- 
struccium detulit. Is, alias in ejusmodi casibus 
fortunae suae conscius , nihil animo fractus , 
claudi repente portas armarique militem jubet. 
Tum conscenso equo , armatorum medius per 
urbem discurrit, cunctis rei novitate attoni- 
tis: comprehendique Quartigianos jussit, capti 
duo supra viginti , inter quos Guerruccius ; 
quem stati m e furca cum tribus liberis ma- 
gno omnium terrore, suspendi imperavit; simul 

cum eo vexillis Florentinorum, inverso capite 
ad ignominiam suspensis , quae ad centum 
domi illius reperta. Alii saevo exemplo , atque 
a Lucensium moribus valde abhorrente , capite 
in terram defosso (i) miserrimo lethi genere 
necati: ii quos suppliciis levior culpa exemit, 
(centum fuisse constat) urbe, agroque pulsi ; 
bonaque eorum publicata. Majore profecto mi- 
sericordia futuri, nisi deserta veterum par- 
tium fide, se se Ghibellinis Castruccioque adjun- 
xissent: ab eo demum oppressi, quem antiquis 
sociis contra jus fasque praetulerant . Quo tem- 
pore cum a quibusdam argueretur, quod jam 
ante cum Podiis, modo cum Quartigianis ve- 
teribus amicis se ita gessisset, Castruccium di- 
xisse ferunt, se ea non in veteres amicos, 
sed in novos inimicos statuisse. Quamquam fe- 
liciter adeo discussa conjuratione, exactisque 
ad terrorem caeterorum suppliciis; tamen an- 
xium Castruccii animum ea res habebat: cum 
eodem tempore, et cum hostium armis , et 
cum odiis suorum certandum esset, intende- 
ratque curam , quod quaestionibus habitis, la- 
tius quam pro opinione eam labem manasse 
repertum erat. Quippe ndbilitas, sive laboribus, 

sumptuque in bellum attrita ; sive libertatis 
desiderio dominum etiam clarum victoremque 
aspernabantur. Itaque animi incertus, nec in 
urbe subsistere cum hostis extra lacesseret ; 
nec egredi civilium insidiarum metu audebat. 
Quod unum, et comprimendis hostibus, et fir- 
mandae dominationi supererat, ad Bavarum 
versus, ejus in Tusciam adventum urgere coe- 
pit. Nec clam regulo Florent i nisque erat, 
omnem Ghibellinorum spem in Bavari adventu 
sitauu Itaque dum ille adhuc insubrico auro 
corradendo moraretur, Castruccium novissima 
conjuratione adhuc trepidum, antequam novis 
viribus convalesceret aggredi , optimum visum. 
Sed palam lentare alias parum tutum experti, 
arte ac insidiis arcem aliquam occupando fal- 
lere instituunt, igitur regulus parte copiarum 
retenta, Beltramo coinili octo peditum millia, 
ac mille ducentos externorum equitum cum oc- 
cultis mandatis , ne quid ad hostem permana- 
ret , tradit. Hanc aciem centum e primoribus 
civitatis, tam e patriciis, quam e plebe se- 
quuti; quorum unumquemque bini terni ve in 
equis comitabantur. Antequam miles urbe exi- 
ret, simul capiendis auspiciis, simul ostentan- 
dae rei , in Crucis foro ante legatum pontifi- 
cis cohortes turrnaeque traductae, a quo cum 
faustis precationibus ominibusque dimissae Flo- 

ren lia VII. Kal. augusti ad Umbronem fluvium 
prope Signam primis castris consedere . Ibi 
stativis triduo habilis , demum per tenebras 
profecti , castris tabernaculisque in speciem ad 
multam diem relictis, ne hostis discessum sen- 
tire posset, festinatis itineribus Lupum, inde 
Guissianam fluvium petiere: quem injecto clam 
ponte transgressi , circa meridiem ad Mariae 
fanum castra locavere. His copiis CD. equites, 
qui regioni ad Arnum praesidebant adjuncti: 
praeter CCCL. equites, quos Virginio Landa 
duce Bononienses, aliique sociorum submise- 
rant . Quare altero die qua ad Guissianam 
perventum, supra XII. millia peditum, ac bis 
mille et quingentos equites in exercitu Flo- 
rentinorum fuisse satis constat . Neque tantus 
in unius oppidi oppugnationem apparatus ex 
supervacuo fuit. Nam et in edito monte si- 
tum , et triplici muro circumdatum erat: prae- 
ter munitissimam arcem quae in summo emi- 
nebat . tum alimenta in longam obsidionem . 
Castruccius congesserat : quare una ratio su- 
pererat , propugnatores multitudine fatigandi , 
dum alii atque alii oppugnatorum integri , 
paucis fessisque succedunt. Nam pro caetero 
apparatu , praesidium , quamquam virorum ro- 
bore validum, numero impar erat; haud ultra 
quingentos in custodiam loci relictis ; Nam Ca- 

struccius ad primam moti exercitus famam , 
veritus ne se eo hostis verteret , Carminianum 
inde ducentos e lectissimis equitum ire jusse- 
rat. Florentini praesidianorum militum prae- 
fectis in colloquium evocatis , percunclatique 
an sponte deditionem facere vellent , ubi eos 
ad tolerandam oppugnationem obstinatos vi- 
dent , oppidum simul a pluribus partibus ag- 
grediuntur . Primam munitionem oppugnare 
adorti equites ex equis desilientes , elatisque 
super capita scutis adversus telorum vim , 
quae omnis generis ex alto ingerebantur , ma- 
gna alacritate subire muros , complere fossas, 
scalas moenibus admovere . quod exemplum se- 
quuti pedites, pro se quisque maxima ac me- 
moratu digna edidere.' Atrox utrinque pugna, 
ballistariorum praecipue virtute exlitit; cum 
hinc inde in procellae modum ,* nullo inter- 
vallo , sagittae in adversos excuterentur . do- 
nec scutatum e Gallia provincia militem cum 
calabri reguli vexillo in muros evadentem, 
magno numero caeteris sequutis , oppidani pri- 
mum spatium relinquere coacti , in alterum se 
recepere. Hostes nullo dato ad respirandum 
spatio , oppugnationem de integro adorti , 
eadem die secundam , tertiamque munitionem 
obtinuere: interfectis sine ullo discrimine qui- 
cumque in arcem refugere nequiverant . Nec 

in tecta minus quam in corpora saevitum. Aiv 
debat pluribus locis oppidum flammis, quas in- 
ter praeliandum milites injecerant , ut incolae 
a propugnandis moenibus ad rerum suarum 
curam averterentur . Nec minorem cladem 
transalpinus miles intulerat, invidia ne Itali 
praeda potirentur, eadem rabie, quibus illi 
pepercerant, Italis ignem subjicientibus; ne 
quid incorruptum avaritiae externorum superes- 
set. Itaque qui oppidanorum secretis locis tecti 
ferrum vitaverant, flammis hauriebantur: eos- 
que qui ignem fuga evasissent, iratus, tanto- 
rum laborum periisse fructum , miles excipie- 
bat . Plura eo die ab exercitu Florentinorum 
edita crudelitatis exempla; quae incolarum pro- 
ditione, quodque is locus Castruccio belli se- 
des , omniumque injuriarum in eos. receptus , 
utcumque excusabantur. Qui in arcem con- 
fugerant , nisi intra certum diem a Castruccio 
auxilium submitteretur, deditionem pacti, ad 
praestitutum tempus victori se permisere: im- 
potenti Florentinorum gaudio, non tam ob op- 
pidi unius victoriam, quam quod mutandae 
fortunae initium fecissent laetis . Nec minor 
Castruccio inde moeror ; quem haud perinde 
jactura , quam quod tam fortes fidosque so- 
cios deserere coactus esset, movebat. Nec dif- 
ficile fuerat ilii obsessis subvenire , cum ad 

Vivinariam CIarum<|ue castra haberet: sed ma- 
jora animo complexus , dare se in aleam di- 
scrimenque belli , unius oppidi causa haud 
aequum censebat: praecipue Bavaro jam adven- 
tante; cujus opibus non amissa modo recupe- 
raturum, sed Etruriae universae imperium ade- 
pturum sperabat. Florentini , recepto oppido, 
iterum Guissiana amne superato , in Phocen- 
sium planitie biduo stativa habuere : ut in- 
certum hosti facerent, petituri ne Jucensein 
agrum essent , an in Pistorienses concessuri < 
Mox trajecto propere flumine , ad Cerruliura 
prope Vivinariam Gallenamque in conspectu 
hostium locatis castris , triduum substitere : in- 
structa acie, signorumque cantu Castruccium 
in praelium vocando , qui cum X. peditum 
millibus , octingentis equilibus prope tende- 
bat . quod ubi frustra fieri intelligunl , cal- 
lido duce non metu sed arte praelium detre- 
ctante , conversis signis domum revertuntur . 
Fuerat quidem animus Lucam aggredi : sed dif- 
ficultate operis , cum et largis commeatibus, 
ct immensa pecunia in eam rem opus esset, 
omisso incepto, tota belli moles in parvum 
oppidum versa . Ademerat paulo ante Castruc- 
cius Florentinis Artiminurn; novisque munitio- 
nibus firmatum , insuper valido praesidio, con- 
gestisque in longum tempus alimentis muuierat. 

illud expugnare aggressis , triduo in obsidione 
perseveratum . demum corona captum . Prae- 
lium lamen atrox fuit ; pugnatuinque a meri- 
die usque ad primas tenebras , multis utrin- 
que caesis. Sed cum vallo portaeque injecta 
igne cuncta circa arderent , territi oppidani, 
pacto, ut incolumes abire liceret , se se dedi- 
dere. Neque tamen promissis constitit fides , 
mullis abeuntium caesis vulneratisque. Artimino 
recepto . Carminianum Titianumque tentanda 
plerique suadebant: sed fama Bavari appropin- 
quantis, quem Apennino superato Apuam (i) 
pervenisse certis nunciis afferebatur , tuta ma- 
gis quam speciosa et ancipitia sequi cogebat. 
Itaque subductis Florentiam copiis, in bellum 
quod a tanto hoste imminebat, omnis cogita- 
tio incubuit . 

Caesari Apuam intranti Castrnccius citatis 
itineribus ad eam famam profectus, praesto fuit 
cum magnificis donis, quae illi, auguslaeque, 
prima gratiae tentamenta , traderet, tum largi 
omnis generis commeatus in militem advecti 
liberalem aeque ac fidum Caesarianis partibus 
ostendere . Caesar Castruccii praesentia , de quo 
tanta ac tam magnifica praedicari audierat , 

laetus; tum corporis, tum animi vigorem , ser- 
monum simul comitatem sapientiamque , ac 
numerum floremque militiae quam secum ad- 
duxerat contuitus , implere famam optime ra- 
tus, omnes spes suas in uno homine sitas fa- 
cile intellexit. Apua digressum, Castruccius 
fanum usque Feroniae (i) lucensis agri oppi- 
dum , prosequutus est, eo animo , ut Lucam 
secum deduceret ; ubi ad eum excipiendum 
omnia regio more comparaverat . Sed caesar 
ibi substitit, negavitque se Lucam venturum 
antequam Pisas intrasset. Pisani, quibus ad eant 
diem juxta periculosum tam amicos, quam ini- 
micos caesares habuisse , nec dum exoleta Hen- 
rici memoria , qui ultimus ab iis stetisset ; tum 
etiam pontificis maximi Roberti regis Floren- 
tinorumque instinctu Bavarum intra urbem re- 
cipere obstinate recusabant. Flectendis eorum 
mentibus Tarlatus Arretinorum praesul cuin 
Librafactam in pisanum agrum venisset , poslu- 
lasselque pro vetere amicitia, ut legali ad se 
mitterentur, cum quibus de republica ageret, 
sua caesarisque fide venturos redilurosque pol- 
licitus; missi e principibus civitatis Lenimus 
Guinisellus, Albilius Vicensis, et Jacobus Cal- 

censis . Eos Tarlatus cum in omnem partem 
versasset , nunc spe, nunc metu, nequaquam 
tamen adducere potuit, ut caesarem intra ur- 
bem reciperent . Si Bavarus eam cogitationem 
abjecisset LX. millia aureorum civitatem da- 
turam pollicebantur. Nec Pisanis tara caesar 
quam Castruccius timori erat : quem simul ac 
per Bavari obsequium in urbem accepissent, 
qua proferendi imperii cupiditate iiagFarel, de 
se actum existimabant , nil propius futurum 
rati, (piam ut Bavarus, tam validi principis 
fidei obligandae, pisanam rem illi condonaret : 
tradito caesarum more, sua alienaque pro libi- 
dine juxta largiendi . Tarlatus sua spe destitu- 
tus cum legatos dimisisset, eos Castruccius 
Aesare superato intercepit, captosque contra 
jus gentium fidemque in custodiam dedit. Unde 
graves Arretini in Castruccium querimoniae , 
et coram caesare jurgium, alterius alterum incu- 
santis. in quo cum antistes, violatae fidei prodi- 
tionisque Castruccium acerbe insimulasset; iram 
ille non tenuit, inentirique eum, ac vere pro- 
ditorem esse affirmavit: cum post praelium ad 
Topalsium per eum stetisset , quominus Flo- 
rentia caperetur , nonnisi sero ac maligne sub- 
missis auxiliis . Cumque caesar favere Castruc- 
cio magis visus esset, Tarlatus injuriae impa- 
tiens, missione impetrati, dum domum redit, 

aegritudine animi concepto morbo , in itinere 
extinctus est : poenis violatae religioni saci is- 
que , a quorum studio ad arma defluxerat, 
juxte exsolutis . expiatus tamen sub mortem 
dicitur, magna licet sera praeteritorum poe- 
nitentia , veris lacrymis ostentata . Caesar , 
antequam Pisis de legatorum captivitate re- 
sciri posset , Castruccii suasu copias urbi ad- 
movit ad Michaelis fanum: alteraque die trans 
Arnum ad Marci vicum consedit. Castruccius 
ab ea parte quae Lucam respicit, positis ca- 
stris , quantum a Legatia ad Aegidianam por- 
tam muri interjacet , suis copiis circumdedit : 
geminoque ponte ex ratibus ad utriusque 
exercitus commeatum, prohibendamque subsi- 
diis urbem, infra supraque Arni ripas jun- 
xit. tribus equitum millibus, innumeraque 
peditum multitudine, praecipue ex lucensi 
agro , per circuitum disposita , cum etiam ex 
lunensi provincia Liguriaque omnes Ghibelli- 
norutn vires confluxissent . Nec levius pisanis 
ex civibus , quam ex hostibus belluin . Nam 
cum exules se se Bavaro Caslruccioque adjun- 
xissent, eorum opera intra paucos dies cuncta 
fere pisani agri oppida arcesque una cum 
pisano portu, ad intercipienda a mari subsi- 
dia receptae . His inalis civilis discordia acce- 
debat : iis, qui parum in republica poterant, 
r, ii. 1 1 » 

caesari ex invidia dedendam urbem suadenti- 
bus : aliis contra, quorum magnae opes, tole- 
randam obsidionem obnitendumque tenden- 
tibus. Horum princeps Fatius e Gherardesca 
gente: altera pars Vannem Banducii Boncon- 
tis , quem supra ab Ugutione falsis criminibus 
securi percussum memoravimus , filium caput 
praeferebat . Dumque prior sententia valuit , 
civitas strenue defensa : saepiusque ad portas 
ac circa moenia, dum vis infertur propulsa- 
turque , ferociter pugnatum . perseveratumque 
in obsidione ultra mensem ; incolarum aniinis 
ad obsistendum obfirmatis: quamquam et plu- 
ribus machinis moenia undique turresque qua- 
terentur , cuniculoque suffossa muri pars rui- 
nam minaretur. Addebant animum obsessis Flo- 
rentini , regulusque Calaber , qui rogatu eo- 
rum pecuniam submiserat , ne cives collationi- 
bus fatigati , ad deditionis consilia inclinaren- 
tur. Verum Boncontes, sive ut tunc creditum, 
castrucciano auro emptus , sive patriae vi 
demum expugnatae excidium metuens , cum 
in consilio verba de pace ac deditione fe- 
cisset , ita animos inclinavit, ut ferociter a 
plerisque succlamatum sit , pacem se amici- 
tiamque cacsaris , nec incertos belli casus ul- 
tra experiri velle . Quare in eam sententiam 
factum senatusconsultum de urbe dedenda mis- 

sique ad caesarem in caslra oratores , qui has 
deditionis leges perferrent: Pisanos in urbem 
eum excepturos , ac LX. millia praesentia nu- 
meraturos , dum suis legibus vivere permitte- 
rentur , eaque reipublicae forma uti quae tunc 
esset: nec Castruccium exulesque recipere Co- 
gerentur . Caesar cui ut ea urbe potiri glo- 
riosum, ita si infectis rebus obsidionem sola- 
vere coactus esset, nomen iamamque suam ob- 
solefieri cerneret, haud gravate se in eas le- 
ges Pisanos accipere juravit. Satis gnarus ubi 
in urbem receptus esset, eas ex utilitate ser- 
vare aut solvere arbitrii sui fore . Itaque V. 
Id, octobris Bavarus cum augusta Pisas intra- 
vit, magno eorum , qui contra sensissent, nec 
minore Florentinorum luctu , omniumque, qui 
guelpharum partium studio tenebantur: Ca- 
struccio exulibusque extra relictis. Precipuus 
Pisanis a Castruccio ex conscientia metus ; ne 
oblata ultione , quae ipsi crudelitatis avaritiae- 
que exempla, nuper capta Luca , edidissent , 
in cos verteret . Simul ingentes hominis spi- 
ritus noverant ; verebanlurque , ne si hospitem 
accepissent , dominum habere cogerentur : id 
quod evenit mullo ante ominati . Bavarus vix 
triduum Pisis moratus, violatis foederis legibus, 
Castruccium intra urbem accivit : ejusque vo- 
luntati magis demerendae, quem praecipuum 

tantae urbi obtinendae adjutorem habuisset, 
colutnenque fortunae suae nosset, Pisanos lu- 
nensem arcem , Rotarium Versiliae oppidum, 
Calbulum ac Feroniae fanum tradere ei jussit: 
centum millium praeterea tributo imperato; 
relictoque praefecto, qui pisanae rei ipsius 
nomine praeesset; quibus pisanae servitutis se- 
mina haud dubie jacte. Inde cum Castruccio 
Lucam profectus , triumphantis more, omni mul- 
titudine spectandi studio obviam effusa, ur- 
bem intravit : regio apparatu a Castruccio una 
cum conjuge principibusque exceptus . mox 
Pistorium ab eodem Castruccio deductus, at- 
que inde usque ad Florentinorum fines : osten- 
tatis ei opimis fertilibusque agris, totque circa 
florentibus oppidis , quae caesari praesentem 
praedam, sibi perpetuum fructum destinabat: 
inde Lucam reversi, III. Id. novembris diem 
D. Martino sacrum, lucensique urbi soleinnem, 
ingenti laetitia celebravere. Quo tempore cae- 
sar , cui in dies, quantum in Castruccio rerum 
suarum momentum esset, magis dilucebat; ut 
eum sibi arctius obstringeret , solemni ritu 
lucensis urbis dominum creavit; quo reges 
inaugurari solent ritu, corona, capiti illius 
imposita, jussoque regia clamyde indutum, 
phalerato equo per urbem inter faustas po- 
puli acclamationes insigni pompa vehi . Ad- 

didit ei beneficio Pistorium , Lunam , Volater- 
ras , Collem , Geminiani fanum Elsae flumini 
appositum: ut earum urbium, oppidorum agro- 
rumque, caesareo legitimoque jure imperium 
obtineret possideretque , quo qui optimo, par- 
tim quorum jam possessione sua fecerat; cae- 
tera haud dubie, nisi fata illi finem festinas- 
sent, virtute et armis brevi facturus. Quo- 
que beneficium suum Caesar cumularet, An- 
telminellae gentis insignibus adjectis, Bavaricae 
familiae tesseram , caeruleo alboque in aurea 
parma distinctum, deinceps eum ferre jussit. 
Nec Castruccius a cacsare magnitudine animi 
vinci se passus. Nam illi L. aureorum millia; 
augustaeque ac proceribus, ut quisque plu- 
rimum apud eum posset, gemmas margaritas- 
que ingentis pretii, dono dedit: etrusci regni 
spe, quam animo jatn ante conceptam tum 
maxime alebat, divitis patrimonii loco sibi re- 
servata . Caesar Luca excedens Pisas rediit, 
profectusque inde XVIII. Kal. januarii cum 
tribus equitum millibus, magnoque peditum nu- 
mero, X. jumentorum sagmariorum millibus 
exercitum prosequentibus ; ad tertium a Pisis 
lapidem, ad Remedii fanum, Castruccium op- 
periens , castra posuit, praemisso qui itinera 
occuparet, quibus transeundum erat, cum duo- 
bus millibus peditum , DCC. equitibus praefe 

cto (i); utque commeatus in adventum exer- 
citus compararet. Nectebat de industria moras 
Castruccius, aegre imperii sedem deserens: ve- 
ritus ne quid Lucae aut Pistorii , Florentino- 
rum fraude, eo absente turbaretur. Quare cae- 
sar sex diebus frustra expectando consumptis, 
aliis atque aliis literis nunciisque ab Roma 
sollicitatus , quibus si occupare urbem vellet 
maturare iter admonebatur , antequam Ursi- 
norum Robertique regis factio convalesceret, 
XII. Kal. januarii cum exercitu profectus est: 
magna militum vexatione , ob asperitatem hie- 
mis, imbresque immodicos , qui per brumam e 
coelo lapsi pedestre iter impediebant. Nec 
multo post Castruccius , ne spes suas prodere 
videretur, Lucae, Pisis, Pistoriique mille equi- 
tum praesidio cum Udissimis ducum relicto , 
eum ad Voltumnae fanum consequutus est , 
cum mille ballistariorum, lectaque trecento- 
rum equitum manu, ingenti Bavari gaudio, 
nihil ardui magnique occurrere posse existi- 
mantis , quod Caslruccii virtute solertiaque 
minime expediretur. Nec eum sua ratio fefel- 
lit. Nam cum Romae, ubi eum propinquare 
nunciatum est, exorto tumultu, alii tamquam 

Romanorum regem accipiendum; quorum prin- 
cipes erant Sarra Columna, Jacobus Sabellus, 
et Tibaldus Eustachius: alii contra, inter quos 
Ursini, arcendum excludendumque, ut ponti- 
ficis maximi religionisque hostem , contende- 
rent; nihil aptius visum, quam ut Castruccius 
iis turbis componendis, conciliandisque Bavaro 
Romanorum animis legaretur. Is ubi in urbem 
venit , senatusque illi in Capitolio datus , cum 
ea qua pollebat facundia , tum auctoritate , 
quam illi tot rerum gestarum gloria, clarissi- 
mique nominis fama conciliabat, facile persua- 
sit ut caesar in urbem reciperetur. Constalque 
ejus praecipue sapientia ac dexteritate Bava- 
rutn a Romanis receptum . quamquam et aurum, 
inulto verbis potentius, intercessisse Villanius 
auctor est , quo empta suifragia in eam sen- 
tentiam consensere . Caesar , tum responso 
legati tum literis Romanorum excitus Vol- 
tumnae fano digressus , VII. Id. januarii inse- 
quentis anni (i) Romam intravit , summo ho- 
nore laetisque populi acclamationibus exce- 
ptus: vulgo ad omnia immodico: primumque 
in Vaticano, mox in Exquiliis habitavit. Nec 
tantum versa in caesarem populi romani stu- 

(lia , quantum oculi animique omnium in Ca- 
struccium conjecti : privati hominis fama au- 
gusti fastigium premente, alii oris majestatem 
corporisque habitum decore trucem ; alii mi- 
litare robur , oculosque spiritus ac vigoris ple- 
nos, et quocumque se convertissent, studia 
amoresque hominum allicientes admirabantur . 
Sed praecipue in ore omnium erat rerum ge- 
starum gloria, militia in antiquum splendorem 
restituta , actus rornano more triumphus . 
illum esse qui ilorentinam rempublicam cladi- 
bus fregisset , dominumque externum recipere 
coegisset: quem caesares augustique colerent: 
quem post Alexandrum ac Caesarem, summum 
imperatorem omnis aetas tulisset : quique vir- 
tute fortunaque veteres Paulos Camillosque 
aequasset. Quae opinio etiam aucta, postquam 
praesentia , quae plerumque ingentes famas 
extenuare solet , auditis cumulate (idem fe- 
cit . Bavarus quoque cum Castruccio omnia 
deberet, majestati ejus augendae, Senatorem 
urbis , Legatumque suum (i ) creavit . Quo tem- 
pore purpurea toga usum ferunt literis auro 
intertextis insigni ; quibus praesentium futuro- 
rumque arbitrium a Deo optimo maximo pen- 

dere significabatur (i) . Praetera equestrem or- 
dinem illi contulit ; suaque manu gladium la- 
teri ejus suspendit , colloque aureum torquem 
injecit. Comitem quoque Lateranensem ( cum 
is locus vacuus esset ) fecit . cujus munus est, 
dum caesares inaugurantur, quoties id insigne 
capiti imponunt detrahuntque , diadema prae- 
bere aut excipere. Quibus dispositis demum 
postridie idus januarii ab Exquiliis triumphali 
pompa in Vaticanum progressus, insignia au- 
guslalia, quae a pontifice maximo caesaribus 
imponi mos est, Sarrae Columnae, Buccii Pro- 
cessi , Ursinique Ursini populi romani senato- 
rum , ac praeterea Pontis e Monte Migro equi- 
tis manu suscepit: a duobus antistitibus Ja- 
cobo pratensi , Nicolai cardinalis fratris filio, 
ac Aleriensi episcopo augustinensi monacho 
consecratus . in cujus facti memoriam Coluin- 
nenses insignibus gentis coronam addidisse me- 
moriae proditum est: quasi, ut quidam veterum 
scriptorum ait, praeclarum fuerit scelerate fe- 
cisse . Nec contentus Bavarus, se contra jus fas- 
que augustum fecisse , majus nefas adortus (a), 
Joannrm pontificem, Marsilii patavini praecipue 
suasu , quem ea aetas non minus doctum, quam 

impium tulerat, exautoravit, ac in ordinem coe- 
git . quasi sacrosancta pontificum maximorum 
potestas , non divinitus, sed caesarum augusto- 
rumque beneficio collata esset : eosque inaugu- 
rare ac exaugurare mortalium arbitrio liceret. 
Utque scelera nunquam eodem gradu consistunt, 
quo coepere, ejus loco Petrum quemdam Corba- 
rium, Minorum ordinem olim professum, et tunc 
a suis fugitivum subrogavit . quo facto non pa- 
rum -famam moresque suos laesit . princeps 
clari nominis . et si studia partium excipias , 
caetera egregius . 

Dum haec Hornae aguntur, Robertus rex 
Bavari iu urbem adventu , multoque magis Ca- 
slruccii, quem plus quam Bavarum metuebat, 
fatalcmque Guelphis noverat, praesentia ter- 
ritus, finibus praesidio firmatis, cuncta ad bel- 
lum excipiendum necessaria strenue compara- 
bat; ea causa Carolum filium ad tuendum pa- 
ternum regnum ex Etruria revocaverat : ma- 
gno Florentinorum dolore, qui Castruccio pri- 
dem infenso , et tunc viribus praesenliaque 
caesaris praevalido , praedam relinqui non oc- 
culte moerebant. Is V. Kal. januarii hujus 
anni Florentia digressus, Philippum Sangui- 
netum gente Gallum', qui loco ipsius reipu- 
blicae praeesset, cum mille equitum praesidio 
reliquit : caeteris copiis secum adductis . Re- 

gldi discessu Florentini haud dubia belli ex- 
pectatione » moenia civitatis relicere aggressi; 
ab ea parte qua Senas Romamque eunti- 
bus iter est, unde omnis mali metus, novi 
operis muros portamque excitavere, tutiorem* 
que rem suain fore arbitrati , si alienas tur- 
bassent , laedendi Castruccium omnem aditum 
circumspiciebant : absentiam ipsius occasionem 
suain rati: unaque cum illo fortunam ahfutu- 
ram . Nec sane expectandum ipsis diu fuit . 
Baldus Ciccus et Braccius Bandinus guelphae 
factionis Pistoriensium exules erant, hi ad Si- 
monem Tosam profecti, ostendunt parvo ne- 
gocio posse Pistorium ex improviso occupari. 
Fatalem illam Florentinorum cladem , pestem- 
que abesse. ipsos praeter urbis situm, calle- 
re, quae stationes vigiliaeque, quove modo 
agantur, et si incautis superventum sit, pa- 
rum opis in praesidiariis militibus futurum . 
Tosa multum collaudatos, ad Sanguinetum de- 
ducit . qui rem silentio premendam ralus , 
nulli Florentinorum communicato consilio, pon- 
tes trajiciendis equitibus , aliaque militnria in- 
strumenta , quam occultissime Prati confici ju- 
het . utque omnia in promptu esse coni perit, 
uno Tosa secum educto, VI. Kal. februarias 
sub vesperam cum DC. equitibus clam urbe 
profectus , ante mediam noctem Pratum per- 

venit: ubi duo peditum millia in armis, ju- 
mentaque scalis pontibusque onusta illum op- 
periebantur. Inde cum iis copiis , impedimen- 
tisque raptim summoque silentio iter aggres- 
sus , multo ante lucis ortum Pistorium perve- 
nit. Ibi ab ea parte, quae magis aversa a cu- 
stodibus erat, fossae muros ambienti pontibus 
injectis, equitatum traducit, pedites per constri- 
ctam durataiuque gelu aquam incessere. Interim 
conscii qui in urbe erant, sentiente nullo , tan- 
tum muri diruerant, quantum satis erat, ut 
per ruinas patentes, equitatus immitti posset, 
dum igitur equites equis desilientes, eosque 
loris duoentes per eas in urbem irrumpunt ; 
eodem tempore pedes admotis Scalis in muros 
evaserat; vexillisque reguli ac Florentinorum 
erectis , lilia muricesque ferreos , per itinera , 
quibus cives Castruccianique in eos procur- 
rere poterant , sparsere : jamque magna ho- 
stium pars immissa in urbem erat, cum illo qui 
custodias obibat ad arma, et hostes in urbe esse 
conclamante , is slalim cum sociis obtruncatus 
est ; tamen tumultu excitato statim ad arma 
procursum. Interim affluente magis multitudine 
hostium, qui in urbem intraverant, turrim ^ 
portamque ad D. Marci, ponti qui inter pri- 
mam alteramque portam est injecto igne , va- 
lide oppugnabant. Nec segnius cives milites- 

que qui in praesidio erant, ad CL. equites, 
quingentosque pedites , pars in forum , pars 
in hostem procurrere, tuataque vi qui urbem 
ingressi erant obturbati, ut muri ruinas repe- 
tere iterum coacti, quidam metu se praecipi- 
tes darent : tumultuque per incertum noctis 
trepidantium, cum alii intrare, alii urbe ex- 
cedere festinarent , omnia strepebant : viris 
equisque, occursu se se collidentibus: prae- 
cipue inter impedita et angusta loca: cum hinc 
disjecti muri rudera , hinc fossa vallumque ob- 
starent ; infectaque re pulsi abierant, nisi San- 
guinetus suos tum verbis adhortando , tum 
manu ac fortibus factis praeeundo fugam inhi- 
buisset. Quare resumpto spiritu, conscensisque 
equis, tanto impetu in oppidanos praesidium- 
que invecti sunt , ut bis fusos repulsosque 
terga dare coegerint, inter quae prima porta 
jam flammis absumpta , iisque qui in custo- 
dia erant obtruncatis aut captis , omnis equi- 
tatus hostium peditesque magno classicorum 
tubarumque clangore ac vociferatione urbem 
ingressi, Castruccianis retinendi locutn spem 
omnem ademere. Quare cum duobus parvis ca- 
struccii liberis, Henrico et Vulerano,,se se 
in novam munitionem a Castruccio in extrema 
civitate aedificatam recepere: quamquam adhuc 
non absolutam, tamen admodum validam ope- 

risque admirandi ; ut caetera omnia , quae sum- 
mus ille vir animi sui magnitudini paria mo- 
liebatur . Pistorienses,. improviso malo attoniti, 
prius capta amissaque urbe, quam Lentari sen- 
sissent, huc illuc feminae virique velut amen- 
tes passim discurrendo, oumia moestis clamo- 
ribus luctuque compleverant . intendebant pa- 
vorem tenebrae , quae conspectum oculorum 
iiupedieudo , cuncta in majus cogitationi ani- 
morum subjiciebant: nulloque suorum alie- 
norumque discrimine, quisquis occurrisset, tam- 
quam hostis timebatur . in eo pavore ac fuga 
milites , relictis signis, spretoque ducum impe- 
rio, quo quemque avaritia aut libido ducebat, 
per domos ad praedam , ac stupra furentium 
modo vagari incipiunt : adeo ut ad signa cum 
Sanguinato Tosaque vix LXXX. equites resti- 
terint . cum quibus Castruccianos , qui in ar- 
cem confugerant aggredi ausi , a Germanorum 
cohorto tantis animis viribusque excepti re- 
pulsique , ut pluries commissa, pluries relicta 
pugna eorum impetum non ferentes parum 
abfuerit quin etiam urbe pellerentur . Sed 
dilucescente jam die, cum cognito ducum pe- 
riculo, milites undique ad ferendam opem pudor 
evocasset; affluente subinde multitudine Castruc- 
ciani intra arcem recepti, paulo post lucensi 
porta cum regiis pueris Serram evasere, armo- 

ruin equorumque in fuga aliquantum relictis, 
quae hosti praedam fuere , et nisi miles ad prae- 
dam rapinasque dilapsus esset , constat occu- 
pata lucensi porta , Castruccii liberos potuisse 
intercipi : fortuna patris servatos, quae etiam pro 
absente pugnavit. Per hunc modum capta a Flo- 
rentinis Pistorium est, ac omni clade per X. 
dies direpta : Guelphis pariter Ghibellinisque 
militari rabie spoliatis: quos causa dispares, 
avaritia furorque victoriae aequavit. Nec tan- 
tum a praefectis Florentinorum peccatum, quod 
incolumes Castruccii liberos emisere; sed eadem 
socordia , Serra , Titianum , Carminianutn , 
Muriumque omissa : quae capi facile potuere, 
si aut majus parendi obsequium in milite , 
aut major imperandi auctoritas in ducibus 
fuisset. Sanguinetus Florentiam reversus VII. 
Id. februarii triumphantis more urbem intra- 
vit, spolia captivosque prae se agens: inter 
quos magno Florentinorum gaudio Philippi 
Tedicis filius, Castruccii filia genitus, una cum 
parvo nepote, aliisque pueris Ghiheliiuoruin spe- 
ctati : patris avique memoria, quorum prodi- 
tione Pistorium amissa fuerat: laetis .omnium 
animis > prava consilia in auctorem tandem re- 
cidisse . Nuncio amissae Pistorii , tabellariis 
terra marique missis, qui maritimo itinere tri- 
duo Romam perlatus est, Castruccius non minus. 

quam Bavarus moti : qui tam tristi eventu con- 
turbatas sibi omnes rationes invadendi regnum 
neapolitanum cernebant. Neque enim tanti du- 
cis praesentia orbato , ultra audendi, aut fidu- 
cia aut animus erat: quod contra Roberto 
regi laetum , cui nou tam a Bavaro, quam a 
Castruccio metus: quem cura rerum suarum ab 
ejus latere avelli salutem suam interpretaba- 
tur. Quippe rex parum instructus ad obsisten- 
dum erat: nec habebit quem tam forti calli- 
doque , ac praeterea fortunatissimo duci oppo- 
neret. Quare si slatim eo belli moles conversa 
esset, in magnum discrimen se adductum iri 
cernebat. Castruccius multum apud caesarem 
conquestus exprobratoque non falsum vatem 
fuisse; ne quid Lucae Pisisque novaretur, ve- 
nia aegre impetrata , Kal. februarii Roma di- 
scessit: moraeque impatiens , caetcris copiis 
sequi jussis, ipse cum XII. promptissimis equi- 
tum expedito itinere per maritimam orain 
praegressus, (tantum illi audaciae fuit.) V. id. 
februarias Pisas intravit : aliquanto post D. 
equitibus, ac mille ballistariorum manu conse- 
quutis. Ulque erat animi ad omnia invicti» 
nihil Pistorii jactura territus, tuentem fortu- 
nam fulcire aggressus, Pisas a Bavaro aliena- 
tas, arbitrii jurisque sui facere statuit. Quare 
absente caesare liberum spatium nactus, nullo 

praefecti imperatorii respectu, statim publica 
munia a<l se trahere , vectigalia occupare, tri- 
buto insuper civibus imperato in stipendium 
militum sumptusque comparandae in Pistorien- 
ses expeditioni , quam totis viribus molieba- 
tur, coepit. Pisani, quorum cervicibus tamdiu 
formidatum Castruccii jugum jam inciderat , 
non tam libertatem quam mitiorem dominum 
quaerentes, literis ad Bavarum datis, urbem se 
augustae dedere, jurisque illius facere significa- 
vere. Caesar misso statim comite Octingensi , 
qui uxoris nomine Pisanos reciperet, conce- 
ptam in Castruccium iram suppressit , haud du- 
bie eo facto spretus, caeterum majoribus inju- 
riis occasionem praebiturus si agnovisset . Ca- 
slruccius magna et ipse dissimulatione comitem 
amice excepit : dum ne civitatis imperio cede- 
ret , inanibus officiis certare haud in magno po- 
nens discrimine. Caeterum altero post ejus ad- 
ventum die, semel iterumque, ex eorum tem- 
porum more, tamquam dominus per urbem cqm 
universo equitatu, pedestribusque copiis discur- 
rit ; Barisone eugubino , ac Philippo Caprona 
pisano Bavaro fidis, aliisque praeterea civibus^ 
quorum suspecta illi fides, in custodiam datis. 
Tum advocata populi concione, eligi se pisa- 
nae reipublicae dominum in biennium curavit : 

quod III. Kal. aprilis factum in annalibus repefio: 
v. ii. 17 

delinito muneribus pecuniaque Octingensi; ne 
Romam reversus eam injuriam apud Caesarem 
verbis augeret, dictus propterea per jocum, au- 
rea sera comiti os obstruxisse . Hanc famam ut 
certiorem sequutus sum: quamquam non desint, 
qui Pisarum imperium Castruccio sponte a cae- 
sare traditum affirment . Dum Castruccius Pisis 
moratur , Toporium per proditionem occupandi 
ostentata spe , illuc proditore duce noctu cum 
copiis profectus, primam portam obtinuit. Sed 
accurrente Florentinorum praesidio , proditor 
comprehensus interfectusque , quique in oppi- 
dum jam evaserant repulsi . Castruccius Pisas 
reversus , compositis rebus , Lucam venit ; ac 
inde cum magno equitum numero Pistorium 
usque , ad exploranda loca, occurrente nullo, 
processit: Serramque ac Murium novis praesidiis 
firmavit: Florentinis improviso formidati hostis 
adventu torpentibus , nec obviam procedere 
ausis . Inde Lucam reversus , dum obsidioni pi- 
storiensi comparandae totus incumbit, per belli 
curas , pacis inter principes Italiae populos san- 
ciendae studium non omisit . Genuenses Vene- 
tique vetere aemulatione , dum maris imperium 
utraque gens ad se trahit , mutuis injuriis , prae- 
das invicem auferendo, in Syria odia renova- 
verant . ut quaeque utriusque gentis navigia 
fortuito occurrissent , praelia caedesque Orien- 

tis maria infesta habebant. Nihil adhuc publico 
consilio gestum erat, sed jam res in aper- 
tum bellum eruptura videbatur : Venetique LX. 
triremium classem eo animo instruxerant. Ca- 
struccius discordes pacare aggressus, ( quippe 
utraque gens ghibellinae factionis, ad earum 
partium principem suas controversias detule- 
rant ) ita rem conciliavit, ut Veneti damna 
Genuensibus praestarent, nec illi, quamquam in- 
decorum , judicatum facere detrectaverunt ; 
dum sapientia magis quam speciosa sequuti , 
libero maris commeatu frui , ac impendiis par- 
cere cupiunt . 

Interea vere jam adulto , totus in Pisto- 
riense bellum conversus , mille equitibds cum 
magna peditum multitudine eo praemissis, ipse 
Pisis aliquandiu substitit , donec caetera ad ur- 
bis expugnationem necessaria comparantur. Nec 
parvi operis futura res erat . Quippe novis 
munitionibus ipse urbem firmaverat : praeter 
turrium ingentem numerum , perpetua lorica , 
ac duplici fossa circa eam ducta: ut nihil illi 
magis quam suae ipsius artes nocerent . Sed 
praeter insitam animi virtutem, quam pericu- 
losa et ardua majorem faciebant , non parva 
spes ex Philippi regii praefecti Florentinoruin- 
que discordiis erat. Florentini , insita tenaci- 
tate , omnem belli sumptum in Calabriae re- 

gulum inclinabant. «Idcirco se illi annua du- 
» centa millia , in militum stipendia , in muni- 
u tiones commeatusque, omnemque alium belli 
w apparatum pendere; ut ipsi omni alia cura 
» soluti pecuniae tantum cogendae in eam ero- 
» gationem vacarent . ipsos tamen sponte im- 
» pensa sua MD. pedites alere ; cum regulus 
x ex mille equitibus , quos ex foedere debuis- 
» set , vix octingentos in armis haberet, inique 
» admodum nunc de Pistorii munitione appel- 
» lari , cum praefectus gallique milites ejus 
» urbis praeda novissime crevissent . Prae- 
» fectus contra , operam sibi , non sumptus 
» incumbere contendebat . quicquid laboris, 
» quicquid periculi virlutisque esset , suum 
» asserere, impensam in commeatus, in muni- 
tiones ad Florentinos spectare » . Ita per 
avaritiam pravamque animi contentionem, dum 
alii in alios onus rejiciunt , neutris curae 
erat . Constat IV. aureorum millibus Pisto- 
rium muniri potuisse, nisi florentina parsi- 
monia tamquam sumptuosam eam collationem 
respuisset, cum deinde, praeter ignominiam pu- 
doremque male gestae rei , centum millibus id 
bellum eis constiterit, ita comparata ratione, 
ut homines nimis attente avareque parvos sum- 
ptus vitando , in maximos ac minime profutu- 
ros incidant. Igitur per hanc discordiam, cum 

haud ultra duorum mensium alimenta Pistorii 
esse Castruccius nosset, maturandum ratus prae- 
missas copias ipse paulo post III. Kal. junias 
cum caetero exercitu subsequutus est: in quo 
praeter ingentem peditum numerum mille se- 
ptingenti equites fuere. Ante adventum Ca- 
struccii, qui praemissi erant, quicquid a prae- 
teritis cladibus integri in pistoriensi agro su- 
perfuerat, late ferro flammisque depopulati , 
urbi quoque coepta obsidione instabant. Sed 
numero haud quaquarn tantae rei pares , tum 
eruptionibus militum, qui in praesidio erant; 
civiumque qui et virtute et animo militem ae- 
quabant , tum Florentinorum incursionibus , 
qui Prato saepe in obsidentes procurrebant, 
haud parum vexabantur. Sed Caslruccii prae- 
sentia iniquiora omnia hostibus fecerat . Nam 
quadrifariam divisis copiis, totidem locis Ca - 1 
stra posuit, ut ab omni parte aditum hosti in- 
tercluderet. Tum itinera omnia, praealtis la- 
tisque fossis , arborutnque concaedibus interse- 
psit: mira celeritate alibi terreno aggere, 
alibi vallo duplicique fossa educta. Ad haec 
plura castella ligneusque turres, pluteis inter- 
jectis. per circuitum urbis erexit: unde tela ia 
propugnatores e superiore loco ingerebantur, 
omnia rontano more, et e militiae veteris di- 
sciplina. Tum quatiendis muris testudines bal- 

listaeque, ac omnis generis tormenta disposita: 
ut hostium etiam confessione , nihil a magno 
illo duce omissum sil , quod obsidendis urbi- 
bus, ex intima belli arte fieri posset. Ex eo 
tempore , rarae aut nullae ex urbe eruptiones, 
et si qui tentare belli aleam , ac exire ausi es- 
sent, a Castruccianis excepti , saevo exemplo 
ad aliorum terrorem, alii truncati pedibus ma- 
nibusque, quidam etfossis oculis, debiles defor- 
tnatique in urbem remittebantur, quod cum in 
aliquos honesti generis facium esset; propin- 
qui suoruin calamitate moti, eadem rabie, 
quos Lucensium praeteritis velitationibus coe- 
pissent, alios laqueo e muris suspensos neca- 
vere; quosdam adhuc spirantes in frusta con- 
cisos , machinis in castra jecere: ut Castruc- 
cius clade suorum, a caedibus suppliciisque 
captivorum iu posterum abstineret. Illi quo- 
que qui antea Prato in nostros excurrere soliti 
erant , clausis itineribus destiterant : cum et 
latae undique fossae, et stationes militum obsta- 
rent, nec nisi ferro facienda via esset. Quare 
To3a , qui cum mille peditum , trecentorum 
equilutn numero urbi praesidebat, occultis nuti- 
ciis Florentiam significavit, quo in statu Pi- 
storii res esset . « paucorum dierum alimenta 
» superesse . animos civium labare, deditio- 
» uemque respicere, nisi cum validis auxiliis 

» nature succurratur; in ea animorum rerum- 
» que desperatione, retineri urbem diutius non 
*> posse. » Quae audita sera tandem poenitentia 
erroris sui Florentinos admonuere, coactos post 
tempus infinito sumptu facere, quod oppor- 
tune compendio potuissent. Itaque velut ex alto 
somfto experrecti, ad colligenda undique ex 
guelpharum partium urbibus gentibusque auxi- 
lia misere, tum ad legatum, qui pontificis no- 
mine Bononiam regebat missum: a quo aegre 
septingenti equites impetrati : aliam quoque 
manum qui in Gallia Cisalpina erat legatus 
submisit. Quare MCD. equites e sociorum auxi- 
liis in Florentinorum castris erant, quibus ad- 
diti DCCC. quos regius praefectus Sanguine- 
tus ducebat: aliique CDl,X. quibus Virginius 
Landa placentinus, ac Joannes Bonvillaeus gal- 
lus praeerant, amplius duum millium, ac sexcen- 
torum numerum explebant, peditum summam 
quidam ad XXX. millia augent. Veteres scri- 
ptores (i), uti certum numerum non conci- 
piunt, ita magnum fuisse tradunt . Cum his 
copiis duce Sanguineto XIV. Kal. augusti Floren- 
tini ad solvendam Pistorii obsidionem profecti , 
prima die ad Allianam consedere . postero die 



(4) Jovius in Elogio Castrurcii, Villau. lib. 4 0, cap. 80 Hislor. 
Pistoriensis. 

cum in conspectum hostium venissent, castra 
ex adverso locavere. Castruccius cognito Flo- 
rentinorum adventu, omnes copias ex diversis 
quibus tendebant locis in unum contraxit: quo 
paratior ad obsistendum foret, tanto majoribus 
hostium copiis ; relictis cum Galeacio Viceco- 
mite qui itineribus praesiderent, prohiberent- 
que civium eruptiones . Sanguinetus perspectis 
munitionibus, quibus Castruccius urbem con- 
cluserat, ad novi inusitatique operis artes ob- 
stupuisse dicitur. Nam et duplici fossa, vallo 
item duplici omnia septa erant: per utrumque 
ambitum ligneis turribus per intervalla erectis, 
in quibus machinae ac tormenta disposita, ut 
nec exitus inclusis ab urbe , nec aditus foris 
ad intromittenda auxilia esset, praeter arbo- 
rum stragem , qua equitatus inutilis reddeba- 
tur; cum per impedita ramis stirpibusque, equi 
incedere regique minime possent . Itaque San- 
guinetus , ne tentato quidem aditu, fecialem 
ad Castruccium misit, qui illi praelium de- 
nunciaret: pellita manuum theca (i) de illius 
aetatis more , missa . Castruccius pugnae nun- 
cio cum honore excepto , se vero eam acci- 
pere, alacri vultu, respondit; cum longe alia 

— f 

(i) II Guanto . 

consilia animo agitaret. Quippe numero impar, 
si acie decerneretur , aequiorem hosti pugnam 
futuram videbat, nec e belli arte rebatur , cum 
ab irruptione hostium tutus, obsessam urbem 
stare diu non posse cerneret , certam victoriam 
in incertam rnartis campique aleam dare . lu- 
diGeando tamen hosti omnia facere , ut velle 
pugnam putaretur. Adeoque simulatione pro- 
cessum, ut operae utrinque , cum ligonibus 
palisque aequandis , ut praeliantes consistere 
possent, campis mitterentur . Sequenti die Flo- 
rentinorum dux prima luce copiis vallo edu- 
ctis, aciem instruxit, magnoque tubarum si- 
gnorumque concentu hostem ad pugnam invi- 
tavit . cumque ad mullam diem in armis ste- 
tisset, sub vesperam nullo obviam prodeunle, 
copias in castra reduxit. Idem altero, terlio- 
que die factum: Gastruccio inane dedecus trans- 
mittente, ac iaterim novis operibus eam par- 
tem munire festinante , qua tentare aditum 
posse hostis videbatur . tanto studio, ut licet 
vapore solis omnia incendente', ipse quoque, 
non ducis magis quam gregarii militis munia 
obeundo, cespitem comportare, vallum statuere , 
terram bidente effodere visus sit. qui labor, 
maxime insalubri anni tempestate, fata illi ma- 
turavit . Sanguinetus , ubi Castruccium detre- 
ctare pugnam videt , cura copiis fu dexteram 

partem , quae in septemtrionem vergit trans- 
gressus : superatis ad Serram faucibus , ad Bu- 
ram amnem castra communivit : eo consilio , 
ut venientes Luca ad exercitum commeatus in- 
terciperet . multo majus negocium facturus, si 
ad laevam praeter Umbronis ripas copias du- 
xisset . Ibi parvis velitationibus sine ullo fru- 
ctu tempus terendo, octo dies substitit; ten- 
tata ter per Virginium Landatn irruptione: 
eoque toties a Castruccianis valide repulso : in- 
ter quae illud etiam Florentinis incommodum 
accidit, quod crebris germanorum equitum ad 
Castrucciuin transfugiis , non sine praefecto- 
rum infamia , quos Castruccianis muneribus pa- 
stos vulgo ferebant, exercitus minuebatur. Nec 
parum gerendae rei discordia ducum obstabat; 
cum de belli ratione inter Sanguinetum prae- 
fectumque bononiensis equitatus non conveni- 
ret. Quare abjecta solvendae obsidionis spe, 
id e praesentibus optimum visum , ut uno tem- 
pore in lucensem pisanumque agrum excurre- 
retur: si clade suarum rerum a Pistorii obsi- 
dione averti posset. Verum antequam a Pisto- 
rio castra moverentur , tentare iterum placuit, 
si Castruccium elicere in praelium possent: rati 
ingeniis elatique animi ducem , insita ferocia 
pudorem toties iteratae provocationis minime la- 
turum . Sed ea quoque ratio illos fefellit . Nam 

ut, cum victoriae spes se se ostenderet, in- 
ter caedes ac vulnera ferox animus gaudebat; 
ita famae contemptor, quodvis ludibrium ab 
hoste haud aegre pati: rationemque ac consi- 
lium inani verecundiae praeferre : malleque de- 
risum ab hostibus vincere, quam laudatum pe- 
rire. quod ubi frustra fieri intelligunt , divi- 
sis copiis V. Kal. augusti alias Sanguinetus 
Prati in statione reliquit; alias Guissiana amne 
superato , in lucensein agruin immisit. Prae- 
fectus bononiensium equitum magnis itineribus 
in pisanum agrum transgressus, famam adven- 
tus sui antevertit : incensoque oppido ad Eram 
fluvium , fossaque Arni potitus , Cascinam eo- 
dem impetu occupavit . passimque populatione 
ac caedibus cuncta vastando, praedasque homi- 
num annentorumque agendo, usque ad Pisarum 
portas impune excurrit, tam agro quam urbe 
praesidio nudatis , cum robora virorum ad ob- 
sidendam Pistorium sequuta dominum essent . 
Castruccius nihil ea clade motus, omnium, quae 
coepisset usque ad extremum pertinax, in obsi- 
dione urbis perseveravit, gnarus tam arcta 
omnia Pistorii esse, ut paucorum dierum mo- 
ram victoriae suae obstare facile pati posset. 
Nec multum temporis effluxerat , cum qui in 
praesidio erat Simon Tosa, trium tantum die- 
rum superantibus alimentis , misso caduceatore 

Castrucoio significavit, urhem se ea lege de- 
dere paratum esse, si abire sibi cuna praesi- 
dio, iisque qui exire cum ipso voluissent, quae- 
que libitum esset ferre secum licuisset . Quam- 
quam ea a summa desperatione profecta Ca- 
struccius inteliigcret , tamen speciosis utilia 
praeferendo, omnisque morae impatiens, in eas 
se leges accipere deditos pactus, III. Nonas au- 
gusti Pistorium intravit . laetus se non tam ur- 
bis unius recuperatae accessione, quam fama 
gloriaque in immensum auctum . Quippe cum 
in caeleris expeditionibus ulramque propitiam 
expertus esset , in hac nihil fortunae, sed vir- 
tuti suae omnia debebat, ea, tam admiranda 
arte, romanae laudis aemulatione, urbem fossa, 
vallo, ligneis turribus cinxisse : omnem hosti- 
bus aditum interclusisse : tam callide stationi- 
bus castrisque dispositis, ut nihil ab antiquis 
ducibus e militari disciplina fieri magis po- 
tuerit. Ad haec tam impare numero universam 
pene Etruriam in se conjuratam, exercitum 
XXX. millium peditum, duum millium ac DC. 
equitum; tot gentibus, tot auxiliis validum adeQ 
sustinuisse , ut nulli aggerem scandere , nulli 
vallum perrumpere , nulli ad obsessos pene- 
trare licuerit . ab eadem virtute profecta , to- 
ties recusatum praelium; toleratas lucensis pi- 
sanique agri clades; constanter obsidionem pro- 

ductam, quamquam fumum flaminamque suarum 
urbium , ac pene gemitus morientium exaudi- 
ret. Gaque omnia non tam militum praefecto- 
rumque , quam sua industria , suis laboribus 
confecta : cum ipse sudore ac pulvere asper- 
sus, ducis, militis munia unus obiret, ut ad 
caeteram felicitatem veluti cumulum accessisse 
putandum sit, hoc illi novissimum militarium 
mortaliumque operum extitisse; eumque in me- 
dia laude gloriaque tam insignis victoriae ex- 
tinctum. Nam dum Pistorio praesidiis firmata, 
Ghibellinisque in eam restitutis, triumphantis 
modo Lucam reversus; Lucae, Pisarum, Pistorii 
Lunae cum adjecta regione, magnaeque partis 
Liguriae litoralis ad orientem dominatione, in 
qua CCC. oppida muris clausa censebantur cla- 
rus, jam Florentiam totiusque Etruriae regnum 
spe et cogitatione praesumit ; immodico labore 
vigiliisque confectus , morbo quo magna pars 
exercitus implicita est, pluresquc insignes viri 
periere, inter quos Galealius imperio Insubriae 
olim superbus; et ipse decubuit. Illo iuLra pau- 
cos dies absumptus est 111. Non. Septembris , 
anno aetatis XLV1I. in medio fortunae glo- 
riaeque cursu , bono Florentinorum fato , re- 
bus humanis subtractus; clara aeternaque no- 
minis ad posteros fuma. Eam necessitatem non 
pie magis quam fortiter tulit: eodemque , quo 

caetera animo mortem vicit. In eo articnlo 
sacris conciliatus, suppliciter admissorum ve- 
niam, pacemque caelestium implorasse dicitur: 
longe felicior futurus , si pro meliore causa 
pugnasset . Tres parvos liberos Henricum, Va- 
lerunum , Joannemque , praeter Octiuum , quem 
regio more furto substulerat, sub Pinae ma- 
tris , virilis animi feminae tutela reliquit: pa- 
ternae fortunae profecto haeredes futuros , si 
virtutis facere potuisset . Mors ejus per ali- 
quot dies suppressa ; ( sic ipse jusserat ) donec 
provisis quae tempus moneret , et decessisse 
Castruccium , et liberos imperare fama eadem 
tulit . Ilenricus natu maximus , cum suo fra- 
trumque nomine Pisarum imperium praesens 
adisset, eique per urbem discurrenti faustis 
acclamationibus plausum esset: populo parvis 
principibus vitam ac felicitatem acclamante (i), 
Lucam ad justa patri solvenda rediit. Funus 
regio more illi postridie Idus Septembris ce- 
lebratum: quodque ejus condi claudique po- 
tuit, in D. Francisci aedem marmoreo sepul- 
chro illatum. Durat adhuc titulus, antiquis 
literis inscriptus , nomen rerumque gestarum 
gloriam brevi elogio complexus. Mors illius, 

ut Florentinis ingenti adeo cura solutis laeta , 
ita plerisque tristis : reputantibus in eo , post 
veteres caesares regesque , qui militari laude 
quondam floruere , maximum ducem in medio 
aetatis rerumque cursu extinctum: et si vitia 
virtutibus rependas, his multo superantibus. 
Gesta illius vitamque plures scripsere : inter 
quos Florentini duo: sincere, virtutis etiam in 
hoste mirator Villanius : maligne ac fallaciter 
Macchiavellus, vir damnatae jam famae, nec mi- 
nus dubia religione quam flde . deinde Tegri- 
mius, aliique ; quibus, ut ejus generis scriptionis 
mos est, privata ac minutiora persequutis; nos , 
quae publica , et ad memoriam posteritatis 
illustriora , tantum in annales retulimus . 

BREVIARIUM LIBRI 



J nfelix reip. status post Castruccii mortem. Civi- 
tas undique odiis septa. Florentini amissa recupe- 
rare incipiunt . Eavarus in Castruccii filios ingra- 
tus . Pisas Lucamquc illis aufert . Germani milites 
ab eo deficiunt. Cerrulium occupant, mox Augu- 
stam Lucamquc • de ea vendenda cum Florentinis 
agunt . Regio ad Xaevulam Florentinis se dedit . 
Pisani Lucam LX. millibus emunt , sed sine fructu. 
Luca Barbarorum auctio. Gerardino Spinulae XXX. 
millibus venditur . in eum Castruccii liberi se armant. 
Florentini Catinum obsident. Spimda succurrere 
frustra tentat . Luca a Pisanis obsidetur . Lucenses 
Joanni Bocmiae regi sc dedunt . Singuli cives in 
ejus verba adiguntur . Carolus regis flius Lucam 
venit . item rex , qui Petro Russo Lucam XXX. mil- 
libus oppignerat, magna ex imbribus clades. Joannes 
rex Lucam simulate Francorum regi dono tradit, 
eam Russo libere permittit . ille Mastino Scaligero : 
qui regibus ea aetate par . Florentini saepius 
Lucensibus infesti. Mastini fortunae inclinatio. 
Luca religionibus a pont. Max. solvitur . Masti- 
nus Florentinis Lucam vendit, eam Pisani obsi- 
dent . Florentini intra Augustam recepti . a Pisa- 



nis funduntur . Robertus rex Lucam a Florentinis 
repetit. Pisani Lucam obtinent, eorum in Lucen- 
ses acerbitas . Robertus rex moritur . Rusticus Pcra- 
nus proditione libertati obstat, dira toto terrarum 
orbe lues. Pisani de evertenda Luca agitant . So- 
cietatum peregrinantium origo et auctor. Carolus 
imperator in Italiam venit . Lucam cum conjuge in- 
visit . Franciscus Castracanus a Castruccii liberis 
interficitur . Civium proditione libertas differtur . 
Saevum Castruccii filiorum fatum . conjuratur in Pi- 
sanos. Joannes Agnellus Pisarum Lucaeque dominus. 
Carolus imperator iterum in Italiam Venit : Lu- 
censium praecipue invitatu. Agnellus tabulati ruina 
coxam frangit. Dominatum amittit .'''Urbanus F. 
praecipuus liberandae civitatis auctor. Carolus Lu- 
cam liberam pronunciat . CC. millium tributum in- 
dicit . arma in Pisanos capta . Mutro, receptus. Ca- 
rolus novam arcem inchoat . pro concione iterum 
Lucam liberam esse jubet . Cardinali Guidoni remp. 
ordinandam committit . Francisci Guinisii opera ci- 
vitas in servitutem non relabi tur. Aldericus Antei- 
minellus captus, et in exilium pulsus. Bcrnabos ob- 
tinendae Lucae spe frustratus . 

Continet Acta annorum XL1I. 

ANNALIUM 

AB ORIGINE LUCENSIS URBIS 

LIBER SEPTIMUS 



C^uod e sole ac die in obscura ac subterra- 
nea loca transgressis evenire solet, ut oculis 
caligantibus titubet animus, nec ubi gentium 
sit expedire possit ; id mihi a luce victoria- 
rum triumphorumque in istam veluti reipu- 
blicae noctem , quae Castruccii mortem per 
annos XL1I. consequuta est, operis cursu in- 
gredienti contingere non dissimulem : ut nec 
progredi nec consistere in hac rerum cali- 
gine satis queam . Et quidem eam labem ac 
ignominiam temporum praeterire, a talium re- 
cordatione stylus abhorrens suadebat. Sed eo- 
rum exemplo, qui romanas res scripsere, qui- 
bus urbem a Poenis obsessam , a Gallis captam , 
imperaturumque terris populum ad Furcas Cau- 
dinas sub jugum missum, nudatos consules , au- 
gustamque illam geminorum regum speciem lu- 

dibrio habitam, minime tacere fisum ; ne hanc 
quidem partem i quamquam acerbam ac lu- 
ctuosam memoratu , ab annalibus meis exclu- 
dere justum putavi: multo magis quam qui passi 
sunt , eis futuram dedecori qui fecere . Neque 
ego tot malorum causam, in fatalem quamdam 
necessitatem contulerim, qua ita rerum series 
innexa sit, ut aliae ex aliis, prosperae, aut 
adversae , alterna vicissitudine pendeant ; exi- 
stimemque imperiorum ac rerumpublicarum , ut 
ortus processusque, ita inclinationes obitusque 
fato esse : sed coelestis providentiae consilio ad- 
scripseriin, cujus nunquam tam manifestae in 
ullum populum irae , quam in lucensem pa- 
tuere ; ob spretam religionem dirasque , qui- 
bus favore ghibellinarum partium Castruccius 
in praeceps tractus , patrium ruinae suae im- 
plicuit . Ko mortuo, unaque cum illo quic- 
quid e Lucensibus timebatur cxtincto , novum 
imperium , una femina , tres pueri aetate et 
consilio imbecilles ; dubia praeterea externo- 
rum militum fides, et qua mujor lucri spes 
appareret vires transferre assueta ; tot undi- 
que circumstantibus odiis invalidum auxilium 
erant . Praeter invidiam semper ingeniis fortu- 
nae comitem, multae magnaeque inimicitiae ci- 
vitatem premebant: oblatum demum veteres iras 
explendi tempus avide arrepturae. Pontifex ob 

ghibellinarum parlium studia, spretam ipsius 
majestatem , impensum Corbario obsequium , 
receptum ab eo missum, qui sacris praeesset 
Rochigianum Tadolinura dirarum ac execratio- 
num religione obruebat . Bavarus, quamvis Ca- 
struccii morte magnum fortunae suae columen 
concidisse acerbe tulerat ; tamen ob ereptas 
Pisas occulte infensus, palam odia in ejus libe- 
ros prolitendi audaciam ceperat, non sine in- 
grati animi nota , jacentis amici ruinas compen- 
dium suum facturus . Florentini , qui tam in- 
fenso hoste sublato, emersisse ab - inferis sibi 
videbantur, omnium maxime impotenter, arma, 
bellum, caedes, vastitatem, servitutem Lucen- 
sibus minabantur . Quibus ad laetitiae cumu- 
lum, Calabri quoque reguli funus accessit, pri- 
die Id. novembris venandi labore , ac coeli gra- 
vitate extincti . Uno tempore duplici jugo libe- 
ratis; quorum altero jam premebantur, alterum 
jam jam imminens pavore suspensi horrebant. 
Pisani vetere in Lucenses odio, illorum impe- 
rium aspernabantur: apparebatque usque eo 
Pistorienses in fide mansuros, donec occasio et 
potenlior hostis defuisset. Praeterea caeterae 
per Etruriam guelpharum partium gentes , pu- 
blice privatimque variis cladibus a victore Ca- 
struccio affectae , fortunam in ejus domo eaque 
civitate, unde ipsis tantae calamitates exortae 

essent aegre aspiciebant. Primus a Florentinis 
belli turbo intonuit: profectusque Sanguine- 
tus cum DCGC. equitum , quinque millium pe- 
ditum manu, Carminianum obsedit. Oppidum et 
ingenio loci, et novis operibus a Castruccio 
munitum , L. equites DCC. pedites custodie- 
bant. verum spatiosior murorum ambitus erat, 
quam si a pluribus simul partibus hostis ag- 
grederetur , a tam parvo numero propugnari 
posset . Quare cum a viginti et amplius locis 
uno tempore Florentini impetum fecissent, 
ilaramasque in propugnatores conjiciendo moe- 
uia nudassent ; incensis portis uno agmine ir- 
rumpunt, omnia rapinis ac caedibus complent, 
in domos ante direptas igne saeviunt . Milites 
qui in praesidio erant , cum quibusdam oppi- 
danorum intra arcem recepti, aliquot dies ob- 
sidionem toleravere. Sed cum 'undique tormen- 
tis machinisque quassatae turres , jam transi- 
tum hosti darent , fessisque integri succeden- 
tes diurno nocturuoque labore propugnatores 
premerent; alimentis praeterea non pro numero 
confugientium congestis; qui intus erant, pacti 
ut incolumes abire liceret, octavo deinutn die 
se se dedidere. Dum Carminianum obsidetur, 
Bavarus Roma digressus , a Friderico Siciliae 
rege destitutus, pecuniarum egens, et cui non 
melior esset fortuna quam causa , per mariti- 

mani Etruriae oram Telamonis portu expugna- 
to, Roseto (i) obsesso; auilita Castruccii morte, 
Pisas omissa obsidione pervenerat: nunciis Pi- 
sanorum sollicitatus , qui castruccianorum ju- 
gum excutere quamprimum avebant : Corbano 
Nicolai V. nomine cum suis purpuratis, toto- 
que aulae ministerio prosequente, ingenti gau- 
dio excepere illum Pisani , quorum instinctu 
Castruccii liberis dominatu illius urbis erepto; 
( qui sub ipsius adventum , desperati retineri 
civitatem posse, cum Germanorum praesidio 
Lucam se receperant ) centum millium aureo- 
rum tribulo imposito , Tarlatinum Tarlatum 
Pisis praefecit . Pisanis inani gaudio laetis , 
quibus libertatis loco erat dominum mutasse. 
Crimini dabatur Castruccii liberis, quod pater 
contra caesarum jus, cum Florentinis romani 
imperii hostibus de foedere agitasset. Adeo im- 
potens cupiditas animum ejus excaecaverat , 
ut ne quidem vero similis causa quaerenti suc- 
curreret. cum nulla suspicio minus in homi- 
nem Florentinorum odio innutritum, floren- 
tino bello immortuum , cadere posset. Sed ni- 
mirum capta oculis cupiditas est: et apud in- 
gratum animum voluntas pro jure' obtinet. Co- 

gitaverat etiam Bavarus , pueros Lucae domi* 
natu exuere: sed ea consilia agitanti Pina ma- 
ter intervenit; quae renovata eorum , quae vir 
ipsius Castruccius pro illo egisset , memoria 
pudorem injecit, accessere preces, lacrymae- 
que; et quod apud avarum animum potentius 
fuit, donum X. millium aureorum, partim prae- 
senti pecunia, partim gemmis appensum, quo 
placatus in speciem , nihil in praesens mutavit. 
Sed a nonnullis Lucensibus , quibus dulcedine 
libertatis gravis dominatio erat, majoris lucri 
spe objecta, ad ingenium rediit: Lucamque 
profectus , eam quoque liberare pollicitus est, 
si CL. millia aureorum cives , pretium liberta- 
tis solvissent. Dum Bavarus Lucae moratur, 
Ghibellinis pro imperio liberorum Caslruccii 
adnitenlibus, Guelphi contra, (quorum Honesti 
principes) pro libertate pugnabant. Quare in 
urbe tumultuatum; pluribusque locis, praeci- 
pue ad Honestorum aedes , adversus equitum 
excursiones, septi claustris itinerum aditus. Sed 
a germanis militibus occupata urbe, Caslruccii 
filii dominatione spoliati ; impositusque prae- 
fectus , quem Porcarium vocitabant, qui Cae- 
saris nomine urbi praeessel, donec pacta CL. 
millium summa persolveretur. Is sive puero- 
rum vicem miseratus , quos ex tanto fastigio 
dejectos , paternorum beneficiorum immemor 

Bavarus in ordinem coegerat , sive propriae 
causae suberant , mandata caesaiis oblitus , 
omnia inoliri. ut eos in pristinum fortunae 
gradum restitueret : praestititque , affinitate 

etiam cum illis conjuncta, eo consilio, ut una 
cum ipsis Lucae imperitaret. Quibus cognitis, 
Bavarus , Lucam iterum reversus , praefecto a 
gubernaculis urbis amoto , Castruccii liberos 
una cum Nerio Saggina eorum tutore hostes 
judicatos, omnique honore ac imperio iterum 
exutos Apuam (i) relegavit : renovata libertatis 
mentione , si promissa GL. millia a civibus 
praestarentur. Verum , dum tam a Pisanis quam 
Lucensibus , in rei pecuniariae angustiis , id 
tributura grnvaliin confertur ; germani milites 
qui in cacsaris exercitu erant morae impa- 
tientes, quod jam diu debita stipendia in alium 
aliumquc diem rejicerentur, tumultum in castris 
concivere. Ex iis octingenti sublatis signis, 
Lucam animo eam occupandi proficiscuntur . 
Sed cum clausas portas , firmata praesidiis moe- 
nia reperissenl , vicos urbi continentes depo- 
pulati , Cerrulium inter Vivinariam et Mon- 
teinclarum , collibus qui ad orientem lucen- 
sem agrum a regione ad Naevulam amnem dis- 
terminant , impositum, occupavere : quem lo- 

cum Castruccius praeteritis bellis, firmissimis 
operibus munierat, castris ibi positis , in subje- 
ctam regionem excurrendo , vastitatis metu 
commeatus ab incolis .extorquebant. Caesar ea 
consternatione militum motus, Marcum Vice- 
comitem ad eos misit, qui spe ac promissis 
delinitos ad obsequium revocaret, ejus lega- 
tionis summa ea fuit, redituros se in castra 
caesaris, si LX. millia aureorum accepissent, 
agitaverant etiam ante de vendendo Florenti- 
nis Cerrulio; sed illi eadem avttritia, qua mu- 
nire Pistorium pridem omiserant, eam quoque 
occasionem omisere . Verum dum Bavarus ea- 
dem qua promiserat fide, solutione , rei num- 
mariae inopia , ad praestitutam diem non re- 
praesentat ; milites fallacis hominis vanitate 
exasperati , vicecomitem tamquam vadem obsi- 
demque retinuere . Caesari his difficultatibus 
implicito , Actius vicecomes Galeatii Pisciae 
nuper defuncti filius, spe recuperandae domi- 
nationis oblata, si in paternum avitumque im- 
perium restitueretur, centum viginti quinque 
millia aureorum in stipendium militum polli- 
cetur (i). Bavarus his promissis laetus Medio- 
lanum ire jubet , paternamque fortunam iterum 
capessere: cumque eo Porcarium, nonnullosque 

militum ex eorum numero , qui ad Cerrulium 
tendebant, pecuniae exigendae mittit, simul re- 
tinendo homini , curat Joannem vicecomitem 
Maphaei filium a Corbario pontifice in colle- 
gium purpura torum referri, eique legationem 
per Galliam Cisalpinam demandari. Porcarius 
Bavaro ob ereptam lucensem praefecturam ira- 
tus, XXV. millia ab Actio recepta intervertit, 
ac in Germaniam profugit: nec caesare, nec 
Cerrulii equilibus ea de re appellatis, ex quo 
Bavari in Actium irae : militibusque deinde 
duce Marco vicecomite occupandi Lucam oc- 
casio. Caesar, quamcumque arripuerat spe eum 
deserente , pecuniae inops, veritusque ne cae- 
leri quoque milites , Cerrulii turmarum exem- 
plo ab eo dilaberentur , de restituendis in pa- 
ternum imperium Castruccii liberis agere coe- 
pit. Quod consilium, dum Antelminelli, quique 
eorum partis essent adjuvant; Podii et Sala- 
moncelli cum asseclis impedire conantur; jam 
vallato itinerum aditu , res ad seditionem et 
arma spectabat . Ad eam famam Bavarus Pisis 
digressus , cum Lucam venisset, per urbem 
cum equitatu caeterisque copiis decursione fa- 
cta , ad ordinandam deinde rempublicam ani- 
mum adjecit . ac primum omnium , Podiis ira- 
tus, aedibus eorum injici ignem jussit, quo in- 
cendio Antelminellis eos qui restinguere vole- 

bant prohibentibus, omnes ejus gentis domus 
a foro usque ad angulum Brectum conflagra- 
vere . Eadem clade in Salamoncellorum , caete- 
rorumque ejus factionis saevitum . ipsi urbe 
exacti . quo vero minus pueros , uti destina- 
verat, paternae fortunae redderet, haec causa 
fuit. Castruccio mortuo, Antelminellae familiae 
principatus penes Franciscum Castracanum erat, 
hic per regulum octingensem caesari insinua- 
tus , quos fovere debuisset , eadem stirpe ge- 
nitos, quibus, et imbellis aetas et patris me- 
moria misericordiam et gratiam , etiam apud 
alienos conciliabat, Castruccii liberos opprimen- 
dos susceperat: prava ambitione eorum poten- 
tiam in se declinare decorum ratus . nec dif- 
ficile fuit apud inopem avarumque hominem, 
qui latronum more in dies vivens , cum ni- 
hil haberet quod suum dicere posset, mer- 
catum civitatum ac imperiorum agebat, eam 
spem licitari (i) . Quare oblato duum et XX. 
millium aureorum pretio pulsis iteCum Castruc- 
cii liberis, Castracanus praefecturam lucensem 
Caesaris nomine obtinuit : quae res demum illi 
in exitium vertit. Ita constitutis rebus, relicto- 
que qui Augustam custodirent Germanorum 
praesidio, Bavarus Pisas rediit: insubrico bello 

imminens, quippe Actius imperium adeptus, pa- 
ctam pecuniae summam aliis super alias cau- 
sis dillerebat. Custruccii liberi Pisis Lucaque 
exclusi, Pistorium saltem retinere nitebantur, 
quare Philippi Tedicis Glii, quique iis fave- 
bant, una cum Gerio Saggina, qui se Topalsii 
dominum nominabat, magno numero peditum 
equitumque. Germanorum praecipue , qui Ca- 
struccio Gdissimi extiterant, Pistorium ingressi, 
fausta parvis regulis acclamando (i), tota urbe 
discurrere. Sed fortuna cum ejus vita Castruccii 
domum deseruerat. Nam ad eas voces Pancia- 
lici , Vergellesii , Gualfreduccii aliique nobi- 
les, quibus adversus Tedices irae , populo ad 
arma vooato , simul caesarei praefecti auxiliis 
subnixi, obviam Castruccianis egressi, nomini 
caesaris acclamando, praelium iniere, in quo 
Casirucciani magna accepta clade , alii caesi , 
alii in fugam versi , Tedicibus , Topalsiique 
domino per eum tumultum elapsis. Quare pueri 
omni spe destituti cum in oppida quibus 
antiquo familiae jure imperitabant , concessis- 
sent , paulo post novo fortunae ludibrio iterum 
in recuperandi imperii spem revoluti sunt . 
Bavaro in Insubriam profecto , Tarlatinus Pisis 

cum DC. Germanorum equitum praesidio, Fran- 
ciscus Castracanus Lucae cum CD. relicti , Cae- 
saris nomine dominatum exercebant. Sed una 
cum Caesare discesserat metus, qui rerum no- 
varum cupidos ad eam diem continuerat . 
quare equites, qui apud Cerrulium tendebant, 
triduo post Bavari discessum , Marco viceco- 
mile duce creato, primis tenebris castris Cer- 
rulio motis , antequam dilucesceret Lucam per- 
venere: Germanorumque militum qui in prae- 
sidio erant proditione intromissi in Augustam, 
id initium occupandae urbis habuere. Sed ut 
conciliandae civium gratiae spegiosis nominibus 
uterentur, missis qui llenricuin Valeranumque 
Castruccii filios accerserent , eos intra arcem 
accepere . Verum dum per itinera urbis de- 
currere in armis parant , puerosque principes 
ostentando vulgi studia incendere, cives, qui- 
que eis imperabat Castracanus , veriti ne per 
eam occasionem direptiones, ac incendia fierent, 
ultro civitatem vicecomiti militibusque de- 
dendam censuere . Germani Lucae imperio po- 
liti , praeter insitam ingenii ferociam , ab ino- 
pia etiam et avaritia truces, statim per agrum 
latrocinando dilapsi, nullo sacri prophanique 
discrimine cuncta diripiunt : et si quis obsi- 
stere ausus foret , ferro ac caede ulciscuntur, 
praecipue Campimajoris incolae eorum rabieui 

sensere, advenientibus claudere portas ausi , 
ac defensionem parare , cum tandem vis op- 
pugnantium valuisset , sine ulla misericordia ad 
CD. et amplius trucidati : oppidum direptum 
incensumque. eadem clade omnia circa Pisciam 
ferro flammisque absumpta . et ut quaeque re- 
gio opulentioris praedae spem ostenderet, ea 
potissimum hostis censebatur. Praecipui au- 
ctores vicecomili militibusque occupandi Lu- 
cam , Florentini extiterant : inque iis prhni Pi- 
nus Tosa , et Franciscus Silvestrius Florentiae 
antistes spem illis fecerant, si ejus potiri con- 
tigisset , Floreptinos pretio LXXX. millium 
redempturos, quare cum res ex eorum destina- 
tione cessisset ; Florentiam misere , qui pro- 
missa reposcerent : significarentquc , duceni 

militesque tradere civitatem paratos , si pacta 
pecuniae summa repraesentaretur. Ivere viceco- 
mitis, militumqiie nomine Augustinenses mona- 
chi : tum vitandis suspicionibus, tum auctori- 
tati obtentu religionis conciliandae , sincere 
ac sine fraude agi. Praeter aurum in stipen- 
dia militum, legati petebant, ut Castruccii libe- 
ris parceretur : liceretque iis privato jure ex 
aequo in civitate esse . Germanos milites erga 
parentis memoriam affici, ut proinde parvis ac in- 
nocentibus filiis cautum vellent: neque iis fraudi 
esse passnros , si quid cladis praeter praete- 

ritorum bellorum, veluti tempestatem, florentino 
populo accidisset. Cum haec mandata legali 
exposuissent, scissis in diversa, ut in communi 
re solet, studiis pluries consultatum: aliis quo- 
vis pretio emendam urbem , tot malorum se- 
dem causamque tendentibus ; oblatamque di- 
vinitus occasionem merita ultione parentandi 
tot fortibus viris ipsique reipublicae , castruc- 
ciano bello pene extinctae ac deletae , avide 
arripiendam : aliis suspiciones metusque se- 
rentibus, iidemque militum elevantibus . « sum- 
31 mae dementiae esse Ghibellinis, et hostibus 
3 j credere ; quibus proditioni , ac latrocinio 
31 assuetis, jam dudum nulla fides sit, nulla 
31 religio, nihil propius futurum, quam ut et 
33 Florentini aurum perderent, et Luca minime 
ii potirentur, ad haec quantum dedecus pu- 
3 i blicae majestatis esse , cum filiis tam acerbi 
ii infensique hostis ex aequo pacisci; patique 
31 eos ne dum incolumes , sed et honoratos 
33 esse ; quorum parens internecino odio flo- 
» rentinae reipublicae interitum tot cladibus 
33 quaesissel? quamquam cui persuaderi posse 
33 eos privato jure contentos pacatosque fore 
31 in ea civitate, in qua eorum nomini tam- 
31 quam principum regulorumque acclamatum 
ii sit : quique non tam imperium, quam odium 
>j in Florentinos a patre hereditarium accepe- 

» rint? » Primae sententiae Pinus Tosa , cnjus 
lota ea molitio , auctor erat . alteram Siinon 
Tosa. ejusdem gentis , sed non ejusdem ratio- 
nis, tuebatur: credebaturque privatis odiis pu- 
blicae utilitati obstare : decusque tantae rei 
gentili suo invidere : spretor consilii quamvis 
egregii, cujus ipse auctor non fuisset. Igitur 
re mullis altercationibus extracta , ea demum 
sententia vicit , quae emendam Lucam minime 
censebat . Majore concordia pacem foedusque 
cum Pistoriensibus Florentini sanxere . quippe 
nulla aut levis pecuniae collatio suberat : unica 
fere magnis eorum consiliis mora. 

Lucensis rei conversione , qui Pistorium 
veluti ghibellinae factionis capita obtinebant, 
Panciatici , Muli, Gualfreducii , Vergellesii , 
aliique quibus in Tedices Castruccii affinitate 
suspectos, graves irae : in tanto rerum motu 
retinere civitatem posse sine periculo minime 
arbitrati , ultro ad Florentinorum opes ami- 
citiamque confugerant, foedus in has legens 
ictum : ut Murium , quaeque jam ex pistoriensi 
agro occupassent, Artiminum, Caruiinianum , 
Victorinum Florentinorum essent : ipsi invi- 
cem duodena millia in stipendium militum , 
qui Murlo praesiderent , solverent . exules 
omnes, Tedicibus exceptis , communicatis ho- 
noribus muneribusque, intra certuui tempus rc- 

sii tui placebat: eosdemque amicos inimicos- 
que utriusque populi haberi . Ut ea sine dolo 
malo a Pistoriensibus agi palam esset , fidei 
pignus Titianum tradituros, praesidiumque cum 
praefecto Florentinorum in urbem accepturos, 
abolendae quoque praeteritorum memoriae , 
insignia BaVari , Castrucciique passim dejecta: 
ne quod usquam vestigium pristinae servitutis 
occurreret : ludique tamquam in novae liber- 
tatis exortu , magna laetitia celebrati . Pisto- 
riensium exemplo , vicina ad Naevulam flumen 
oppida, quae Lucensium juris erant, Catinum, 
Piscia, Massa , Cocilium, Collis, Bujanum , Uza- 
num , Victorinum , Summanum , afflicta ac pene 
desperata lucensi re , impendenti ruinae ca- 
put subducendum rata, praefecto Florentino- 
rum recepto , foedus cum illis inivere : venia 
impetrata eorum, quae castrucciano bello con- 
tra illorum rempublicam commisissent: eosdem 
amicos , hostesque habitura , quos ipsi jussis- 
sent. Ita pulcherrima ac frequentissima regio, 
nec ulli amoenitate ac fertilitate inferior , lu- 
censi dominationi avulsa . Et ne quid pacati 
tranquillique in vicinia lucensi foret, Pisis quo- 
que turbatum . Bavari absentia Pisani ad liber- 
tatis spem erecti , vicecomitis militumque , qui 
Lucam obtinebant, auxilio, Tarlatinum prac- 

fectmn cervicibus depulerant. Laetum id ma- 
xime Florentinis : tantumdem libertati secu- 
ritatique suae accedere haud ignari , quantum 
auctoritatis potentiaeque Bavaro in Etruria 
decessisset . Quo tempore , tuto Florentiam ve- 
niendi commeatu vicecomiti dato , mentio ite- 
rum de Lucae emptione LXXX. millium pretio 
injecta: eademque civili aemulatione, Lucen- 
sium bono disturbata. Ita disponentibus fatis, 
ut Florentini infelicium amantium more , eam 
urbem semper ardenter concupiscerent, nun- 
quam potirentur. Cum haec a vicecomite Flo- 
rentiae aguntur, Pisani ad quos ea res per 
manaverat, veriti ne Lucae accessione Floren- 
tinos auctos , graves reipublicae suae senti- 
rent, praevertendum rati, LX. millia militibus 
obtulere, si Lucam pacisci secum vellent: 
tantaque festinatione actae res , ut antequam 
obsides acciperentur, persoluto pretio, Germa- 
norum perfidia , militari more cuncta non fide , 
sed utilitate aestimantium , et civitatem et au- 
rum amiserint . Huic damno aliud ab ira Flo- 
rentinorum accessit . Nam indignati Pisanos non 
satis habere, diuturnae servitutis jugum, quod 
jam diu sub Ugulione, Castruccio , ac novis- 
sime sub Bavaro passi erant excussisse ; sed 
etiam veterem magnitudinem , ac imperii in- 



Digitized by Googl 



agi 

crementa respicere ; Beltramo Baucio (i) qui 
Roberti regis nomine Miniate obtinebat, cum 
mille equitum , majore peditum manu in pi- 
sanum agrum immisso , cuncta usque ad ur- 
bis ipsius portas depopulando , praedasque 
hominum jumentorumque agendo, vastavere, 
inde omni regione ad Eram (lumen rapinis 
ac incendiis depopulata, occupatisque ac ever- 
sis oppidis Pratilione , et Camporena , Pisano- 
rum audaciam acerbe ulti, eos ad petendam 
pacem compulere . Nec a Florentinis gravate 
admodum data, ut a caeleris vacui , lucensi 
bello toti incumberent . Nam dum pisanum 
agrum caedibus rapinisque vastant , qui ghi- 
bellinarum partium Castruccii liberis Catini stu- 
debant, auxilio copiarum lucensium , quae To- 
palsii cum ejus loci regulo erant, oppidum 
et silu et operibus validum , contra foedus 
nuper ictum , a Florentinis defectione averte- 
rant: pulsisque Guelphis , Lucensium nomine 
obtinebant. Quare pace cum Pisanis Toporii (a ) 
sancita , cum omnibus copiis ad Naevulam flu- 
men ire pergunt . incensisque ac eversis con- 
tinentibus oppido vicis, Americo Donato in 
Catini obsidione relicto, valida peditum equi- 

tumque praesidia , Bujano caeterisque ejus re- 
gionis municipiis in fide continendis imposita. 
Catinensium exemplo a Ghibellinis Victorinen- 
sibus defectio frustra tentata: nam cum Do- 
natus conjurationis principes Catinum ad com- 
municanda consilia pergentes comprehendisset, 
oppidum quoque vi coepit, praesidiuraque illi 
fiorentini populi nomine imposuit, interim Ca- 
tinum ita circumsidere visum, ut milites qui 
in vicinorum oppidorum praesidiis erant ex- 
currendo, aut omnino commeatus obsessis prohi- 
berent, aut non nisi furto magnisque praesidiis 
importari possent . Tantas rerum conversiones 
unius viri mors effecerat, quas magnus ille 
dux, veluti divinans, supremis vocibus, ducta 
similitudine a tesserarum ludo , amicis lectum 
ipsius circumstantibus, mortemque tam immatu- 
ram deflentibus praedixerat (i) . Sed ad nullos 
magis quam ad Lucenses, ex ejus morte cala- 
mitas pervenerat. Quippe nulla reipublicae for- 
ma , nisi quam et milites et barbari, ex vo- 
luntate , non ex ratione dedissent ; eorum im- 
perio nutuque tamquam captivi agebantur . 
quotidie velut in auctione, nova pretia licita- 
turis proposita : nec ullae circa gentes , cum 

quibus Cerrulii milites , tradendae urbis pa- 
ctiones non inirent solverenique : huc post 
tantam victoriarum triumphorumque gloriam 
redactae, ut tamquam praeda spoliumque la- 
trocinantis barbariae venalis esset . Sed cum 
nec iis spes retinendi esset, nec facile licita- 
tor reperiretur, satis gnaris, quibuscumque ea 
addicta esset , bellum ac pericula empturos ; 
rursus Florentinos tentare placuit: cum eorum 
metu caeteri nomina minime profiterentur’. Igi- 
tur tertio res in consultationem adducta: iis- 
demque civium discordiis invidiaque, e fau- 
cibus Florentinorum Luca erepta . cum per- 
vinci non posset , ut ea publice emeretur , 
quidam privatorum professi sunt, se LXXX. 
millibus sumptu suo redempturos : ea lege ut 
respublica ex ea summa XIV. tantum pen- 
deret: atque interim augustam arcem ac XX. 
Germanorum praefectos obsides haberet. X. mil- 
lia mercatores lucenses , olim ob guelpharum 
partium studia urbe pulsos collaturos. reliqua 
LVI. millia florentini mercatores spondebant . 
postulabant contra , ut omnia portoria ac ve- 
ctigalia Lucensium ipsis addicerentur, donec 
sumptus in eam emptionem facti ratio ex ae- 
quo constaret: ita tamen, ut ex redacta pecu- 
nia, primum aerario solveretur. Id porro ho- 
norificum reipttblicae fore, si privata caritate 

tantum patria crevisset, nec aliam occasionem 
Florentinis magis gloriosam atlfuluram , tot cla- 
des injuriasque castrucciani belli ulciscendi» 
si eos a quibus toties victi triumphatiquc es- 
sent, tamquam servos emptione suos fecissent. 
Sed ei quoque consilio malignitas alienae glo- 
riae invidentium obstitit: compendiumque sum- 
mae LXXX. millium cui pepercere , infinitis 
impendiis quae deinde Lucae obtinendae fru- 
stra tot bellis fecere , magna usura pensatura, 
adeoque eorum qui tum Florentiae in impe- 
rio erant , ab ea emptione aversa mens fuit , 
ut quicumque mentionem ejus injicere ausus 
esset , minis ac etiam vinculis coerceretur . 
Igitur milites a Florentinis tfxclusi, ad priva- 
tum hominem respexere . Venerat per eos dies 
Lucam Gerardinus Spinula , Genua pulsus , uti 
ghibellinarum partium princeps ; magno nobi- 
lium comitatu, quos eadem causa expulerat, 
hunc manu strenuum, partaque nuper victo- 
ria de pontificis maximi Guelphorumque co- 
piis in Gallia Cisalpina clarum , ac praeter 
veterem familiae splendorem , pluriumque op- 
pidorum dominatum, divitem ac opulentum, 
germani milites de lucensis urbis emptione 
appellavere . Spinula ad inopinatae fortunae 
occursum laetus XXX. aureorum millia pactus, 
obsistente nullo , Lucam augustamque arcem 

obtinuit: plerisque Germanorum ad sua sti- 
pendia retentis: et IV. Non. septembris post 
annum vertentem a Castruccii morte , impe- 
rium urbis accepit, parvo auro eam domi- 
nationem ade*ptus, quam magnus ille vir, tanto 
suorum hostiumque sanguine ,,tot praeliis vi- 
ctoi iisque pepererat. De pretii summa variant 
auctores, aliis XXX. aliis LX. aliquibus (t) 
LXX IV. millibus emptam Lucam tradentibus. 
Nos Villanium , super caeteram Gdem, praesen- 
tem testem praetulimus. Pecunia a mensariis ge- 
nuensibus mutuo accepta : quibus pignori data 
Massa Lunensis , Feroniae fanum , Campus 
Major , ac Pedona lucensis agri oppida : ut 
ex publicis tabulis , quae in sanctiore tar- 
pejae aerario custodiuntur constat. Spinulam 
supra caeteram potentiam tanta dominatione 
auctum , Genuenses guelpharum partium ae- 
gris animis accepere : gravem hostem in po- 
sterum ominati. Sed nullum aeque ac Floren- 
tinos ea res pupugit : tum demum erroris sui 
sera poenitentia tristes, tarnque alte conce- 
ptas in Spinulam iras in pectus demisere, ut 
de pace ac foedere ab eo appellati , se ho- 
stes futuros , et quacumque ratione commo- 

dis illius obstituros , professis palam odiis re- 
sponderint. Nec diu verbis abesse (idem passi, 
praeter Catinum , quod jam diu obsidebant, 
ineunte octobri mense Forum Clodii (i) in vi- 
cinia Pisciensium situm proditione ab eo abs- 
tulere. Id luc^nsis belli Florentinis initium 
fuit; et varietate rerum, et diuturnitate tem- 
poris, et magnitudine sumptuum memorabilis. 
Sed dum in eo muniendo , praesidiisque fir- 
mando , Florentini lentius omnia agunt ; Spi- 
nula cum copiis eo profectus, magno illorum 
pudore intra paucos dies recepit. Tum vero 
Florentia ingentes querimoniae in eos exor- 
tae, qui Lucae emptionem dissuasissent, illa- 
tumque post bellum tanta socordia gessissent: 
non minus ignavos negotiatores quam milites, 
rnterirn Spinula , tum novis militibus , tum pe- 
cuniae in belli sumptus comparandae magno 
studio incumbebat ; ut Florentinos jamdiu in 
obsidione Catini haerentes avelleret : nec Flo- 
rentini praeteritae ignominiae abolendae ces- 
sabant . quibus illud gerendo lucensi bello ma- 
xime opportunum hoc tempore accidit , quod 
Panciaticorutn ope , caeterorumque Ghibelli- 
norum qui Pistorii plurimum poterant , Ser- 

ram oppidum in triennium custodiendum ac* 
cepere . Nam praeter operum munitiones, ut 
supra memoravimus , is est ejus oppidi situs, ut 
iis veluti claustris pistoriensis lucensisque ager 
intretur : quique eas fauces obtineat , ad sua 
tuenda ac invadenda aliena , faciles opportu- 
nitates habeat. Nec Florentini modo , sed liberi 
■quoque Castruccii , veluti paterni imperii in- 
vasorem , jure suo Spinulam dominatu lucensi 
dejicere, omni arte moliebantur, quare VI. 
Kal. decembris, amicorum Germanorumque qui 
patris stipendiis militaverant auxilio Lucam 
ingressi, nullo prohibere auso, tota urbe de- 
currere: militibus, quique iis e populo fa- 
vebant, nomini illorum fausta acclamantibus. 
Spinulae repentinus motus magnum terrorem 
injecerat: hominique extero ac in novo eo- 
que invidioso imperio , cuncta iu majus suspi- 
cio augebat . amisissetque haud dubie domi- 
nationem, nisi arcis augustae praesidio tutus , 
se se continuisset, donec multitudinis studia 
languescerent. Sed optimis quibusque ad eum 
confluentibus, resumpto spiritu, septus arma- 
tis arce egressus , et ipse per urbem discur- 
rit : qui eum assectabantur felicia ipsi , pro- 
ditoribusque tristia mortemque ominantibus. 
Quare castrucciani consensu civitatis territi urbe 
profugere . Gerardinus retenta praeter spem 

dominatione, plures castruccianae factionis in 
exilium ejecit, exautoratisque veteranis, quo- 
rum ob Castruccii memoriam suspecta fides 
erat; novos milites ad arcis praesidium e 
Gallia Cisalpina conscripsit . accitis etiam ex 
Liguria amicis propinquisque , quo pluribus 
munimentis novum imperium firmaret. Floren- 
tini dum Spinula domesticis turbis distine- 
tur, arctiori obsidione Catinum urgebant : 
submissisque eo novorum militum subsidiis , 
per initia insequentis anni (i), noctu scalis ad 
moenia admotis, promptissimus quisque jam 
intra oppidum evaserat . Sed qui in praesi- 
dio erant , caesis qui oppidum intraverant , 
caeteros scalis ligneisque machinis ascensum 
lentantes, magna vi repulere. Americus Floren- 
tinorum dux improspero eventu minime ter- 
ritus , quod impetu occupari nequisset , longa 
arctaque obsidione capi posse non ambige- 
bat . Itaque tamquam in ejus oppidi expu- 
gnatione tota reipublicae summa verteretur , 
tantis operibus Catinum undique clauserat , 
ut qui oculis praesentes hausere , veterum Ro- 
manorum militaribus laboribus anteferre non 
dubitaverint . Nam ad orientem ad lucensis 

agri fines ingentis operis fossain , sex. mille 
passus in longitudinem perduxit : Pisciaque ac 
Bura amnibus in eam derivatis aqua comple- 
vit : altera pariter ad septemtrionem eadem 
latitudine ac profunditate , a radicibus mon- 
tis cui Serra insidet , Bujanum usque per- 
ducta. Naevula, ac Bura fluminibus in eam 
influere jussis . Meridiem paludes tegebant , 
campis ab ea parte stagnantibus aquis late 
super fusis, in fossarum marginibus terrenum 
aggerem construxerat: cui continendo injecti 
magnarum arborum trunci, stirpibus ramisque 
solo extanlibus , perpetuoque nexu inter se 
implicitis, ita aditum claudebant , ut si quis 
irrumpere tentasset, illis tamquam laqueis sernet 
indueret, praeterea vallum praeacutis sudibus 
statuerat , pluteis vineisque perpetuo opere 
circa actis. Ad haec per intervalla ligneae 
turres assurgebant : pluribus munimentis sta- 
tionibusque , tam per acclive montium , quam 
in planitie dispositis : in quibus diu noctu- 
que excubiae vigiliacque agebantur . totius 
operis ambitus XIV. passuum millia comple- 
ctebatur. quippe Florentini suo malo a Ca- 
struccio edocti , veram militiae artem eo ma- 
gistro didicerant. Spinula, tum retinendi loci 
cupidine, tum oppidanorum nunciis sollicita- 
tus, collectis omnibus copiis, accitoque e Gal- 

lia Cisalpina cum auxiliaribus turmis Spine- 
cta Malespina , Luca profectus , primo impetu 
Uzanuin adortus , in quo duo Lucenses ex 
Obiciorum familia, Florentinorum nomine in 
praesidio erant, vi coepit. Verum non eadem 
felicitate in caeleris usus. Nam ubi ad ho- 
stium munitiones successit , latae praealtaeque 
fossae, tum agger vallumque magnam despe- 
rationem injecere . tum ex turribus omnis ge- 
neris missilia in subeuntes ingerebantur : fos- 
sasque injectu terrae congestisque arborum 
caedibus complere aggressi , cum telis saxis- 
que impune vulnerarentur , opus relinquere 
cogebantur. Quare Spinula frustra bis hostium 
munitiones perrumpere aggressus , bis repulsus 
reverti cogitur. Sed non ideo omnem spem 
succurrendi obsessis abjecit, praeter militum 
numerum, quos prioribus expeditionibus secum 
eduxerat, CDL. equitum numero ex Gallia 
Cisalpina auctus, clam etiam Pisanorum auxi- 
liis ( DC. equites, CCC. sagittarios submiserant ) 
adjutus, qui in aperta pace hostilem in Flo- 
rentinos animum occulte servabant, tantum vi- 
rium collegerat, ut praeter innumeram pedi- 
tum multitudinem , mille ducentorum equitum 
manum , e flore ac robore virorum sub signis 
haberet . Cum hoc exercitu Catinum profe- 
ctus, curas Florentinorum intenderat . Quare 

t 

et ipsi novis subsidiis aucto exercitu, amoto 
Americo Donato , illius imperium Alamanno 
Obicio lucensi exuli detulere , strenuo viro , 
et guelpharum partium studiis praecipuo in 
Spinulam odio . Spinula castris ad Pilizatum 
positis, dum id agit ut aut vi peVrumpat 
hostium munitiones, aut eos in praelium eli- 
ciat, capitis discrimen adiit, jurgio inter ipsum 
et Franciscum Castracanum orto . Nam dum 
militari ferocia uterque se jactat, a verbis ad 
manus colkta re , a quodam ex Antelminellis 
qui in comitatu Francisci erant, Spinula vul- 
nus accepit, percussore per tumultum elapso, 
Castracanus cum quibusdam germanorum prae- 
fectis captus, Lucamque in custodiam missus. 
Praefectorum nonnulli securi percussi. Castra- 
cano ignotum: fatis illum saevitiae suorum 
reservantibus . Sub Spinulae adventum Floren- 
tini aucto exercitu, cum maxima copiarum 
parte obviam progressi, ex adverso consedere: 
fossa tantum valloque utraque castra dirimente. 
Spinula tentato saepius aditu, pluribusque si- 
mul partibus munimenta hostium adortus, ubi 
frustra id fieri intelligil, quamquam numero 
longe impar, Florentinos in bellum evocatit. 
quod cum illi Castruccii exemplo recusassent; 
satis gnari Catini omnia extrema esse , pan- 
corumque dierum alimenta superesse , satis ha- 

bito hosti transitum intercludere , solidam vi- 
ctoriam inani rumori praetulere. Spinula ali- 
quot dies sine effectu ex adverso hostium mo- 
ratus, hoc demum consilium coepit. Erat in- 
ter Germanorum praefectos nomine Gobulus, 
belli artium inaxime gnarus, hunc nocte cum 
Burazio e comitibus Gangalandis aliisque Flo- 
rentinis exulibus fratreque Lucimburgo Spi- 
nula cum expedita CDL. equitum , D. 'pedi- 
tum manu ire, ac sicubi laxatas custodias, 
aut munitiones minus firmas animadvertat, 
tentare aditum jubet, ipse sub lucem , ut ab 
eorum sensu hostes averteret, caeteras copias 
castris educit , ac ad 'hostium munitiones suc- 
cedit , majore quam antea nisu expugnare eas 
adortus . Gobulus Serram fere usque progres- 
sus, qua parte raram militum stationem videt 
pontis super flumen Buram transitu expugnato, 
in proximum praesidium magno impetu in- 
vehitur, momentoque obtinet: turbatis impro- 
viso malo hostibus, nec in ea trepidatione 
consilium aut arma expedientibus . centeni 
equites majorque peditum numerus loco prae- 
sidebant. ex his plures interfecti, alii capti; 
inter quos Jacobus Medices Florentinorum 
praefectus , et Tebaldus Castilius e ducum 
numero quos Conestabulos vocabant , gente 
Gallus , aliique nobiles in nostrorum potesta- 

tem venere . praeda quoque omnis generis vi- 
ctores potiti. Lucenses, ubi suos ultra hosti uin 
munitiones progressos vident , omissa pugna , 
citatis itineribus illo cursum intendunt. S|d 
cum ab interiori parte qua brevius iter erat, 
quingenti equites cum magno peditum numero 
a Florentinis missi , aliquantum viae praeces- 
sissent , advenientem paulo post lucensem 
aciem prohibuere : qui jam transierant ne 
ad suos se recipere possent , interclusis . Go- 
bulus quique cum eo erant , ubi se intra 
hostium munitiones deprehensos conspiciunt , 
nec spem esse ut vel ipsi ad suos redire , 
vel illi ad se penetrare possent , quod in 
illa desperatione optimum fuit, in ardua mon- 
tis se se recipiunt: unde crebris in hostium 
munimenta assultibus infesti , illos quiescere 
non sinebant : eodem tempore Spinula cum 
caeteris copiis , ab exteriori parte strenue 
oppugnationem prosequente. Ita per octo dies 
perseveratum : nec illis effugium , neque his 
aditum ferro sibi facere valentibus. Quo tem- 
pore, cum et novis copiis auctum hostium 
exercitum , suumque , tam valida equitatus 
parte avulsa diminutum Spinula reputaret , 
abjecta spe Catinensibus succurri posse, Pi- 
sciam ac mox Vivinariarn subductis copiis , 
magna famae jactura Lucam inde concessit . 

Florentini Spinulae discessu alia cura vacni. 
Catino arctius obsidendo omni ope incubuere, 
nova munitione prope fontes extracta, ne op- 
pidani aquatum exire possent : quod novissi- 
mum malorum obsessis fuit. Quare praeter 
summam alimentorum inopiam , cum se aqua 
etiam interclusos cernerent ; amissa praeterea 
omni subsidii spe, evocatis ad colloquium 
praefectis hostium , pacti ut salvis cum armis 
equisque exire liceret , oppidum dedidere. 
Itaque XIV. Kal. augusti praesidio Lucensium 
egresso , Florentini ingenti laetitia Catinum 
intravere , cum annum totum in ejus obsi- 
dione haesissent . 

Catino recepto, cum de eo evertendo con- 
sultatum esset, duae sententiae fuere, utraque 
magnis contentionibus asserta . altera diruen- 
dum soloque aequandum censebat. « ita et 
» magnos sumptus vitari , qui in eo munien- 
» do, retinendoque necessarii essent, aeter- 
» nuinque monumentum constitui ultae cladis, 
» sub Ugutione a Lucensibus Pisanisque circa 
» illud oppidum acceptae, alii contra , ut 
>■> guelphis partibus maxime fido ignosci opor- 
jj tere contendebant, quippe unos Catinenses, 
» quo tempore a Lucensibus Florentini ejecti 
» sint, a caeteris exclusos sinu accepisse. Sem- 
u per Florentini nominis studiosos extitisse: 

m nec ad Lucenses nisi vi et armis coactos 
» transisse . praeterea lucensi bello, quod tunc 
» gerebatur, nullum locum situ ac munitione 
» magis opportunum esse: utpote in ipsis lu- 
» censis agri’ prope cervicibus impositum», 
llaec sententia , et honestate et utilitate vi- 
cit: Catinumque stare jussum, ac novis prae- 
sidiis munimentisque firmatum. Catini deditione 
uti Florentini fama gloriaque admodum creve- 
rant , ita Spinulae nomen in dies , non apud 
hostes modo , sed etiam apud cives obsole- 
scere. Quare inter quosdam nobilium, de eo 
dejiciendo Florentinisque accipiendis , consilia 
clam haberi coepta. Principes ejus conjura- 
tionis fuere Quarligiuni , Podii , Advocati : 
qui a Castruccio olim in exilium pulsi , a Spi- 
nula restituti , haud quaquam meritis parem 
gratiam referebant . addiderat se illis Saggina 
Topalsii dominus , Spinulae ob Castruccii me- 
moriam infensus . Sed cum ea conspiratio pa- 
rum fido silentio tecta ad Spinulam permanas- 
set , Paganus Quartigianus cum filio comprehen- 
sus ac securi percussus . Quare Florentinorum 
copiae quae ea spe ad fines Lucensium ad- 
ventabant, cognita proditorum morte, signis 
retro conversis recessere, meritoque iis factum, 

ut qui aliena occupare tenlassent , sua amit- 
r. /r. ao 

terent . Nam per id tempus milites qui Bujano 
praesidebant , iisdem artibus a Spinula capti, 
oppidum Lucensibus dedidere. Vicus in plano 
ad radices oppidi situs , misso ab Luca equi- 
tata, Florentinis strenue illum defendentibus 
frustra tentatus . Florentini et proditionis im- 
prospero eventu, et Bujani jactura magnas in 
Spinulam iras conceperant . stimulabatque ex. 
ignominia dolor, quod eum per animi fero- 
ciam jactare solitum fama erat; alterum se 
Castruccium futurum : magnoque Florentinis 
constiturum amicitiam ipsius sprevisse. Ilaec 
ille vanus opinione, quasi Castruccii principa- 
tum adeptus, mentem quoque obtinuisset; igna- 
rusque imperiorum fortunam cum virtute aut 
inertia regentium stare aut cadere . Itaque 
nihil propius factum, quam ut oppidorum op- 
pugnatione omissa , universa belli moles Lu- 
cam transferretur. Eo consilie Florentini duce 
Alainanno Obicio, 111. Non. octohris cum co- 
piis Pistorio ac e regione ad Naevulam amnem 
profecti , noctuque Cerrulium adorti , deditione 
obtinuere, eodem impetu capta Mons clarus, 
Vivinaria , ac deinde Martini fanum in collibus 
situm, proximumque illi Porcarium, mox in 
plana deducto exercitu , ac octo idus ad Lu- 
natam pagum stativis habitis, biduo post in 
conspectu urbis ad quatuor stadia casti a loca- 

vere: totum illud spatium amplexi, quod mili- 
tares vias, quarum altera Pistorium, altera 
Topalsium iter est , interjacet . fossisque ac 
vallo castris communitis; quoniam haud parvi 
operis futuram tam munitae urbis obsidio- 
nem videbant; ad hiberna militum pro ta- 
bernaculis casae ex materia extructae . Sed 
antequam militare aliquod opus aggrederen- 
tur, delendae maculae quae ilorentino nomini 
insederat , ludis a Castruccio sub ipsas Floren- 
tiae portas olim per contemptum actis, tres 
et ipsi cursus in Lucae portis extra teli jactum 
instituere : edicto, si quis urbe ad id specta- 
culum egredi vellet, impune futurum. Plurcs 
insana spectandi cupiditate egressi; interque eos 
Gobulus cum CC. quibus praeerat equitibus : 
ea simulatione transfugium ad hostes praete- 
xens. Ea transitione, ut Florentinis aucti animi, 
ita Spinulam non parva suarum rerum difli- 
dentia cepit , tam strenuo duce amisso, el 
qui praeter militarem virtutem, locorum gna- 
rus, omnisque arcani conscius, magnum momen- 
tum ad expugnationem urbis allaturus erat . 
Praefectorum consilio in castris habito , cum 
consultatum esset, utrum vastandus ager, prohi- 
bendique a satione agricolae essent . Gobulus 
alroci seutcnlia ferro ilammisque saeviendum 
censebat, caeteri, quorum princeps totius belli 

dux Obicius, mitiora suadebant . sive quod non 
totum civem exuisset > resideretque in hostili 
animo aliqua patriae caritas; seu lucensi auro 
corruptus , quod vitio illi Florentini vertere; 
abrogato paulo post eidem armorum imperio. 
» se probe Lucensium ingenium nosse: quos 
» facilius esset beneficiis quam malis vincere. 
» si mansuete clementerque agi secum cerne- 
» rent, promptioribus animis deditionem factu- 
» ros». Cum in eam sententiam itum esset, in- 
tra sex mille ab urbe passus, velut in pacato 
sementes factae ( nihil .per militarem licentiam 
quoquam auso) quam cives a duce auro redi- 
mere iniquior fama erat, ac utique postquam 
nihil ea clementia profici , Lucensi busque per- 
/ tinaciam crescere visum, tanta infamia Obicius 
fuit , ut abrogato ilii imperio , iu Cantuccium 
Eugubinutn praetorem urbanum , totam belli 
summam Florentini transtulerint, hominem, ut 
civilium reruin callidum, ita belli artium, et 
militaribus ingeniis tractandis rudem, quique, 
ut eventus docuit, pessimo publico a legibus 
ad arma transierit. Igitur vastari hostiliter coe- 
ptus ager : creveratque Florentinorum exerci- 
tus sociorum auxiliis. Nam et rex Robertus , 
Senensesque ac Perusini , aliaeque foederatae 
Tuscorum gentes, praeter innumeram peditum 
multitudinem , quingentos quoque lectorum 

equitum submiserant. Quare veluti comploratis 
Lucensium rebus , Phocenses , Castrum Fran- 
cum, Crucis fanum clara ad Arnum oppida, 
ultro Florentinorum jugum accepere. Hinc 
optimum hostibus visum, quando et ipsi co- 
piis validi , ac Luca Germanorum transfugio , 
oppidorumque deditionibus in metu esset , eam 
arctiori obsidione urgeri . cum praecipue 
bruma jam appetente , hiberno coelo per im- 
bres nivesque omnia aegrius molirentur. Ita- 
que urbs undique clausa , praecipue ab ea 
parte qua Pisas respicit: quoniam inde obses- 
sis subvehi copimeatus suspicio erat . pars co- 
piarum Ausere superato , ad Gatajolam pagum 
constitit ; tunc quoque aedificiorum villarum- 
que amoenitate nobilem , cum praecipue non 
longe Castruccius villam hortosque regia ma- 
gnificentia extraxisset . Gobulus cum suorum 
equitum turmis, ac praeterea peditum volun- 
tariorum cohortibus , vicum pontemque D. Pe- 
tri occupavit: munitionemque, viae qua Libra- 
factam iter est imminentem, erexit . Lucensi- 
bus Pisarum commeatu interclusis omnia in 
dies arctiora erant : collalisque in commune 
alimentis , maligne quisque diurnum dimensum 
accipiebat : ut res famem potius , quam ino- 
piam spectaret . Quapropter Spinula retineri 
urbem diutias posse diffisus , misit clam Flo- 

rentiam, qui paratum dedere urbem significa- 
rent , si XXX. aureorum millia quanti illi em- 
ptio stetisset , solverentur. ex magnifico duce, 
alteroque , ut ipse per vanitatem jactabat, Ca- 
struccio , pro palam se mercatorem professus: 
quod non virtute atque armis , sed licitatione 
et pecunia decus quaesierat , vendere aequum 
censebat. Primores civitatis cognita Spinulae 
voluntate, ut gratiam occuparent , ipsi quoque 
quam occultissime Florentiam destinavere , qui 
in has leges deditionem paciscerentur . Floren- 
tinos XXX. millia Spinulae adnumerare pla- 
cebat. eo profecto Augustam, tamquam ty- 
rannidis sedem everti : Guelphosque ac Ghi- 
bellinos aequis juribus honoribusque esse, 
tum XXIV. e principe nobilitate equites creari, 
iis quingenos aureos in singulos attribui, ut 
Pistoriensibus factum : Lucamque in populi flo- 
rentini custodia esse , eique in quinque annos 
vectigalia addici, .in sumptus, quos tum recu- 
perandae , tum custodiendae urbi , creandis- 
que equitibus facturi essent, quosque redi- 
mendis caslrucciano bello captivis praecipue 
fecissent . quae summa ad centum millia ex- 
creverat. Dum haec aguntur, cives ad quos 
nullum ex his decus, ulilitasve perveniret, alie- 
nae gloriae, compendiique invidia, cuin omnia 
ad Spinulam detulissent ; ortis inter ipsum i-u- 

censesque suspicionibus, primo dilatum, deinde 
negocium omnino solatum ac discussum. Haec 
exitu anni gesta. Per initia insequentis (i), cum 
magnae in exercitu Florentinorum turbae ex- 
titissent , obsessis respirandi spatium fuit, 
quemdam ex gallis militibus, perlevis culpae ad 
Cantuccium praetorem delatum , is veluti in 
urbe ac inter inermes jus diceret , ferocem 
et armatum ad supplicium duci jusserat . voci- 
feranti ac fidem commilitonum ( DC. circiter 
erant) imploranti omnes sumptis armis adsunt, 
ereptumque lictoribus , qui obsistere tentave- 
rant, caesis aut vulneratis medium recipiunt, 
inde eadem ferocia in praetorium convolant, 
ac duce qui furentibus se fuga subduxerat, 
minime invento, ignem tectis subjiciunt, qui 
vento adjutus , cum per contubernia tabulis 
asseribusque compacta late fudisset incendium, 
magna edita strage quartam fere castrorum 
partem absumpsit, occursu demum militum ger- 
manorum furentes compressi, nec dubitatur , si 
Lucensibus aliquid animi ad audendum fuisset, 
potuisse in ea trepidatione omnes hostium 
copias deleri . Sed alllictae res , et civium 
dissensio, Gobulusque, qui unus maxime id 

praestare cum suis potuisset, proditione aliena- 
tus, eam oppoi'tunitatem corrupere. Sed brevi 
alia via Florentinorum manibus evadendi pa- 
tuit. Jam superiore anno, Joannes Hernici VII. 
imperatoris illius ejus provinciae rex , quam 
Marcomanni quondam incoluere, deinde Boe- 
iniam a posteris dictam accepimus, superatis 
Alpibus in Italiam transgressus, specie quidem 
Brixianis opem ferendi, qui adversus Aelium 
Insubrum regulum eutn imploraverant, re au- 
tem Bavari partes juvandi, in Cenomanis agebat, 
quippe Bavarus attritis rebus , fugae potius 
quam reditus modo in Germaniam regressus 
erat: tanta trepidatione, ut ne quidem Cor- 
barium, cujus PoDtificatus fortuna ipsius sta- 
bat, appellaverit. Qttare is, abjectis ejus hono- 
ris insignibus , coactus in ordinem Joannique 
Pontifici traditus , ab eoque clementer beni- 
gneque habitus, sub molli custodia vitam fini- 
vit. Itaque partibus suis confirmandis, spe 
ac promissis, ostentato etiam Italiae regno, 
Joannem pellexerat, ut cum exercitu Alpes 
transiret, quam adventus Boemi causam a ve- 
teribus scriptoribus ignoratam, Joannis Pon- 
tificis lilerae prodidere . Ad regem igitur 
jam Bergomo Brixiaque potitum, Gerardinus 
Lucensesque legatos misere , qui orarent, ut 
Lucae tot malis fessae , imperium accipere vel- 



Digitized by Google 




• 3.3 

let . « in ejus sinum, tamquam in portum, 
» post tot belli tempestates illam confugere. 
>» ad emn veluti parentem patriae, ac libe- 
» ratorem respicere. » Rex praetec felices in 
Gallia Cisalpina successus, etiam in Etruria 
tam nobilis urbis accessione laetus; « se vero 
» Lucenses patrio animo complecti, et tamquam 
» suos io posterum respecturum, legatis re- 
») spondit . » simulque tres oratores Floren- 
tiam destinat, qui ipsius nomine denuncient, 
ut soluta obsidione , exercitum ex lucensi agro 
deducerent. Florentini ea denunciatione per- 
culsi, spatio interim captando, negant id arbitrii 
sui esse, se pontificis maximi regisque Roberti 
nomine arma in Lucenses sumpsisse: nec nisi 
eis appellatis absistere bello posse. Rex, qui 
non tam quod ignoraret quid Florentini re- 
sponsuri essent , quam ut justam armorum 
causam quaereret, eam legationem miserat; 
ubi contumaces videt, praefectum suum cum 
DCCC. equitibus Lucam ire, ac vi Florentinos, 
ut bello obsistant , cogere jubet. Florentini 
quibus illatarum ab Henrico ejus parente cla- 
dium , quod Arretio abstinere noluissent, me- 
moria haerebat , veriti ne Lucae occasione 
paria a filio paterentur , praetori abrogato 
imperio, illud Beltramo Baucio detulere: viro, 
et regia cognatione et belli artibus claro : 

quamquam saepe fortuna ejus virtuti abfuis- 
set. Hunc e carcere insubrico nuper eductum, 
armis suis praefecere, quasi fatale Florentinis 
esset, adversus Lucenses non nisi e custodia 
ac vinculis, omine parutn prospero, imperato- 
rem accipere. In re nova, ut Ct, magni ani- 
morum motus Florentiae extiterant: praecipua- 
que in invidia apud populum erant , quorum 
malignitate Luca iis toties e manibus elapsa, 
tandem in exteri magnique regis potestatem 
venisset: patris clades Florentinorum malo re- 
novaturi . nulli nisi de ea re sermones in 
foro, in compitis, in omnibus circulis seri, 
illuc tamen, vetera praesentibus conferendo, 
omnes recidere, ut saepe alias, nunc quoque 
magnae alicujus calamitatis causam Ilorentino 
populo Lucam futuram. Baucius ubi ad exer- 
citum venit, cum corruptam militum discipli- 
nam, nihil sani integrique in eo reperisset: 
centum etiam equitibus Arnoldo teutone duce 
transitione facta Lucam transgressis : praete- 
reaqtie regium praefectum adventare certis 
nunciis afferretur, eo minime expectato , cun- 
ctis circa urbem vastatis incensisque, ab ob- 
sidione discessit , quinto mense post quain 
Luca obsideri coepta fuerat. In discessu Flo- 
rentini, Vivinariain ante direptam evertere : 
Vico ad Bujanum pariter incenso ac everso; 

desertisque Colle ac Cocilio , quae relinere 
non poterant. Praefectus regius Kalendis mar- 
tii Lucam intravit, eamqup regis nomine de 
Spinulae manu recepit. Spinula magno cum 
dolore discessit, imperio auroque simul amis- 
sis . Nam cum de pacta XXX. millium summa 
regem appellasset , ab eo insuper perfidiae, 
proditionisque increpitas: ostensitf Florentino- 
rum literis, quae interceptae in manus regis 
venerant , quibus de Luca iis tradenda agi- 
tasse arguebatur. Praefectus recepta urbe Idib. 
marlii in florentinum agrum cum mille equi- 
tum, duum millium peditum manu per regio- 
nem ad Naevulam flumen ingressus, proruptis 
munitionibus operibusque, Catinensi obsidione 
tanto labore actis, praeter Victorinum ductis 
copiis, Cerretum Guidium, Collegontium , Al- 
lianamque cepit incendiique . inde per tri- 
duum in hostico moratus, passitn depopulando 
incendendoque , hominum pecorumque praedis 
actis, magno Florentinorum pudore Lucam re- 
diit. Quibus initiis asperiora etiam Florentini 
ominabantur. Quippe Joannes rex, cujus jussa 
spreverant, non Brixiae modo ac Bergomi , 
sed Parmae quoque, ac mox Mutinae, Regii- 
que dominatione auctus, gravior in dies hostis 
imminebat, duplicavitque terrorem atrox su- 
spicio, quasi Joannis ponliticis Francorumque 

regis accitu , ad occupandum Galliae Cisalpi- 
nae Tusciaeque imperium , Boemus alpes tran- 
sisset: cui, quamquam falsae, non modicam 
auxit fidem regis legalique bononiensis col- 
loquium ad Scultennam flumen in finibus Bo- 
noniensium Mutinensiumque ; a quo multis 
benevolentiae significationibus, amplexu etiam 
atque osculo digressi, postero die simul con- 
vivium multa hilaritate celebraverant. In hoc 
Florentinorum timore , ita poscentibus rcbns 
rex trans alpes regressus, Carolo filio Parmae 
relicto , Lucam Simoni Regalio Philippi filio 
pistoriensi , equestris ordinis , qui se Gaddi 
Montisque clari dominum appellabat, regen- 
dam commisit. Is ab injuriis Florentinorum 
procurationem adorsus, Bargam Jucensi im- 
perio avulsam recuperare statuit. Itaque missis 
illo copiis, cum obsidionem inchoasset, Floren- 
tini Americum Donatum, qui in regionis ad 
Naevulam praesidio erat, cum CD. equitibus 
subsidium ferre obsessis jussere. Donatus per te- 
nebras profectus vix Bujanum pervenerat , cum 
ex insperato incurrentibus D. equitum lucen- 
sium manu, fusus fugatusque est; centum equiti- 
bus caede aut captivitate amissis . Americi clade 
fugaque Uzanum , ac paulo post totius regio- 
nis caput Piscia recepta . Inde regius praefe- 
ctus ad ordinandam rempublicam conversus, 

singulos virilis sexus in verba Joaimis regis, 
Carolique ejus filii, qui postea adeptus impe- 
rium, libertatis parens atque auctor cxtitit, prae- 
sentes adegit. Juravere quater mille CCCCLX VIII. 
tot bellis, exiliis , migrationibusque familiarum 
exhausta civitate . extantque ad hanc diem 
ejus sacramenti tabulae , per publicos scribas 
Nicolaum Cagnolum et Tedicem Anguillam 
confectae, in quibus illud etiam humanae mor- 
talitatis exemplum subit admirari , quod ex 
CCCCXCV. gentibus , quae tunc censae sunt , 
vix XLIY. nostra aetate supersunt : caetera- 
rum nominibus stirpibusque deletis. Mox ad 
emendandas leges animi adjecti, lectique qui 
ei rei praeessent , quos sapientia usuque re- 
rum insignes ea aetas tulerat; Henricus Ghi- 
vizanus, Bonmensius Barga, Paganellus Bona- 
giunta, Nicolaus Stiatta, ac Nicolaus Sismundus. 
jussu quoque regis pontificisque legati, Ala- 
manno Obicio suadente , omnes guelpharum 
partium exules restituti. Haeserat Americi Do- 
nati animo clades nuper ad Bujanum accepta: 
quare ultionis avidus , octobri mense dum op- 
pidani colligendis fructibus occupati essent, 
modico LXX. lucensium equitum praesidio, 
cum CL. equitum , magno peditum niunero 
in eos invectus , volentes in fugam con- 
vertit. Nam cum oppidanis consilia hostium 

patuissent , accitis Piscia CG equitibus , ita 
constituerant, ut dura simulata fuga ipsi terga 
vertissent, illi subito ex insidiis coorti , pa- 
lantes studioque insequendi disjectas Floren- 
tinorum copias aggrederentur, quod cura ita 
lactum esset, hostes improviso malo territi, 
ne quidem tentato praelio, versis habenis ef- 
fuso cursu Catinum profugere . capti tamen 
ex eis supra L. equites, cum quinque militum 
externorum praefectis. Inter has belli offen- 
siones laeta Florentinis accidit Philippi Tedi- 
cis mors; quem artibus suis periisse nemini 
indignum visum . Concesserant sponte paulo 
ante Pistorienses , taedio discordiarum , iniida- 
que Guelphorum Ghibellinorumque intra eara- 
detn urbem societate, in potestatem Floren- 
tinorum ; imperio civitatis illis in biennium 
permisso, quod ut pluribus triste, ita Philippo, 
vetcre odio, acerbum maxime acciderat. Exula- 
bal is Lucae apud affines Antelminellos . Quare 
tum explendis animis, tum ut se se Lucensi- 
bus ostentaret, nihil aeque moliebatur, quam 
ne id gaudium Florentinis sincerum liqui- 
dumque esset . Itaque lentatis quorumdam Po- 
pilliensium, qui in montanis ad Gnes Pistorien- 
sium incolunt, animis; ejus oppidi occupandi 
spe, cum mille peditum, CC. equitum manu illuc 
iter intendit, ubi ad oppidum ventum , cum 

aditus quo intrandum erat perangustus esset, 
nec equos reciperet, qui in equis erant de- 
silientes , iisque extra relictis, oppiduin intra- 
vere: maxima oppidanorum pars ejus consilii 
ignara, strepitu audito ad arma concurrunt, 
eos qui jam in oppidum irruperant vi pro- 
pellunt. Interim fama strenue per agruin vul- 
gata , agricolae undique confluunt , calles 
saltusque notos occupant: captisque equis qui 
soluti ac sine sessore extra oppidum stabant, 
in Lucensium copias irruunt, alios caedunt, 
alios capiunt: inter quos ipse Tedices, affini- 
tate Castruccii, ac pistoriensi olim dominatu 
nobilis interfectus est (i). Paribus fatis Massa 
quoque tentata. est id nobile oppiduin inter 
Bujanum Catinumque pari ferine spalio , in 
laeti frugiferique collis dorso porrectum, vi- 
neis circa, oleisque medium ambieutibus. cae- 
tera obtinent silvae: amnisque Bura , saepius 
in his annalibus memoratus , non longe ad 
orientem fluit, qui ex alto praecipilique 
monte in subjectas rupes magno impetu labens, 
sonorus et torrens aquas vehit . Sed nullo 
aeque is locus, quam incolarum ingeniis, an- 
tiqua fide moribusque memorabilis . Hunc 

Lucenses, qui Bujani in praesidio erant ex 
insidiis adorti , occursu Florentinorum qui 
Catino praesidebant, caesi captique praeter 
eos qui fuga evasere, quatuor signa militaria 
equestria eo praelio amissa : cotnmuni belli 
Clarie nunc ad hos , nunc ad illos inclinante 
fortuna . 

\ 

Felicioribus auspiciis in feroniensi provin- 
cia pugnatum. In ea Barga summa vi oppu- 
gnabatur: operibus munitionibusque per ejus 
circuitum pluribus locis exlruclis. Praeter in- 
gentem peditum numerum DCCC. equites in 
Lucensium castris erant : quare Florentini , ob- 
sessis jam ad inopiam redactis , cum universo 
virium robore , ducto per montes exercitu , 
in conspectum oppidi pervenere. Sed castra 
vallo aggeribusque tum praealtis latisque 
fossis ac caedibus arborum impervia erant: 
clauso ex omni parte aditu, quare hostes in- 
fectis rebus reverti coguntur . Verum paulo 
post, pudore irriti incepti , Spinectam Male- 
spinam , submissis CC. equitibus pecuniaque 
ad belli sumptus, in Lucenses concitavere. 
Erat is factione Ghibellinus, sed usque a Ca- 
struccii temporibus lucensi populo infensus. 
Jgitur cum copiis peditum equitumque, quas 
ipse e Gallia Cisalpina secum adduxerat, au- 
xiliisque Florentinorum, magua solvendae ob- 

sidionis fiducia Bargam advenit. Eodem tem- 
pore Florentini cum DCCC. equitibus lucenscm 
agrum ingressi, ut a Barga obsidenda Lucenses 
revocarent, Ccrrulium , Vivinariam. Montem- 
que Clarum occupavere . Quibus damnis non 
modo minime inotis, in obsidione persevera- 
vere , sed etiam accitis Parma equestribus 
copiis, cum caeteris militibus qui Lucae in 
praesidio erant, ipse regius praefectus eo ade- 
quitavit, ut majore belli mole oppidum ur- 
geret. Quod ubi Florentini intelligunt, relictis 
quae ceperant oppidis , Bargam ire pergunt , 
ut hinc Spinecta , hinc ipsis instantibus ob- 
sidio solveretur . Sed cum clausis undique 
itineribus, castris appropinquare non possent, 
praefectum ad pugnam elicere frustra experti, 
desperatione incepti, Malespina in iunensetn 
provinciam, Florentini Pistorium concessere: 
Bargaque Idibus octobris deditione facta, ite- 
rum in lucensis populi potestatem venit. Con- 
stat CCC. aureorum impendio succurri Bar- 
gaeis in tempore potuisse: cum frustra deinde 
in eam expeditionem C. millia per summum 
rei publicae illorum dedecus impensa sint : 
Florentinis ad omnem sumptum morosis, per- 
que avaritiam rerum opportunitates vitiantibus. 
qu.od crimen ne ab ipsis quidem dissimula- 
tum, qui eorum res perscripsere. Luelam ea 

victoria civitatem, novo gaudio per initia in- 
sequentis anni (i) cumulavit adventus Caroli , 
Joannis regis (ilii: quem Lucenses ut dominum, 
eaque fortuna ac stirpe genitum, summis ho- 
noribus excepere. Intravit urbem ipsis Kal. 
januarii , omnis ordinis sexusque obviam ef- 
fusis: laetisque acclamationibus ut parenti ac 
liberatori plaudentibus; omen potius futuri, 
quam quod eo tempore meruisset . Nam id 
gaudium magni Lucensibus stetit, tributo XL. 
millium indicto: ex quibus, civium fiscis exhau- 
stis , aegre XXV. millia redigi potuere . cum 
quibus, majore Luceusium quam venerat vo- 
luntate profectus, Parmam ad patrem reversus 
est; qui jam ex Gallia a-colloquio Philippi re- 
gis Joannisque pontificis redierat. Ibi conjun- 
\ ctis copiis, ambo Ticinum cum duobus equitum 
millibus , innumera peditum multitudine in 
suorum subsidium profecti , qui civitate ab 
Actio Insubrum regulo occupata , in arcem 
recepti quintum jam mensem obsidionem to- 
leraverant . Sed parum prospere tenlala re , 
arceque ob alimentorum inopiam hosti dedita : 
amissis praetera Bergomo, Brixiaque, quas Sca- 
ligeri Veronensium reguli proditione occupa- 
verant; tam laetis initiis exitu minime re- 

spondente , rex Ttaliae pertaesus , trans Alpes 
reverti animo agitabat. Praecipuus illi metus 
ne inexplicabili bello illigaretur, ex italorura 
principum foedere , cui adversus illum Bava- 
rumque, cui favere putabatur, Robertus rex, 
regulique Galliae Cisalpinae, ac e Tuscia Flo- 
rentini nomen adscripserant . Foedus in has 
leges initum erat , ut corpus MMM. equitum 
constitueretur; e quibus DC. Robertus rex , 
totidem Insubrum regulus, paremque numerum 
Florentini praestarent. Scaligeris DCCC. regu- 
lisque mantuano , ac ferrariensi CC. in singu- 
los imperati , qui eum numerum explerent . 
Peditum iniri summa non potuit, scriptori- 
bus eorum temporum rare illam concipienti- 
bus: cum ea aetate equestris militia unica 
fere in bello aestimaretur. Victoriae fructum 
ita inter se comparaverant: ut si arma feli- 
cem exitum habuissent, Insuhro Cremona ac 
Domnini fanum ; Scaligeris Parma ; Mantuano 
Regium ; Ferrariensi Mulina; Luca tantis votis 
expetita Florentinis cederet. Tantum utilitas 
valuit, unicum dominantibus momentum, ut 
acerbos antea hostes, mixtis Guelphorum Ghi- 
bellinorumque praecipuis ducibus, in unam 
societatem contraxerit: Florentinis Actii dexte- 
ram contingere minime veritis , quae san- 
guine ipsorum cum Castruccio ad Topalsium 

fuso, adhuc madebat. Quibus Joaunes motus, 
deserere Italiam medilans , quae bello amis- 
surus erat, in compendium lucrumque vertere 
decrevit . tanta fortunae conversione , ut qui 
rex victorque , illius , quam jam spe , et opi- 
nione dominus Italinm intraverat, negotiator 
inglorius sordidusque excederet . Itaque cum 
Florentinis, Pisanisque . ac aliis etiam agere 
coepit , Lucamque venalem proponere . Erant 
in comitatu regis, tamquam obsides, Castruccii 
liberi : qui paterni imperii auctionem indigne 
ferentes, clam Parma elapsi , Lucam circa finem 
Septembris mensis, magno clientium militum- 
que numero , inter faustas acclamantium voces 
intravere : factaque per urbem decursione , 
biduo eam tenuere , Augusta excepta, in quam 
regii confugerant. Rex cognita adolescentu- 
lorum fuga , audilaque conspiratione magnis 
itineribus cum parte copiarum Lucam conten- 
dit . cursu tam festinato, ut cum VJI. Kal. 
octobris castrucciani liberi in urbem venis- 
sent, ipse V. Kal. sub vesperam supervenerit, 
cujus inopinato adventu territi adolescentes , 
eadem nocte in feroniensem provinciam cum 
suis profugere . quos iterum rex hostes judi- 
catos, omni honore ac jure spoliavit. Ipse 
cum paucos dies Lucae substitisset , corraden- 
dae pecuniae , quanta in tam angustis rebus 

redigi potail maxima ; demum XXXV. millibus 
aureorum Petro Russo parinensi oppignerata 
urbe, discessit: infausta apud Lucenses nominis 
memoria , nisi Caroli lilii beneficium , patris 
injuriam magnitudine vicisset. Nec caeteri qui 
se Joanni dediderant , feliciores Lucensibus 
extitere . Nam eidem Russo Parma , Folianis 
Regium, Mutina Piis pretio addicta, hoc ob- 
sequii venerationisque erga ipsum relato fru- 
ctu , ut sub corona venirent . Russus Lucae 
possessione politus , renovalisque in Caslruccii 
liberos poenis, Nicolao Podio fanum Feroniae 
eripere statuit. Emerat id a regis v praefecto 
denis aureorum millibus Podius : qui cum de 
jure suo regem appellasset , ejus' beneficio te- 
nuit. Joanne rege cum Carolo fdio Idibus 
octobris trans Alpes profecto, exterorum armis 
dominatuque Tuscia respiraverat ; cum novem- 
bri mense ingens e caelo clades extitit. Qua- 
tuor continuis diebus tanti imbres lapsi , ut 
uno diluvio demersis agris , non alia esset 
visentibus quam lati maris species . strages 
maxime hominum jumentorumque factae, tum , 
labefactatis eluvie fundamentis, plures domus 
collapsae , ruina sua multos oppressere . Flo- 
rentiae praecipua clades saeviit , Arno in im- 
mensum aucto : cujus, impetu murorum urbis 
pars , tres lapidei pontes , plurimae aedes di- 

rutae : innumera sarcinarum merciumque co- 
pia , ex tabernis depressisque urbis locis ; ac 
praeterea quicquid frumenti , vini , oleique in 
cellis conditum erat, aquarum cursum sequuto, 
omnes ejus fluminis accolae miserabiliter ve- 
xati , raptis stabulis armentisque , evulsis mo- 
lis , sementibus quas fecerant diluvie corru- 
ptis , prorutis aggeribus , aequatis fossis , alibi 
aggesta praeter modum humo: ut agri vix 
ullam praeteritae formae speciem servarent. 
Eam cladem publice supra CCL. aureorum 
millia stetisse constat: cum privata damna 
longe majorem summam explerent. Verum haec 
calamitas , bellandi studium minime retarrda- 
vit . Nam per initia insequentis anni (i), Flo- 
rentini qui in regione ad Naevulam amnem 
in stativis erant, Bujanum usque progressi, 
quo propiores Lucae invadendae essent, ea 
loca infesta habebant . Lucenses contra ductis 
ad Arnum copiis , Phocenses fanumque Cru- 
cis, pecorum , armentorumque praedis actis 
vastavere. Quae paulo post Florentini majore 
damno ulti. Nam prosperis foederatorum suc- 
cessibus, qui Cremona capta , vastatisque Mu- 
tinensium Hegiensiumque agris , Parmae obsi- 
dionem parabant , laeti ; ne interim cessare 

riderentur Beltramum Baucium cum DCCC. > 
equitibus in Lucensium Gnes misere . qui omnia 
circa Bujanum Pisciamque depopulatus, Lucam 
usque excurrere parabat, ubi D. equites ex 
copiis foederatorum Parma advenissent. Sed 
eam quoque cladem bono fato suo Lucenses 
evasere. Nam patefacta conjuratione , qua qui- 
dam Germanorum Praefecti pontificii legati 
( erat is Bertrandus Podietus Joannis pontificis 
sorore genitus) auro corrupti, Mastinum Scali- 
gerum capere ac vincire constituerant; digres- 
suque XVIII. turmarum germanicarum, quae ejus 
conjurationis contagio Parmam transfugerant, 
turbatis in Gallia Cisalpina foederatorum re- 
bus, in Etruria quoque constitere . Florenli- 
nisque promisso auxilio destitutis , aggrediendi 
Lucam nec vires nec animus fuit . Quare 
ad fraudes versi, proditoribus duura millium 
ostentato pretio, Uzanum Pisciae imminens op- 
pidum obtinuere: unde semel iterumque in 
lucensem agrum, sub ipsas urbis portas, cum 
D. equitum , mullo maxiina peditum manu ex- 
currendo magnas praedas avexere : quae au- 
ferri nequiverant , flammis aut alia vi corru- 
ptis. quod impune eis facere licuit, praeter 
eos qui in praesidio urbis relicti erant, omni 
Lucensium equitatu Parmam profecto . Obti- 
nendi Lucam non minus impotens quam ob- 

stinata Florentinorum cupiditas, Joanni regi 
qui illius dominatum adhuc retinebat , non me- 
diocrem injecerat curam. Sed cum nec vires 
illi contra tantam belli hostiumque molem 
suppeterent, et validam adeo rebusque suis 
opportunam urbem amittere nollet , per simu- 
lationem regi Francorum Philippo se eam dono 
dare professus est: ut quando vi non posset, 
magno illam nomine a Florentinorum, Galliae- 
que Cisalpinae regulorum armis tueretur. Nec 
rex eadem simulatione magnificum donum ab- 
nuit : perque florentinos negotiatores qui Lu- 
tetiae Parisiorum erant, reipublicae magistra- 
tibus denunciavit, ut Luca in posterum absti- 
nerent . si quid contra ausi essent, cum rege 
Francorum rem ipsis futuram. Turbavit ea de- 
nunciatio Florentinos, pro Lucensibus tot ma- 
lorum serie afflictis , potentem adeo magnum- 
quc regem finitimum habituros, cumque ea de 
re Robertum regem certiorem fecissent, is lite- 
ris Philippum admonuit, Boemura cassa liberali- 
tate alieni largum , dono tradere quae nunquam 
habuisset. Lucam juris ipsius esse,$ibique Ugu- 
tionem per injuriam eam ademisse. Ita trium re- 
gum ambitione vera falsaque Luca expetita. Nec 
difficile Franco persuasum, ut qui ab italicis 
tuscisque rebus procul, ficto muneri nomen tan- 
tum commodaverat: ob eam causam, nec misso 

Lucam praesidio, nec possessione illius adita, 
quapropter Boemus relinquendam ratus, Russis 
antea pignori traditam, retento pretio remisit: 
intra quintum a Castruccii morte annum quatuor 
dominos jam perpessam. Fine anni decessit Joan- 
nes pontifex, pridie Nonas decembris, aetate ac 
aegritudine animi ex improspero italicaruru re- 
rum successu confectus. Vir veheinentioris inge- 
nii, eoque sibi aliisque magnarum turbarum au- 
ctor. juris divinarumque rerum scientia clarus : 
nisi opinando periculosa et ancipitia praetulis- 
set. Pecuniam, quantam nemo alius pontificum in 
aerario reliquit . quae tanta fuisse dicitur , ut 
centies octogies aureorum summam expleret . 
praeter gemmas, vasa aurea atque argentea, 
coronasque gemmis ac unionibus distinctas , 
septuagies extimatione: ut magnae auctoritalis 
scriptores eorum temporum memoriae prodi- 
dere . quam ingentem adeo auri vim, novo 
ambitus genere, sacerdotiorum expectationibus 
invectis , crebraque antistitum mutatione , in 
bellum africanum praecipue collegit. Periit 
anno aetatis nonagesimo , sacerdotii XIX. tanta 
apud posteros invidia , sacerdotalis imperii sede 
in Gallis retenta, quanla Clemens translata. 
In ejus locum suffectus est Benedictus XII. 
sanctimonia et gravitate morum eo fastigio 
dignissimus . Crescebat in dies Florentinis po- 

tiundi Lucae cupiditas: quare principio aesta- 
tis insequentis anni(i), Baucius eorum dux 
munitione inter Uzanum Bujanumque extructa, 
Pisciae Bujannque instabat: ne quid hostile 
ac intutum , ad obsidendam Lucam ituro , a 
tergo relinqueretur. Dum forte ab ea statione 
CL. equitum manus redit , nostri qui in insidiis 
erant subito coorti , terrorem primo ac fugam 
fecere. Verum ubi subitus pavor colligendi 
sui spatium dedit, inhibita fuga praelium in- 
choatum : in quo cum strenue utrinque pu- 
gnatum esset, superiores Florentini evasere: 
uno praefectorum caeso, quibusdam militum 
captis. Sed dum ea victoria incauti solutique 
metu incuriosius agunt , CC. equites Lucen- 
sium , ad primam tristis pugnae famam Piscia 
profecti, impetu in eos facto, socios ulti, majore 
clade fudere: pluribus equitum caesis captis- 
que . Praefectorum vero unus interfectus , 
quatuor capti . Cum autem ex paucorum op- 
pidorum fortuna, quantum molis habitura ipsius 
urbis obsidio esset, Florentini cernerent ; pa- 
ctione foederis , qua cautum erat ut Luca 
ipsis acquireretur, spem suam alebant: cui non 
modicus scrupulus injectus . Russi fratres , 
Petrus , Orlandus et Marsilius , a Joanne rege 

Parmae Lucacque impositi, cum relinendi ea- 
rum urbium imperium , in tantis potentiorum 
cupiditatibus armisque, desperatio incessisset; 
clam accepta pecunia , Actio Insubrum regulo 
tradere moliebantur. Id vero, ubi Mastino Ve- 
ronensium regulo Florentinisque cognitum , sto- 
machari utrique , et acerbe ferre : cum alteri 
Parma, alteri Luca, ut dictum est, ex foedere 
deberetur. Quare motis animis, cum prope es- 
set ut foedus solveretur, colloquio ad Oliium 
flumen habito, permissoque legatis Florentino- 
rum arbitrio, placuit icti jam foederis legibus 
stari : Parmamque Mastini esse , ea conditione, 
ut Actio ad Placentiam Juliamque (i) obtinen- 
dam, foederatorum anna auxilio essent . Quare 
Marsilius Orlandusque Russi, L. millium pa- 
ctione, Spinecla Malespina primum, dein Mar- 
silio Carrariensi qui Patavinis imperitabat, se- 
questre, Parmam Sealigero dedidere: polliciti se 
cum Petro fratre acturos , ut certa pecuniae 
summa , explorata etiam regis voluntate , Luca 
in manus ejus veniret, Florentinis ex foedere 
deinde tradenda. Ex quo tempore palam cum 
Petro Russo de Luca dedenda agi coeptum: 
Sealigero apud legatos Florentinorum, quibus 

id suspiciosum, se ea illorum reipublicae causa 
agere professo . proinde omni cura vacuos esse 
jubere, ipsiusque fidei acquiescere, si Russus 
promissis non stetisset, se D. equitum manum 
in eorum auxilium obtinendae Lucae missurum. 
Qune omnia per fraudem ac simulationem a 
Sealigero acia , ut vana spe inflatos securius 
falleret. Dum Mastinus inanibus promissis Flo- 
rentinos ducit, non deerant ex civibus, qui 
fatis conlra tendentibus , inexplicabilis servitu- 
tis laqueos ultro civitati injicerent. Obtinebat, 
ut supra memoratum est , Feroniae fanum Ni- 
colaus Podius, a regio praefecto X. millibus 
aureorum emptum, is seu retinere oppidum 
posse diffisus , sive promissis Florentinorum ca- 
ptus, praeter arcem illud tutelae eorum per- 
misit : qui in praesidium cum CCC. peditum, 
C. equitum manu Gerozium Bardum eo misere. 
Neque tamen ejus oppidi , tam rebus ipsorum 
opportuni , possessio diu Florentinis mansit. 
Nam Mastino jam Lucae dominatu potito , Po- 
dius XI. millium pretio, pulso inde Florenti- 
norum praesidio , fanum Feroniae tradidit : 
haud diu- tamen eo compendio laetatus . Nam 
intra annum vertentem a Mastino proditio- 
nis insimulatus, quasi cum Florentinis senti- 
ret, ea pecunia bonisque omnibus exutus, et 
auro et oppido caruit. Inter haec magna con- 

certatione utrinque acia re, tandem Pelrns 
Russus fratrum voluntate victus, quamquam 
gravate et cunctanter ,- ea summa qua ipse 
a Boemo redemerat, Lucam Mastino remisit : 
excedensque XIII. Knl. januarii, eam Gilberto 
germano qui in praesidium cum D. equiti- 
bus advenerat, ejusdem nomine tradidit: Ma- 
stino, et literis apud Magistratus, et voce apud 
legatos Florentinorum , qui identidem de ea 
re illum appellabant , se Lucam eorum gra- 
tia habere sancte professo . Verum is tam va- 
lidae urbis imperio potitus , animum ad Etru- 
riae totius dominationem adjecerat: Castruccii 
exemplo, qui eam ad tantas opes fortunain- 
que gradum habuisset. Quare saepius a Flo- 
rentinis fidei promissorumque admonitus, ac no- 
vissime celebri sex principum tolius civitatis 
legatione appellatus , primo per ambages cir- 
cuitusque verborum , alias atque alias causas 
afferendo , eos extrahere : demum impendia 
causatus, quae in Russos fecisset, facturusque 
esset emendae Boemi regis irae , ea venditione 
trucis, ingenti pecunia se daturum spopondit. 
Florentini ( tanta obtinendae Lucae cupido in- 
cesserat ) eo tandfem venere , ut CCCLX. mil- 
lia , partim praesentia numeraturos, partim 
nominibus perscripturos , vadesque ac prae- 
des Venetiis daturos, paciscerentur . tantam 

auri vim profundere in ejus urbis licitatione 
coacti, quain a germanis equitibus, deinde a 
Spinula , tanto minore summa redimere per 
avaritiam discordiasque neglexissent . Dum ea 
pecunia redigitur , tabulisque emptionis confi- 
ciendis procuratores creantur (i), Scaliger ac- 
citis legatis novas pactiones ferens, haud sibi 
pecunia opus esse, ait , qua etiam abundaret : 
Lucam gratis remissurum ea lege , ut Floren- 
tini Bononiae occupandae illi adessent, aut sal- 
tem bello eam petenti non obsisterent . Flo- 
rentini fallacis hominis ingenio tandem perspe- 
cto , lamque propinqua spe , ut ipsi putabant, 
dejecti , pudore simul ac ira tam diuturni 
ludibrii , revocatis oratoribus , ultionem ac 
arma decernunt . Sed Mastinus apparatus eo- 
rum praeverlit : ultroque milites qui Lucae 
in praesidio erant, in regiones ad Arnum Nae- 
vulamque immisit, agrosque Florentinorum ma- 
gna clade vastavit : addita etiam minaci de- 
nunciaiione , se majo mense cum MMMM. 
equitum ad Florentiae portas aifuturuin . Nec 
ea per vanitatem jactasse videri poterat. Quippe 
Mastinus ea aetate omnium Italiae tyrannorum 
potentissiinus habebatur : Verouamque , Bri- 

xiam , Patavium, Yicentiam, Tarvisium , Par- 
mani , Mulinam , Lucam , aliasque urbes impe- 
rio complexus , DCC. millium annuo censu ma- 
gnorum regum opes aequaverat : interim Flo- 
rentini metu ne Mastinus Arretio potiretur 
( id enim cum Petro Tarlalo qui Arretinis 
imperitabat , clam agere, fama vulgaverat ) ipsi- 
que , praecipue si Scaligero Bononiam capere 
datum esset , veluti compedibus constricti un- 
dique tenerentur; violata pace una cum Pe- 
rusinis arretinum agrum ingressi , usque ad ur- 
bis moenia late depopulati magnam cladem in- 
tulere. Tum Mastino detinendo, inito cum Ve- 
netis foedere , arma illi indixere : ut domestico 
bello implicitus, etruscarum rerum curam abji- 
ceret: ipsisque ad occupandam Lucam spatium 
liberius relinqueretur . Sed non ideo territus 
Scaliger DCCG. equites per Bojorum fines in 
subsidium Arretinorum submiserat : quique Lu- 
cae in praesidio erant , CD. equites cum magna 
peditum manu Bujano noctu egressi , Cerretuin 
Guidium adorti, vicisque oppido continentibus 
incensis eversisque , agroque circa vastato , 
corruptisque aut avectis frugibus quae adhuc 
in agris erant, praeda onusti, nemine obvio 
Lucam redierant . Nec diu post , Ciupo Scola- 
rio florenti no exui e duce , iterum Luca pro- 
fecti DCCC. equitum inultoque major peditum 

numerus, trajecto Arno Vicum Florae, adje- 
claque Minialensibus loca depopulati , aedifi- 
ciorum villarumque incendiis rapinisque, amoe- 
nos frequentesque agros solitudinem fecere : 
biduum stativis ad Martinianum habitis, sub 
ipsis collis cui Minialenses insident radici- 
bus . Sed cum interea Florentini collectis mi- 
litibus, qui Emporii , caeterisque in oppidis 
ad Naevulam Aruumque sparsi , in praesidiis 
erant, plures numero sub signis haberent, Lu- 
censium copiae, metu ne multitudine obrue- 
rentur, cluusaeque aggeribus concaedi busque , 
quas ad prohibendam fugam hostes jam admo- 
liti erant, in medio deprehenderentur; nullo 
militiae ordine, disjectae solutaeque, qua quis- 
que potest, sibi consulunt. Quidam onusti praeda 
in "hostem incidere, alii Guissianae paludibus 
submersi , quidam per pisanum agrum palantes , 
gravitate coeli per aestivum tempus morbo ab- 
sumpti. Constat, si Florentinorum equitatus, fu- 
gientium tergis acrius institisset , omnes ad 
unuin in potestatem hostium venturos fuisse . 
Feliciorem Mastini arma in Apuanos Ligures 
mola exitum habuere . Petrus Russus Parma 
Lucaque Mastino traditis, Apuae , nonnullisque 
aliis, quae retinuerat, Galliae Cisalpinae oppi- 
dis imperitabat. Is, ut suspiciosae ingratae- 
quc mentes tyrannorum sunt, coeperat Scaii- 

tamquam proditionis reum reliqua fortuna exue- 
ret. Itaque, ne e Gallia Cisalpina in Etruriam 
descendentibus claustra, suspecti hominis prae- 
sidiis tenerentur , Spinectam Malespinam cum 
P. equitum, mille peditum acie Lucam miserat, 
cura mandatis ut Apuam, Russo dejecto, in ve- 
terem lucensis populi ditionem redigeret. Male- 
spina lunensi arce occupata, positis ad Apuam 
castris, oppidum obsidione circumdedit. Pe- 
trus dum Apua obsidetur, mutatis vestibus , 
cum uno tantum socio per medias hostium 
custodias stationesque elapsus , Florentiam 
venit . ibi mulla de Mastini perfidia ingra- 
loque animo apud iniquas , jamquc tyranni 
odio imbutas Florentinorum aures conque- 
stus, operamque suam ad ulciscendum com- 
munem hostem pollicitus ; ut erat manu et 
consilio strenuus, accedebatque ab ira ac inju- 
ria virtus, facile ab infensis impetravit, ut, 
ne dum belli socius, sed etiam dux legeretur, 
quod Florentinorum judicium Veneti quoque 
sequuti , forti iratoque homini armorum suo- 
rum imperium detulere. Russus uti recens a 
Lucensium dominatu erat, sive clientum ami- 
corumque ope aliquid moliri posse ratus: sive 
poenitentia ac dolore amissae tam clarae ur- 
bis, in ultionem accensus, ante quam in Ve- 

netos proficisceretur , primos belli impetus in 
Lucenses eiFudit . tum etiam Apuae liberan- 
dae optimum visum, si Luca bello arderet. 
Itaque lucensem agrum ingressus, primo die 
ad Caparinulas positis castris , omnem circa re- 
gionem caede arborum, villarumque incendiis 
vastavit, Inde propius urbem admotis castris , 
occupato super Aesarem Quirici ponte, per tri- 
duum amoenos frequentesque lautis aedificiis 
colles depopulatus, simili clade desaeviit. Ma- 
stini praefectus, qui in praesidio urbis erat, 
pugnae impar, cum DC. equitibus , magna 
peditum multitudine ad occupanda itinera unde 
subsidia commeatusque Florentinis subvehe- 
rentur profectus , ad Cerrulium in aditu re- 
gionis ad Naevulam amnem consedit: ratus 
hostem, ubi alimenta defecissent , sua sponte 
excessurum. Russus cognito Lucensium consi- 
lio, signa retro ad bostem convertit, cumque 
ad fossam castrucciano bello a Raymuudo 
Gardona ductam pervenisset , octo Lucensium 
vexilla in adverso margine transitum prohibi- 
tura reperit. ibi suos paucis adhortatus, tan- 
tum ardorem animis injecit , ut certatim fos- 
sam transgressi , nostros in altera ripa stantes 
proturbarent , ac in oppidum compellerent . 
Dux loco pepulisse hostem contentus, signum 
receptui dari jussit . .Sed tantus erat militum 

ardor alacritasque victoriam prosequendi, ut 
contempto ducis imperio ( quod maxime in 
bello peccatur) spe potiundi sub ipsa usque 
Cerrulii moenia ascendendo evasere, ubi por- 
tas patentes conspiciunt , fuga desertum oppi- 
dum rati , inexplorata re , eadem temeritate 'in- 
gressi, a nostris, qui jam collectis animis per 
suos ordines conferti in armis stabant , exce- 
pti, passim trucidantur: inter quos Gerardus 
Teutonicus turmae vexillarius, alii supplices 
in deditionem recepti ; interque eos quatuor 
Germanorum equitum praefecti : actumque prae- 
clare cum Lucensibus erat, nisi Mastini prae- 
fectus successu elatus , ultro hostem lacessendo, 
bene gestae rei fortunam corrupisset . Nam 
commisso cum caeteris copiis praelio, cum acri- 
ter ulrinque pugnatum essel , tandem victoria 
ad Florentinos inclinavit: captusque ipse cum 
Xlli. Germanorum praefectis , nonnullisque si- 
gnis militaribus , ac in triumphum ductus . 
secundum eam pugnam 'Russus in Phocenses, 
ac inde Florentiam concessit : ubi Venetorum 
literis, quibus eum imperatorem adversus Ma- 
stinum creatum significabatur, acceptis , ad id 
bellum profectus est. Interim Apuam Malespina 
obsidione urgebat . cui solvendae cum Floren- 
tini , serum auxilium, Orlandum Russum cum 
MGCC. equitibus, Iribus peditum millibus sub- 

misissent, is adventu suo deditionem ab oppi- 
danis alimentorum inopia facta reperit . Quare 
conversis signis Florentiam rediit, occulta Flo- 
rentinorum ira . quippe remissior plus aequo 
visus; vastandoque lucensi agro, pro eorum 
voluntate haud perinde saevus, benigne tamen 
in speciem; cumque eo nobiles feminae Russo- 
rum conjuges, quas Apua secum adduxerat, cum 
honore exceptae. Male ad Apuam gestae rei 
solatium insequens annus (i) Florentinis attulit, 
Arretio Tarlatorum deditione recepto: quibus 
inquieta ac turbida dominatione . ob assiduas 
pertinacesque Florentinorum molestias, XXXIX. 
millium aureorum pretium potius visum . 

Sed nullis incrementis satis sibi aucta Flo- 
rentinorum ambitio videbatur , donec Luca 
deesset . Itaque dum in Gallia Cisalpina , socia- 
libus armis Mastini dominationem Petro ac 
Marsilio Russis ducibus carpunt , exeunte vere 
hujus anni , Orlandum Russum vecordem ac 
stolidum hominem, rursus in agrum lucensein 
immisere, datum id honori fratrum, quorum 
virtus, illius inertiae obtentui erat. Hic cum 
DCCC. equitibus, magnaque peditum manu, re- 
gionem Naevulae fluvio adjectam ingressus , 
Bujanuin, Pisciam, aliaque ejus tractus oppida 

ingenti clade affecit ‘ t ac obsistente nullo, trans 
Aesarem usque ad urbis moenia progressus , 
uberes cultosque agros , sub ipsum messis tem- 
pus maturis jam frugibus, depopulatus, anni 
spem ferro flaminisque corrupit, haud impune 
laturo milite inordinato et incondito , cuique 
ducis imperitia vires minuebat, si iis qui in 
urbe erant aggrediendi fuisset audacia . Erant 
in exercitu Florentinorum , praeter eam ma- 
num, Roberti regis, Senensium, Perusinorum, 
Bononiensium , aliorumque regulorum aut gen- 
tium foederatarum auxilia: ita ut praeter in- 
numeram peditum multitudinem, equitatus duo 
millia expleret. Sed auxiliares copiae, ut quae 
foederi contra Scaligerum nomina non dedis- 
sent, luceusi agro abstinuere: ac Miniate in 
ejus oppidi praesidio restitere. Nec diu Orlan- 
dus Florentiae mansit. Nam fratribus, Petro ex 
vulnere, Marsilio morbo ac aegritudine animi, 
intra octo dies extinctis , a Venetis evocatus, 
in Galliam Cisalpinam ad exercitum profectus 
est: Florentinique Malatestam juvenem, ex Ari- 
minensibus dynastis , ejus loco ducem ad lu- 
cense bellum legere . Externo bello civilis di- 
scordia tamquam malorum cumulus miserae ci- 
vitati accessit (i). Forteguerrarurn gens, opibus 

ac numero virorum potens , inter se disside- 
bat: privatis causis, commune sanguinis vin- 
culum, ut evenire solet, vincentibus. Itaque ex 
una parte Paganus, Toltus, Landusque : ex al- 
tera Bettucius , Forteguerra , Michael ac Nico- 
laus stabant: magnaque utrinque clientum ami- 
corumque manu , ad arma caedemque procur- 
rerant. morliferuinque , aegro jam ac tabente 
corpore , eo die respublica vulnus accepis- 
set , nisi praetoris urbani occursu ,( Franci- 
scus Comes Gangalandus is erat) furentum ma- 
nibus gladii , animis extortae irae concidissent. 
Itaque pax inter consanguineos composita : ma- 
lumque simul exortum extinctumque est. Ut 
civilia odia externum bellum oneraverant ; ita 
iis positis externa quoque arma quievere . Ma- 
stinus tam ampli modo clarique imperii do- 
minus, amissis Brixia, Patavio, Feltrio, Bel- 
luno ; obsessa Vicentia ; insuper Alberto ipsius 
fratre capto, ingenti pecunia in bellum pro- 
fusa^ tam prope a privato aberat, quam 
antea a rege. Itaque ruentem fortunam fulcire 
aggressus, (i) Venetos, et ipsos sumptibus tae- 
dioque fessos, cum praecipue amplissima belli 
praemia ad alios pervenire cernerent, Carra- 

riensibus Patavio , Insubrum regulo Brixia 
auctis; per nuncios lentare coepit: quibusdam 
etiam principum, auro corruptis. « nihil se 
» commisisse in eorum rempublicam, ut Flo- 
» rentinorum gratia eum perditum vellent. 
» quid causae esse, ut qui ghibellinarum 'par- 
tium semper extitissent, nunc pro Guelpho- 
» rum pertinacissimis arma caperent: proxi- 
mumque et finibus , et ejusdem factionis 
» studiis, pro alienis exterisque vexarent? si 
» pacem secum iuire velint, Tarvisium, Castrum 
>•> Francum , Bassanumque ipsis remissurum: 
» eosque perpetuos amicos patronosque for- 
» tunae suae habiturum. » Accedebant Pisano- 
rum , eorumque qui ghibellinarum partium 
Lucae plurimum poterant, preces; amplissimae 
reipublicae patres , romanaeque libertatis po- 
steros enixe orantium, ne Lucam in Floren- 
tinorum manus venire paterentur . Quibus moti 
Veneti , clam Florentinis in eas leges cum 
Mastino pacem conficiunt: legalisque Floren- 
tiam missis , si eam ratam habere velint , 
curaturos se ut Sealiger quae oppida Lucen- 
sium teneat, libere iis remittat, Piscia Buja- 
noque adjectis, significant. Sin ea pax displi- 
ceat, ipsos suis auspiciis suoque periculo bellum 
in posterujn gesturos: Venetosque pro Mastino, 
tamquam pro socio atque amico , arma in eos 



Digifaed by Google 




344 

laturos. Florentini ea denunciatione, tamquam 
fulmine, icti, sanguinem vocemque amiserant. 
Sed ubi animus rediit; n enim vero id acer- 
» bum indignumque clamitare: seque a Venetis 
» desertos proditosque palam queri: ac jusju- 
« randi vim, foederumque ultorem Deum invo- 
»j care; uno et trigesimo mense quam cum iis 
>j foedus initum sit, eorum amicitiam sexcentis 
» millibus florentino populo stetisse. Venetos 
» post quam auro sociorum , urbibus oppi- 
>j disque aucti sint, hanc eis gratiam referre. 
» hanc esse fidem eorum, qui se romano san- 
» guine ortos, qui italae libertatis patronos, 
>j qui maris dominos jactent » . Haec feroci- 
ter impetu irae jactata. Ubi ad consultationem 
sententiasque in curia ventum : aliis per eam- 
dem ferociam elatis , bellumque et arma sua- 
dentibus; qui sedato ingenio, sapientia fortibus 
praeferebant , « conditiones quae a Venetis 
» ferrentur, non cupiditate, sed tempore aesti- 
w mandas dicere, quae turpia ac iniqua sint, 
necessitate aequa ac honesta fieri, civitatem 
» collationibus impendiisque exhaustam esse. 
m Rempublicam aere alieno oppressam, supra 
» quadringenta quinquaginta millia privatis de- 
» here; si ea pax respuatur, bellum cum Ma- 
»> stino Venetisque habendum: quorum sin- 
»» gulis, etiam integra republica , vix pares 

» sint futuri, quae offerantur oppida, valida, 
■>i et in ipsis lucensis agri visceribus: ubique 
■» se se occasio dederil , consiliis suis oppor- 
33 tuna. certam rem, quamquam exiguam, pro 
»» magna incertaque spe accipiendam. » Haec 
sententia vicit: Venetorumque beneficio, Luca 
iterum e faucibus Florentinorum erepta : pax 
igitur in eas leges confecta; magna lucensis 
agri diminutione, cui pulcherrima ac validis- 
sima oppida adempta. Ea fuere: Phocenses, 
Toporiura, Castrum Francum, Crucis, Mariaeque 
fana ad Arnum: ad Naevulam vero, Catinum > 
Summanum , Victorinura , Massa , Cocilium , 
Uzanum: quibus Piscia, Bujanum, Topalsium- 
que adjecta, ad Limam vero amnem, Castrum 
vetus, Vellanum, Buranumque florentinis ces- 
sere . Pisciensium ac Bujanensitim praecipue 
fides amorque in lucensem populum emicuit, 
quorum oppidorum plures principesque fami- 
liae novos dominos aspernatae, Lucam migra- 
vere: quibus, pro merito eorum, civitas a senatu 
data. Piscia Garzonii, Puccii , Vannii, Nuti, 
Serfederici, Puccini , Landi, Lippi, Ursuccii, 
Jacobi , quibus deinde Cittadelliis cognomen 
fuit: Bujano Martinii, Pieriique profecti, quo- 
rum posteri plerique manent: nonnullique ad 
summos honores opesque pervenere. Ita de- 
mum, decimo quam inchoatum erat anno Flo- 

rentini magna sna claile deinde repetendum, 
lucense bellum omisere : ea urbe tam dementer 
loiics post concupita, quam antea spreta. Neque 
ex ea parte solum lucensis ager diminutus . 
Verum etiam in montanis paulo post damnum 
acceptum: Florino, caeterisque Frinianae re- 
gionis oppidis, ad Obizum Ferrariae Mulinae- 
que regulum voluntaria deditione transgressis. 
Pace in hunc modum sancita , Maslinus Lucam 
sibi visendam, civiumque animos praesentia sua 
confirmandos in obsequio ratus , Florentinos 
magnis suspicionibus implevit . noto fallacis 
hominis ingenio, pacem amicitiasque non ex 
fide, sed ex utilitate colentis. Quare stationes 
vigiliaeque, tam ad fines, quam in urbe intenta 
cura agebantur. Verum brevis mora , cito metu 
illos absolvit : malumque ejus adventus uni 
Lucenses sensere . Nam quos ob praeteritos 
labores, imperiumque ipsius strenue armis as- 
sertum fovere debuerat, grandi etiam, ut at- 
tritae vires erant , XXV. millium aureorum 
summa multavit . ordinatisque ad arbitrium 
rebus, Gulielmum Canacium bononiensem Scan- 
nabeccorum stirpe, in urbe praefectum reli- 
quit. Quieta aliquando externis armis republi- 
ca, ad impetrandam caelestium pacem, quorum 
tam manifestae irae , aliis super alia malis 
saevierant, animi adjecti. Jam diu ob ghibel- 

linarum partium, bavarique , ac creati vitio 
pontificis studium, obligata civitas religionibus 
erat (i), nec falsa conjectura, tot calamitates 
continenti clade acceptas, optimus quisque eo 
referebat: quare ei solvendae senatus, cujus 
amissa libertate aliqua species manebat, legatos 
in Galliam ad Pontificem maximum destinavit. 
Ivere Joannes Sbarra , humani divinique juris 
scientia clarus , Petrus BujamontiuS , Bona- 
gitinta Tignosinus, et Andreas Bertus. quibus 
additus e sacro ordine Henricus Camajorensis, 
ex honestiore basilicae Martinianae collegio , 
qui pontifici inter aulae ministeria scribendo 
aderat. Hi publice in senatum purpuratorum 
admissi , veniamque praeteritorum orantes , 
clementer excepti auditique, his legibus im- 
petravere. ut ara in D. Benedicti honorem in 
Martiniana basilica ext rueretur: quique ad eam 
quotidie sacrificaret sacerdos constitueretur: 
tot agris praediisque e publico attributis, unde 
XXX. aureorum reditus ei alendo proveni- 
ret, tum vestes ac vasa, caeteraque ornandae 
arae, e publico suppeditarentur. Statoque ejus 
divi die, summus reipublicae magistratus, sacer- 
doti celebri cultu ad eam operanti quotannis 



(<) Ann. 040. 



I I’ 



Digitized by Google 




3^8 

adesset: ejusque beneficii memoria e loco su- 
periore concioni in mentem revocaretur: ac 
mille egenis totidem panes librales divideren- 
tur. Quarum rerum sacerdotium tantum hac 
aetate manet, caetera obsolevere. Ara quoque, 
publicarum reruin , ut fit, incuria, eversa, ti- 
tulo saepius alio translato. Leges etiam in sa- 
crum ordinem latae, vectigalia imposita, tri- 
butum in viarum pontiumque munitiones im- 
peratum; quaeque alia jus sacrorum hominum 
locorumque laederent, rescissa. Nec publicae 
religioni privata quoque defuit. Conduxerat, 
ante annos fere octoginta, collegium mercato- 
rum, curandis aegrotis publicam domum; pe- 
cuniasque ac praedia attribuerat : ne pium 
opus ullo tempore interiret: Henrico qui tunc 
sacris Lucae praeerat, egregiam ejus corporis 
hominum voluntatem approbante. Sed cum et 
temporum iniquitate et praefectorum socordia, 
ea bona intercidissent, hoc anno idem colle- 
gium nova liberalitate GD. aureos contulit: 
curatoribus Jacobo Galganecto , Nicolao Bu- 
sdrago ac Lemmo Catrignelio: tabulaeque co- 
ram Gulielmo antistite ea de re publice con- 
fectae. Neque hic privatorum erga religionis 
cultum liberalitas stetit. Nam eodem tempore 
Gardus Bartholomaei Aldibrandi filius , mona- 
chis carthusiensibus domicilium apud Farnetain 

pagum ad occidentem, tertio ab urbe lapide, 
aediGcavit : censu denis ejus ordinis alendis 
collato. ubi caelesti vitae genere, tamquam a 
rerum natura abdicati , exulesque mundi , ad 
hanc diem summa religione cultusque aspe- 
ritate degunt (i). 

Interim Florentinis obtinendi Lucam in dies 
cupiditas augebatur; nec fortuna cupientibus 
abfuit. Nam cum Roberti regis Luchinique 
Insubrum reguli consilio, Actius Corrigia Par- 
mam a Mastino per defectionem alienasset ; 
Scaliger ea urbe amissa, quae e Gallia Cisalpina 
in Etruriam descendentibus veluti limen est ; 
abjecta spe retineri Lucam diutius posse, in- 
tercluso in eam aditu , cum Pisanis Floren- 
tinisque de ea pactiones inire instituit. Duplex 
Florentinorum cupiditatem spes alebat . Nam 
et Pisanis pecuniosiores , avari hominis, et ex 
magna fortuna egentis animum facilius expu- 
gnaturos rebantur: et si parcere sumptibus 
voluissent , ac pro auro arma adhibere, In- 
suber mille equitum auxilium, parvo impendio, 
in bellum pollicebatur . Sed mercatores me- 
liores quam milites , compendiaria certaque 
via ire decrevere: incerta belli, Marlemque 

(i) Allii. i3H, 

communem veriti . Quare conciliante Opizo 
Kstensi Ferrariae regillo, datisque utrinque 
ohsidibus, inter quos Joannes Villanus se fuisse 
memorat, Luca a Mastino Florentinis divendita, 
de pretio inter auctores non convenit: aliis 
alia tradentibus . Florentini scriptores CCL 
millium summa eorum reipublicae Lucam ste- 
tisse, memoriae prodidere, quam in speciem, 
delerrendisque ab emptione Pisanis auctam, 
nostri non dubitant : cum Maslinus mullo mi- 
noris Lucensibus ipsis liberam civitatem remis- 
surum professus esset : si etiam mediocri im- 
pensae temporum acerbitas locum reliquisset. 
Quod si revera a Florentinis eam summam 
Sealiger tulit: nae ille sapiens fortunatusque , 
qui tanti lites bellumque distraxerit : Luca 
nec ejus qui vendidit , nec futura eorum qui 
redemere. Nam Pisani, ut pecunia impares, 
ita propinquitate et paratis armis superiores; 
dum Florentini nummis Lucam licitantur, ipsi 
bello ac obsidione illam inierim petivere. Prae- 
ter cupiditatem augendae dominationis, potien- 
dique urbe ex tam longo tempore aemula, 
cuique paulo ante servierant, movebat Pisanos 
ghibellinarum partium studium: filiosque Ca- 
struccii in aliquem paternae fortunae gradum 
restituendi cura: ut eorum, quique illorum 
partis erant favore , ad Lucam oblinendam 



Digitized by Google 




3 5 1 

uterentur, eaque simulatione ad Luchinum In- 
subrum regulum literis datis, commemorata 
vetere patris amicitia cum familia Vicecomituni; 
ne ex tanto fastigio dejectos exulare pate- 
retur orantes , mille auxiliariorum equitum 
manum ab eo impetraverant. Proditione etiam 
ac scelere amicitia illius empta: traditis Fran- 
cisco Pusterula cum duobus liberis, quos an- 
tea in fidem receperant, qui Mediolanum missi, 
ac securi percussi a Luchino , cujus perire 
eos intererat, quamquam pisana fides ad ul- 
timum patuit: pulsis ejectisque, quorum mise- 
ricordia arma sumpsisse videri voluerant. Erant 
in exercitu Pisanorum, praeter auxiliarem Lu- 
chini mille equitum manum, alia quoque Ghi- 
bellinorum subsidia . Nam Mantuae regulus 
CC. totidemque equites Patavio Carrariensis 
submiserat. Parma CL. aliique a Guidis regulis 
Ubaldiuisque, ac Foroliviensibus dynastis adve- 
nerant. a Genuensium quoque duce Buccani- 
gra multos pedites, ac CCL. equites acceperant: 
trecentosque ipsi e civibus armaverant. Quare 
super ingentem peditum numerum , equitatus 
tria ferme millia explebat. Cum his copiis Pi- 
sani lucensem agrum ingressi, trium millium 
aureorum pretio Cerrulium Montemque Cla- 
rum ab iis qui Mastini nomine praesidebant, 
obtinuere: intercludendo ab ea parte Floren- 

tinis aditu. Inde ad obsidendam urbem con- 
versi , ab Ausere usque ad Aesarem infra su- 
praque, sex. millium passuum spatium , vallo 
pluteisque ac caeleris militaribus operibus 
complexi , clausere : inde per urbis circuitum 
ingentis admirandique operis fossa perducta, 
aggere vallisque eam munivere; ita ut nemo 
aut exire, aut intrare urbem posset. Intra 
hanc duplicem munilionem tribus locis castra 
locaverant, nullo prohibere auso. Nam Flo- 
rentini emptioni niagis quam bello intenti ad 
inopinatum malum torpebant: nec dum col- 
lectis viribus, dare se in discrimen pugnae 
audebant: nec Lucae praeter D. pedites , ac 
CL. equites in praesidio erant, ducibus prae- 
fecto Canacio, Bonetto Germano, Friniano Ses- 
sio, et Ciupo Scolario ttorentino exule: quibus 
tueri urbem satis erat, cum insuper Canacius 
rem ad Pisanos inclinaret: ea quoque causa, 
aliis ducibus obsidionis substinendae relicta 
cura, ad Mastinum profectus. Florentini cum, 
profuso auro, bellandum sibi insuper cerne- 
rent , quanto salubrius consuluissent , qui Lu- 
cam armis potius quam pecunia tentandam 
suaserant, sero intellexere. Itaque ad colli- 
genda undique auxilia , bcllumque apparandum 
adjectis animis , et ipsi magnam equitum pe- 
ditumque inanum comparavere, bis mille equites 

ipsi sub signis habebant . Senenses publice CC. 
Guelphi nobiles privatim centenos miserant : 
adjecta CC. ballistariorum manu . Bononia CCC. 
equites : Ferraria CC. Perusio CL. advenerant, 
alias quoque turmas, ut quaeque valida, gen- 
tes Gallicae (i) Tuscaeque partium guelpharum 
submiserant, nec defuerat Maslinus, CCC. equi- 
tibus in emptorum subsidium ire jussis. Ha- 
rum copiarum , quae trium millium sexcento- 
rum equitum, decem millium peditum numerum 
explebant, Maphaeo Carradio (a) brixiensi Flo- 
rentini imperium detulere, qui , ut belli artium 
non plane rudis, ita impar tantae moli, nec 
cuiquam praefectorum , qui in exercitu erant 
comparandus. Quod factufn est inscitia atque 
ambitione eorum qui rempublicam gerebant . 
quibus cum sapiens Roberti regis consilium , 
quo ut Luca abstineretur suaserat, displicuis- 
set , de industria ducem regio sanguine ortum 
vitaverant: tamquam suspecta fide et regis, et 
amici , et tunc maxime utilia suadentis . Hoc 
igitur duce exercitus in Phocenses ac adjecta 
Arno flumini loca procedere jussus . Sed an- 
tequam bello armisque ageretur, legatos mitti 



(1) Romagna . 

(3) Da Ponte Carradi. 

r. ii. a3 

placuit, qui Pisanis denunciarent, ut ab Luca 
florentiui jam imperii urbe abscederent: foede- 
risque non ita pridem icti admonerent, quo no- 
minatirn de ea re cautum erat. Sed cum nihil 
aequi bonique a Pisanis impetratum esset , 
copiae in eorum agrum immissae: unoque im- 
petu oppidum ad Aeram ilutnen captuin , oc- 
cupata Arni fossa , cunclaque circa usque ad 
secundum a Pisis lapidem ferro ilammisque 
vastata: hominum pecorumque, omnisque ge- 
neris praedis actis. Neque ideo Pisani calami- 
tate suorum moti ab obsidione recessere. Flo- 
rentini ubi Pisanos perstare in incepto vident, 
parte copiarum per regionem ad Naevulum am- 
nem , parte per photensem saltum, Topalsium- 
que in lucensem agrum immissa, in collibus 
quos feminarum appellant, circa Granianuui 
castra locavere. Ibi parvis praeliis cum Pisa- 
norum praesidiis , quae ad Subgroiuineum fa- 
numque Januarii erant , dum nullo salis digno 
pretio, mutuas clades accipiendo inferendoque 
tempus terunt, Pisani hostium adventu co- 
gnito, tribus, quae circa urbem locaverant ca- 
stris in unum collatis, quo ad obsistendum, 
junctis viribus, paratiores essent: obsessaque 
arce ad Pontem Tectura , quae adhuc a Lu- 
censibus tenebatur, vi tandem obtinuere. In- 
terim 1 lorentini a Scaligeri procuratoribus 

Barga ac Feroniae fano receptis; signo quod 
convenerat, ex augustae turribus conspecto, 
cum CC. equitum D. peditum manu, noctu ad 
urbem procedunt. Eodem tempore qui in prae- 
sidio arcis erant egressi , ab utraque parte 
Pisanorum opera ex improviso adoriuntur : 
aggerem proruunt, vallum excindunt, fossas 
complent : Pisanisque ad repentinum impetum 
trepidantibus, praesidium Florentinorum intra 
arcem recipitur. Ibi X. aureorum millibus 
stipendii nomine praesidiario Mastini militi per- 
solutis , arcis civitatisque possessionem ab illius 
procuratore (Henricucius Pegololtus exui tto- 
rentinus is erat) Joannes Medices, Haddus Ori- 
cellarius et Russus Riccius ilorenlini populi 
nomine accepere : quorum Medices , qui prae- 
sidii praefectus destinatus erat , equestri di- 
gnitate auctus. Fama ejus rei strenue Flo- 
rentiam perluta, cum praeter spem, ex tain 
longo tempore concupitae urbis dominatione, 
fortuna eos tandem voti compotes fecisset ; 
omnis ordinis actatisque, viri , feminae, palam 
gaudio efferri . adeoque impotenti laetitia su- 
blati omnium animi , ut tum demum se Flo- 
rentinos, totiusque Etruriae principem populum 
arbitrarentur : lamque valida , ac tamdiu im- 
perii emula urbe recepta , totius Etruriae 
dominatum spe ac opinione praesumet eul . 

Sed ne solidum ejus laetitiae fructum cape- 
rent una res obstabat : nihilque actum vide- 
batur, donec pisana arma Lucam circumside- 
rent . itaque praecipiti consilio ducibus im- 
peratum, ut cum omnibus copiis ad urbem 
ac pisana castra progressi , pugnae discrimen 
tentarent. Hoc accepto imperio , duces e col- 
libus in plana deducto exercitu , Kal. octo- 
bris ad Aesaris ripas intra mille passus ab 
hostium munitionibus substitere. Pisani , qui- 
bus ob tutum intra vallum ac munimenta 
receptum , aequiora omnia erant , primi ad 
pugnam hostes excivere . nec a Fldrentinis , 
quorum ea una cupido prava ambitione inva- 
serat animos, detrectatum. Itaque postridie Kal. 
octobris , utrinque instructae acies , aequatis 
late campis, ut tuto pugnantes consistere pos- 
sent , in praelium processere . Duplex Floren- 
tinorum acies erat, in prima mille ducenti 
equites locati , in quibus Bonettus Germanus 
cum auxiliaribus Mastini , Gibertus Folianus 
Frinianusque Sessius cum Senensium turmis 
stabant . ad eorum latera tria millia ballista- 
riorum opposita. Haec primi agminis forma 
erat , quod Maphaeus ipse , penes quem ar- 
morum imperium, ducebat. In altera major 
peditum numerus , cum mille sexcentis equiti- 
bus positi: quorum vexillum Joanues Yallina 

eques gallus praeferebat: in eaque Tarlatus, dy- 
nastaeque volaterrani filius, ac e Florentina no- 
bilitate Albertus Ricasolus, Joannes Tosa, Fran- 
ciscus Brunellescus, Berna Russus ordines duce- 
bant . Pisani, quibus major copiarum numerus, 
tripartito agmine aciem instruxerant, primum 
octingentis equitibus constabat : quorum latera 
ingens ballistariorum genuensium popularium- 
que numerus tegebat, alterum mille octingentis 
equitibus validum Joannes vicecomes Luchini 
frater regebat, in tertio quadringenti equites ad 
tutelam castrorum locati; ducibus Francisco Ca- 
stracane et Ciupo Scolario florentino exule : ne 
dum acie pugnatur, praesidium quod in arce 
erat, a tergo terrorem inferret. Ubi signa con- 
crepuere , magno impetu utrinque in praelium 
procursum. Atrox inter primas acies pugna: adeo- 
que ferociter pisani equites in Florentinorum 
equitatum invecti , ut eos magno spatio repulsos 
cedere coegerint. Sed illis pudore ac ira pu- 
gnam instaurantibus, cum permixti equilibus bal- 
listarii , mullis equorum vulneratis ingentem 
tumultum edidissent, versa fortuna, Pisani ob- 
turbati: aliis in secundam aciem, quibusdam 
solutis ordinibus effusa fuga se intra munimenta 
recipientibus. Nec melioribus auspiciis in se- 
cunda Pisanorum acie pugnatum. Nam cum diu 
acriter substentatum esset , neutro inclinante 

victoria, tandem interfecto Signifero, dejecto- 
que in terram vicecomitutn > exilio , tota acies 
labare coepit, ac utique postquam dux ipse 
Joannes vicecomes cum Henrico Castruccii filio- 
rum uatu maximo captus, in potestatem ho- 
stium venit: alii quo quemque suus timor 
agebat, arripere fugam: alii servatis ordinibas in 
tertiam aciem recurrere, quae nihil mota suo- 
rum periculo, in praesidio castrorum obstinate 
perstiterat. Scolarius ubi jam duabus victoriae 
partibus potitos hostes videt, viribus diffisus, ad 
artes confugit. Sub ipsum pugnae initium Floren- 
tini impedimenta ac sarcinas vehiculis jumentis- 
que imposuerant ; ut si quae adversa belli for- 
tuna incidisset, expeditior fuga esset, ho- 
stesque praeda minime potirenlur. Ea res cal- 
lido homini fraudis materiam praebuit. Itaque 
clam turbam calonum lixarumque in hostium 
impedimenta immisit, qui cum facile linguae 
communione fefellissent caeteris permixti , ex 
improviso inclinatam Florentinorum aciem cla- 
mitando , tantum terrorem injecere; ut qui 
ad sarcinarum custodiam stabant , velut lym- 
phati subita trepidatione fugam arriperent, 
fidemque mendacio fecerat equitatus Floren- 
tinorum , qui Tisanos insequendo , fugientium 
speciem consternatis praebuerant . Itaque pas- 
sim tota acie trepidari coeptum, nec ullis cla- 

moribus fraudem aperientium , aut vi occur- 
rentium sisti fuga potuit: quamquam ad cae- 
terorum terrorem quibusdam caesis : surdo ad 
omnia metu; et quorum semel animos occu- 
pavit, sibi tantum credi cogente. Scolarius Ca- 
stracanusque rei gerendae tempus adesse rati , 
in primam Florentinorum aciem pugnando 
insequendoque fugientes fessam palantemque 
invecti, passim caedunt capiuntque : praeter 
vicecomitem caeleris captivis receptis. Florenti- 
norum CCC. amplius caesi, ultra DCCC. capti, 
amplior ferine numerus ex parte Pisanorum ce- 
cidit. Sed oblatae pugnae, exutique castris 
hostis decus, victoriam illis dedit. Fa clades 
Florentiam nunciata , tanto moerore ac tnetu 
animos omnium affecit, ut velut in publico 
luctu tabernis clausis, vigiliae stationesque diu 
noctuque intente agerentur: hostem ad portas 
statim a praelio affuturum arbitrantibus. Sed 
libi parvus amissorum numerus, caeterosque 
fuga subtractos Fisciam ex acie pervenisse 
Lucamque minime captam planum factum , re- 
sumpto spiritu ad publicas privatasque curas 
reditum. Itaque ducis praecipue inscitiam in 
culpa fuisse rati XX. viri quibus permissa res- 
publica erat , abrogato illi imperio , Malate- 
stain Ariminensium regulum ducem iterum crea- 
vere: datis praeterea ad Robertnm regem lite- 

ris . ut aliquem regiae stirpis gerendae rei 
ducem submitteret, sed regem senio gravem, 
et alias lucensis expeditionis dissuasorem a 
belli curis procul futurum veriti, eodem tem- 
pore cum popularibus suis qui in Gallia ne- 
gociabantur egere, ut Gualterium Athenarum 
regulum, olim a Calabro florentinae rei prae- 
fectum, quem in Italiam venire fama erat, ad 
capessendam iterum rempublicam spe ac pro- 
missis invitarent . 

Sed quo majore nisu Florentini in obti- 
nenda Luca laborabant, eo magis e manibus 
eorum elabi ac effugere videbatur. Nam per 
id tempus legati a Roberto rege ad illos ve- 
nere , ut Lucam ipsi remitterent postulantes. 
« eam urbem olim voluntaria deditione regis 
yj esse : Gerardoque Lupidio ipsius praefecto 
» ab Ugutione ereptam, proinde quod inimici 
» abstulissent, ab amicis sociisque repetere.» 
Florentini hac denunciatione perculsi, cum 
intelligerent Robertum non tam cupidine ob- 
tinendae Lucae moveri , quam si negaretur 
deserendi socios causas quaerere ; simul ne regis 
iram alieno ipsis tempore meruisse viderentur; 
simul spe aliquando illius animum pecunia emi 
posse: officio vincendum rati, se in socii atque 
amici regis potestatem omne jus quod in lu- 
censem urbem obtinerent , transferre paratos 

respondent: legatisque accipientibus Luca in 
Roberti regis jus iterum concessit . Secundum 
haec regii legati Pisas profecti, ut Luca tam- 
quam regis urbe abstinerent, denunciant. Si 
ultra in obsidione armisque perseverent, re- 
gem jus suum bello persequu turum. Pisani eam 
Florentinorum fraudem suspicati, regi se per 
legatos facturos satis respondent. Interim quam- 
quam media hyeme, adversisque tempestatibus, 
obsidionem acrius urgent : veriti ne in aestatem 
dilata re, simul cum Florentinis, simul cum rege 
pugnandum foret. Florentini cum et jure Lucam 
amisissent , et a rege tarda omnia essent , Masti- 
num querelis sollicitabant, qui tanti sibi bellum, 
curasque addixisset. Is ut eorum animos utcum- 
que placaret, viam se reperisse ait Lucam facile 
obtinendi ; si relicto Roberto rege , qui jam 
diu ipsos ludificaretur, ad Bavarum se ver- 
tissent . eum Tridenti esse , novuinque in Ita- 
liam transitum apparare, quando veterum ami- 
corum nutaret fides , sapientiae esse socios ex 
hostibus facere . ad eam rem sequestrem 
se ac internuncium futurum. Nec consilium 
quamquam praeceps ac temerarium displicuit, 
tanta obtinendae Lucae cupido animos eorum 
caecaverat . Igitur missi qui clam cum Ma- 
stini legatis caesarem orarent, ut veterum itiju- 
riarum oblitus florentinum populum in fidem, 

amicitiamque reciperet . Nec Ba varus in rerum 
suarum desperatione , tam potentis populi so- 
cietatem abnuit: statimque quosdam praefe- 
ctos cum nonnullis equitibus Florentiam, pi- 
gnus obsidesque validioris auxilii , submisit . 
Verum cum concepta in Kobertuni regem ira 
deferbuisset , ad saniora consilia reditum . 
veritisque ne eo exemplo Etruria universa ad 
ghibellinas partes transiret, haud ultra pro- 
gredi placuit: Gei manique ad Caesarem irrito 
incepto rediere. Id modo a Florentinis ea te- 
meritate promotum: ut motis suspicione men- 
tibus, eorum praecipue qui in Roberti regno 
erant, creditae Florentinis negociatoribus pe- 
cuniae , uno tempore repeterentur: quare im- 
peditis solutionibus , plurium societatum fides 
concidit : maximo reipublicae damno , nec iis 
quae peterent comparando, per quae, tantae 
pecuniariae rei angustiae extilisse dicuntur , ut 
vix nummus Florentiae reperiretur . Quare 
omnium rerum, ac praediorum maxime fun- 
dorumque pretia imminuta . Neque ideo Lu- 
cae, Pisanosque ab ejus obsidione amovendi 
cogitatio omissa . Itaque novo exercitu com- 
parato , Malatesta duce , in lucensem agrum , 
ut anno superiore, per regionem ad Naevulam 
amnem transgressi , ad Granianum collesque 
feminarum , sicut antea, consedere. Ibi optimo 

anni tempore vana spe corrumpendi Pisano- 
rum milites consumpto» in irritum tanti co- 
natus recidere , nec fraudis proditionisque 
suspicio aberat . quippe Malatesta Nulpho 
Montefeltrio Pisanorum duci affinitate jun- 
ctus; segnisque duorum fere mensium in ho- 
stico mora , parum sincerae Odei argumentum 
habebantur. Itaque a magistratibus increpitus , 
ac in castra hostium irrumpere sine mora jus- 
sus . Aefvenere per idem tempus Germani prae- 
fecti equitesque a Bavaro missi , ut ante me- 
moravimus : eademque celeritate Robertus rex, 
metu ne Tuscia ad ghibellinas partes transi- 
ret , Gualterium* Athenarum regulum, cum 
centum equitum manu submiserat: qui oppor- 
tune sub ipsum praelii tempus afluit. Itaque 
universae Florentinorum copiae ad fanum Pe- 
tri, cui campo nomen est , in plana dedu- 
ctae , nulle quingentos ab hostium castris 
passus substitere : Pisanis praelium recusan- 
tibus , quamquam exciti evocatique essent. 
Florentini cum hostem ad pugnam elicere 
nequissent , Aesarem flumen vado transire co- 
nati, cum bina illius cornua, in quae divisis 
aquis fluebat, superassent , in tertio, magnitu- 
dine imbrium qui per eos dies large coelo 
inundaverant, ultra modum aucto, haesere, 
cum etiam Pisani objectis molibus cursu 

amnis relento , aquarum vim auxissem. Itaque 
in insula intra alveum fluminis subsistere coa- 
cti , in rerum omnium inopia, hostibus prae- 
terea jaculis missilibusque procul incessenti- 
bus, eam noctem egere: ligneo ponti fabri- 
cando intenti , quem aquis injicerent. Sequenti 
die cum ponte ex materia compacto universus 
exercitus transisset , Pisani ad custodiam mu- 
nitionum quas ad Quirici collem pontisque 
aditum extruxerant, novos milites misere . cer- 
tatumque parvis velitationibus inter eos Flo- 
rentinosque, dum alteri occupare aditum , al- 
teri defendere, irrumpentesque repellere co- 
nantur . Florentini ea nocte in collibus ad 
Aesarem stativa habuere, quo tempore cum ma- 
ximi imbres extitissent, llumen praeter morem 
auctum, trajiciendi spem ademit. Pisanis ad- 
versae tempestates , quo minus fossa valloque , 
propinqua flumini prata ad prohibendum ho- 
sti transitum munirent, minime obstitere: 
novis insuper operibus munitione ad Quirici 
montem pontisque aditum firmata: copiisque 
in adversa ripa dispositis, quae trajicientes 
exciperent . Florentinorum exercitus cura qua- 
triduum eodem loco in magna rerum inopia , 
tempus frustra terendo substitisset ; tandem 
reddita serenitate, Id. maji post meridiem Bru- 
schinus cum Germanorum cohorte flumen trans- 



Digitized by Google 



365 

gressus , cooserlaque cum Pisanis pugna , cac- 
teris trajiciendi audaciam fecit . Ejus exemplo 
Athenarum regulo vadum cum suis ingresso , 
caeterisque eodem ardore sequentibus , jam in 
justi praelii modum pugna excreverat : cum 
ultra mille quingentos equites , majorque pe- 
ditum numerus e Florentinorum castris in al- 
teram ripam evasisset : qui perrupto vallo , 
fossaque superata, cum Pisanis congressi eos 
in fugam vertere. Nec dubium victoriae omen 
Florentinis ea pugna fuerat, si caeteris co- 
piis flumen transgressis , aut longius diei 
spatium superfuisset; aut saltem unde ipsi pe- 
pulerant hostem * eo loco substitissent . Sed 
cum nox praelium diremisset, trajectoque ite- 
rum flumine , Florentini se se in castra re- 
cepissent, Pisanis insequenti nocte disjecta 
opera, munitionesque restituendi otium fuit; 
novique imbres coelo lapsi vadum substulere. 
Quare desperatis rebus , duces Florentinorum 
motis castris, XIV. Kal. junii quo primum ad- 
venientes loco in plures ramos divisum transie- 
rant , iterum trajecto flumine, ne nihil omnino 
tanto belli apparatu egisse viderentur, Topal- 
sium directo itinere, castra ad Cerrulium posue- 
re. sed ejus quoque oppidi frustra tentata oppu- 
gnatione inglorii domum reversi. Praefecti Flo- 
rentinorum qui Lucae intra arcem erant, cum jam 

omnem subsidii spem abiecissent, deficientibus 
in «lies alimentis, quae viritim maligne dime- 
tiebantur, pacto ut incolumes exire liceret, 
ac quae vellent secum efferre, V. Id. julii 
augusta excessere, urbis arcisque possessione 
Pisanis relicta. Hunc exitum iterum habnit, 
pro oblinenda Luca Florentinorum conatus , 
magno privatim ac publice detrimento , nec 
minore dedecore. Quibus malis ipsi per se 
cmnulum addidere . Nam Malatestae irati, cum 
Athenarum regulum «lucem creassenl , delata 
ei paulo post etiam majore potestate, is mo- 
deste primo et cunctanter, mox exuta re- 
verentia , omnia regio more agere: in bona 
ac capita civium saevire: cunctisque terrori 
esse: praecipua in Joannetn Medicetn qui Lucae 
praefuerat ira; quem, praeter familiae splendo- 
rem , equestri insuper dignitate ornatum, In- 
censi praetura , pntriaeqne suae iterato prin- 
cipatu clarum; et, quod amplius est, inno- 
centem, quasi negligenter munus obisset, securi 
percussit. Naddo quoque Oricellario et Russo 
Riccio peculatus damnatis: primo etiam paulo 
post e furca suspenso . quo factum est ut dum 
Florentini nimis avide alienam rempublicam 
concupiscunt, amitterent suam. Infelix ejus ex- 
peditionis exitus, eo acerbior Florentinis ac- 
cidit , quod eorum exercitu ad Granianuin 

adhuc staliva habente , cum Pisani incertos 
belli eventus , communemcjue inartem veriti , 
honestae pacis conditiones tulissent , superbe 
illam respuerant. Ejus pacis leges, florenti- 
narum rerum scriptor Villanius , has fuisse 
memorat . Si Luca ilorentinus populus absti- 
nuisset, Pisanos sex pensionibus CLXXX. mil- 
lia pro summa quam Mastino deberent so- 
luturos . tum quotannis , tributi nomine , stato 
D. Joannis die , in cujus tutela Florentini sunt, 
X. aureorum millia , bravium , equumque pha- 
leratum, CC. aureorum, aut amplius, pretio 
daturos. Quae cum a plerisque, quibus sum- 
ptus magnitudinis , bellique incommodorum 
jam pertaesum erat, probarentur , Cennius Ori- 
cellarius , cujus filius inter lucenses praefectos 
erat, vir confidens ac nimius animi, insipienti 
consilio cum suis obstitit . 

Extractam e faucibus Florentinorum Lucam, 
Pisani lucensis nominis veteres hostes hausere . 
Utque semper novarum dominationum initia, ab 
ostentatione clementiae bonitatisque ortum ha- 
bent, haec cum lucensi populo pacta a Pisanis 
inita, ut Pisani augustam arcem, cum munitioni- 
bus ad Flexium, aditumque Pontis Tecti ad Au- 
serem in . annos quindecim obtinerent : inque 
earum praesidium dena millia annua Lucenses 
penderent. Lucenses suis legibus magislrati- 




368 

busque uterenlur: nec Tisanis in vectigalia 
proventusque publicos jus ullum esset . Butum , 
Blentinam , Palariam , Vallemque Aesari adje- 
ctam Lucenses pisanae reipublicae remitterent, 
in easque leges tabulae publicae intra augu- 
stam arcem cum Pisanorum procuratoribus 
confectae, ac sacramento sancitae. Nec ea simu- 
latio ultra quam lucensis populi fraenos manu 
arripuissent» duravit. Nam augusta caeteris- 
que arcibus receptis, Pisani hostilem animum 
ac inveterata in Lucenses odia professi , sena- 
tus magistratuumque munia in se trahere, ve- 
ctigalia occupare , prioribus exautoratis, novos 
praefectos ducesque constituere, gravia tributa 
imponere, quorum dilata solutio summam dupli- 
caret: levibus causis in bona vitamque civium 
saevire; et quamquam senatus decemvirique in 
speciem mansissent, quoties cogerentur , in cu- 
ria semper ex eis aliquem inter esse, qui verba 
vultusque notaret, ne quid usquam liberum, aut 
voce aut nutu excideret, pleni reis carceres; 
omnia delatoribus criminibusque obsessa . si 
quis liberius doluisset , statim quaestiones et 
tortor et carnifex . convenire , aut colloqui 
in publico remotis arbitris suspiciosum: et quic- 
quid alter alteri in aurem insusurrasset, pro- 
ditio erat . non queri , non tristi vultu con- 
spici tutum . lacrymas quoque mocroremque 

sub dominis esse, quin ncc Here in secreto, 
sine periculo licebat : parietumque ac te- 

ctorum conscientia timebatur. Quippe tanta 
acerbitas extitisse dicitur, ut silentio noctis 
aut foribus assiderent , aut scalis domorum 
fenestris adreperent; admolaque aure, quos 
quisque arcanos cum suis misceret sermones 
avide exciperent, ut ea malignitas saepius 
deprehensa, vulgari proverbio locum faceret, 
supprimendam vocem, Pisanos adesse. Quarum 
rerum memoriae abolendae , non e publico 
modo, sed etiam e privatis aedibus omne scri- 
pti genus, in quo ea temporum acerbitas exta- 
ret , ablatum : librique etiam quaestionibus 
tormentisque conquisiti, ac extracti, tamquam 
animos ipsos, haerentemque altius eorum quae 
doleas memoriam simul evellerent. Quamquam 
haud otnnino ea crudelitas valuit . normylli- 
que mansere occultati ac suppressi, qui lae- 
tioribus rebus impune vulgarentur . Eadem 
malignitate tabularium expilatum : amotaeque 
veteris potentiae gestarumque rerum gloriae 
indices tabulae: quaeque Lucenses praeteritis 
saeculis, pace aut bello digna memoratu egis-* 
sent . quam acerbitatem non ferentes , plures 
nobiles familiae in alienas terras migravere . 
inter quas Obicii guelpharum partium princi- 
pes. Quae, non premendi nobilem Pisanorum 
r. //. a 4 

gentem studio; sed ea qua apud scriptores 
fide reperi , famaque per manus tradita ad 
posteros pervenere, in annales retuli : tum ad 
praesentis felicitatis commendationem ex prae- 
teritorum memoria» tum documento, ne quis 
nimium fortunae confidens , ea quae inhu- 
mane crudeliterque in alterum fecerit, in caput 
suum reditura aliquando obliviscatur . Nec 
ea tyrannide qui guelphae partis erant tantum 
vexati sed nullo amicorum hostiumque discri- 
mine, in omnes ex aequo saevitum. Ghibellini 
interque eos Castruccii liberi ac Franciscus 
Castracanus , cum tota Antelininellorum gente, 
Pisanis praecipui adjutores ad obtinendum 
lucensem dominatum extiterant. Verum prodi- 
tae patriae , externoque jugo addictae prae- 
mium dignum tulere . Nam prima Pisanorum 
cura eo incubuit, ut regiis juvenibus Henrico 
ac Valerano pulsis , pro paterno imperio exi- 
lium darent : qui ultionis avidi , se se in Insu- 
bidam ad Luchinum contulere. Pisanos dome- 
sticis suspicionibus vacuos, Florentini belli me- 
tus sollicitabat. Sed eo quoque soluti: cum 
regulo Athenarum foedere icto: qui premen- 
dis Florentinis intentus, ut alia cogitatione 
vacuus esset, in has leges cum illis societatem 
iniit, ut in annos XV. Luca Pisanorum esset: 
quibus expletis in libertatem restitueretur . 

praetorem regulus arbitratu suo urbi daret : 
Pisanique, tributi nomine, Florentinis in singulos 
annos, cum argentea lance auro inducta, octo 
millia aureorum penderent. Florentini in quin- 
quennium, toto Pisanorum imperio, vectigalibus 
immunes essent: iisque oppida ad Arnum, Nae- 
vulatnque, ac praeterea fanum Feroniae Bar- 
gaque, quae Lucensium fuissent, remitterentur, 
Pisanis saeva dominatione Lucam vexare mi- 
nime contentis, nisi per summam injuriam 
etiam imperio minuerent . Dum Pisani Lucam 
adhuc circumsiderent, Benedictus pontifex, 
magna sanctimoniae fama excesserat : cui Cle- 
mens VI. gente gallus, patria lemovicensis suc- 
cessor datus. Pontificium funus, per initia in- 
sequenlis anni(i), regio cumulatum, Roberlo 
rege sine liberis exlincto , haerede Joanna 
Caroli olim Calabriae reguli filia relicta : quae 
multum a patris avique virtutibus degener , 
regnum libidine ac saevitia foedavit . Periit 
anno aetalis octogesimo . Ilex clari apud po- 
steros nominis, religionis, humanitatis clemeu- 
tiaeque laude : ac praeterea lilerarutn gloria 
literatorumque favore insignis, quorum prae- 
cipue coluit Franciscum Pelrarcam , luscorum 

latinorumque carminum ea aetate principem : 
quem et poetica lauro celebri pompa Romae 
decorandum curavit. Eam famam jam senex 
avaritia nonnihil laesisse visus est: quod vitium 
siculo bello apud criminantes excusabat. In- 
terim Luchinus Insubrum regulus Ilenrici Va- 
leranique Castruccii liberorum ainore, in Pisa- 
nos bellum comparabat, quare ut ipsi quo- 
que ad obsistendum validiores essent, cum 
Pistoriensibus foedus inivere. Prima belli flamma 
lunensem provinciam corripuit, nam Luchinus 
lunensi antistiti mille ducentorum equitum manu 
submissa, Aventiam, Massam, Carrariam, ipsam- 
que Provinciae caput I.unatn , commisso cum 
Pisanis praelio , lucensi dominationi abstulit . 
Irule Castruccii liberi in pisanum agrum trans- 
gressi (i) , cuncta late incendiis rapinisque 
depopulati, ingentem cladem intulere : Vicoque 
Prsano , ac Salveto (2) oppido direptis incen- 
sisque, sub ipsas Pisarum portas se se ostenta- 
vere . paria Lucenses passi , qui Pisanorum 
dominatu oppressi, pro hostibus erant. Sed cum 
tam Pisae quam Luca validis praesidiis te- 
nerentur ; praeter populationes praedasque 

nihil ultra ausi , inani tentatae ultionis gaudio 
in Insubres rediere, brevique inter Pisanos re- 
guluinque , ac regios juvenes pax in decem 
annos sancita: iis legibus, ut regulo LXXX. 
aureorum millia praesenti pecunia numeraren- 
tur: ac ubi is jussisset , Pisani trecentos equites 
sumptu suo armarent . Antelminellis juvenibus 
tria millia in singulos menses penderenL : ipsi- 
que vicissim, quae in Lucensi possiderent Pisa- 
nis remitterent, quae onera miseris Lucensi- 
bus incubuere : qui in dies graviori servitio 
praeinebantur. Nam , suspiciosis semper tyran- 
norum animis , quodque merentur quotidie ex- 
pectantibus , piusquam ternos e nobilitate con- 
venire velitum: quique contra fecisse argue- 
rentur, in eos tormenta, tamquam novarum 
rerum auctores expediebantur . Si vero ad 
civilia negocia coire plures permitterentur , 
eos militum custodia servabat : sententiaeque 
inter pila gladiosque dicebantur . Neque tamen 
deerant qui patriae caritate intentam adeo 
tyrannorum curam fallerent (i) : pluresque no- 
bilium conspiraverant , ut quando jam libertas 
sperari non posset, saltem mitiores dominos, 
et quos ipsi fecissent paterentur . Itaque ad 

Florentinos versi, quos jam excusso Athenarum 
reguli saevo dominatu libertas respexerat, 
quam occultissime cum iis egerunt, ut ad cer- 
tam diem copiis ad lucensis agri fines Pisciam 
submissis , signo e speculis dato , Lucam pro- 
pere iter intenderent. Inierim ex municipiis 
quos maxime fidos nossent , ipsi in urbem aliis 
atque aliis temporibus excitaverant; ne qua 
suspicio subesset: ut eodem tempore ipsi in 
civitate, Florentini exterius Pisanos aggrede- 
rentur. processeratque fido inter tot silentio 
conjuratio, nisi nondum placati lucensibus divi 
ea consilia solvissent. Excesserant urbe ad con- 
sultandum de insidiarum ratione conspirationis 
capita: di versisque itineribus, ad vitandas suspi- 
ciones, ut condictum erat, ad Peram, qui 
suburbanus pagus est, in via militari conve- 
nere. ibi sine arbitris, ut ipsi putabant, de 
re ejusque ordine liberius colloquuti , spe 
magnique facti conscientia laeti , data acce- 
ptaque iterum fide , in urbem rediere . Forte 
Joannes quidam , cujus avus ex Pisano agro 
in lucensem migraverat, rustico operi inten- 
tus , dum agrum viae propinquum fodit, inob- 
servatus colloquentium voces exceperat, quippe 
praealtis densisque vepribus , qui sepem agro 
praetendebant tectus, imprudentes fefellerat. 
Is veteris patriae nimium memor , ubi di- 

gressos vidit, bipalio innixus, reputare secum 
audita animo coepit : variisque cogitationi- 
bus in diversa distracto , ea detnuin sen- 
tentia sedit , ut occupandam indicio Pisano- 
rum gratiam statueret . Itaque in urbem ad 
praetorem praefectosque contendens, rem atro- 
cem afferre, praeliumque morae, ni audiatur, 
fore affirmat. Admissus jussusque dicere, totam 
conjurationem, quo audierat ordine, aperit. 
Pisanos universos caedi destinatos , in urbis 
imperium Florentinos accitos narrando , novi- 
tate rei attonitos metu implet . Pisani , quos 
index nominaverat comprehensos, exquisitisque 
tormentis excruciatos , de se fassi , ut conscios 
quoque ederent, expressere. Itaque omnes com- 
prehensi , bonisque publicatis supplicio affecti: 
magno caeterorum terrore, quibus acerbitas 
ab iratis major imminebat . Rusticum rece- 
pta mox libertate, in ejus facti memoriam, eo 
quo steterat habitu, ad Pisanorum praetorium 
ad I). Justi aedem pingi placuit . quae imago 
cum terripore exolevisset , eam in palatio de- 
cemvirali renovari visum, ejus quoque pagi 
homines, ad hanc usque aetatem, aeri pala- 
linae turris pulsando, anniversario liberatae a 
servitute Pisanorum urbis die damnati . Ma- 
netque apud posteros post annos qmplius tre- 
centos invidia recens ; ut vulgo rustici durioris 



Digitized by Google 




3 7 6 

ingenii ac prae caeteris subagrestes, Perani ap- 
pellentur. Ad caetera mala quibus civitas prae- 
inebatur, inopia frugum accessit, quae inse- 
quenti anno (i) Etruriam universam adeo affli- 
xit , ut passim homines ad silvestria olera in- 
salubrisque saporis cibos compellerentur, plu- 
ribus etiam fame extinclis : quae , ut solet , 
pestilentiae mox subsequulae, veluti praenun- 
cia extitit . Per id tempus Joannes Boemiae 
rex , qui Lucensibus olim imperaverat, interfe- 
ctus est: cujus (Ilius Carolus, magno, quam- 
quam ob melum occulto, Lucensium gaudio, 
Clementis pontificis jussu , a septemviris roma- 
norum rex adversus Bavarum electus est. qui 
paulo post repentina morte extinctus , vacuum 
novo regi imperium reliquit . Eodem anno Pi- 
sani Feroniae fanuin in Versilia , Massam Car- 
rariamque in Lunensi , quaeque Antelminello- 
rum juris in feroniensi provincia fuerant op- 
pida , a regulo Insubrum LXXX. millium au- 
reorum pretio redemere • Post quae Facius Du- 
noraticus, penes quem pisanae rei arbitrium 
erat, fato concessit, Ranerio filio vix pubere 
paternarum opum haerede relicto : qui non 
mullo inde Pisanorum fraude veneno sublatus. 

cujus morte ad Gambacurtarum gentem adver- 
sae factionis, Pisarum Lucaeque imperium per- 
venit. 

Inter haec, non Italiae Tusciaeque modo, 
sed universo terrarum orbi funestus , annus 
MCCCXLVIII. aderat : quo tam atrox pestilen- 
tia extitisse dicitur, ut una pene generis hu- 
mani pars ex tribus morbo absumpta credatur. 
Eam cladem biennio ante dirus cometes por- 
tenderat, qui non sanguineo, ut plerumque 
ejus sideris natura est, sed piceo luridoque 
fulgore minax coelum contristaverat . id malum 
in orientis plaga exortum, Scythas, Indiamque 
superiorem late funeribus pervagatum , cum 
pontici maris accolas, Armeniam, Aegiptum, 
rubrique maris gentes prope ad solitudinem re- 
degisset; mox iu Graeciam, ac inde Genuen- 
sium Cantabrorumque navibus ( quae plerum- 
que merx avaritiae est ) Italiae invectum, eo 
morbo contactis, aut in inguine , aut sub 
alis tumores existebant : quos febris ardens , 
biduoque , aut summum triduo , mors sequeba- 
tur. quibusdam tam altus obrepebat somnus, 
ut cum excitari nequirent, soporem morti jun- 
gentes exanimarentur . Nec contagione modo 
corporum ea labes vulgabatur : sed vestes at- 
tigisse , corruptum assidendo aegris spiritum 
hausisse , lethale erat . credebanturque obtutus 

ipsi occultam virus contra luentibus immittere, 
nihil in medicis opis auxiliique reperiebatur : 
arte ac ingenio vi mali torpentibus , quod- 
que maxime miserabile fuit, tantus pavor cun- 
ctos invaserat, ut filii , parentes, fratres, conju- 
ges, amoris carilatisque nomina, horrori invi- 
cem essent, jacebant per urbium itinera ag- 
gestae cadaverum strues : mistique plebei is no- 
biles , quos eadem fati saevitia confuderat , 
insepulti tristi spectaculo erant . Si cui sepul- 
chri sors contigisset , is sine cantu ac faci- 
bus, aut alio funeris honore, tumultuario ce- 
spite obruebatur . quin saepe exequiae super 
suos collapsae defunctos funus fiebant, sepe- 
liendisque sepelientes jungebantur. Quacumque 
transires, aut gemitus complorationesque in 
domibus exaudiebantur: aut vastum , aut tri- 
ste silentium , neminem ne ad lacrymas qui- 
dem superfuisse indicium erat. Sed nil in tauta 
acerbitate crudelius, quam ludentium cantus, 
aut conviviorum strepitus : plerisque ita demum 
pestiferam labem falli posse opinantibus , si 
soluti curis per lasciviam et jocos genio in- 
dulsissent. Constat quibusdam locis vix denos, 
alicubi etiam , horrendum dictu ! vix quinos 
e centenis superfuisse . quare tanta mortalium 
parte extincta, orbis terrarum vacuus pene in- 
colis relictus, quo tempore potissimum mores 

sacrorum ordinutn corruptos fama est . cum 
senes quique disciplinae aliis erant morbus 
absumpsisset: reparandaeque soboli passim ac 
sine ullo discrimine boni juxta malique ad- 
mitterentur. Lucenses eo malo ita affecti, ut 
quinta pars civium superaverit : caeteris com- 
muni clade desideratis . certe nullius anni tam 
frequens in veterum sepulchrorum titulis nu- 
merus occurrit . Cui cladi haud multum absi- 
milem , post annos trecentos , ipsi spectavimus 
anno MDCXLVIII. quo , novo peslilentique 
morbi genere ( quem a fibris cor in ejus piscis 
inorem complexis, polypum appellavere ) su- 
pra octo funerum millia in Libitinae ratio- 
nes relata: flore nobilitatis, ac quicquid in 
civitate splendidum honestumque fuit, absum- 
pto . ex quo non parva morum , disciplinae- 
que inclinatio, nec non artium industriaeque 
facta. Tot mortalium millibus pestifera lue 
sublatis, qui superfuerant, congestis in paucos 
multorum opibus, ditissimi evasere: templis quo- 
que sacerdoliisque > morientium legatis infinito 
censu auctis Caeterum manna omnium rerum, 
ac tabularum praecipue facta jactura , cum et 
alia quam scribendi cura homines occuparet; 
et si quae forte memoriae prodita essent , pur- 
gandae civitati concremata sint: cum quodeum- 
que servatum esset , in eo latere mors puta- 

retur. Neque i«leo Pisanis saevitia minuebatur: 
quamquam in eos prae caeteris lues saevisset; 
humidi crassique caeli, et insalubritate quoque 
gravis, aestuoso spiritu vulgarem morbum in- 
tendente . Nain gravioribus in dies tributis lu- 
censes premebant, tanta acerbitate, ut plures 
ne adirent quidem propinquorum haeredilales : 
rati satius esse semel totosque, quam toties 
per partes membratim perire . Aliud quoque 
compendium ea temporum iniquitas illis at- 
tulit : occupatis redactisque in fiscum bonis 
eorum , qui aut sine testamento decessissent 
aut qui nuncupati haeredes , aditione haere- 
ditatis morte prohibiti essent . Et ne quid 
usquam ab eorum tyrannide immune esset , Gu- 
lielmo civitatis antistite per eos dies defun- 
cto (i), magno studio contendere, ut Nicolao 
cuidam ordinis praedicatorum populari suo id 
sacerdotium a pontifice obtinerent: coactis etiam 
pro imperio decemviris lucensibus , ut eum po- 
stularent. Sed Clemens, quem Pisanorum ar- 
tes minime latebant , Berengarium lucensem , 
nobili , ut ferunt, Sandacorum stirpe , qui 
tunc pontificum imperium in Tuscia curabat, 
Gulielmo suffecit; ut saltem, serva republica , 

religioni sacrisque libertas constaret, neque 
eodem quo corpora animi jugo premerentur . 
Qua repulsa efferati , alia atque alia causa 
magis in subjectos saevire : et ut quisque de- 
functorum opibus crevisset , in eum crimina 
conferre , majore sceleris praemio. Quare plures 
torti necatique , bonaque eorum publicata 
ac in fiscum redacta , praetore Albizo Lan- 
franco saevo homine, et qui crudelitati eorum 
sufficeret . Per quod tempus etiam scelestum 
consilium de evertenda Luca , soloque aequanda 
a Pisanis agitatum; pluriesque a magistrati- 
bus ea de re in curia relatum , in sanctioris 
aerarii, cui Tarpeja nomen, tabulis reperio(i). 
Sed magnum illud ac caeleste numen , quam 
sibi sedem regiamque legisset , impiam men- 
tem avertendo, perire vetuit. Attulit tot cala- 
mitatibus fesso terrarum orbi aliquod sola- 
tiura , sacer saeculari religione annus quin- 
quagesimus (a): tnagnaque celebritate , quod in 
tanta regnorum provinciarumque solitudine pro 
miraculo fuit , Romam undique concursum : 
ut aliquando CC. advenarum millia censa fue- 
rint. confluentibus in sacram urbein , ut in- 
vicem sibi gaudio spectaculoque essent, ge- 

neris humani reliquiis , acturisque divis gra- 
tias, quod mundo pene superstites fuissent. 
Nam Clemens pontifex , ut atQictos mortales 
recrearet , centesimi anni veterem religionem 
a Bonifacio VIII. novissime instauratam, bre- 
vioribus spatiis ad quinquagesimum quemque 
contraxerat . Neque tamen ulla , aut morbi 
calamitas , aut temporis sanctitas Italiae ac 
Etruriae praecipue populos a bellorum cae- 
diumque amore revocabat (i). Tuscarum ci- 
vitatum populi , ac inter eos praecipui Se- 
nenses , Pisani, Arretini, Perusini, Cortonen- 
ses, quibus ambitio opesque Florentinorum, 
provinciae totius imperium alFectantium suspe- 
cta, Joannem vicecomitem qui Bononiensibus 
imperitabat, in eos exciverant, isque misso 
cum copiis Joanne Olegio , Pistorio obsessa 
bellum jam Florentinis intulerant . Sed Gain- 
bacurtarum arte , qui clam cum Florentinis 
sentiebant, promissis auxiliis destitutus, ad pa- 
cis consilia animum adjecit : quo tempore Pi- 
storium obsidebatur , ne Lucenses vicinorum 
armorum opportunitate novi aliquid moliren- 
tur, Pisani custodias duplicavere: aucto etiam 
exploratorum numero, qui omnium civium con- 

